
DE LA SIMPTOM SI SEMN LA SINDROM IN 


GASTROENTEROLOGIE 


SIMPTOME DIGESTIVE 


DISFAGIA -— este definită ca dificultatea (oprirea) apărută la inghitirea alimentelor, 
putând fi parţială, totală şi paradoxală. Disfagia apare atât în afecţiuni 
esofagiene  (Achalazia cardiei, spasmul difuz esofagian, corpi străini 
esofagieni, cancerul esofagian, foarte rar tumori benigne esofagiene, stenoze 
esofagiene, diverticuli esofagieni, inele Schatzki, sindrom Barrett) cât şi în 
afecţiuni ale organelor din vecinătatea esofagului (Mase tumorale 
mediastinale, anevrism de aortă, compresiune de arteră subclaviculară 
dreaptă, gusa retrosternală, cancer bronhopulmonar), precum şi unele 
afecţiuni sistemice (Sclerodernia sistemică, lupusul eritematos sistemic, 
polimiozită, boala Parkinson, miastenia gravis, accidente vasculare cerebrala, 
sindrom Plummer-Vinson din anemia feriprivă). 


ODINOFAGIA - reprezintă durerea apărută în timpul deglutitiei, find declanşată de 
alimente fierbinţi, condimentate şi alcool concentrat, sugerând cel mai 
frecvent o afecţiune esofagiană (esofagita de reflux); este însoţită de alte 
simptome esofagiene. 


DUREREA RETROSTERNALA - determinată de afecţiuni esofagiene care pot fi 
organice sau motorii (tulburări de motilitate) poate îmbrăca diferite aspecte 
de la durerea cu caracter constrictiv până la durerea în “ghiară”, fapt ce 
obligă medicul la un diagnostic diferenţial obligatoriu cu durerea 
retrosternală de origine coronariană. De cele mai multe ori durerea esofagiană 
este însoţită şi de alte simptome esofagiene (eructatii, pirozis, regurgitatii) şi 
cedează la antiacide. Principalele suferinţe organice esofagiene manifestate 
prin durere retrosternală sunt: ruptura esofagiană spontană sau traumatică, 
cancerul. Esofagian, esofagita postcaustică, esofagite de reflux, corpii străini. 
Dintre tulburările motorii amintim: spasmul difuz esofagian, achalazia, 
sindromul “cleşte spărgător de nuci”. 


PIROZISUL -— este simptomul cel mai frecvent întâlnit în afecțiunile digestive, apărând 
uneori şi la persoane sănătoase în anumite conjuncturi: după mese copioase, 
bogate în grăsimi, prăjeli, condimente, consum de alcool. Este perceput de 
bolnavi sub forma unei arsuri retrosternale cu punct de plecare retrosternal 
inferior şi cu iradiere spre baza gâtului. Cel mai frecvent pirozisul apare în: 
refluxul gastro-esofagian cu esofagită de reflux, hernie hiatală, ulcerul gastric 
şi duodenal, cancerul esofagian şi gastric cu localizare în jurul cardiei. 


REGURGITATIA -— reprezintă simptomul caracterizat prin reîntoarcerea alimentelor 
din esofag sau stomac în cavitatea orală fără greață sau vărsături. Apare in 
suferinţe esofagiene (stenoze esofagiene, reflux gastro-esofagian, achalazia 
cardiei) şi gastrice (gastrite cronice, ulcer gastric şi duodenal, tulburări de 
motilitate gastrică). 


RUMINATIA - simptom întâlnit mai rar, în speccial al persoane cu afecţiuni esofagiene 
şi cu tulburări mentale constând din reîntoarcerea alimentelor în cavitatea 
orală după aproximativ 20 minute după alimentaţie, remasticatia şi 
reinghitirea lor. 


ANOREXIA -— simptom caracterizat prin pierderea senzatiei de foame precum şi a 
apetitului, fiind cauzată de o mulţime de afecţiuni de la cele mai uşoare până 
la afecţiuni foarte grave, de afecţiuni organice dar şi de afecţiuni psihice, 
uneori de stări fiziologice (sarcină). Ea poate fi globală (inapetenta), selectivă 
(numai pentru unele alimente) şi condiţionată (falsa anorexie). Odată instalată 
are drept consecință scăderea în greutate, în multe cazuri până la caşexie. 
Dintre afecțiunile digestive în care apare anorexia enumerăm: gastrite, ulcer 
gastric şi duodenal, cancer gastric, hepatite cronice, ciroze hepatice. 


ERUCTATIILE - reprezintă eliminarea bruscă prin cavitatea orală a gazelor acumulate 
în stomac, fie în urma înghiţirii unei cantităţi mari de aer în timpul unei 
ingestii rapide a alimentelor, fie în urma unor suferinţe organice ale tubului 
digestiv (gastrita cronică, ulcerul duodenal cu stenoză pilorică, cancerul 
gastric, hernia hiatală). 


SUGHITUL -— reprezintă contractii clonice ale diafragmului generând un inspir brusc 
care determină vibrația corzilor vocale cu producerea unui sunet caracteristic. 
Este de cauză periferică sau centrală. Sughitul de cauză periferică apare in: 
iritaţia mucoasei gastrice, dilatatia gastrică, excitatia pleurei, pericardului, 
peritoneului sau direct a diafragmului. Cauzele centrale sunt reprezentate de: 
uremie, encefalită, encefalomalacie. Pote fi şi iatrogenă (postoperator). 


GREATA SI VĂRSĂTURILE - simptome ce apar în general asociate dar pot exista şi 
independente; apar atât în afecţiuni organice ale aparatului digestiv cât şi în 
afecţiuni funcţionale, în suferinţe ale aparatului cardio-vascular, aparatului 
respiraor, boli renale, afecţiuni ginecologice, neurologice, endocrine, 
afecţiuni psihice, intoxicații acute sau cronice, afecțiuni labirintice. 

Greaţa este resimţită de bolnav ca o senzaţie de respingere (intoleranta) a 
alimentelor, este însoţită de alte simptome dintre care frecvent hipersalivatia, 
având împreună cu vărsătura un mecanism reflex în centrul vomei din bulb 
prin intermediul nervului vag şi ramurile nervilor simpatici, impulsurile 
plecând de la stimulii iritativi din tractul gastro-intestinal. Greata şi 
vărsăturile mai pot fi provocate prin stimuli cu punct de plecare în aria 
chemoreceptoare a sistemului nervos central precum şi de anumiţi stimuli 
psihici. De asemenea vărsăturile, în special cele cronice, apar în tulburări ale 
motilităţii gastro-intestinale şi în suferinţe ale tubului digestiv secundare 
bolilor metabolice şi de sistem (diabet zaharat, colagenoze etc). 

Vărsătura reprezintă eliminarea bruscă prin cavitatea orală, uneori cu efort 
alteori fără efort, a conţinutului gastric; poate fi unică sau repetitivă, se poate 
manifesta acut sau cronic, cantitatea şi conţinutul vărsăturii variind foarte 
mult de la un bolnav la altul şi chiar la acelaşi bolnav. În momentul 
declanşării vărsăturii apare o inspirație profundă apoi se produc modificări la 
nivelul orificiului oro-faringian şi sfincterului esofagian superior, contracția 
puternică a diafragmului şi a muşchilor abdominali care determină creşterea 
presiunii intragastrice şi relaxarea cardiei cu evacuarea conţinutului 
stomacului. 

Greata şi vărsăturile apar cel mai frecvent în următoarele suferinţe 
digestive:gastrite acute şi cronice, duodenite, ulcer gastric şi duodenal, cancer 
gastric, stenoze pilorice şi stenoze gastrice, hepatite acute, colecistite acute şi 
cronice, ileus, pancreatite, enterocolite acute şi cronice, etc. 


DUREREA ABDOMINALĂ - reprezintă poate cel mai frecvent simptom întâlnit în 
practica clinică ce reliefează o suferință abdominală, iar alteori este semnul 
unor afecţiuni extraabdominale cu răsunet abdominal. 

Durerea poate avea un caracter acut (realizând abdomenul acut) având ca 
formă patriculară durerea colicativă sau un caracter cronic (recurentă) cu 
durată de zile până la luni. Poate fi strict localizată sau poate fi difuză, de 
intensitate moderată sau din contră poate avea un caracter puternic, sever 
(durere invalidantă). 

Poate avea ca punct de plecare leziuni la nivelul peretelui abdominal, 
peritoneului parietal, mezourilor sau diafragmului când vorbim de durerea de 
tip somatic sau leziuni la nivelul organelor abdominate când vorbim de 
durerea de tip visceral. 

Localizarea topografică a durerii abdominale se orientează spre cauza 
declanşării ei. Astfel, o durere abdominală cu localizare epigastrică poate fi 
dată de un ulcer gastric sau duodenal, de o suferință pancreatică, de o 
afecţiune colecistică, extraabdominal - infarct miocardic. Localizarea în 
hipocondrul drept ne orientează către o suferință a colecistului, a 
pancreasului, a colonului drept sau a rinichiului drept. Durerea în 
hipocondrul stâng sugerează o suferinţă pancreatică, de colon stâng, de 
rinichi stâng sau de diverticul Meckel. Durerea periombilicală cel mai 
frecvent este dată de ulcerul gastric şi duodenal, afecţiuni intestinale, colon 
sau pancreas. Durerea din hipogastru apare în afecţiuni ale colonului 
sigmoidian şi rect, vezică urinară, uter. Durerea abdominală cu localizare în 
flancul drept şi fosa iliacă dreaptă sugerează afecţiuni ale ileonului terminal, 
cecului, ureterului drept, anexei şi ovarului drept. Durerea din flancul stâng şi 
fosa iliacă stângă ne va orienta către o suferinţă a colonului stâng, ureterului 
stâng, anexei şi ovarului stâng. 

Foarte împortant de reţinut în legătură cu cauzele şi localizarea durerii 
abdominale este existenţa durerii de cauze extraabdominale cu iradieri în 
zona abdomenului în sfectiuni cum sunt: infarctul miocardic, pericardita, 
pneumoniile bazale, pleureziile, spondilozele şi herniile de disc, zona Zoster, 
luesul, diabetul zaharat, porfiriile, innsuficienta corticosuprarenală. Mai 
trebuie menţionat de asemenea, iradierea durerii abdominale în alte zone: 
umăr drept de obicei, spre spate, uneori în coapse. 

Dintre cele mai frecvente afecţiuni care pot determina o durere 
abdominală acută să reținem: 

-apendicita acută 

-ulcerul gastric şi duodenal perforat 
-colecistita acută 

-achalazia intestinală 

-pancreatita acută 

-diverticulita acută 

-infarctul mezenteric. 


HEMORAGIA DIGESTIVA - reprezintă pierderea de sânge la nivelul tubului digestiv, 
începând cu esofagul şi terminând cu rectul. Se poate manifesta în mod acut, 
când devine manifestă exteriorizându-se, şi în mod cronic (hemoragie ocultă) 
când este descoperită prin prezența semnelor anemiei cronice. Clasic, din 
punct de vedere topografic, hemoragia digestivă este descrisă sub două 
forme: hemoragia digestivă superioară când sângerarea se produce datorită 
leziunilor localizate deasupra unghiului Treitz şi hemoragia digestivă 


FOAMEA 


inferioara cand leziunile sunt localizate la nivelul intestinului subtire si 
colonului. 

Hemoragia digestivă superioară se manifesta prin hematelmeza şi melenă. 
Hematemeza reprezintă vărsăturile cu sânge roşu (proaspăt) când sângerarea 
este masivă, sau cel mai frecvent vărsăturile în “zat de cafea”, aspect dat de 
contactul sângelui cu acidulclorhidric din stomac. Melena  obiectivează 
hemoragia prin prezenţa sângelui în scaun sub forma scaunului negru-lucios 
ca păcura. Foarte rar, când sângerarea din tractul digestiv superior este mare 
(peste 1000ml) hemoragia digestivă superioară se poate manifesra prin 
rectoragie. 

Se mai poate manifesta prin hematochezie — sânge parţial digerat, lucios 
caree apare în sângerarea masivă, iar tranzitul intestinal este sub 8 ore. 

Hemoragia digestivă inferioară se manifestă în principal prin rectoragie 
care poate fi : masivă, cu sânge proaspăt, alteori şi cu cheaguri, sau redusă 
cantitativ dar repetitivă. A doua posibilitate de manifestare a hemoragiei 
digestive inferioare este melena, fenomen posibil atunci când sângele 
stagnează mult în colon şi este supus acţiunii florei bacteriene. În acest caz, 
de obicei sediul sângerării este intestinul subţire. 

Hemoragia digestivă superioară este cauzată cel mai frecvent de 
următoarele afecţiuni digestive: ulcerul gastric şi duodenal, varicele 
esofagiene, gastritele şi duodenitele hemoragice, esofagitele erozive, 
sindromul Mallory-Weiss, cancerul esofagian şi gastric, anomalii vasculare. 

Dintre cauzele hemoragiei digestive inferioare enumerăm: cancerul de 
colon şi de rect, boala Crohn şi rectocolita hemoragică, diverticuloza 
colonică,  diverticulul Merkel,  angiodisplaziile intestinale,  infarctul 
mezenteric, hemoroizii, polipoza colonică, colita de iradiere. 


— reprezintă necesitatea de alimentaţie consistentă. Când este accentuată se 
transformă într-o senzaţie de “durere erodantă”. La omul modern senzaţia de 
foame are o anumită ritmicitate indusă încă de la vârsta de sugar de 
respectarea aceloraşi ore de masă. Senzatia de foame este generată la nivelul 
centrului foamei din mezencefal, fiind indusă de variațiile glicemiei. 


ANOREXIA - reprezintă pierderea apetitului. Nu trebuie considerată anorexie refuzul 


bolnavului de a mânca anumute regimuri monotone, insipide etc. Anorexia 
este un simptom nespecific, având valoare doar în coroborare cu celelalte 
date clinice. Apare în numeroase boli digestive sau extradigestive, dintre care 
mai frecvent: în anemii (feriprivă, Biermer), în uremie, boala Addison, 
hipercalcemie, diabet zaharat, boli hepatice (hepatite, ciroze), cancer 
pancreatic, afecţiuni gastrice (gastrite acute sau cronice, cancer gastric), în 
unele intoxicații medicamentoase (digitalice). Dar poate că cea mai frecventă 
este anorexia psihogenă ce se întâlneşte în patologia psihiatrică. 


CREŞTEREA APETITULUI ALIMENTAR -— cauzele ce determină creşterea 


apetitulu alimentar pot fi: ulcerul duodenal, diabetul zaharat, hipertiroidism, 
perioada de convalescenta a bolilor infecțioase, anumite parazitoze digestive, 
boli psihice. Fiziologic apare la gravide. 


BULIMIA - reprezintă senzaţia imperioasă de a mânca în cantități apreciabile. Este 


caracteristică bolilor psihice. 

PICA -este apetitul pervertit — senzaţia compulsiva de a ingera diferite substanţe care nu 
fac parte din alimentaţie: cărbune, ghiata, pământ, cretă, tencuială etc. 


SATIETATEA PRECOCE - reprezintă senzaţia de satisfacere a nevoilor alimentare de 
la primele inghitituri. Apare frecvent în patologia gastrică, în special 
neoplazică, dar şi în stenozele gastrice genigne sau după gastrectomii. 


CONSTIPATIA - reprezintă evacuarea cu dificultate, la intervale mai mari de două zile 
a unor materii fecale dure, deshidratate, în cantitate mică, uneori sub formă 
de bile (scibale). Ea pote apărea, în absenţa unor leziuni organice, la gravide, 
repaus prelungit la pat sau sedentarism, alimentaţie cu conţinut scăzut de 
fibre vegetale. Principalele cauze sunt: 

- obstacole mecanice: cancer de colon (frecvent transvers sau descendent), 
formaţiuni tumorale abdominale care comprimă colonul, bride sau 
aderente, stenoze; 

- segmente de colon alungite sau dilatate care retin materiile fecale: 
megacolon, dolicocolon, boala Hirschprung, boala Chagas (formă de 
tripanosomiază). Sunt considerate a fi determinate de instalarea diskineziei 
colonice la vârste tinere; 

- alte cauze: iatrogene (antiacide, antiinflamatoare, antidepresive, fier etc), 
metabolice (diabet zaharat, hipotiroidie, hipopotasemie, hipercalcemie, 
porfirie), afecțiuni ale sistemului nervos (scleroze progresive, boala 
Parkinson, leziuni ale sistemului nervos central, neuropatii viscerale, 
tulburări de relaxare ale sfincterului anal), boli psihice (depresie), prolaps 
genital la femei, reflexe viscero-viscerale (litiaza biliară, ulcer, apendicite), 
intoxicații (cu plumb, morfină). 


DIAREEA -— este urmarea unui tranzit intestinal accelerat, cu eliminare de obicei 
frecventă a unor scaune nedigerate de consistenţă lichidă sau semilichidă, 
într-o cantitate de peste 200 g/zi. Recunoaşte ca mecanisme de producere: 
substanțe osmotic active (diaree osmotică), secreție hidro-electrolitică 
abundentă (diaree secretorie), alterarea motilitatii cu hiperperistaltism, 
alterarea morfologiei mucoasei sau scăderea suprafeţei de absorbție sau 
mecanism neprecizat (diaree idiopatică). 

În majoritatea afecţiunilor care se manifestă prin diaree mecanismele de 
producere a acesteia sunt intricate, rareori fiind implicat un singur mecanism. 
Dintre cauzele cele mai frecvente de diaree precizăm: 


1) Prin mecanism secretor: 

-infectii cu germeni enteropatogeni: salmoneloza, dizenteria bacteriană 

sau amoebiană, holera, enteroocolita stafilococică, enterita necrotica 

(bacilus antracis), enterocolite virale, parazitoze intestinale (giardia) sau 

sistemice (trichineloza), enterocolita acută sau cronică cu germeni 

neidentificati. 

-peptide care stimuleaza secretia: gastrina (sindrom Zollinger-Ellison), 
VIP (sindrom Verner-Morison), serotonină (carcinoid), calcitonină şi 
substanţa P (carcinom medular tiroidian), prostaglandine (adenom vilos). 

-alterarea circuitului  entero-hepatic al acizilor biliari: dupa 
colecistectomie, rezectii ileale. 

2) Prin mecanism osmotic: 
-ingestia de substante care nu se absorb (purgative saline); 

-maldigestie 
-defecte de transport prin leziuni ale mucoasei. 
3) Prin afectarea motilităţii: 
-motilitate scăzută: sindrom de ansă oarbă; 
-motilitate crescută: colon iritabil, vagotomie, neuropatia diabetica, 
tireotoxicoza, sindrom Dumpping precoce. 

4) Prin afectiuni morfologice: gastroenterite virale sau radice, colagenoze 
(lupus eritematos sistemic, sclerodermie), inflamatii (boala Crohn, 
rectocolita hemoragica), limfoame intestinale, vasculite sau ischemie 
mezenterică, amiloidoza, tuberculoza ileo-cecală, sprue, boala 
Whipple, diverticulite. 

5) Prin mecanism complex: asocierea celor de mai sus. 


HIPERSALIVATIA = SIALOREE -— reprezintă exacerbarea secreției salivare care 
poate ajunge la ptialism (scurgerea salivei din cavitatea orală). Apare în 
afecţiuni ale cavităţii orale şi orofaringelui (stomatite în general şi mai ales 
cele din intoxicatiile cu metale: iod, brom, mercur, plumb, arsenic; gingivite, 
angine, abces amigdalian), în afectiui gastrice (boala de reflux gastro- 
esofagiană), leziuni postcaustice ale tubului digestiv, afecţiuni ale sistemului 
nervos (nevralgia de trigemen, boala Parkinson, encefalite, crize epileptice 
grand mal). Cea mai frecventă cauză este reprezentată de toate stările de 
greață. Sialoreea poate fi indusă şi iantrogen (parasimpaticomimetice) sau 
poate apărea ca răspuns la anumite substanţe iritante (condimente, fumat, 
mestecat de tutun). Fiziologic apare în timpul sarcinii şi erupției dentare. 


XEROSTOMIA - reprezintă diminuarea secreției salivare frecvent asociată cu tulburări 
de masticatie, deglutitie şi fonație. Apare în toate stările de deshidratatre: 
transpiraţie abundentă, hemoragii masive, diabet zaharat dezechilibrat, boli 
diareice acute, stenoza pilorică, boli infecțioase febrile. Printre alte cauze se 
citează: insuficienţa cardiacă cu edeme, caşexia neoplazică, paralizia facială, 
sindrom Mikulicz, sindrom Sjogren. Poate fi indusă iatrogen 
(parasimpaticolitice) sau fi fiziologică la menopauză. 


TULBURĂRI ALE GUSTULUI 

-Gustul neplăcut — apare în afecţiuni de obicei de natură infecțioasă ale 
cavităţii orale, faringelui, amigdalelor, nasului şi sinusurilor paranazal. 

-Gustul metalic — poate fi determinat de anumite lucrări dentare sau poate 
fi indus psihogen. 

-Gustul acru — apare la pacienţii cu hiperaciditate gastrică, prezentând 
pirozis şi regurgitatii. Apare în gastrite, ulcer gastric, boala de reflux gastro- 
esofagian, hernia hiatală. 

-Gustul amar — apare la pacienţii cu afecţiuni biliare sau cu reflux 
duodeno-gastric: litiaza biliară, ulcerul duodenal operat, piloroplastie. 


BALONAREA SAU METEORISMUL POSTPRANDIAL - reprezintă acumularea de 
gaze în intestin, cu distensia secundară a abdomenului. 
-Apare la pacienţii lacomi care mănâncă repede, înghițind o cantitate mare de 
aer, sau cei care consumă cantităţi importante de legume bogate în celuloză. 
-Apare la toți pacienţii la care resorbtia conţinutului gazos normal este 
deficitară secundară stazei portale. Aceasta apare în: hipertensiunea portală 
(ciroză, tromboza de vena porta), insuficiennta cardiacă dreaptă sau stenoza 
venei mezenterice de cauză aterosclerotică. 

-Poate fi cauzată de dismicrobismul intestinal în care excesul florei intstinale 
determină producerea unei cantităţi de gaze care depăşeşte capacitatea de 
resorbtie a intestinului . 


FLATULENTA - reprezintă eleiminarea pe cale anală a gazelor intestinale acumulate în 
cantitare mare. Recunoaşte aceleaşi cauze ca meteorismul postprandial cu 
care se asociază. 


OPRIREA TRANZITULUI PENTRU GAZE - reprezintă primul simptom al ocluziei 
intestinale, înainte de oprirea tranzitului pentru materii fecale. 


URTICARIA - constă în apariția unei erupții monomorfe, fugace, bine delimitate, 
pruriginoase, de dimensiune variată şi culoare roşu-intens la periferie şi mai 
palidă în centru. La palpare placa urticariană este discret reliefată de 
consistenţă elastică, catifelată. Clasificarea pe criterii etiologice: 

-de cauză genetică: deficit de Cl-esteraza 

-de cauză alimentară: prin mecanism non-alergic (alimente histamino- 
eliberatoare — brânzeturi) sau alergic (mediat de Ig E). 

-medicamente 

-infectioase: virusuri (VHB), bacteriene (infecţii în sfera ORL, infecția cu 
Helicobacter pylori), dermatofitii, parazitoze. 

-la pneumoalergeni 

-simptomatice 

-factori fizici: dermografism, solară, la cald, la rece, la contact cu apa, la 
presiune. 

-Intepaturi de insecte 

-psihică 

-idiopatică. 


SCĂDEREA PONDERALA - reprezintă un sindrom nespecific, căpătând valoare 
clinică doar în corelaţie cu celelalte simptome. Se consideră că are valoare 
clinică scăderea ponderală care depăşeşte 10% din greutatea corporală 
realizată într-o perioadă de maxim trei luni. Scăderea ponderală poate fi 
primară (datorată deficitului cantitativ şi/sau calitativ al aportului alimentar) 
sau secundară (apare în afecțiunile organice independent de aportul 
alimentar). Este bine-cunoscută valoarea scăderii ponderale în cadrul 
sindromului paraneoplazic sau a sindromului de impregnare bacilară, oricare 
ar fi localizarea procesului neoplazic sau a infecţiei bacilare. La nivelul 
tubului digestiv, procesul neoplazic poate interesa esofagul, stomacul sau 
colonul, celelalte segmente fiind extrem de rar locul de origine al unei 
neoplazii. Dintre localizările bacilare cea mai importantă este ascita 
tuberculoasă. Alte afecţiuni care pot asocia scăderea ponderală pot fi: 

-boli care împiedică ingestia alimentelor: stenozele esofagiene indiferent de 
cauză. 

-boli aociate cu durere şi vărsături frecvente postprandiale: stenoza pilorică, 
stenoza gurii de anastomoză dupa gastrectomie, ulcerul gastric, sindromul de 
ansă aferentă. 

-afecțiuni care interferă cu digestia şi absorbţia principiilor nutritive: 
sindroamele de malabsorbtie, enteropatiile exudative, fistulele digestive, 
rezectiile enterale, sindromul de ansă oarbă. 

MIROSUL NEPLĂCUT AL GURII — este determinat fie de cauze locale (orale, nazale 
şi paranazale, faringiene, esofagiene), fie de afecţiuni organice la distanţă. El 
poate fi: 

-fecaloid: ocluzii intestinale 

-fetid: în procese supurative (abcese dentare, abces periamigdalian, amigdale 
criptice, sinuzite, ozenă, abcese pulmonare, bronşiectazii.) 

-amoniacal: în uremie 

-de acetonă: cetoacidoza diabetică 

-de indol, scatol = foetor hepatic= encefalopatie porto-sistemică. 

-putrid: resturi dentare 

-dulceag: în difterie, angina Plaut-Vincent 

-de sudoare: in tuberculoza pulmonara 

-de hidrogen sulfurat: in hemoragia digestiva superioara. 


SEMNE CLINICE 


OSTEOARTROPATIA HIPERTROFICĂ SECUNDARĂ - se caracterizează prin 
hipertrofia extremității membrelor (dând un aspect pseudoacromegalic mâinilor şi picioarelor), 
frecvent simetrică, însoţită adeseori de artralgii sau artrite (manifestate prin tumefactie şi 
redoare articulară), simptome la care se adaugă manifestările afecțiunii asociate. Poate fi 
asociată cu următoarele afecţiuni digestive: cancerul esofagian, achalazia, boala Crohn, 
rectocolita hemoragică, neoplasmul de colon, polipoza gastrointestinală, mucoviscidoza, 
sindromul Zollinger-Ellison. 


EXAMENUL LIMBII 

Limba saburală — este acoperită de depozite alb-gălbui; apare în stările febrile, igiena 
deficitară a cavităţii orale sau în sindroame dispeptice. 

Limba roşie — apare în tumori ale tractului gastro-intestinal, afecţiuni hepatice (ciroza 
hepatică), ulcer gastric, enterocolită afecţiuni cardiace, scarlatină, anemia Biermer (glosita 
Hunter), sindrom Plummer- Vinson (anemia feriprivă). 

Limba uscată — apare in sindroame de deshidratare (indiferent de cauză) sau în afecţiuni 
ale glandelor salivare (sarcoidoză, sindrom Sjogren). 


LIZEREUL GINGIVAL - reprezintă pigmentarea fetonului gingival sub forma unei 
dungi late de 1-2 mm. care conturează coletul intilor în special la dinții inferiori; se însoţeşte 
frecvent de gingivită şi stomatită. 

Apare in intoxicatiile cronice cu metale grele: 

-gri-albăstrui = lizereu Burton — în intoxicația cu plumb. 
-cenuşiu - în intoxicația cu mercur. 

-albastru-rosietic - în intoxicația cu bismut. 

-verde - în intoxicația cu cupru. 


FACIESUL 

Faciesul peritonitic — obrajii supti şi palizi, nasul ascuţit, ochii infundati în orbite şi buze 
albăstrui-cianotice. 

Flash facial — reprezintă fenomene congestive faciale cu durată de 1-2 minute. Apare în 
carcinoid. 

ABDOMENUL 
La inspectie abdomenul poate fi excavat sau bombat simetric sau asimetric. 
Abdomenul excavat: 

-apare in denutritia marcata, 

-abdomenul “in corabie” sau abdomenul “scafoid” apare în holeră, colică 
saturnină, meningită tuberculoasă. 

Bombarea simetrică a abdomenului poate apărea în: 

-obezitate (cea de tip android); 

-ascită — abdomenul este destins de volum, uneori în tensiune prin prezenţa 
lichidului de ascită evidenţiat clinic prin percuție sub formă de matitate deplasabila pe flancuri 
sau semnul valului. 

-meteorism (indiferent de cauză) până la ileus dinamic sau mecanic. 

-formatiuni tumorale gigante (fibroame uterine, chisturi ovariene). 

Bombarea asimetrică a abdomenului apare în: 

-epigastric — dilatatie gastrică, tumori gastrice, hipertrofia lobului stâng hepatic, 
tumori ale colonului transvers, tumori pancreatice, chisturi sau psedochisturi pancreatice. 

-hipocondrul drept — heptomegalie de cauză tumorală sau chistică (hidatice) sau 
prin formaţiuni tumorale ale unghiului hepatic al colonului. 

-hipocondrul stâng — splenomegalie (metaplazie mieloidă cu mielofibroză, 
leucemie granulocitară cronică), tumori ale unghiului splenic al colonului, tumori ale cozii 
pancreasului. 

-hipogastru — dilatatia vezicii urinare (prin obstacol tumoral sau litiazic la 
nivelul colului vezical sau cu localizare uretrala, vezica neurogena), tumori vezicale, tumori 
uterine. 

-abdomenul “in obuzier” — proieminenta mediană exagerată — apare in peritonita 
tuberculoasă exudativă. 

În hernii si eventratii localizarea bombării asimetrice a abdomenului este în concordanță 
cu dispoziţia leziunilor. 


ASCITA - reprezintă acumularea de lichid în cavitatea peritoneală. Cauzele ascitei sunt 
reprezentate de: 

-inflamatie: neinfectioasa (hemoperitoneu, coleperitoneu, ulcer gastric sau duodenal 
perforat) sau infecțioasă specifică (peritonita tuberculoasă) şi nespecifică (toate cauzele de 
peritonită bacteriană primară sau secundară). 

-staza venoasă portală: prehepatica (tromboza de vena porta, malformații ale sistemului 
port, tumori care comprimă vena portă), hepatică (ciroză) şi posthepatică (sindromul Budd- 
Chiari). 

-staza venoasă sistemică: insuficienţa cardiacă congestivă, pericardita constrictivă. 

-afectarea circulaţiei limfatice: ascita chiloasă, carcinomatoza peritoneală. 

-boli care evoluează cu hipoproteinemie: malabsorbtie, enteropatia exudativa, 
sindromul nefrotic. 

-boli sistemice: lupus eritematos sistemic, poliartrita reumatoidă. 

-indusă iatrogen: dializa peritoneală. 

-alte cauze: sindromul Damon-Meigs (tumoră ovariană benigna). 


CLAPOTAJUL -— reprezintă semnul evidenţiat prin zgomote hidro-aerice apărutela 
aplicarea unor lovituri scurte cu degetele într-o anumită zonă a abdomenului. Fiziologic poate 
apărea după ingestia de alimente lichide în cantitate mare. Secundar unor leziuni organice 
apare în stenoza gastrică (de cauză ulceroasă, congenitală — stenoza hipertrofică de pilor, 
gastroenteroanastomoză), ocluzia intestinală, clapotajul fiind prezent în special periombilcal 
sau în fosa ombilicală dreaptă. Trebuie subliniată importanţa clapotajului matinal (sau la peste 
4 ore de la ultima masă) ca semn diagnostic în stenoza pilorică. 

SEMNUL ROWSSING - constă în apariţia durerii în fosa iliacă şi flancul drepte atunci 
când se palpează în sens antiperistaltic fosa iliacă şi flancul stângi. Semnul este prezent în 
cancerul colonului ascendent sau cecului sau în procese inflamatorii apendiculare. 


SINDROAME DIGESTIVE 


SINDROMUL DISPEPTIC -— reprezintă un ansamblu de simptome ce pot apărea în 
afecţiuni organice sau funcţionale ale aparatului digestiv. Simptomele ce compun sinromul 
dispeptic sunt: 

-diareea sau disconfortul abdominal 

-meteorismul postprandial 

-satietatea precoce 

-eructatiile 

-pirozisul 

-regurgitatiile 

-greata 

-varsaturile 

-anorexia. 

Sindromul dispeptic organic — poate aparea atat in afectiuni ale aparatului digestiv cat si 
in afectiuni extradigestive: 

-afectiuni ale aparatului digestiv: ulcer gastric, ulcer duodenal, gastrită, duodenita, 
diskinezia biliară litiazică sau alitiazică, pancreatită acută sau cronică, neoplasme gastrice, 
pancreatice sau colonice, afecţiuni infiltrative gastrice, sindrom de malabsorbtie. 

-postmedicamentos: antiinflamatoare nesteroidiene, corticoterapia, antibiotice, teofilina, 
digitalicele orale, fierul etc. 

-boli metabolice: diabet zaharat, hipertiroidism, hiperparatiroidism. 

-alte cuze: colagenoze, cardiopatia ischemică, ingestia de alcool. 

Sindromul dispeptic funcţional — apare în absenţa oricăror leziuni ale aparatului digestiv. 
Poate îmbrăca patru aspecte: 

-asemănător ulcerului = dispepsia non-ulceroasă. 

-asemănătoare bolii de reflux gastro-esofagian 

-asemănătoare dismotilitatii 

-asocierea primelor trei (simptomatologie nespecifică). 


SINDROMUL DISFAGIC - cuprinde ca principal simptom disfagia, alături de durerea 
retrosternală, odinofagie, pirozis, regurgitatii, vărsături, dureri epigastrice şi sialoree. În funcţie 
de afecțiunea în care apare (boala de reflux gastroesofagian, cancer esofagian, achalazie, 
spasmele espfagiene, leziuni postcaustice, anemia feriprivă, diabetul zaharat, sclerodermie, 
sindrom Sjogren, lupus eritematos sistemic, polimiozită) predomină unele sau altele dintre 
simptome dar esenţială este disfagia. 

În funcţie de etiologie disfagia poate îmbrăca următoarela aspecte: 

1) disfagia de transfer — reprezintă dificultatea trecerii bolului alimentar din orofaringe 
în esofag. Apare în: accidente vasculare cerebrale, diverticuli Zenker, cancer al 
hipofaringelui, polimielita, miastenia gravis, scleroza laterală amiotrofică. 

2) disfagia de progresiune sau de transport — apare în obstructii esofagiene: cancere, 
leziuni postcaustice, spasme difuze, compresiuni extrinseci. 

3) disfagia de evacuare — apare în leziuni ale esofagului inferior: cancere, acalazie. 

În funcţie de modul de instalare sindromul disfagic poste fi: 

1) acut = senzaţie de oprire a bolului alimentar la un anumit nivel cu imposibilitatea 
reluării alimentaţiei şi senzaţie de sufocare. 

2) cronic = în care disfagia poate avea o evoluţie lentă, progresivă (cancer, stanoze 
postcaustice) sau pote fi intermitentă (de cauze funcţionale — achalazia, spasme 
esofagiene). 

În disfagia cu evoluţie lent progresivă s-a realizat o cuantificare a acesteia în funcţie de 

consistenţa alimentaţiei ce poate fi ingerată: 
-grd. 0 — fără disfagie. 
-grd. 1 — imposibilitatea de a înghiţi anumite alimente solide. 
-grd. 2 — poate înghiți doar alimente semilichide. 
-grd. 3 — poate înghiţi doar alimente lichide. 
-grd. 4 — disfagie şi pentru lichide. 


SINDROMUL DE MALABSORBTIE - reprezintă incapacitatea infestinului de a 
absorbi substanţele nutritive, acestea eliminându-se prin materiile fecale.Clinic este tradus prin 
diaree cronică. 

Clasificare: 

1. Sindrom de malabsorbtie prin tulburarea digestiei: 

-leziuni gastrice: aclorhidrie, gastrectomie cu gastroentero-anastomoză şi tranzit 
accelerat; 

-leziuni intestinale: enteropatia glutenica, carenta dizaharidică, boala Crohn, ileita 
radica, by-pass ileal, rezectii, sindrom Zollinger-Ellison; 

-diminuarea sărurilor biliare: ciroza hepatică, sindrom Zollinger-Ellison (prin 
scăderea ph-ului intestinal), metabolizarea sărurilor biliare în intestinul subţire prin 
suprapopulare bacteriană; 

-cauze pancreatice: deficite enzimatice, pancreatită cronică, fibroza chistică, cancer 
pancreatic. 

2. Sindrom de malabsorbtie prin tulburarea absorbției: 

-ereditare — determină malabsorbtii selective; 

-prin hipersensibilizare: enteropatia glutenică, enteropatia alergică. 

-prin suprapopulare bacteriană: sindrom de intestin subţire contaminat, 
sclerodermie; 

-parazitoze: giardia, strongiloides stercoralis; 

-rezectii intestinale. 

3. Sindrom de malabsorbtie prin exudatie: 

-staza venoasa: insuficiennta cardiacă congestivă, pericardita constrictiva, coriza 


hepatică; 

-staza limfatică: limfoame, postiradiere, boala Whipple, limfangiectazia intestinală 
primară; 

-leziuni ale epiteliului intestinal: boal Crohn, tuberculoza intestinală, enteropatia 
glutenica. 


SINDROMUL DIAREIC - poate fi acut sau cronic. 
A) Sindromul diareic acut: 

-febril: enterocolite acute, dizenteria bacteriană sau amibiană, febra 
tifoida, holera, botulismul, candidoza intestinala, parazitoze intestinale, 
apendicita acuta. 

-afebril: enterocolita alergică sau toxică, diareea neurogenă (emoţii, 
stres, anxietate), diareea endocrină (feocromocitom, carcinoid). 

B) Sindromul diareic cronic (peste 3 scaune/zi, peste 200 g/zi, minim 3 

săptămâni): 

-prin mecanism osmotic: laxative, edulcoranti, deficite enzimatice, 
intestin scurt, ansă oarbă. 

-prin mecanism secretor: laxative, toxine bacteriene, peptide (carcinoid, 
gastrinom, VIP-om, adenom vilos). 

-stază sanguină sau limfatică: hipertensiunea portală, boala Whipple, 
limfoame intestinale. 

-tulburări de motilitate: colon iritabil, sindrom Dumpping precoce, 
hipertirodism. 

-leziuni inflamatorii. Boala Crohn, rectocolita hemoragică. 


CONSTIPATIA - ca sindrom (vezi Intestinul gros). 


SINDROMUL DE RUMINATIE - se caracterizează prin regurgitarea în gură a 
alimentelor inghitite, remasticarea acestora şi apoi reinghitirea sau uneori 
eliminarea lor din gură. Regurgitarea în acest caz se face fără nici un effort şi 
apare fără o semnificaţie patologică la copii mici şi patologic la retardatii 
mintali. 


SINDROMUL MEN - (neoplazii endocrine multiple) — proliferări ale celulelor 
endocrine simultan sau succesiv în cel puţin două organe endocrine. 
Sindromul MENI = hiperplazia/adenomul paratiroidian + adenom dezvoltat 
din celulele insulare pancreatice (insulinom, gastrinom,  VIP-om, 
glucagonom, somatostatinom) + hiperplazia/adenomul hipofizara. 


SINDROMUL KGNING - constă în dureri abdominale colicative însoţite de meteorism 
abdominal şi zgomote hidroarice. Durerile sunt calmate de eliminarea de 
materii fecale şi gaze. Apare mai ales în cancerul de colon ce realizează 
stenoze incomplete (subocluzie). 


SINDROMUL ANORECTAL - este caracterizat de durere în regiunea perineală la care 
se adaugă rectoragia (eliminare de sânge roşu prin scaun), tenesmele rectale 
(contractură dureroasă a sfincterului anal) şi pruritul anal. El este prezent în 
fisurile anale, supuratiile perianale, cancer ano-rectal, hemorizii interni sau 
externi trombozati, parazitoze digestive (oxiuraza) sau leziuni dermatologice. 

SINDROAME DIGESTIVE CU NUME PROPRII 


SINDROMUL ALVAREZ - este caracterizat prin meteorism accentuat şi mialgii 


subdiafragmatice; se întâlneşte de obicei la femei în vârstă de 25-32 ani; 

-tulburările se produc brusc, fără semne premonitorii, meteorismul începe rapid şi 
atinge maximumin 5 minute de la apariţia primelor simptome, moment in care 
abdomenul bolnavei în criză este asemănător cu cel al unei gravide în luna a 9-a; 
-criza durează 2-3 ore, se poate repeta de 3-4 ori pe zi, putând surveni şi în timpul 
nopţii; 

-datorită contracturii musculare şi a durerilor se produce o cifoscolioză dorsală cu 
lordoză compensatorie, iar ulterior se formează o ankiloză şi apar fenomene 
astmatiforme; 

-diagnosticul se pune pe simptomele clinice şi pe baza probei cu morfină (injectarea 
a 10mg morfină face să dispară tulburările clinice ale afecțiunii); 

-tratament: tranchilizante, gerovital, estrogeni. 


SINDROM BANDLER - caracterizat prin melanoză şi hemangioame multiple ale intestinului. 


SINDROM BEAN — hemangioame cavernoase cutanate şi rectosigmoidiene; 


-leziunile cutanate sunt de tip: angiom cavernos extins, elemente punctiforme 
albăstrui şi formaţiuni vasculare dureroase erectile; 

-diagnosticul de angiom rectosigmoidian se pune pe: rectoragii repetate asociate cu 
dureri pelvine; radiografia arată prezenţa unor fleboliti la nivelul ampulei rectale sau 
imagini lacunare neregulate iar endoscopia evidenţiază o mucoasă roşie, venoasă, cu 
aspect polipoid şi sângerări evidente, care poate prezenta mamelonări albăstrui. 


SINDROM BERGERON - limba geografică — descuamare marginală aberantă în zone Brocq; 


-glosită exfoliativă marginală. 


SINDROMUL BOERHAAVE - (vezi esofagul). 


MALADIA BRINTON - linita plastică — este o formă specială de epiteliom gastric, cu 


dezvoltare infiltrativă intraepitelială, cu o puternică participare sclerotica a țesutului 
şi cu o evoluţie lentă. 


MALADIA BROCQ - descuamare persistentă a limbii şi a buzelor. 


SINDROM BUTTLER-ALBRIGHT - acidoză hipercloremica cu hipocitrurie; 


-se caracterizează prin tumefierea mitocondriilor şi pierderea “marginii in perie” 
asociate cu acidoza; 
-debuteaza prin anorexie, sete, varsaturi. 


SINDROM CHILAIDITI — interpozitia hepato-diafragmatica a colonului. 


SINDROM CLOS - concomitenta de tulburări digestive cu modificări tegmentare specifice 


(eritematoase, veziculo-pustuloase), pe tot corpul. 


SINDROM DANBOLT-CLOSS - acrodermatita enteropatică; acroder matita buloasă. 

SINDROM DEVIC-BUSSY-GARDNER - polipoza recto-colică asociată cu anomalii ale 
organelor cu origine mezodermică. 


SINDROM GARDNER - polipoză digestivă asociată cu tumori multiple ale oaselor şi 
ţesuturilor moi. 


SINDROM GEE-HERTER-HEUBNER - boala celiacă — steatoreea idiopatică — intoleranta 
pentru gliadină (componentă a glutenului). 


SINROM HOWEL-EVANS - afecţiune ereditară cu transmitere autozomal dominantă, care 
asociază keratodermia palmo-plantară (apare la 5-15 ani) cu carcinomul esofagian 
(apare la 40-50 ani). 


SINDROMUL HUNTER - glosita Hunter din anemia megaloblastică. 


SINDROMUL IMERSLUND-NAJMAN-GRASBECK - afecţiune cu transmitere autozomal- 
recesivă, determinată de mlabsorbtia selectivă a vitaminei B12. Prezintă două 
mecanisme de producere: defect al receptorilor ileali specifici pentru complexul 
factor intrinsec-vitamina B12 sau defect postreceptor cu afectarea pasajului 
vitaminei B 12 prin celula parietală. 


SINDROMUL JANBON - enterocolita pseudo-membranoasă. 


SINDROM JEGHERS-PEUTZ - polipoză digestivă familială asociată cu pete pigmentare pe 
mucoasa labială şi a cavităţii orale; 
-se manifestă prin dureri abdominale, hemoragie digestivă, anemie hipocromă, 
invaginare intestinală. 


SINDROM KUSS - ocluzia extrinsecă a sigmoidului; cauza poate fi pericolita generalizată 
secundară unei infecţii genitale (la femei), de bride, hernie strangulată, volvulus, 
tumori extraintestinale. 


SINDROM LEU-MARDARE - boală congenitală cu transmitere autozomal-dominanta 
manifestată prin dolicocolon şi melanoză facio-tronculară. 


SINDROMUL MALLORY-WEIS - (vezi esofagul). 


SINDROMUL NEUHAUSER - afecţiune cu transmitere autozomal dominantă constând în 
ulcer duodenal + tremor esenţial + nistagmus congenital + somn narcoleptic. 


SINDROMUL PLUMMER-VINSON - (vezi esofagul). 


SINDROM PRIEST-ALEXANDER-VERNER-MORISSON - sindrom diaree- aclorhidrie- 
hipopotasemie — tumori secretante de VIP. 


SINDROM ROEMHELD - sindrom gastro-cardiac — caracterizat prin tlburări cardio-vasculare 
subiective şi obiecteve determinate de deplasarea cranială a inimii secundară 
aerogastriei sau aerocoliei. 


SINDROM ROMBERG-PRAESSLER - sindrom splahno-cardiac — caracterizat prin 


hipotensiune, tahicardie, şoc şi meteorism determinate de o vasodilatatie splahnica 
masivă. 

SINDROM SCHWARTZ-BARTTER - considerat sindrom preneoplazic, constă inn secreția 
de hormon antidiuretic de către celulele neoplazice cu capacitetea de a produce 
hormoni peptidici; 

-paraclinic: clearence negativ al apei libere, hiponatremie extremă. 

-clinic: astenie, anorexie, alterarea stăriii de conştiență până la comă, diminuarea 
până la abolirea reflexelor osteotendinoase. 

-tipuri de cancere care pot apărea: cancer pulmonar cu celule mici, cancer pancreatic, 
gastric, limfosarcoame. 


SINDROM STIERLIN - deficit de umplere al polului inferior al colonului ascendent şi al 
ileonului. 


SINDROM STOKVIS - cianoză secundară ingestiei de substantr toxice care modifică 
afinitatea pentru oxigen a hemoglobinei, rezultând methemoglobina sau 
sulfhemoglobină. 


SINDROM TESCHENDORFF - diskinezia esofagiană plurisegmentară — “esofagul în colier 
de perle” — se caracterizează prin disfagie spastică intermitentă pentru lichide sau 
chiar disfagie totală care poate dura de la câteva minute până la câteva săptămâni; 

-se asociază cu regurgitatii, sialoree, durere retrosternala; 
-imaginea radiologică este caracteristică. 


SINDROMUL TURCOT - polipoza colonului asociată cu tumori malignne ale sistemului 
nervos; este o afecţiune ereditară cu transmitere autozomal-recesivă. 


SINDROM VERBRYCKE - sindromul flexurii hepatice; 
-senzatia de apăsare şi distensie în hipocondrul drept este determinată de acumularea 
de gaze în flexura hepatică a colonului. 


SINDROMUL ZOLLINGER-ELLISON - se caracterizează prin secreție gastrică marcată de 
HCI, ulcere gastrice şi duodenale (în general multiple sau refractare la tratament şi 
cu localizare atipică) şi diaree cu steatore. Toate aceste manifestări sunt cauzate de 
hiperproductia de gastrină de către tumori benigne sau maligne dezvoltate din 
celulele G-insulare pancreatice (gastrinoame). Paraclinic se depistează secreție acidă 
bazală mult crescută care va avea doar o mică creştere în urma stimulării; 
gastrinemie foarte mare; ecografia, arteriografia selectivă şi TC sunt utile în 
localizarea tumorii. Când se asociază cu hiperplazia/adenomul paratiroidian + 
hiperplazia/adenomul hipofizar este vorba de sindromul MENI. 

ESOFAGUL 


TULBURARI MOTORII ESOFAGIENE 


Prin activitatea motorie esofagul isi exercita principala sa functie, de a transporta bolusul 
alimentar din faringe in stomac. 

Substratul anatomic al functiei motorii esofagiene este musculara care prezinta structura 
şi dispoziţie diferite de la o zona topografică la alta:-esofagul cervical are o musculatură striata, 
esofagul inferior o musculatură netedă iar esofagul mijlociu are structură striată şi netedă. 

Orice afecţiuni cu afectarea musculaturii esofagiene produce tulburări în progresiunea 
bolusului alimentar prin lumenul esofagian.Deşi există greutăţi în clasificarea tulburărilor 
motorii esofagiene, clasificarea cea mai utilizată este în funcţie de afectarea grupurilor 
musculare: 

-tulburări motorii ale sfincterului esofagian superior şi ale esofagului cervical 
-tulburări motorii ale esofagului cu musculatură netedă şi ale sfincterului esofagian 
inferior. 

La aceste afecţiuni se adaugă: 

-tulburări motorii esofagiene asociate unor afecţiuni sistemice:- sclerodermia, 
diabetul zaharat, amiloidoza, etilismul cronic, afecţiuni tiroidiene etc. 

În practica clinică, cele mai des întâlnite tulburări motorii ale esofagului sunt: 

-disfunctii ale sfincerului esofagian superior 
-achalazia 
-spasmul difuz esofagian 


DISFUNCTH ALE SFINCTERULUI ESOFAGIAN SUPERIOR 


Reprezintă tulburarea motilitatii segmentului faringo-esofagian, afectând muşchii striati 
şi fiind produsă de următoarele cauze: 
-afectiuni ale sistemului nervos central 
-afectarea plăcii motorii neuromusculare 
-afectiuni ale nervilor cranieni 
-afectiuni ale musculaturii striate 
-disfunctii ale sfincterului esofagian superior. 
Se intalnesc urmatoarele tipuri de tulburari de mobilitate ale sfincterului esofagian 
superior: 
-hipertonia SES 
-hipotonia SES 
-insuficienta de relaxare a SES (achalazia cricofaringiana) 


Diagnosticul pozitiv 
Este dificil de stabilit, fiind sugerat de simptomatologia clinica si confirmat de 
explorarile paraclinice. 


Simtomatologia clinica 

Este reprezentata de: 
-disfagie orofaringiana 
-regurgitatii orale sau nazale 

-tuse 

-uneori aspiratie traheobronsica 
-scădere progresivă în greutate 
-eructatii 

-disfonie. 


Explorările paraclinice 

Examenul radiologic constând din radiocinematografie care, urmărind pasta baritată 
evidenţiază anomaliile de transport prin încetinirea tranzitului, acumularea acesteia în valecule 
şi în sinusurile piriforme şi deschiderea a sfincterului esofagian superior. 

Examennul manometric- care în cele mai multe cazuri nu este sugestiv pentru diagnostic. 


Tratamentul 
Intervenţia chirurgicală constând din miotomia cricofaringiană se indică în formele cu 
simptomatologie severă şi complicaţii pulmonare. 


ACHALAZIA 


Este tulburarea motorie cu prinderea muşchilor netezi localizată la nivelul cardiei, de 
etiologie necunoscută, caracterizată prin relaxarea insuficientă a sfincterului esofagian inferior 
şi absenţa peristalticii propulsive esofagiene. 

Incidenta acalaziei este rară, afectând cu predilecție persoanele între 25-50 ani, fără 
diferenţe de sex. Cauza directă a producerii acalaziei ramâne şi astăzi necunoscută. 

În special studiile histologice au dovedit că doua sunt modificările în producerea şi 
manifestarea acalaziei: 

1)-afectarea sistemului nervos care constă din: 
-reducerea marcată a plexului intramural Auerbach şi a celulelor ganglionare, 
cauza cea mai importantă a bolii 
-leziuni ale nervului vag (demielinizăre, degenerări de tip valerian, rupturi 
axonale) 
-leziuni degenerative la nivelul nucleului dorsal al vagului (fărâmițarea 
fragmentului nuclear şi reducerea numărului de celule ganglionare) 
2)-afectarea musculaturii circulare esofagiene - microscopul electronic evidențiind 
separarea miofibrilelor de pe membrana bazală şi atrofia celulelor musculare. 

Consecința directă a acestor modificări este insuficienta relaxare a sfincrerului esofagian 
inferior în timpul deglutitiei (în fazele avansate chiar dispariţia relaxării) şi absenţa undelor 
peristaltice. 


Diagnostic 

-Simptomatologia clinică — în special cea subiectivă este sugestivă pentru boală, 
examennul fizic fiind nesemnificativ. 

-Explorările paraclinice 


Simptomatologia clinică 
Disfagia — prezentată de bolnav sub forma unei jene retrosternale joase, în dreptul 
apendicelui xifoid, care apare la înaintarea bolului alimentar, atât la solide cât şi la lichide, 
uneori disfagia fiind prezentă numai la lichide —disfagie paradoxală. 
Durerea toracică inferioară —este prezentă la o treime din bolnavi la debutul bolii, cu 
ameliorare în fazele avansate ale bolii. 

Regurgitatiile — apar mai târziu,bolnavul eliminând alimentele consumate cu 2-3 ore 
înainte sau chiar după 24 ore (miros fetid, esofagul fiind mult dilatat). 

Pirozisul — simptom care apare paradoxal în acalazie, fiind determinat se pare, de 
fermentația alimentelor care se opresc în esofag. 

Sughitul — apare spre sfârşitul meselor, ameliorându-se după regurgitatie. 

Tusea şi senzaţia de sufocare — simptome care apar îndeosebi în timpul regurgitării şi 
aspiratiei în arborele traheo-bronşic. 


Explorările paraclinice 
Manometria — constituie probabil examinarea paraclinică cea mai valoroasă în acalazie, 
evidenntiind în principal absenţa undelor peristaltice normale, în timpul 
deglutitiei şi reducerea sau absenţa relaxării sfincterului esofagian inferior. 
Examenul radiologic — investigaţie valoroasă în special în formele medii şi avansate de 
boală, cu rezultate mai puţin satisfăcătoare la debutul bolii. 
-examenul cu pastă baritată evidenţiază la începutul bolii greutate 
în evacuarea esofagului, apoi examenul ne arată strâmtorarea filiforma a 
esofagului terminal — “ cioc de pasăre “ cu dilatarea de diferite grade a 
esofagului ;în fazele avansate de boală esofagul apare foarte dilatat şi sinuos 
„Esofagoscopia —metoda utilă şi recomandată în toate cazurile suspicionate sau chiar 
confirmate radiologic de acalazie;utilitatea esofagoscopiei rezidă în principal 
în obiectivizarea leziunilor mucoasei esofagiene şi excluderea altor afecţiuni 
care stenozează sfincterul esofagian inferior (cancer infiltrativ). 
Scintigrafia esofagiană — folosind Tc% în lichide sau solide, ne arată întârzierea 
eliminării bolusului alimenntar din esofag. 
În diagnosticul acalaziei este foarte important în precizarea bolii şi evedentierea 
complicatiilor: esofagita şi cancerul esofagian (care este de 7-8 ori mai frecvent fata de restul 
populatiei). 


ce 


Tratament 

Achalazia, în funcţie de simptomatologia clinică, stadiul evolutiv şi apariţia 
complicatiilor, beneficiază de: 

-Tratament medicamentos 
-Tratament constând în dilatarea sfincterului 
-Tratament chirurgical. 

Tratamentul medicamentos-indicat în formele incipiente şi uşoare de boală, la bolnavii 
necooperanti şi care refuză dilatarea sau intervenţia chirurgicală.Constă din folosirea 
medicamentelor cu efect miorelaxant — atropina, nitrații (isosorbit dinitrat), blocantii de calciu 
(nifedipină, verapamil), medicamente recomandate înaintea meselor cu 30-45 minute. În 
ultimul timp s-a introdus în tratamentul acalaziei- toxina botulinică -(TOX B), cu efect de 
scădere a presiunii în sfincterul esofagian inferior, care se injectează endoscopic cu ajutorul 
acului de scleroterapie, în doză de 80U, fractionate câte 20U în cele patru cadrane. Efectul 
medicamentos ţine peste 6 luni. 


Tratamentul dilatativ- care a constat la început în dilatarea cu ajutorul dilatatoarelor 
metalice şi hidrostatice, iar în prezent în folosirea balonaşelor pneumatice. Dilatatia 
pneumatică produce o dilatare a musculaturii sfincterului esofagian inferior şi foloseşte un 
balonnaş cilindric cu diametrul de3-4cm şi o lungime de 12cm. Eficienţa metodei este mult mai 
mare la vârstnici iar complicațiile sunt rare. Nu se indică la bolnavii necooperanti, cu infarct 
miocardic sau la cei cu stare generală alterată. 


Tratamentul chirurgical- rămâne metoda de tratament cu rezultatele cele mai bune( 
60-90% din pacienţi) şi constă în cardiomiotomia longitudinală (operaţia Heller cu diverse 

variante) plus intervenţii antireflux. Mai nou superioritatea intervenţiei chirurgicale este data de 
introducerea în practica chirurgicală a intervenţiei laparoscopice. 


SPASMUL DIFUZ ESOFAGIAN 


Reprezintă tulburarea motorie spastică esofagiannă inferioară cu afectarea musculaturii 
netede, având ca rezultat perturbarea peristalticii normale.Spasmul difuz esofagian este uneori 
greu de diferențiat de achalazia viguroasă, esofagul “spărgător de nuci “, hipertonia 
sfincterului esofagian inferior — variante ale tulburărilor motorii esofagiene. 

Cauzele producerii spasmului difuz esofagian nu sunt încă elucidate. Afectiunea apare 
mai frecvent după vârsta de 40 ani. 


Diagnostic pozitiv 
-Tabloul clinic 
-Explorări paraclinice 


Tabloul clinic 

Se caracterizează prin prezenţa a trei simptome principale :- disfagia 
-durerea toracică presternală 
-regurgitatia. 

Disfagia — cu intensitate moderata, aparuta si accentuata in timpul deglutitiei unui bolus 
alimentar voluminos, consum de medicamente, sub stres psihic. 

Durerea toracică presternală — apărută în timpul alimentaţiei, în somn, nu este infuentata 
de effort, iradiază spre gât, umeri, spate; se ameliorează la nifedipina şi 
nitroglicerină. 

Regurgitatia — apare mult mai rar decât în acalazie, uneori se însoţeşte şi de pirozis. 


Explorările paraclinice 

Examenul radiologic — constă din tranzitul baritat (cu fluoroscopie) şi reprezintă prima 
examinare în prezenţa simptomelor ce sugerează o tulburare motorie 
esofagiană. Examenul radiologic în spasmul difuz esofagian evidenţiază 
modificarea intermitentă sugestivă de “ tirbuşon “. 

Examenul manometric — util când înregistrarea se face pe o perioadă mai lungă de timp. 

Examenul endoscopic — valoros prin excluderea altor suferinţe organice esofagiene care 
se manifestă prin simptome asemănătoare. 

Examenul scintigrafic — făfă aport deosebit în diagnostic. 

Testele de provocare — sunt utile uneori (testul Berstein sau administrarea i.v. de 
edrophonium). 


Tratament 

Este vorba despre un tratament simptomatic connstând din : 
- tratament medicamentos — folosind nitrați, anticolinergice şi inhibitorii de 
canale de calciu, la care se adaugă antisecretoare şi prokinetice când este 
prezent refluxul gastro-esofagian. Foarte utilă este şi asocierea medicatiei 
antidepresive şi anxiolitice. 
- tratamentul dilatator şi miotomia — este mult mai rar utilizat decât în 

acalazie. 

HERNIA HIATALĂ 


Hernia hiatala este definită ca o protuzie permanentă sau intermitentă a unei porţiuni din 

marea tuberozitate gastrică prin hiatusul diafragmatic în cavitatea toracică. 

Este o entitate destul de frecventă atât la populaţia asimptomatică cât şi la bolnavii 

digestivi,incidenta ei crescând cu vârsta. 

În practica clinică pot fi întâlnite următoarela tipuri: 

1) Hernia hiatală prin alunecare (axială) - caracterizată prin protruzia jonctiunii 
esogastrice deasupra diafragmului, fiind forma cea mai des întâlnită (peste 80%). 

2) Hernia hiatală paraesofagiană (rostogolire) - definită prin deplasarea marii 
tuberozitati gastrice prin orificiul diafragmatic în torace cu rămânerea în poziție 
normală a jonctiunii esogastrice. 

3) Hernia hiatală mixtă-combinarea celor două forme. 

4) Hernia hiatală produsă prin hernierea oricărui organ abdominal în torace - formă 
extrem de rară. 


La producerea herniilor transhiatale concură o serie de factori determinanti şi favorizanti: 

-un hiatus esofagian larg; 

-alterarea sistemului fibroconjunctiv de fixare normală a esofagului, cardiei şi a 
marii tuberozitati gastrice; 

-presiune intaaabdominală crescută şi prelungită determinată de obezitate, sarcină, 
meteorism accentuat ascită, tumori abdominale; 

-intervenții chirurgicale în regiunea esogastrică care pot produce alterări ale 
sistemului de fixare cardio-tuberozitar; 

-sexul feminin şi vârsta peste 50 ani; 

-deformări ale coloanei vertebrale şi ale cutiei toracice (cifoscolioze, spondilită 
anchilozantă). 


Diagnosticul pozitiv 
Esre sugerat de simptomatologia clinică şi confirmat de explorările paraclinice. 


Tabloul clinic 

De multe ori, în special herniile mici sunt asimptomatice. Formele medii şi voluminoase 
devin simptomatice, simptomele fiind influențate de postură, felul alimentaţiei precum şi de 
apariţia complicatiilor. 

Pirozisul — constituie simptomul cel mai frecvent şi dominant în hernia hiatală, fiind 
accentuat de consumul de alcool, cafea, condimente, alimennte fierbinţi 
precum şi de postură — “semnul şiretului”. 

Regurgitatiile şi eructaţiile — când apar însoțesc de obicei pirozisul. 

Durera retrosternală — cu localizare joasă, cu iradiere presternală şi dorsală, apare cel mai 
des în herniile mari, complicate. 

Dispneea, uneori tusea, palpitatiile şi extrasistolele — sunt simptome care apar mai rar, în 
herniile voluminoase, fiind determinate de consumul exagerat alimentar, de 
consumul băuturilor carbogazoase precum şi de postură (decubit dorsal) 

În general herniile transhiatale prezintă o simptomatologie zgomotoasă în prezenţa 

complicatiilor dintre care cele mai frecventa sunt: 
-esofagita peptică 
-ulcer peptic 
-anemie de tip feripriv, foarte rar apar hemoragii digestive superioare masive 
-stenoză esofagiană benignă 
-crize anginoase, tulburări de ritm 
-strangulare în herniile voluminoase 


28 


Explorari paraclinice 
Se bazeaza in principal pe: 
-Examen radiologic 
-Examen endoscopic 
-Manometria — rar indica reducerea presiunii sfinncterului esofagian inferior 
precum si modificari de peristaltica esofagiana 
-Ph-metria monitorizată — rar obiectivizează scăderea ph-ului esofagian sub 7 in 
prezenţa refluxului gastroesofagian — sunt investigaţii neuzitate în mod curent în 
diagnosticul herniilor transhiatale. 
Examenul radiologic 
Radioscopia esofagiană cu pastă baritată, cel mai frecvent cu bolnavul în decubit dorsal, 
incidenţa oblic anterior stâng şi poziţia Trendelenburg evidenţiază frecvent hernia. Pentru 
evidenţierea şi mai bună a sacului herniar se apelează la manevre de provocare — manevra 
Walsalva, tuse, manevre care vor evidenția şi prezenţa refluxului gastroesofagian.Pe lângă 
evidenţierea sacului herniar,examenul radiologic poate evidenția prezennta esofagitei, a 
ulcerului esofagian, a stenozelor esofagiene, a cancerului esofagian asociat. 
Examenul endoscopic (fibro esofagoscopia) 
Recomandat la fiecare pacient simptomatic, diagnosticat sau nu radiologic cu hernie 
transhiatală, pentru confirmarea herniei, pentru evidenţierea complicatiilor precum şi pentru 
posibilitatea recoltării de biopsii esofagiene. 


Tratament 

Esre diferențiat în funcţie de prezenţa sau absenţa simptomatologiei clinice, de tipul 
herniei şi de prezenţa complicatiilor. 

Herniile gastrice transhiatale asimptomatice vor beneficia numai de tratament: 

-dietetic 
-postural. 

Tratamentul dietetic constă din recomandările ca bolnavul să respecte orarul meselor, cu 
mese mici şi frecvente, connsumul de lichide să nu fie imediat după mese, evitarea alimentelor 
intolerate şi a comdimentelor, scăderea în greutate în cazul obezilor, întreruperea fumatului, 
consumul alimentelor bogate în fier în prezenţa anemiei. 

Tratamentul postural recomandă ca bolnavul să menţină capul mai sus cu 20-25cm fata 
de corp în poziţia clinostatică şi evitarea poziţiei ortostatice aplecate îndelungat, îndepărtarea 
corsetelor, a centurilor, interzicerea ridicării greutăților mari. 

Herniile gastrice transhialale simptomatice vor beneficia de : 

-tratament medicamentos 
-tratament chirurgical 
Tratamentul medicamentos se va institui în toate formele de hernii transhiatle 
simptomatice pe o durată de luni sau chiar ani şi va consta din: 
-medicatie antisecretorie: 
-Ranitidină 150mg x 2/zi dimineaţa şi după-amiaza (ora 18) sau - 
Famotidina 20-40mg/zi ora 18 sau 
-Omeprazol 20mg/zi ora 18 
-pansamente esofagiene: 
-Gaviscon -suspensie de 3 ori câte o linguriţă la o oră după masă 
-medicatie prokinetica: 
-Metoclopramid 20-30mg/zi in 3 prize înainte de masă sau 
-cisapride (Coordinax) 10-30mg/zi în 3 prize înainte de masă -in 
prezenţa anemiei feriprive se instituie tratament cu preparate de fier timp de 6-12 săptămâni. 
Tratamentul chirurgical indicat în toate herniile transhiatale a căror simptomatologie 
nu se ameliorează sau se accentuează după 4-6 luni de tratament medicamentos bine condus 

precum si in prezenta complicatiilor (strangulare, ulcer peptic complicat,stenoze esofagiene, 
HDS, neoplazie). 

Tipurile de interventii chirurgicale sunt variate, procedeul fiind ales de chirurg in 
primul rand in functie de tipul herniei si gravitatea complicatiei. Procedeul modern este 
intervenţia laparoscopica, recomandată în special bolnavilor cu risc crescut al intervenţiei 
chirurgicale. 


DIVERTICULII ESOFAGIENI 


Diverticulul esofagian reprezintă dilatatia digitiformă a lumenului esofagian care poate 
interesa întreg peretele esofagian şi constituie diverticulul adevărat, sau numai o parte din 
lumen (fără stratul muscular) reprezentând diverticulul fals (pseudo-diverticulul). 

Topografic diverticulii esofagieni pot fi: 

-cervicali (faringo-esofagieni) — diverticulul Zencker; 
-toracici, subdivizati în: 
-diverticuli mijlocii (parabronsici); 
-diverticuli epifrenici. 

După mecanismele de producere distingem: 

-diverticuli de pulsiune (determinaţi de creşterea presiunii intraesofagiene corelată cu 
tulburări motorii esofagiene); 
-diverticuli de tracțiune (cel mai des determinaţi de procese inflamatorii de vecinătate). 


Diagnosticul pozitiv 
Este susţinut de simptomatologia clinică şi confirmat de explorările paraclinice. 


Tabloul clinic 

De remarcat că majoritatea diverticulilor mici sunt asimptomatici, diagnosticul lor 
făcându-se întâmplător, odată cu efectuarea radiografiei eso-gastro-duodenale cu pastă baritată 
pentru alte afecţiuni. 

În schimb, diverticulii mari sunt în majoritatea cazurilor simptomatici, tabloul clinic 
caracterizându-se prin: 

-disfagie asociată cu: 
-regurgitatii 
-sialoree 
-halenă rău mirositoare 
-borborisme (percepute de bolnav în zona cervicală posterioară) 
-voce bitonală (în cazul diverticulului voluminos care comprimă recurentul) 

De subliniat diverticulul Zencker care apare la bărbaţi în vârstă, manifestându-se prin 
regurgitatii alimentare (alimentele consumate cu 3-4 ore înainte) de multe ori în absenţa 
disfagiei, hipersalivatie, disconfort in zona cervicală, expectoratie, scădere ponderala, halenă 
rău mirositoare; unii pacienţi efectuează manevre de aplecare înainte, compresiuni la nivelul 
gâtului, tuse forțată cu eliminarea conţinutului alimentar. 

În general evoluţia diverticulilor este benignă, uneori evoluţia fiind întunecată de apariţia 
complicatiilor: 

-aspitatia traheo-bronsica a conţinutului traheo-bronşic 
-fistula eso-bronsica 

-hemoragie 

-perforatie. 

Diagnosticul paraclinic 

Se sprijină in principal pe examenul radiologic (radiografia eso-gastro-duodenala cu 
substanta baritata). 

Endoscopia digestiva superioara poate completa examenul radiologic dar atentie la 
posibilitatea perforatiei peretelui diverticulilor. 

Examenul radiologic evidenţiază prezenţa imaginei digitiforme posterioare sau imagini 
semicirculare laterale ce depăşesc în afară lumenul esofagian care comunică cu acesta printr-un 
colet, care poate fi mai larg sau mai îngust. La examinarea în dublu contrast şi în strat subțire, 
examenul radiologic evidenţiază pliurile de mucoasă esofagiană care pătrunde în diverticul. 


Tratament 
Tratamentul diverticulilor esofagieni se referă la diverticulii mari şi simptomatici, 
diverticulii mici şi cei asimptomatici nu necesită tratament. 
Tratamentul eficient şi radical în diverticulii esofagieni este tratamentul chirurgical, care 
constă din: 
-miotomie şi/ sau 
-diverticulectomie 
-miotomie distală când diverticulul se asociază cu tulburări motorii esofagiene. 


BOALA DE REFLUX GASTROESOFAGIAN 


Boala de reflux gastroesofagian (BRGE) diferențiată de refluxul gastroesofagian şi de 
esofagita de reflux, se defineşte ca fiind totalitatea simptomelor esofagiene concomitente sau 
nu cu leziuni ale mucoasei esofagiene produse de refluxul sucului gastric în esofag. 

Boala de reflux gastroesofagian este o afecţiune destul de frecventă la nivelul populaţiei 
generale, cuprinzând trei categorii de pacienţi: 

-cu boală de reflux simptomatică dar fără modificări endoscopice; 
-cu esofagită şi manifestările acesteia (clinic, endoscopic şi histopatologic); 
-cu esofag Barrett. 

Dacă în mod fiziologic refluxul gastroesofagian survine rar, este de scurtă durată, apărînd 
după mese, neproducând simptome clinice, refluxul gastroesofagian patologic survine frecvent, 
se produce pe o durată lungă de timp, survenind în somn (noaptea), în timpul zilei sau 
permanent (noaptea şi ziua), determinând suferinţe clinice. 

Recunoscută ca o afecţiune multicauzală, boala de reflux gastroesofagian grupează două 
categorii de factori determinanti şi o categorie de factori favorizanti ( de risc). 


Factorii determinanti cuprind: 
1 — Factori determinanti ai refluxului gastroesofagian: 
-esofagul intraabdominal 
-hiatusul diafragmatic 
-unghiul Hiss 
-ligamentul frenoesofagian 
-sfincterul esofagian inferior (de fapt gradientul presional gastro-esofagian şi 
relaxarea tranzitorie a sfincterului esofagian inferior) 
-tulburările motilitatii gastrice reptezentate de: 
-creşterea volumului gastric 
-relaxarea frecventă a sfincterului esofagian inferior în relație cu 
distensia gastrică. 
2 — Factori determinanti ai leziunilor esofagiene: 

-agresiunea mucozală determinată de acidul clorhidric, pepsină şi bilă (acizi 
biliari şi lizolecitină). 
-diminuarea factorilor de apărare: 
-modificări în compoziţia mucusului de acoperire 
-leziuni epiteliale 
-afectarea vascularizatiei. 
Factori adjuvanti (de risc) sunt: 
1 — endogeni: - obezitate, stomac rezecat, hernie hiatală, diabet zaharat, sclerodermie, 
sindrom Sjogreen; 
2 — exogeni: - fumat, alcool, prânzuri abundente, consum de grăsimi- medicamente 
(inhibitori ai canalelor lente de calciu, metilxantine, nitriţi, 
anticolinergice, contraceptive progesteronice). 


Diagnosticul pozitiv 
Se bazează pe analiza tabloului clinic, cel care orientează bolnavul către medic şi pe 
rezultatele explorărilor paraclinice recomandate de medic. 
Cuprinde:-criteriile clinice şi 
-criteriile paraclinice. 


Criteriile clinice — bazate pe simptomatologia clinică ce împreună cu datele anamnestice 

sunt sugestive pentru boală: 

Pirozisul — perceput de bolnav ca o arsură retrosternală localizată inferior, uneori cu 
iradiere spre gât, accentuată în poziţie clinostatică imediat postprandial, aplecare 
înainte, ridicarea unor greutăți sau după ingerarea de grăsimi, condimente, 
alcool, cafea, citrice, suc de roşii. 

Regurgitatia — însoţeşte în permanenţă pirozisul,fiind mai accentuată în timpul nopţii în 
decubit dorsal, rareori manifestându-se şi prin regurgitarea alimentelor. 

Durerea retrosternală — simptom qvasiconstant, descris de bolnav sub forma de 
constrictie, presiune sau “nod “ migrator retrosternal, durere care însoţeşte 
pirozisul sau poate apare izolat în timpul ingestiei de alimente (disfagie) sau rar 
se manifesta ca deglutitie dureroasă (odinofagie). 

Sialoreea — manifestată abundent la unii pacienţi. 

Mamifestări respiratorii de tipul laringitei de reflux sau “astmului de reflux” — care se 
manifestă predominant noaptea şi este precedat de accese repetitive de tuse, 
determinate de aspiraţia conţinutului esofagian. 


Criteriile paraclinice 

Algoritmul investigaţiilor paraclinice sugerat de diagnosticul clinic cuprinde: 
1. Examenul radiologic 

. Examenul ultrasonografic 

. Examenul scintigrafic 

. Ph-metria esofagiana, de scurta durata sau pe 24 ore 

. Testul perfuziei de HCI 0,1 N (Testul Berstein) 

. Manometria esofagiană monitorizată 

. Examenul endoscopic 

. Examenul histopatologic. 


ONDAN 


Examenul radiologic — folosind pasta baritată si dublu contrast, cu pacientul în decubit 
dorsal şi în pozitte Trendelenburg, evidențiază prezența refluxului 
gastroesofagian,eventual a herniei hiatale si a leziunilor de esofagită. 

Ecografia — examinare nu foarte utilă în precizarea refluxului gastroesofagian, dar 
valoroasă prin evidenţierea întârzierii evacuării gastrice mai ales în stenoza 
pilorică. 

Examenul scintigrafic — metoda prânzului marcat cu Tc 99 -DTPA în cazul prânzului 
lichid şi cu [131 pentru prânzul solid, calculându-se refluxul gastric în esofag. 
Atunci când refluxul depăşeşte 4% din cantitatea ingerată în stomac se 
consideră valoare patologică. Valoarea crescută a examinării este dată şi de 
aprecierea evacuării gastrice precum şi a aspiratului pulmonar. 

Ph-metria esofagiană de scurtă durată sau pe 24 ore (ph-metria în sistem Holter) — 
investigaţie valoroasă în diagnosticul bolii de reflux gastroesofagian, 
cuprinzând analiza computerizată a mai multor patametrii: 

-numărul total al episoadelor de reflux; 
-timpul total de reflux pe 24 ore; 

-timpul de reflux în poziţie verticală pe 24 ore; 
-timpul de reflux în poziţie culcată pe 24 ore; 
-numărul de refluxuri; 

-refluxul cel mai lung. 

Electrodul este plasat la Scm deasupra sfincterului esofagian inferior, considerându-se 
reflux gastroesofagian când ph-ul esofagian scade sub 4. Ph- metria Holter nu obiectivizează 
numai perioadele de reflux dar permite şi corelatia dintre momentele de reflux şi apariția 
simptomelor clinice. 

Testul Berstein — folosind un cateter cu capul distal plasat la 6 cm deasupra sfincterului 
esofagian inferior gi utilizând HCl 0,1N, evidenţiază apariția 
simptomatologiei de reflux în momentul contactului HCl cu mucoasa 
esofagiană afectată. 

Manometria esofagiană monitorizată — explorare care foloseşte dotare asemănătoare ca 
ph-metria Holter cu deosebirea că aparatul este prevăzit cu trei transductori 
electronici pentru înregistrarea presiunilor, se înregistrează pe 24 ore 
contractiile peristaltice, contractiile nonperistaltice atât ziua cât şi noaptea, 
raportul dintre conractiile nonperistaltice şi cele peristaltice, precum şi 
periodicitatea contractiilor anormale. În boala de reflux gastroesofagian 
presiunea sfincterului esofagian inferior este mult redusă, contractiile 
nonperistaltice au o durată mai mare, undele peristaltice se propagă mai încet. 

Examenul endoscopic — reprezintă investigația cea mai valoroasă în diagnosticul 
esofagitei peptice. 

După SAVARN şi MILLER clasificarea endoscopică a esofagitei peptice 
cuprinde următoarele grade: 
Gradul 1 — Eroziuni eritematoase sau eritemato-exudative, unice sau multiple dar care 
ocupă numai un pliu (postero-median). 
Gradul 2 — Eroziuni eritemato-exudative multiple, cu tendință la complicaţii dar 


necirculare. 
Gradul 3 — Extensie circulară a leziunilor erozive şi exudative. 
Gradul 4 - cu subclasele: - (A) ulcer 


- (B) stenoză. 

Gradul 5 — Prezenţa de epitelizare cilindrică asociată sau nu cu leziuni tip 1, 2 , 3 sau 
4. 
Actual este folosită clasifiarea Los Angeles ce este mult mai usor de aplicat 
în practica: 

Grd. A: una/mai multe eroziuni < 5mm lungime; 

Grd. B: minim 1 eroziune de > 5mm, neconfluente; 

Grd. C: eroziuni confluente, necircumferentiale (<75%); 

Grd. D: leziuni circumferentiale (>75%). 

Esofagită grd. A (LA) Esofagită grd. B (LA) 


Esofagită grd. C (LA) Esofagită grd. D (LA) 


Examennul histopatologic — constând din biopsii multiple, evidenţiază: 
-prezenta leziunilor inflamatorii 
-metaplazie de tip intestinal 
-displazie de diferite grade 
-adenocarcinomul esofagian. 
Importanţa bolii de reflux gastroesofagian „pe lâgă disconfortul clinic uneori foarte 
supărător prezentat de pacienţi, rezidă şi din posibilitatea apariţiei complicatiilor: 
-sindromul Barrett (riscul neoplazic foarte ridicat) 
-ulcerul esofagian 
-perforatia 
-hemoragia digestiva superioara 
-stenoza esofagiana peptica. 

Tratament 


Tratamentul bolii de reflux gastroesofagian cuprinde: 
1 Tratament medical 
2 Tratament chirurgical. 


Tratamentul chirurgical —indicat la un număr redus de bolnavi (până la 5%), în principal 
la: 
-bolnavii care nu au răspuns la tratamentul medical bine condus şi pe o perioadă 
lungă de timp 
-bolnavii cu complicaţii esofagiene 
-bolnavii cu complicaţii respiratorii 
Actualmente metoda cea mai indicată este fundoplicatura Nissen laparoscopică. 


Tratamentul medical 
Boala de reflux gastroesofagian beneficiază de tratament medical constând din: -măsuri 
cu caracter general 
-tratament medicamentios —antisecretorii 
-antiacide 
-prokinerice. 
Măsurile cu caracter preventiv cuprind: 
-evitarea alimentelor bogate în grăsimi, evitarea consumului de cafea, alcool, 
ciocolată, condimente, citrice; 
-mese frecvente reduse cantitativ; 
-respectarea orarului meselor, seara ultima masă cu cel puţin două ore înainte de 
culcare; 
-pozitia în timpul somnului cu capul ridicat (capul mai sus cu 15 - 20 cm); 
-evitarea purtării corsetelor, a centurilor; 
-interzicerea fumatului; 
-evitarea folosirii medicamentelor  anticolinergice, a nitritilor, eufilinei, 
diazepamului, a prostaglandinelor, a blocantilor canalelor de calciu etc. 


Tratamentul medicamentos 
Folosirea antisecretoriilor şi a antiacidelor în boala de reflux gastro- esofagian urmăreşte 
tratamentul de atac şi de întreţinere al bolii. Tratamentul de atac durează 4-6 săptămâni până la 
ameliorarea evidentă a simptomatologiei clinice şi vindecarea esofagitei. 
Tratamentul de întreţinere vizează reducerea la maxim a recidivelor, constând in 
principal din folosirea blocantelor H2 şi a antiacidelor în doze moderate. 
Tratamentul constă din folosirea: 
-medicamentelor antisecretorii 
-medicamentelor antiacide 
-medicamente prokinetice. 
Medicamentele antisecretorii -în formele uşoare şi moderate de boală se recomandă: 
-Ranitidina — în doză de 150mg x 2/zi, dimineaţa şi seara (ora 18); 
-Famotidina — 20mg, dimineaţa şi seara (ora 18), de preferat ca doza de seară să 
fie luată după masă; 
-Blocantii de pompă H+/K+ ATP-aza — Omeprazol în doză de 40mg priză 
unica, dimineata, Pentoprazol sau Lansoprazol in doze de 20-30 mg. 
Medicamente antiacide - indicate pe o perioadă mai lungă de timp, asociate medicatiei 
antisecretorii, cel mai frecvent fiind utilizat - Gavisconul - alginatul de sodiu, tablete sau 
suspensie, în doze de 3 tablete sau lingurite administrate la 2 ore după mese câte o linguriţă sau 
tabletă. 

Medicamente prokinetice —avand ca efect creşterea presiunii sfincterului esofagian 
inferior, stimularea peristalticii esofagiene şi accelerararea golirii gastrice. Se recomandă unul 
din următoarele medicamente: 

-Metoclopramida — în doze de 5-10mg x 3/zi, cu 30 minute înainte de mese; 
-Domperidon (Motilium) — în doze de 10mg x 3/zi, cu 30 minute înainte de 
mese; 

-Cisapridul (Coordinax) — în doze de 5-10 mg x 3/zi, cu 30 minute înainte de 
mese, fiind mult mai eficient decât Metoclopramidul şi neavând efectele 
secundare neurologice ale acestuia şi nici efectele secundare endocrine 
(hiperprolactinemie) ale Domperidonului. 


SINDROMUL BARRETT 


Sindromul Barrett sau esofagul Barrett reprezintă starea patologică definită prin 
înlocuirea epiteliului esofagian inferior sub acţiunea agresiunii sucului gastric refluat în esofag 
cu mucoasă gastrică metaplazică (columnară) care se poate prezenta sub 3 tipuri: 

-mucoasă de tip specializat (este vorba de o metaplazie intestinală incompletă cu 
prezenţa celulelor caliciforme); 

-mucoasă de tip jonctional (cu structură asemănătoare celui de la nivelul cardiei); 

-mucoasă de tip fundic (prezenţa de celule principale şi parietale care pot secreta acid 
clorhidric). 

Incidenta şi prevalența sindromului Barrett este greu de precizat, afecțiunea fiind 
diagnosticată în prezenţa simptomelor ce sugerează refluxul gastro-esofagian sau întâmplător, 
cu ocazia efectuării endoscopiei digestive superioare pentru alte suferințe. Multe cazuri rămân 
nediagnosticate aşa cum arată statistica pe cazurile autopsiate. 

Factorii care duc la apariţia sindromului Barrett se confundă în bună parte cu factorii 
etiologici ai refluxului gastro-esofagian, considerându-se de fapt că esofagul Barrett apare în 
urma refluxului gastro-esofagian realizându-se transformarea mucoasei malpighiene prin 
metaplazie în mucoasă columnară. 

În funcţie de lungimea mucoasei metaplazice, esofagul Barrett se clasifică astfel: 

-esofagul Barrett lung — când mucoasa metaplazică se extinde peste 3 cm. de la 
joncţiunea eso-gastrică; 

-esofagul Barrett scurt — mucoasa metaplazică cuprinde primii 2-3 cm. de la joncţiunea 
eso-gastrică. 


Diagnostic pozitiv 

Se stabileşte pe baza: 
-simptomatologiei clinice 
-explorările paraclinice 


Simptomatologia clinică 
Este necaracteristică afecțiunii, chiar aproximativ 30% dintre bolnavi sunt asimptomatici. 
Când devine simptomatic esofagul Barrett prezintă simptome similare refluxului gastro- 
esofagian, reprezentate de prezenţa: 
-disfagiei 
-odinofagiei 
-pirozisului (de intensitate mai slabă ca în boala de reflux gastro-esofagian) 
-regurgitatiei 


Paraclinic 
Examenul endoscopic completat cu biopsii precizeaza prezenta esofagului Barrett. 

La examenul endoscopic esofagul Barrett se caracterizează prin prezenţa mucoasei roşu- 
aprins în contrast cu mucoasa roz-pal a esofagului normal. 

În esofagul Barrett scurt evidenţierea mucoasei patologice este foarte dificil de realizat, 
multe cazuri rămânând nediagnosticate la prima endoscopie. Biopsia endoscopică este esenţială 
pentru diagnosticul histologic precum şi pentru evidenţierea prezenţei displaziei de grad uşor 
sau cel mai important pentru displazia de grad înalt. 

Prezenţa displaziei în sindromului Barrett este imperios de diagnosticat, având 
importanţă practică în urmărirea şi diagnosticul precoce al adenocarcinomului esofagian, în 
prezent existând studii clare care susţin relaţia displazie de grad înalt — adenocarcinom 
esofagian în sindromul Barrett. 


Tratament 

Esofagul Barrett beneficiază de: 
-tratament medical 
-tratament chirurgical 

Tratamentul medical este asemănător cu tratamentul bolii de reflux gastro-esofagian, 
urmărind apărarea mucoasei esofagiene de agresivitatea sucului gastric şi transformarea 
epiteliului metaplazic în epiteliu scuamos. 

Cel mai frecvent se indică inhibitori de pompă de protoni în doză de 40mg./zi 
(Omeprazol) timp de 8-12 săptămâni, antiacide (Gaviscon) şi prokinetice (Coordinax). 

Tratamentul chirurgical 

Are indicație absolută în prezenţa displaziei de grad înalt şi a adenocarcinomului şi 
constă în efectuarea esofagectomiei, intervenţie care comportă însă multe riscuri prin 
mortalitatea mare postoperatorie la unii bolnavi. 

În ultimul timp a intrat în practică tratamentul endoscopic în esofagul Barrett (îndeosebi 
la bolnavi tarati, cu alte boli grave), folosind tratamentul de contact cu laser Nd:YAG, laser 
argon sau tratament fotodinamic. 

Odată diagnosticat sindromul Barrett este foartă importantă supravegherea endoscopică 
pentru 2 obiective: 

-diagnosticul apariţiei displaziei 
-diagnosticul precoce al cancerului. 


TUMORILE ESOFAGIENE 


Sunt reprezentate de : 
-tumori benigne 
-tumori maligne 


TUMORI BENIGNE 


Sunt tumori rare ce pot apărea la orice vârstă, fiind asimptomatice în majoritatea 
cazurilor, diagnosticul lor făcându-se cu ocazia endoscopiei digestive superioare, şi-n ultimul 
timp al ecoendoscopiei (tumori intraepiteliale), pentru alte suferinţe digestive. 

După celula de origine tumorile benigne esofagiene se clasifică în două grupe importante 
— tumori epiteliale şi tumori neepiteliale — la care se adaugă pseudotumorile benigne. 

Tumori epiteliale: 

-papilomul scuamos — dezvoltat din celulele scuamoase esofagiene, are o incidență 
scăzută, fiind asimptomatic în majoritatea cazurilor. 

-adenomul — tumoră foarte rară, localizată în treimea inferioară a esofagului, 
dezvoltându-se din epiteliul unistratificat glandular. 

-chiste — tumori extrem de rare. 

Tumori neepiteliale: 

-mioame: 

-leiomiomul 
-fibromiomul 
-lipomiomul 

-fibroame 

-tumori vasculare 

-tumori reticuloendoteliale 

-lipoame 

-chiste esofagiene 

Dintre toate tumorile neepiteliale — leiomiomul — reprezintă tumora benigna esofagiana 
cu cea mai înaltă fracventa; poate apare la orice vârstă, mai frecvent în decada a 4-a de viata, 
dezvoltându-se spre lumenul esofagian, intraepitelial sau către mediastin. Când dimensiunile 
tumorii sunt mici, simptomatologia este absentă, tumora devenind simptomatică când 
dimensiunile sunt mari şi se poate manifesta prin: disfagie, durere retrosternală, regurgitatii sau 
semne de compresiune mediastinală. 

Examenul radiologic cu pastă baritată, endoscopia digestivă superioară, ecoendoscopia 
(metoda cu eficiența cea mai înaltă în evidenţierea tumorii mici şi a extensiei sale 
intraepiteliale) şi TC sunt explorările paraclinice care precizează diagnosticul. 

Tratamentul radical constă în excizia chirurgicală (enucleere) şi examenul histopatologic 
al piesei de exereză. 

Pseudotumorile benigne sunt reprezentate de ţesuturi heterotope (tiroidă, pancreas) sau 
chiste. 


TUMORILE MALIGNE 


În funcţie de celula structurală esofagiană din care se dezvoltă, tumorile maligne 
esofagiene cunosc următoarea clasificare: 
-carcinomul scuamos 
-adenocarcinomul 
-melanocarcinomul 
-carcinomul cu celule mici 
-sarcomul -leiomiosarcomul 
-fibrosarcomul 
-rabdosarcomul 
-carcinosarcomul 
-tumori secundare : -melanomul malign 
-cancerul de san 
-cancerul pulmonar etc. 


CARCINOMUL SCUAMOS 


Sau carcinomul epidermoid , dezvoltat din celula epitelială a epiteliului pluristratificat 
esofagian, reprezintă prototipul cancerului esofagian, într-un procent de 70-90 din cancerele 
esofagiene şi 7 din cancerele digestive. 

Are o incidenţă diferită de la o zonă geografică la alta, cel mai frecvent întâlnindu-se înn 
Asia Centrală şi Orientală (Iran, China) şi Africa Centrală (între 50-80 cazuri la100.000 
locuitori). 

Apare mai frecvent la bărbaţi (raport B/F — 3-5/1), de obicei după 50 ani, aproximativ 
50% din tumori fiind localizate în treimea medie a esofagului. 

În apariţia cancerului esofagian nefiind cunoscută cauza directă a producerii tumorii, sunt 
admişi unii factori care pot fi implicaţi în carcinogeneză: 

- factori genetici (ereditari) — susținuți de agregarea familială în unele cazuri şi de de 
apariţia cancerului esofagian în tyloza plantară şi palmară (boală transmisă autozomal 
dominant). 

-factori exogeni, de mediu: 

-alcoolul şi tutunul 
-alimentatia (bogată in aflatoxine, nitrozamine, deficienţe vitaminice:E, C, B 
etc) 

-factori endogeni, locali: 

-esofagitele 

-sindrom Barrett 

-sindrom Plummer- Vinson 
-achalazia 

-diverticulii esofagieni 
-stenozele esofagiene benigne. 

Macroscopic, cancerul esofagian se poate prezenta sub formă: vegetanta, infiltrativa, 
ulcerativă şi mixtă. Tumora metastazează foarte repede locoregional, invadând repede 
organele vecine iar prognnosticul este sever, peste 80% din bolnavi nu supraviețuiesc mai mult 
de un an de la diagnostic. 

Pentru precizarea gradului de infiltrare a peretelui esofagian de către tumoră precum şi 
pentru stadializare, în perspectiva tratamentului, se foloseşte stadializarea TNM: 


T (tumotă primară) 

Tis - carcinom in situ 

Tı — tumoră care invadează lamina propria sau submucoasa 

Tla - tumora mucoasă 

Tib — tumoră submucoasă 

T2 — tumora invadează musculara proprie 

T3 — tumora invadează țesutul periesofagian 

T4 — tumora invadează structurile adiacente. 
Ganglionii limfatici regionali 

No — nu sunt metastaze ganglionare regionale 

Ni — metastaze ganglionare regionale. 
Metastaze la distanță 

Mo — nu sunt metastaze la distanță 

Mi — metastaze la distanţă. 


Stadializare: 
Stadiul 0 Tis No Mo 
Stadiul 1 Tı No Mo 
Stadiul 2A T2 No Mo 
T3 No Mo 
Stadiul 2B Tı Nı Mo 
T2 Ni Mo 
Stadiul 3 T3 NI Mo 
T4 oriceN Mo 
Stadiul 4 oriceT oriceN M1 

Diagnosticul pozitiv 
Este greu de stabilit in fazele incipiente ale tumorii, fiind in general asimptomatic; se 
observă că aproximativ 50% din cancerele esofagiene sunt în stadii avansate în momentul 
diagnosticului. 
Diagnosticul pozitiv cuprinde: 
-diagnosticul clinic 
-diagnosticul paraclinic. 


Tabloul clinic 

Simptomatologia clinică în cancerul esofagian simptomatic este dominată de prezenţa 
disfagiei care în primele faze este intermitentă, apoi devine progresivă, la început pentru solide 
şi apoi pentru lichide, pentru ca în stadiile avansate să devină permanentă. 

Disfagia este însoţită de regurgitafii, eructaţii, hipersalivatie. 

Bolnavii mai pot prezenta tuse la deglutitie (fistula esotraheobronşică), disfonie 
(compresiunea nervului recurent), durere precordială cu iradiere în omoplatul stâng (invazie 
mediastinală), anemie feriprivă şi rareori hemoragie digestivă superioară masivă; deasemeni 
tumora poate comprima trunchiul simpatic, plexul brahial sau vena cava superioară. 

Examenul fizic — evidențiază starea generală alterată, paliditate mucotegumentară 
teroasă, scădere ponderală prin caşexie. 


Explorările paraclinice 

-examenul radiologic cu pastă baritată 
-examenul endoscopic 

-econdoscopia 

-tomografie computerizată 
-scintigrafia esofagiană 


Examenul radiologic cu pastă baritată şi dublu contrast este explorarea paraclinică care 
precizează prezența tumorii esofagiene dar nu poate preciza natura malignă şi deasemenea 
depistează greu tumorile în primele stadii de evoluţie. În cancerul simptomatic radiologia 
descrie prezenţa imaginii lacunare în formele protruzive, în formele ulcerative prezenţa nişei 
încastrate în lacună iar în formele infiltrative prezenţa stenozei asimetrice, cu margini 
neregulate. Examenul radiologic este valoros prin evidenţierea localizării topografice a tumorii 
precum şi aprecierea extinderii tumorii mai ales în forma infiltrativ-stenozantă când stenoza nu 
permite examinatea endoscopică; de asmenea sunt evidenţiate şi fistulele. 

Examenul endoscopic completat cu  biopsiile ţintite, citologia dirijată şi 
cromodiagnosticul reprezintă examenul paraclinic cel mai valoros în diagnosticul cancerului 
esofagian. Trebuie remarcat că şi această explorare precizează cu greutate formele 
intraepiteliale şi superficiale ale tumorii (stadiul precoce), tocmai de aceea endoscopistul va 
acorda atenţie mărită oricărei leziuni descoperite la nivelul mucoasei esofagiene în timpul 
examinării. Biopsiile tintite recoltate din centrul leziunii şi din ariile dintre mucoasa normală şi 
cea lezată vor preciza natura malignă, tipul histologic şi gradul de diferenţiere. În formele 
avansate ale cancerului endoscopia evidenţiază: prezenţa unei formaţiuni vegetante-protruzive, 
care ocupă în parte lumenul esofagian, prezenţa unei formaţiuni ulcero-vegetante sau prezența 
unei stenoze asimetrice, neregulată in forma infiltrativă care de multe ori prezintă şi ulceratii 
(forma infiltrativ-ulcerată). 

Cromodiagnosticul este explorarea paraclinică care constă într-o coloratie intravitală 
esofagiană folosind cel ami frecvent soluţie Lugol 2,5% (care colorează în maro mucoasa 
normală iar leziunile patologice rămân necolorate) şi albastru de toluidină 2% (care va colora 
leziunile neoplazice). 

Ecoendoscopia — investigaţie intrată în practică în ultimul timp cu aport deosebit în 
precizarea gradului de invazie tumorală a lumenului esofagian. 

Tomografia computerizată — examinare valoroasă pentru precizarea invaziei ganglionare 
şi mediastinale a tumorii precum şi pentru stadializare. 

Scintigrafia esofagiană — folosind izotopi radioactivi (32P, 57Ga, 57TI) care sunt fixati de 
tumoră dând o radioactivitate crescută la nivelul tumorii. 


Tratament 

Singurul tratament curativ în cancerul esofagian este tratamentul chirurgical. În multe 
situaţii însă, din cuza stadiului avansat al tumorii sau al complicatiilor secundare intervențiilor, 
tratamentul chirurgical se face în scop paleativ. 

În plus cancerul esofagian beneficiază şi de radio- şi chimioterapie. 

Tratamentul chirurgical curativ în cele mai multe cazuri constă în efectuarea 
esofagectomiei în doi timpi iar în refacerea căii digestive se foloseşte colonul, stomacul sau 
intestinul subțire. 

Tratamentul paleativ efectuat cu scopul de a îmbunătăţi confortul şi calitatea vieţii 
bolnavului, constă cel mai des în efectuarea de by-pass. De asemenea tratamentul paleativ mai 
cuprinde şi plasarea de endoproteze cu ajutorul endoscopului şi temporar gastrotomie 
endoscopică percutană. 

Formele inoperabile beneficiază de radioterapie mediastinală şi chimioterapie (cel mai 
frecvent 5-Fluorouracil şi Cisplatin), tratament care reduce volumul tumorii şi scade în 
intensitate disfagia. 


ALTE AFECŢIUNI ESOFAGIENE 


ESOFAGITE ŞI INFECŢII ESOFAGIENE 


ESOFAGITE 


Reprezintă inflamații acute sau cronice esofagiene determinate de alte cauze decât 
refluxul gastro-esofagian. 
În principal este vorba despre: 
-esofagite produse de agenţi chimici (acizi, baze, fenoli, săruri, medicamente) 
-esofagite produse de agenți fizici sau traumatici (iradiere, alimente fierbinţi sau reci, 
intubatie gastrică) 
-esofagite produse de cauze rare (saroidoză, boala Crohn, boala Behcet) 


ESOFAGITA ACUTĂ POSTCAUSTICA - este entitatea clinică cel mai des întâlnită în 
practică, fiind produsă de obicei de ingestia accidentală (la copii) sau voluntară (la adulţi) a 
substanţelor caustice (acizi sau baze). 

Odată ingerată substanţa caustică va produce modificări morfopatologice importante la 
nivelul mucoasei esofagiene şi gastrice. În primele ore şi până la 3 zile se va produce o necroză 
acută a mucoasei. Urmează cea de-a doua etapa — de granulaţie — care este evidentă după 8-10 
zile de la ingestie. Etapa de cicatrizare, care începe de obiei după ziua 18-19 şi poate dura 2 
luni, este importantă întrucât în această perioadă pot apărea stenozele esofagiene. 


Diagnostic pozitiv 

Este uşor de stabilit în contextul: 
-anamnezei pacientului (sau a familiei) din care reținem ingestia substanţelor caustice 
-simptomatologiei clinice 
-explorărilor paraclinice. 

Tabloul clinic 

Este dominat de o durere vie apărută brusc, imediat dupa ingestie, durere cu localizare 
buco-faringiană, retrosternală. 

Bolnavul mai prezintă: disfagie, hipersalivatie şi regurgitatie. 

În evoluţie dacă nu se intervine repede terapeutic apare febra şi starea de şoc. 

Examenul fizic evidenţiază leziunile periorale şi bucale sub formă de necroze si ulceraţii. 


Investigatiile paraclinice 

-Examenul radiologic cu pastă baritată — este un examen util dar mai rar indicat azi în 
primele 48 de ore care evidenţiază modificări în funcţie de fazele evolutive ale esofagitei, 
inclusiv prezenţa fistulelor eso-traheo-bronşice şi eso-mediastinale. 

-Examenul endoscopic — rămâne cel mai valoros însă trebuie făcut de un endoscopist 
experimentat şi o dotare corespunzătoare a laboratorului de endoscopie. Esofagoscopia în acest 
caz poate fi făcută în primele 24-48 de ore sau alteori după 10-20 de zile. Atenţie la pericolul 
numărul 1 — perforaţia — şi la prezenţa contraindicatiilor. 

În evoluţie esofagita acută posteaustică este gravă şi prin complicațiile ce poate să le 
producă: perforatie mediastinală, edem pulmonar acut şi tardiv stenozele esofagiene. 


Tratament 

Ca măsuri generale şi de urgenţă, numai în primele 10 —15 minute de la ingestie se mai 
recomandă administrarea antidotului (oţet diluat, sare de lămâie în cazul intoxicatiilor cu bază 
sau lapte, soluţii alcaline pentru intoxicatiile cu oţet). În general se contraindică spălătura 
gastrică sau sonda intragastrică; de asemenea, se suprimă alimentaţia orală. 

Tratamentul medicamentos — constă din administrarea de antisecretorii parenteral, 
antibiotice cu spectru larg, reechilibrare hidro-electrolitica şi preparate cortizonice (HHC) i.v. 

Tratamentul chirurgical — este recomandat nimai în cazurile foarte grave, complicate cu 
perforatii şi mediastinite. 


INFECTHLE ESOFAGIENE 


Reprezinta o patologie mai putin frecventa a esofagului, fiind determinate de urmatorii 
agenti: 
-infectii cu fungi 
-infectii cu virusuri 
-infectii cu bacterii 
-sifilisul esofagian. 


Infectia cu fungi este reprezentata de : 

-moniliaza esofagiana (infectia cu Candida albicans) 

-aspergiloza 

-blastomicoza. 
Principalul simptom clinic este disfagia, la care se asociază uneori durerea retrostrrnală. 
Diagnosticul se stabileşte prin examen endoscopic şi biopsie cu culturi pe medii fungice. 
Tratamentul se începe în general cu antimicotice clasice (nystatin), iar dacă nu se obţin 

rezultate se administrează Ketoconazol sau Amfotericina B. 


Infecția cu virusuri - cel mai frecvent este vorba despre: 


-esofagita cu virusul herpetic 
-esofagita cu virus citomegalic. 

Sunt esofagite care apar la bolnavi imunodeficienti. 


Infectiile bacteriene — reprezentate de: 
-tuberculoza esofagiana 
-actinomicoza esofagiană. 
Sunt esofagite cu incidenţă redusă, apărând la persoane care prezintă infecții primare la 
nivelul altor organe, germenii dezvoltându-se secundar în esofag, diseminarea făcându-se pe 
diferite căi. Apar la persoane cu multiple tare organice şi sistemice. 


Sifilisul esofagian este o afecţiune esofagiannă foarte rară, localizarea infecţiei la nivelul 
esofagului producându-se la bolnavii cu sifilis terțiar la alt organ. 


MALFORMAŢII ESOFAGIENE 


Sunt afecţiuni esofagiene rare şi sunt reprezentate de: 
-atrezia esofagiană cu fistulă eso-traheală 
-fistula eso-traheală congenitală 
-stenoza congenitală. 
Se manifestă din preimele zile de viata ale copilului prin hipersalivati, crize de tuse şi de 
asfixie în timpul alăptării, meteorism abdominal. 
Rezolvarea terapeutică este intervenţia chirurgicală, foarte eficientă în majoritatea 
cazurilor. 


MEMBRANE ŞI INELE ESOFAGIENE 


Sunt modificări patologice fie congenitale (rare), fie dobândite, caracterizate prin 
strâmtorarea lumenului esofagian, date de ingroşarea mucoasei şi submucoasei în cazul 
membranelor şi de îngroşarea inclusiv a musculaturii în cazul inelelor. 

Cel mai frecvent sunt întâlnite membrana esofagiană superioară asociată cu anemia 
sideropenică (sindrom Plummer-Vinson) şi inelul esofagian inferior (inel Schatzki). 

În general membrana esofagiană superioară este simptomatică (sindrom Plummer- 
Vinson) pe când inelul Schatzki este asimptomatic. 

Diagnosticul acestor afecţiuni, în principal evidențierea modificărilor de lumen esofagian 
se stabileşte prin examen radiologic şi examen endoscopic. 

Tratamentul constă în tratamentul afecţiunilor asociate. 


STENOZE ESOFAGIENE BENIGNE 


Sunt afecțiuni esofagiene de cauze multiple, diagnosticate întâmplător prin investigaţii 
paraclinice la o parte din bolnavi, sau diagnosticate plecând de la simptomele clinice prezente 
care ne orientează către aceste boli la majoritatea bolnavilor. 

Stenozele esofagiene benigne sunt cauzate de: 

-refluxul gastro-esofagian 

-ingestia de substanţe caustice 

-consum de alimente fierbinţi sau reci 

-consum de medicamente (antiinflamatoare, chinidină) 
-anomalii esofagiene, infecţii esofagiene 

-boli imune (sclerodermia, poliartrita reumatoidă) 
-interventii chirurgicale in zona eso-gastrica 

-endoscopia terapeutica (scleroterapia varicelor esofagiene) 
Din punct de vedere clinic simptomul dominant este disfagia. 
Diagnosticul pozitiv este fixat cu ajutorul examenului radiologic (baritat) si examenului 
endoscopic (completat cu biopsie). 


Tratamentul 
Connsta in dilatarea progresiva a stenozelor prin metoda endoscopica si in cazuri de 
necesitate interventie chirurgicala. 


RUPTURA ŞI PERFORATIA ESOFAGIANA TRAUMATICA 


Dacă ruptura esofagiană se întâlneşte mai rar şi apare in majoritatea cazurilor în 
contextul unui traumatism cu lezarea căilor respiratorii, perforatia esofagiană traumatica se 
întâlneşte mult mai frecvent, cuza principală fiind endoscopia difgestivă superioară, mai puţin 
cea diagnostică şi mult mai frecvent endoscopia terapeutică (scleroterapia, extragerea corpilor 
străini, dilatarea stenozelor). 

Clinic se manifestă prin durere toracică retrosternală apărută în contextul intervenţiei, 
disfagie şi febră. Semnul fizic cel mai caracteristic este apariţia emfizemului subcutanat 
cervical. 

Examenul radiologic al gâtului şi toracelui ne precizează diagnosticul iar folosirea 
substanţelor radioopace indică sediul leziunii. 


Tratamentul - de urgenţă se intervine chirurgical prin sutura rupturii şi tratamentul 
corect al mediastinitei. 


SINDROMUL BOERHAAVE 


Reprezintă ruptura spontană a esofagului fără nici o traumă intraesofagiană sau 
extraesofagiană şi este determinată de creşterea bruscă a presiunii intraesofagiene (în condiţii 
neelucidate) în timpul unui efort de vomă,glota rămânând închisă. 

Ruptura se localizează cu predilecție în esofagul terminal, pe o lungime de 2-10cm, 
având o evoluţie progresivă de la intrarea intramurală până la ieşirea transmurală cu 
comunicare mediastinală. Conţinutul esofagian (saliva,continutul vărsăturilor, aer înghiţit) 
pătrunde în mediastin dând aspectul clinic de mediastinită cu evoluţie rapidă spre stare de şoc. 


Diagnosticul pozitiv 
-Tabloul clinic 
-Explorările paraclinice 


Tabloul clinic 

Debut brusc, cu vărsături uneori incoercibile, simptomele dominante fiind: 

-durere toracică violentă 

-tulburări cardiovasculare până la stare de şoc sau agitaţie, dispnee marcată, paloare, 
cianoza extremităților 

-febră instalată rapid. 

Examenul obiectiv evidenţiază prezenţa emfizemului cervical subcutanat. 


Explorări paraclinice 


Examenul radiologic-radioscopie sau radiografie toracică evidențiază prezența 
emfizemului mediastinal(în peste 85 % din cazuri) şi uneori colecţie pleurală stăngă.Precizarea 

sediului rupturii se poate face cu ajutorul examenului radiologic cu substante de contrast 
hidrosolubile (Gastrografin, Omnipaque). 


Tratament 

Fiind vorba despre o mare urgenţă medico-chirurgicală, in special prin complicatiile 
rapide, tratamentul este unul de terapie intensivă şi intervenţie chirurgicală după controlul 
şocului. 

Tratamentul medical constă în: 

-sondă intragastrică pentru evacuarea conţinutului gastric 

-oxigenoterapie 

-reechilibrare hidro-electrolitică prin perfuzii 

-transfuzii sanguine la nevoie 

-antibioterapie parenteral cu spectru larg. 

Intervenţia chirurgicală cu indicație absolută în ruptura esofagiană completa şi constă in 
toracotomie şi sutura rupturii. 


SINDROMUL MALLORY-WEIS 


Se caracterizeaază prin prezenţa de fisuri longitudinale (3-4cm lungime şi 2-3mm lăţime) 
la nivelul jonctiunii eso-gastrice apărute brusc în timpul unor vărsături inccoercibile, repetate şi 
explozive, manifestate clinic cu hemoragie digestivă superioară (hematelmeză şi melena). 

Cel mai frecvent, sindromul Mallory-Weis este cauzat de consumul de alcool, de 
asemenea, antiinflamatoarele nesteroidiene, hernia hiatală de alunecare, endoscopia superioară, 
manevrele de resuscitare cardio-pulmonară, efortul de defecatie, pot duce la instalarea 
sindromului. 


Diagnostic pozitiv 
Este susţinut de:-simptomatologia clinică 
-explorările paraclinice 


Simptomatologia clinică 

Apariţia unei hemoragii digestive superioare în mod brusc în general la un bărbat care 
prezintă vărsături violente şi repetate (consumator de alcool) sunt foarte sugestive pentru 
diagnostic. 


Explorările paraclinice 

Confirmă diagnosticul prin: 

-Examenul endoscopic-care evidenţiază prezenţa fisurilor longitudinale până la nivelul 
jonctiunii eso-gastrice 

-Examenul radiologic- cu sulfat de bariu rămâne in majoritatea cazurilor negativ (nu 
evidenţiază fisurile). 


Tratament 

Cel mai eficient rămâne tratamentul endoscopic care constă în electrocoagulare sau 
injectare locală de adrenalină 0,1% sau polidocanol 1%. 

Refacerea volemiei prin transfuzii de sânge, când hemoragia digestivă superioară este 
mare. 

SINDROMUL PLUMMER- VINSON 


Cunoscut şi ca disfagia sideropenică sau sindromul Patterson-Kelly, apare la femei 
manifestându-se prin disfagie asociată cu anemie sideropenică, glosită, cheilită şi koilonichie. 

Sunt afectate femeile cu vârste cuprinse intre 30-50 ani, cauza principală fiind deficitul 
de fier care precede instalarea disfagiei. 


Diagnnosticul pozitiv 
Este sugerat de simptomatologia clinică şi confirmat de explorările paraclinice. 


Simtologia clinică 

Simptomul primordial este disfagia, la început pentru solide iar ulterior, dacă nu se 
intervine terapeutic şi pentru lichide. Bolnavul descrie disfagia ca o senzaţie de oprire a bolului 
alimentar în esofagul superior, uneori se produce regurgitarea. 

Asocierea disfagiei cu aspectele clinice caracteristice unei anemii sideropenice 
(paliditate, stomatită, cheilită, koilonichie) sugerează mult afecțiunea. 


Explorările paraclinice 

Constau în: 

-Modificări biologice: prezența anemiei hipocrome, microcitare gi prezența 
hiposideremiei 

-Examen radiologic- folosinnd pastă baritată care evidențiază prezența membranei 
esofagiene superioare (postcricoidiană). 

-Examen endoscopic-precizează modificările la nivelul mucoasei esofagiene (atrofie) 
fără a evidenția prezența membranei si totodată exclude alte cauze ale disfagiei (în primul rând 
carcinomul). 


Tratamentul 

În esență tratamentul sindromului Plummer-Vinson constă în tratamentul anemiei 
sideropenice şi a deficitului vitaminic. 

Foarte rar, când membrana este strânsă, se fac dilatatii (chiar cu endoscopul) si 
exceptional se intervine chirurgical. 

Tratamentul medicamentos constă în: 

-administrarea preparatelor de fier (per os sau parenteral) până la corectarea sideropeniei 

-alimentatie bogată în fier 

-administrarea de vitamine din grupul B 


CORPII STRĂINI ESOFAGIENI 


Se întâlnesc rar în patologia esofagiană. De obicei este vorba de alimente solide 
nemasticate suficient de adulţi sau de obiecte, componente de jucării sau jucării mici inghitite 
de copii. 

Oprirea corpilor străini se poate localiza în esofagul cervical (la nivelul sfincterului 
esofagian superior), la nivelul esofagului mijlociu (arcul aortic) sau în esofagul inferior 
(deasupra sfincterului esofagian inferior). 

Cele mai frecvente cauze care pot determina oprirea corpilor străini în lumenul esofagian 
sunt: 

-stenoze benigne 
-inel esofagian inferior (inel Schatzki) 
-stenoza malignă (cancer esofagian) 

Devin foarte periculoşi corpii străini ascuţiţi (ace, scobitori, os de peşte) care pot 
perfora esofagul. 


Diagnosticul pozitiv 
Se precizeaza plecand de la simptomatologia clinica: 
-datele din anamneza 
-aparitia simptomelor in timpul masticatiei si deglutitiei, care constau din: 
-greutate in continuarea deglutitiei 
-durere toracica (retrosternala puternica) 
-uneori senzatie de sufocare, urmata de anxietate. 


Diagnosticul paraclinic 
Se sprijină în primul rând pe aportul endoscopiei digestive superioare care va evidentia 
prezenţa corpului străin intraesofagian. Laringoscopia şi examenul baritat pot fi utile unneori. 


Tratamentul 

Singurul tratament eficace este tratamentul de extragere a corpului străin endoscopic sau 
în cazul corpilor străini alimentari fărâmițarea acestora cu pensă specială (dar atenţie există 
pericolul perforatiei esofagiene şi a aspiratieie pulmonare). Se poate încerca administrarea de 
Glucagon Img. i.v. care prin efectul sau de relaxare a musculaturii esofagiene permite trecerea 
corpului străin în stomac. 

STOMACUL SI DUODENUL 


GASTRITELE 


Reprezinta afectiuni inflamatorii gastrice scute sau cronice, de etiologie foarte variata, 
care pot fi simptomatice sau asimptomatice. Cand leziunea mucoasei gastrice prinde numai 
epiteliul (uneori şi patul vascular) iar procesul inflamator este minim sau chiar lipseşte, vorbim 
de gastropatii. 

Fiind afecțiuni frecvente în patologia digestivă, gastritele, prin variabilitatea lor, prin 
multitudinea cauzelor etiologice şi manifestătilor morfologice, au ridicat mereu probleme de 
încadrare şi diagnostic. În prezent , pentru cuantificarea gastritelor, cea mai folosită 
metodologie este sistemul Sidney de clasificare, propunând două criterii importante: 

-criteriile endoscopice 
-criteriile histologice. 

Criteriile endoscopice — în care examenul endoscopic va descrie prezența inflamatiei 
mucoasei gastrice începând cu edemul, eritemul, prezența exudatului, a eroziunilor 
superficiale, aspectul atrofic sau hipertrofic al pliurilor şi mucoasei. 

Criteriile histologice — rezultate din examenul morfopatologic al pieselor de biopsie din 
mucoasa gastrică, conţinând descrierea aspectului morfopatologic, topografic şi etiologic. 

Morfologic 


Cuantificabil 


-inflamație 
acută/cronică 
-grad de 
activitate 
-atrofie 
-metaplazie 
intestinală 
-Helicobacter 


Necuantificabil 


-specifică 
-nespecifică 


Topografie 


-antrală 
-corporeală 
-pangastrită 


Endoscopic 


Etiologic 
- antrală - dacă este 
- corporeală posibil 
- pangastrită - idiopatică 


Descriere 


-edem 
-eritem 
-friabilitate 
-exudat 
-eroziuni 


-noduli 

-hiperplazie 

-desen vascular vizibil 
-zone hemoragice 


M 


Categorii endoscopice de gastrită 


-cu eroziuni plate 


-eritematoasă/exudativă-atrofică 


-hemoragică 


-cu eroziuni elevate -de reflux 


PE ati 


i ee 


uşoară | 


moderată severă 

În activitatea clinică, clasificarea cea mai practică şi cea mai uzitată a gastritelor este: 
- gastrite acute erozive şi hemoragice 
- gastrite cronice 
- forme speciale de gastrite. 


GASTRITA ACUTĂ EROZIVA SI HEMORAGICA 


Înflamaţia acută a mucoasei gastrice determinată de contactul dintre agentul cauzal si 
mucoasa gastrică, ce se manifestă clinic prin simptome variabile, în principal durere 
epigastrică, grețuri şi vărsături dar uneori şi prin hemoragie digestivă de la forma uşoară până 
la forma severă. 

Cauzele etiologice sunt multiple, dar cel mai frecvent gastrita acută este de terminată de: 

-antiinflamatoare nesteroidiene 

-substante caustice 

-alcool 

-stresul (determinat în special de trumatisme) 
-insuficienta renală acută 

-infectia cu Helicobacter pylori. 


Diagnosticul pozitiv 
-Tabloul clinic 
-Explorările paraclinice 


Tabloul clinic 
Este foarte important contextul anamnestic în care apar simptomele principale — durere 
epigastrică,greţuri, vărsături şi în procent mai redus hemoragia digestivă superioară. 


Explorările paraclinice 

Examenul endoscopic completat cu biopsii va preciza diagnosticul. Mucoasa gastrică 
este congestionată, edematiata, cu friabilitate crescută, prezenţa eroziunilor superficiale cu sau 
fără prezenţa hemoragiei iar histologic se evidenţiază prezenţa procesului inflamator acut şi a 
ulceratiilor superficiale. 


Tratament 
În primul rând se va preciza factorul etiologic, cu eliminarea acestuia şi apoi se va institui 
tratamentul medicamentos: 
-inhibitori ai pompei de protoni (Omeprazol în doză de 20-40mg/zi timp de 7-10 
zile 
-citoprotectoare — de tipul sucralfatului (3-4g/zi) sau Misoprostol 4 x 200microg/zi 
-antibioticele (în triplă sau cvadruplă terapie) în gastrita acută produsa de 
Helicobacter pylori. 


GASTRITELE CRONICE 


Cuprind: -  gastrită cronică tip B (HP — pozitivă) 
- gastrita cronică tip A (autoimună) 
- gastrita cronică tip C (chimică) 
- alte forme de gastrite cronice. 

Din punct de vedere morfopatologic, gastritele cronice se caracterizeaza prin prezenta 
infiltratului inflamator limfoplasmocitar, a neutrofilelor (in formele active) si uneori prezenta 
eozinofilelor. 

Criteriile morfopatologice impart gastritele cronice in urmatoarele tipuri: 

- gastrita superficială — in care procesul inflamator respectă lamina propria 

- gastrita mucozală — în care procesul inflamator cuprinde toată mucoasa cu 
respectarea glandelor 

- gastrita atrofică — infiltratul inflamator se extinde în profunzime şi distruge 
glandele 

- atrofia gastrică — este stadiul terminal în care structura glandulară este 
complet distrusă. 


GASTRITA CRONICĂ TIP B (HP-POZITIVĂ) 


Esre forma cronică de gastrită cu localizare antrală produsă de infecția cu Helicobacter 
pylori. 

Contaminarea cu Helicobacter pylori se face de la bolnav sau de la purtătorul 
asimptomatic prin diferite căi: fecal-orală, oral-orală sau instrumentar gastro-oral prin 
insuficientă sterilizare. 

Importanţa acestei forme de gastrită rezidă în faptil că poate progresa spre corpul gastric 
(imbrăcând aspectul gastritei de tip A) şi cel mai important asocierea cu metaplazia intestinală 
şi displazia, leziuni precanceroase care pot duce la dezvoltarea cancerului gastric. De 
asemenea, gastrita cronică HP pozitivă poate evolua complicându-se cu limfomul gastric. 


Diagnosticul pozitiv 

Se bazează pe: 
-simptomatologia clinică 
-explorările paraclinice. 


Simptomatologia clinică 
Se manifestă prin simptome specifice tuturor formelor de gastrită cronică — durere 
epigastrică, greață, vărsături, balonare — simptome care pot avea o evoluţie de ani de zile. 


Explorările paraclinice 

Vizează confirmarea prezenţa gastritei folosind examenul endoscopic cu biopsie şi 
existența infecţiei cu Helicobacter pylori. 

Examenul endoscopic descrie prezenţa leziunilor macroscopice sub anumite aspecte, 
precum şi sediul leziunilor iar biopsiile cu examen histopatologic precizează prezenţa 
infiltratului in flamator. Totodată, examenul endoscopic va permite evidenţierea infecţiei cu 
Helicobacter pylori din fragmentul bioptic folosind metoda colorimetrică (Giemsa, 
Henatoxilină — Eozina),cultura pe medii specile şi testul ureazei. 

În lipsa examenului endoscopic, infecția cu Helicobacter pylori poate fi obiectivizată prin 
teste serologice sau testul respirator. 


Tratament 
Tratamentul cuprinde componenta profilactică şi cea curativă. 
Profilactic - luarea tuturor măsurilor de igienă în familie şi colectivităţi pentru 


preîntâmpinarea transmiterii infecţiei şi sterilizarea corectă a instrumentelor de explorare. 
Curativ — vizează în primul rând eradicarea infecţiei cu Helicobacter pylori la bolnavii 
simptomatici la care examenul endoscopic precizează gastrita precum şi la bolnavii cu risc 


51 


crescut de cancer gastric. Cele mai eficiente scheme terapeutice sunt tripla si cvadrupla 
asociere. 

Tripla asociere constă din: Omeprazol 40mg/zi, 3-4 săptămâni plus Claritromicina 2 x 
500mg/zi, 7 zile plus Amoxicilină 4 x 500mg/zi 7 zile. 

Cvadrupla terapie asociază triplei terapii De-Nol în doză de 2 x 240mg/zi 10 zile. 


GASTRITA CRONICĂ DE TIP A (AUTOIMUNA) 


Se defineşte prin prezenţa procesului inflamator cronic la nivelul corpului gastric şi 
fundusului gastric iar histologic prin instalarea atrofiei determinată de reacţii imune împotriva 
celulelor oxintice şi factorului intrinsec. Această formă de gastrită se asociază cu anemia 
Biermer şi alte boli autoimune. 


Diagnosticul pozitiv 
-tablou clinic 
-explorări paraclinice 


Tabloul clinic 
Sunt prezente simptomele caracteristice gastritelor cronice (dureri epigastrice, greturi, 
vărsături) plus simptomele caracteristice anemiei Biermer. 


Explorările paraclinice 

Examenul endoscopic completat cu biopsii precizează diagnosticul. 

Examenul endoscopic evidenţiază leziunile de tip gastrită cronică (mucoasă palidă, desen 
vascular vizibil) iar histologic se evidenţiază atrofia mucoasei gastrice şi prezența metaplaziei 
intestinale. 

În plus mai trebuie efectuate: 

-chimismul gastric stimulat cu pentagastrină 
-gastrinemia serică 
-explorări hematologice. 


Tratament 

Profilactic — profilaxia primară nu se poate face iar profilaxia secundară vizează în 
primul rând urmărirea endoscopică a bolnavilor diagnosticati în vederea depistării unui cancer 
gastric. 

Curativ — se referă în special la tratamentul cu vitamina B12 a anemiei Biermer instalate 
şi tratamentul cu antibiotice când s-a depistat infecția cu Helicobacter pylori. 


GASTRITE DE TIP C (CHIMICE) 


Sunt formele de gastrite cronice determinate de refluxul biliar, consumul de 
antiinflamatoare nesteroidiene şi alcool. 


Diagnosticul pozitiv 
-Tabloul clinic 
-Explorările paraclinice 


Tabloul clinic 


Constă din apariţia durerilor epigastrice asociate cu greturi şi vărsături, balonări 
postprandiale. 

În cazul gastritei cronice de reflux, durerile sunt accentuate după mese, greturile şi 
vărsăturile au caracter biliar iar administrarea antisecretoarelor şi a antiacidelor ameliorează 
foarte puţin simptomele. 

În formele medicamentoase şi alcoolice simptomele apar după un consum cronic şi se 
acccentuează la ingestia medicamentelor sau de alcool. 


Explorările paraclinice 

Examenul endoscopic şi biopsiile precizează diagnosticul, evidențiind prezenţa refluxului 
biliar în gastrita de reflux şi modificările histopatologice pentru gastrita cronică în prezenţa 
acestuia şi în prezenţa consumului de medicamente şi alcool. 

O atenţie deosebită necesită gastrita instalată pe stomacul operat având în vedere 
posibilitatea dezvoltării cancerului gastric în special după o perioadă de 15 ani. 


Tratament 
-profilactic 
-curativ 


Profilactic — tratamentul urmăreşte în gastrita cronică de reflux fractionarea meselor (3- 
4/zi), servirea meselor în condiţii de linişte iar în gastritele cronice medicamentoase şi alcoolice 
utilizarea raţională a antiinflamatoarelor şi evitarea alcoolului. 

Curativ — în gastrita cronică alcoolică interzicerea consumului de alcool, în gastrita 
cronică medicamentoasă utilizarea medicamentelor sub protecţie gastrică. 

În toate cele trei forme se indică: 

-citoprotectoare de tipul (Misoprostol, Sucralfat, De-Nol, Carbenoxolonă) 
-prokinetice (Metoclopramid, Cisapride) 
-antiacide (hidroxid de aluminiu) 


ALTE FORME DE GASTRITE CRONICE 


-Gastrita hipertrofică Menetrier 
-Gastrite hipertrofice granulomatoase 
-Gastrita eozinofilica 

-Gastrita limfocitara 

-Gastrite virale şi parazitare 


GASTRITA HIPERTROFICA MENETRIER (boala Menetrier, gastrita 
hiperplazică Menetrier) 


Se defineşte ca o gastrită cronică caracterizată prin creşterea în volum a pliurilor gastrice 
determinate de creşterea numărului de celule la nivelul fornixului şi corpului gastric. Se 
asociază cu pierdere gastrică de proteine ducând la hipoproteinemie şi hipoalbuminemie. 


Diagnostic pozitiv 

Este susţinut de: 
-simptomatologia clinică; 
-explorările paraclinice. 


Simptomatologia clinică — manifestată prin dureri epigastrice, greturi, vărsături şi de 
multe ori apariţia diareei şi a edemelor gambiere. 

Paraclinic — examenul endoscopic care evidenţiază prezenta pliurilor hipertrofiate, 
anfractoase, care nu se aplatizeaza la insuflatie. Biopsia este obligatorie pentru diferentierea in 
special de limfomul gastric si cancerul gastric. 

Examenul radiologic — cu bariu obiectivizeaza prezenta pliurilor gigante. 


Tratamentul 

În formele uşoare de boală se administrează: antisecretorii în doze moderate, antiacide şi 
anticolinergice. 

În formele severe se recomandă tratament chirurgical constând în gastrectomie totală. 


GASTRITA CRONICĂ EOZINOFILICĂ 


Este o formă rară de gastrită cronică şi se defineşte prin prezenţa infiltratului cronic 
inflamator bogat în eozinofile, în tot peretele gastric, sugerând de cele mai multe ori terenul 
alergic. 

Manifestările clinice sunt comune celorlalte gastrite cronice. 

Diagnosticul este precizat de examenul endoscopic care evidenţiază prezenţa pliurilor 
hipertrofiate asociate cu congestie şi ulceratii superficiale şi biopsia cu examen histopatologic 
care obiectivizează infiltratul eozinofilic. 


Tratament 

Medicația eficientă este corticoterapia (Prednison în doze de 20-25 mg/zi). 

GASTRITA LIMFOCITARĂ 

Formă rară de gastrită cronică, este descrisă ca entitate separată în ultimii 15 ani şi este 


caracterizată prin prezenţa în număr mare a limfocitelor în proceesul inflamator, prinzând cel 
mai des corpul gastric. 


Diagnostic 
Tabloul clinic — manifestat prin durere epigastrică, greturi şi vărsături. 
Explorări paraclinice — examenul endoscopic completat cu biopsii precizează 


diagnosticul; macroscopic se remarcă prezenţa de pliuri hipertrofiate cu mici neregularități 
(îngroşări), în centru ulceratii mici superficiale cu hiperemie marcată în jur (aspect 
varioliform). 

Biopsia cu examenul hitstopatologic evidenţiază prezenţa infiltratului limfocitar în 
epiteliu. 


Tratament 
In prezenţa simptomelor se face tratament cu antisecretorii, antiacide şi prokinetice. 


GASTRITE CRONICE GRANULOMATOASE 


Sunt gastritele caracterizate prin prezența procesului inflamator cronic de tip 
granulomatos, având cel mai frecvent următoarele cauze: 

-bola Crohn 

-sifilis 

-tuberculoză 

-sarcoidoză 

Tabloul clinic — se manifesta prin greturi, vărsături, dureri epigastrice la care se adaugă 
simptomele bolii de baza. 


Paraclinic — examenul endoscopic este principala explorare paraclinică atât pentru 
descrierea macroscopică cât şi pentru examenul histopatologic. In plus examenul radiologic 
pulmonar şi gastro-duodenal cu bariu. 


Tratament 
Este individualizat fiecărei forme etiologice. In caz de complicaţii se recomandă 
tratamentul chirurgical. 


ULCERUL GASTRIC SI DUODENAL 


Reprezinta afectiunea cu evolutie cronica, cu factori etiologici variati, cu localizare fie 
gastrică, fie duodenală, caracterizată morfologic prin prezenţa craterului ulceros care 
interesează mucoasa, submucoasa, stratul muscular cu penetrare chiar prin seroasă, cu o 
puternică reacţie fibroasă. 

Ulcerul gastric şi duodenal poate fi întâlnit şi sub noţiunea de ulcer peptic, boală 
ulceroasă. Tremenul de ulcer peptic este folosit în literatura anglo-saxonă, pe când în literatura 
franceză şi română este folosit pentru ulcerul recidivat postoperator. 

În ultimii 20 de ani, ulcerul gastric şi duodenal a cunoscut o evoluţie favorabilă în special 
în privinţa complicatiilor si recidivelor, rezultat al introducerii în tratament a inhibitorilor de 
pompă de protoni şi a tratamentului antiinfectios vizând eradicarea infecţiei cu Helicobacter 
pylori. 

Din punct de vedere epidemiologic, ulcerul doudenal este mult mai frecvent decât 
ultcerul gastric, prevalența ulcerului duodenal în populaţia generală este între 6 —10%, cu o 
incidenţă de 0,21% pe când ulcerul gastric are o prevalență de 2,5 —3 mai mică. Ulcerul 
duodenal se întâlneşte mai frecvent în decadele a patra şi a cincea, iar ulcerul gastric apare mai 
frecvent în decada a şasea. 

În apariţia ulcerului un rol deosebit îl joacă factorii ulcerogenetici reprezentaţi de: 

-factori de mediu: factori alimentari, factori medicamentoşi, stresul 

-factori genetici 

-unele boli organice şi sistemice 

-ruperea echilibrului fiziopatologic între factorii de agresiune şi factorii de 
apărare a mucoasei. 

Participarea factorilor genetici în ulcerogeneză este susţinută de datele statistice care 
evidenţiază apatitia ulcerului la mai multi membrii din familii, de asemenea grupele sanguine 
O şi A asociază frecvent ulcerul gastric şi duodenal şi apariţia ulcerului la gemeni. 

Factorii de mediu influenţează apariţia ulcerului prin: 

-regimul alimentar — cu referire în primul rând la aspectul calitativ şi al pregătirii 
mâncărurilor, orarul neregulat al meselor; 

-consumul de alcool în mod obişnuit — alcoolul provoacă o stimulare a secreției 
clorhidropeptice; 

-fumatul - influențează sigur apariţia, evoluţia şi răspunsul la tratament al 
ulcerului, nicotina ducând la creşterea secreției acido-peptice, scăderea factorului de apărare a 

-consumul de medicamente — in special aspirina, antiinflamatoarele nesteroidiene 
(AINS) si mai putin corticosteroizii, medicamente care scad mult factorii de aparare; 

-stresul — care acţionează singur ca in ulcerul Cushing şi ulcerul Curling sau 
împreună cu modificarea factorilor de agresiune sau de apărare ai mucoasei. 

Asocierea ulcerului gastric şi duodenal cu alte afectiunni se întâlneşte frecvent în 
următoarele situații: 

-sindromul Zollinger — Ellison 

-ciroza hepatică 

-mastocitoza sistemică 

-obstructii duodenale şi rezectii întinse ale intestinului subţire 
-boli pulmonare cronice 

-insufienta renală 

-boli cardiace. 

Ruperea echilibrului: factori de agresiune — factori de apărare ai mucoasei gastrice şi 
duodenale în prezenţa factorilor etiopatogenici constituie elementul primordial în apariția 
ulcerului. În apariţia ulcerului duodenal predominanti sunt factorii agresivi, pe când în ulcerul 
gastric decisivă este scăderea factorilor de apărare a mucoasei. 

Principalii factori de agresiune incriminati în ulcerogeneza sunt: 

-hipersecretia de acid clorhidric 
-hipersecretia de pepsina 

- Helicobacter pylori 

-refluxul duodeno-gastric. 

Hipersecretia de acid clorhidric — fenomen cert in ulcer; are multiple cauze, in primul 
rand numarul mare de celule parietele la bolnavii cu ulcer duodenal; sensibilitatea crescuta a 
celulelor parietale la hipergastrinemie; hipertonia vagala precum si infectia cu Helicobacter 
pylori. 

Hipersecretia de pepsină — contribuie la apariţia ulcerului prin faptul că pepsina 
constituie substratul enzimatic al agresiunii acidului clorhidric. 

Helicobacter pylori - rolul infecţiei cu acest germene este astăzi dovedit, experienţa 
ultimilor ani arătând însă că acest factor nu este decisiv, intervenţia infecţiei în ulcerogeneză 
făcându-se împreună cu ceilalţi factori.Majoritatea studiilor arată că ulcerul duodenal se 
asociază cu infecția cu Helicobacter pylori în procent de 85 — 92, iar ulcerul gastric în procent 
de 65 — 70. Efectul patologic exercitat de Helicobacter pylori asupra mucoasei gastrice şi 
duodenale se face prin intermediul enzimelor şi citotoxinelor eliberate de bacterie (ureaza, 
fosfolipaza A , proteaza, citotoxina vacuolizantă), bacteria acționând direct asupra mucoasei 
gastrice şi duodenale precum şi prin producerea hipersecretiei clorhidro-peptice. 

Refluxul duodeno-gastric — participă în ulcerogeneză prin efectul nefavorabilal al acizilor 
biliari, al lizolecitinei şi al enzimelor pancreatice, componente care vor determina gastrita de 
reflux caracterizată prin hiperplazie foveolară, substrat pe care se dezvoltă ulcerul. 


Scăderea factorilor de apărare 
În mod anatomic si fiziologic, factorii de apărare ai mucoasei gastrice şi duodenale sunt:: 
-factori preepiteliali 
-factori epiteliali 
-factori postepiteliali. 
Factorii preepiteliali — sunt consideraţi ca factori de apărare de primă linie, fiind 
reprezentaţi de mucusul de acoperire şi concentraţia de bicarbonat. 
Factorii epiteliali — constituie a doua barieră de apărare, fiind reprezentaţi de integritatea 
morfofunctionala a mucoasei gastrice şi duodenale, menţinerea ph-ului intracelular. 
Factori postepiteliali - vascularizatia mucoasei gastrice şi duodenale. 

Diagnostic 
In majoritatea cazurilor, supoziţia de ulcer gastric sau duodenal se face plecând de la 
simptomatologia clinică iar confirmarea ulcerului este dată de explorările paraclinice. 


Simptomatologia clinică 

Simptomatologia clinică a ulcerului gastric şi duodenal este dominată de prezenţa durerii 
- localizată în epigastru şi hipocondrul drept, prezentată de bolnavi sub formă de arsură, 
intepatura, plenitudine epigastrică sau foame dureroasă; este caracterizată prin ritmicitate 
(apariţia durerii în legătură cu mesele) şi periodicitate (dureri cu durată de zile sau săptămâni 
urmate de perioade asimptomatice de luni, ani sau chiar zeci de ani. Ritmicitatea este mult mai 
pregnantă în ulcerul duodenal decât cel gastric. De asemenea, în ulcerul duodenal este specifică 
durerea sub formă de foame dureroasă. În ulcerul gastric, durerea apare la jumătate de oră după 
ingestia alimentelor şi se poate calma spontan. Iar în ulcerul duodenal durerea apare de obicei 
la o oră şi jumătate — trei ore după ingestia alimentelor, cu menţiunea că initial durerea 
preexistentă se ameliorează mult la ingestia de alimente. 

Orice schimbare a caracteristicilor durerii în ulcer indică posibilitatea apariţiei unei 
complicaţii (penetrare, perforatie, stenoză sau chiar hemoragie digestivă superioară). 

În ulcerul gastric in special,durerea este însoţită de greață, vărsături, scădere ponderală. 

Examenul fizic evidenţiază sensibilitatea epigastrică (în ulcerul gastric pe linia xifo- 
ombilicală, în ulcerul duodenal lateral de linia xifo-ombilicală şi la 1cm daesupra ombilicului). 
Trebuie menţionat că simptomatologia clinică (durerea) are o mare specificitate dar o 
sensibilitate mai redusă. Sunt multe alte afecţiuni cere se manifestă prin aceleaşi simptome 
precum şi faptul că există ulcere cu simptome foarte vagi. 


Explorările paraclinice 
Diagnosticul paraclinic în ulcerul gastric şi duodenal se bazează pe: 
-examenul endoscopic 
-examenul radiologic 
-evidentierea infecţiei cu Helicobacter pylori 
-explorarea secreției gastrice şi determinarea gastrinemiei. 


Examenul endoscopic — constituie în prezent metoda cea mai obiectivă în diagnosticul 
ulcerului gastric şi duodenal. 

În ulcerul gastric examenul endoscopic este imperios necesar pentru precizarea ulceratiei, 
localizarea acesteia, aspectul craterului şi al marginilor, urmărirea vindecării până la stadiul de 
cicatrice şi foatre important pentru recoltarea de biopsii (cel putim 4) pentru diferențierea 
ulceraţiei benigne de cea malignă. 

În ulcerul duodenal, odată diagnosticată niga radiologic, examenul endoscopic nu se mai 
impune, el indicându-se când simptomatologia nu se ameliorează sub tratament corect şi 
respectat de bolnav sau în momentul apariţiei unei hemoragii digestive superioare. 

Aportul endoscopiei în diferenţierea ulceratiei benigne de cea maligna în cazul ulcerului 
gastric rezidă din aspectul macroscopic diferit al celor duoa ulceratii. 

Ulceratia benignă apare rotundă sau ovalară, bine conturată, de dimensiuni nu foatre 
mari, baza ulcerului fiind uniformă, acoperită cu ţesut necrotic alb sau alb-cenuşiu, rareori cu 
sânge, marginile uşor ridicate faţă de mucoasă.Pliurile mucoasei converg spre ulceratie pana la 
baza ulcerului. 

Ulceratia malignă are forme neregulate, craterul este profund şi neregulat cu detritus gri- 
murdar şi sanguinolent, marginile sunt anfractuase cu nodozitati iar pliurile mucoasei se 
termina brusc, departe de baza ulcerului. Pentru diferentierea sigura si confirmarea naturii 
maligne sunt necesare biopsiile cu examen histopatologic. 

Importanța examenului endoscopic în ulcerul gastric constă şi din faptul că endoscopia 
descrie stadiile evolutive ale ulcerului. Primul stadiu este stadiul acut — A —cu cele două 

substadii AJ şi A2 (în stadiul Alse evidenţiază prezenţa ulceratiei rotunde, cu margini bine 
tăiate, mucoasa din jur intens hiperemică, edematiata iar în stadiul A2 pe marginea ulcerului 
apar muguri de regenerare şi dimensiunile craterului se reduc). Stadiul al doilea - de vindecare 
H — cu cele două substadii H1 şi H2, este stadiul in care refacerea, regenerarea se extinde 
inclusiv la baza ulcerului iar dimensiunile craterului se reduc cu 50-70% din dimensiunea 
iniţială. Stadiul al treilea - de cicatrizare - S - cu substadiile S1 şi S2, este stadiul in care apare 
cicatrizarea la început roşie (S1) şi apoi albă (S2). 


Examenul radiologic - radioscopia eso-gastro-duodenala cu sulfat de bariu reprezintă 
examenul necesar în diagnosticul ulcerului gastric şi duodenal în special în centrele medicale 
fără dotare cu laboratoare de endoscopie digestivă superioară. Efectuarea examenului baritat cu 
dublu contrast ridică precizia acestuia în evidenţierea nişei. 

Nişa apare ca un surplus de substanţă de contrast pe conturul stomacului sau duodenului 
în incidenţa din profil, ca o pată mai intensă văzută din faţă, iar pliurile gastrice converg spre 
nişă. În ulcerul duodenal, examenul radiologic evedentiaza şi prezența semnelor indirecte 
(deformarea bulbului în "'treflă” sau “ciocan”, pliuri hipertrofiate, pseudodiverticul). În plus, 
examenul radiologic dispune şi de criterii de diferenţiere între o nişă benignă şi una malignă 
(dar întotdeauna cu rezerve), pentru benignitate pledând: 

-baza de implantare a nişei este mică 

-nişa proemină din contur 

-prezenta haloului periulceros 

-pliurile sunt simetrice şi convergente către nişă 
-prezenta liniei Hampton 

-incizură pe curbura opusă. 


Evidenţierea infecţiei cu Helicobacter pylori — reprezintă în prezent o explorare 
obligatorie în ulcerul gastric şi duodenal. 

Metoda de evidentiere a prezenței Helicobacter pylori se alege în funcție de metoda de 
explorare diagnostică a ulcerului. Dacă ulcerul a fost diagnosticat endoscopic, atunci se 
foloseşte metoda histologică coloratie Geimsa sau Hematoxilină — Eozină, rareori culturi 
precum şi metoda rapidă - testul ureazei din fragmentul bioptic. Dacă ulcerul a fost 
diagnosticat radiologic, se apelează la testele serologice sau testul respitaror cu uree marcată. 

Atenţie — oricare din metodele folosite pot da rezultate fals pozitive sau fals negative, de 
asemenea, testele postterapeutice vor fi efectuate numai dacă anterior administrării 
tratamentului s-au efectuat teste pentru evidenţierea Helicobacter pylori. 

Practica clinică ne arată că în ulcerul duodenal evidenţierea Helicobacter pylori nu este 
absolut necesară iar examenul endoscopic, în cele mai multe cazuri, când evidenţiază 
modificări evidente de gastrită antrală, sugerează foatre mult prezenţa de Helicobacter pylori. 


Explorarea secreției gastrice si determinarea gastrinemiei - nu mai constituie examinări 
de rutină, fiind indicate în primul rând când se suspicioneaza un sindrom Zollinger — Ellison, în 
prezenţa unui ulcer refractar la tratament şi când se indică o intervenţie chirurgicală. 


Importanţa ulcerului gastric şi duodenal pe lângă incidența mare în rândul populaţiei 
generale, constă şi în posibilitatea apariției complicatiilor care pot întuneca prognosticul acestei 
boli. Ulcerul gastric şi duodenal se pot complica astfel: 

-hemoragia digestivă superioară — caracterizată prin hematelmeză şi/ melenă 
-penetratia şi perforatia 

-malignizarea 

-stenoza . 

Pentru ulcerul gastric , complicatia cea mai de temut este malignizarea, complicatie care 
şi în prezent are foatre multe controverse (ulcerul gastric se malignizeaza sau ulceratia a fost 

malignă de la început fiind etichetată initial ca benigna). Pentru ulcerul duodenal, o complicatie 
specifică este stenoza piloro-duodenală. 


Tratament 

Tratamentul în ulcerul gastric şi duodenal vizează un tratament profilactic primar şi 
secundar, un tratament medical şi un tratament chirurgical. 

Cunoaşte în ultimele decenii rezultate deosebite, odată cu tratamentul antisecretor cu 
inhibitori ai pompei de protoni H+/K+ ATP-ază şi tratamentul de eradicare a infecţiei cu 
Helicobacter pylori, atât în vindecarea ulcerului cât şi în reducerea semnificativă a 
complicatiilor şi a interventiilor chirurgicale. 


Tratamentul profilactic 

Măsurile de profilaxie primară sunt orientate în direcţia depistării şi anihilării factorilor 
ulcerogenetici, în primul rând crearea condiţiilor socio-economice în vederea scăderii infecției 
cu Helicobacter pylori (perspectiva poate o constituie vaccinarea). Renuntarea sau folosirea sub 
protecţie gastrică atunci când se impune, a aspirinei şi a antiinflamatoarelor nesteroidiene, 
reducerea consumului de alcool şi a fumatului. 

Măsurile de profilaxie secundară au ca scop reducerea recidivelor ulceroase precum şi 
prevenirea complicatiilor printr-un tratament corect, instituit la timp şi pe o perioadă 
corespunzătoare până la cicatrizarea ulcerului, instruirea bolnavului penntru respectarea acestui 
tratament. 


Tratamentul medical 
Tratamentul medical în ulcerul gastric şi duodenal vizează folosirea categoriilor de 
madicamente care să combată factorii de agresiune, medicamente care să stimuleze factorii de 
apărare ai mucoasei şi medicamente cu acţiune mixtă. 
Combaterea factorilor de agresiune se realizează cu următoarele grupe de medicamente: 
1) ANTIACIDE - aceste preparate au făcut istorie în tratamentul ulcerului gastric şi 
duodenal, în prezent fiind utilizate ca medicatie asociată, efectul lor principal fiind 
neutralizarea acidului clorhidric. Antiacidele sunt preparate pe bază de: aluminiu, magnneziu, 
carbonat de calciu, bicarbonat de sodiu. Au multe efecte secundare. Administrarea antiacidelor 
se face după mese, la 1-3 ore, de cel puţin 4-5 ori pe zi şi cel puţin 4 săptămâni. Preparatele sub 
formă de suspensie sunt cele mai indicate (Maalox, Almagel, Novalox) 
2) ANTISECRETOARE - cuprind: 
-annticolinergice 
-antagonisti ai receptorilor H2 
-inhibitori ai pompei de protoni (IPP) 
-antigastrinice. 
A. Anticolinergicele 
Au constituit primele medicamente antisecretoare, acţiunea lor fiind reducerea efectului 
acetilcolinei. În această categorie sunt incluse: atropina, pirenzepina şi telenzepina . 
B. Antagonisti ai receptorilor H2 
Cuprind acele clase de medicamente blocante ale receptorilor H2 de pe celula parietala 
având ca rezultat diminuarea sau anularea efectului hipersecretor de HCI al histaminei. Datorită 
efectelor secundare produse de utilizarea acestor preparate, ele se folosesc mai puţin în ultimul 
timp. Clasele de antagonişti ai receptorilor H2 sunt: 
Cimetidina — utilizată în doze de 600-800mg/zi în 2-3 prize sau priză unică seara 
(ora 18); 
Ranitidina — doza este de150-300mg/zi, în doză unică sau în două prize; 
Famotidina — doza de 40mg/zi, rareori 80mg/zi, în doză unica (ora 18); 
Roxatidina — în doze de 150mg/zi în două prize sau în doză unică (ora 18); 

Nizatidina — în doză de 300mg/zi in două prize sau în doză unica. 
C. Inhibitori ai pompei de protoni 

Constituie cele mai puternice medicamente antisecretoare, utilizarea lor schimband 
radical evoluţia ulcerului gastric şi duodenal. Blocheaza etapa finală a secreției de HCl la 
nivelul pompei active H+/K+ ATP-ază. În doze obişnuite reduc cu aproximativ 90% secreția de 
HCI! iar în doze duble, crează anaclorhidrie în interval de 24 ore . 

Se cunosc astăzi mai multi reprezentanţi: Omeprazol, Lansoprazol, Pantoprazol şi cel mai 
nou Esomeprazol. 

Omeprazol — utilizat sub formă de tablete sau capsule de 20mg, doza fiind de 
20-40mg/zi timp de 4-6 săptămâni şi sub formă de fiole de 40mg cu 
administrare i.v. în perfuzie. 

Lannsoprazolul şi Pantoprazolul — în doze de 30mg/zi, respectiv 40mg/zi timp 
de 4-6 săptămâni. 

Esomeprazol (Nexium) — izomer superior al Omeprazolului, urmează să intre în 
practica clinică. 


D. Antigastrinice 

Reprezintă categoria de antisecretoare ce inhibă receptorii gastrinici (G) de pe celula 
parietală, scăzând sinteza de HCl. Proglumidul este reprezentantul principal din această 
categorie. 

3) STIMULAREA FACTORILOR DE APĂRARE AI MUCOASEI GASTRICE SI 

DUODENALE 

Se realizează cu ajutorul medicamentelor din grupa citoprotectoarelor, medicamente ce 
acţionează asupra mucusului de protecţie, a bicarbonatilor, a integrităţii mucoasei şi circulației 
sanguine. 

Dintre citoprotectoarele cele mai folosite, sunt următoarele categorii: 

-Preparatele de bismut — cel mai cunoscut este De —Nol (subcitrat de bismut coloidal) 
sub formă de tablete de 120mg, doza 2 x 2 tb/zi, 4 săptămâni, se 
administrează cu ¥2 - Lora înainte de mese realizând o peliculă de protecţie la 
nivelul ulcerului. 

-Sucralfatul — se prezintă sub forma de tablete a 1g, doza este de 4 x 1g/zi, administrat 
înainte de mese cu o oră. Realizează o peliculă de protecţie, la fel ca şi De — 
Nolul. 

-Carbenoxolona (Duogastrone) — stimulează secreția de mucus şi bicarbonat. Având 
efecte negative evidente,se foloseşte mai puţin în tratamentul ulcerului, doza 
este de 100mg, de 3 ori /zi, cu reducere la 50mg x 3 /zi din ziua a 9-a. 

-Prostaglandinele — au efect mixt de citoprotectie şi de inhibare a secreției de HCl. 
Preparatul cel mai cunoscut este Misoprostol (Cytotec) care se administrează 
în doze de 200microg de 4 ori pe zi, subformă de tablete. 

4) MEDICATIA ANTIBACTERIANĂ 

S-a impus în ultima perioadă în tratamenntul ulcerului gastric şi duodenal, pe de o parte 
prin procentul foarte mare al ulcerelor duodenale şi gastrice HP+, şi pe de altă parte prin 
evoluţia foarte favorabilă a ulcerului (în privința recidivelor şi a complicatiilor) dupa 
tratamentul antimicrobian. 

Experienţa clinică a dovedit că monoterapia şi dublaterapie anti Helicobacter pylori au 
eficienţă mult mai redusă decât tripla şi cvadrupla terapie. 

Consensul de la Maastricht din1996 a fixat un standard de asociere în tratamentul 
antimicrobian în ulcer. Schemele terapeutice cele mai indicate sunt: 

- Omeprazol 2 x 20mg + Claritromicină 2 x 500mg+ Metronidazol 2 x 250mg, 7zile; 

- Omeprazol 2 x 20mg + Claritromicină 2 x 500mg+Amoxicilina 4 x 500mg, 7 zile; 

- Omeprazol 2 x 20mg + Claritromicină 2 x 500mg+Amoxicilina 4 x 500mg+ De-Nol 

2 x 240mg, 7 zile. 

5) MEDICATIA PROKINETICA 

Indicată in tratamentul ulcerului gastric şi duodenal pentru efectul de combatere al 
refluxului gastro-esofagian sau duodeno-gastric, care de multe ori se asociază ulcerului. 
Cuprinde următoarele categorii de preparate: 

- metoclopramida — în doză de 3 x 5-10mg/zi înaintea meselor cu 30 minute; 
- domperidona (Motilium) — doza este de 3 x 10mg/zi, cu 30 minute înainte de mese; 
- cisaprida (Coordinax) — în doză de 3 x 5-10mg/zi cu 30 minute înainte de mese. 

În mod practic, tratamentul ulcerului gastric şi duodenal diferă în unele privinţe. 

Ulcerul gastric Helicobacter pylori pozitiv beneficiază de tripla sau cel mai bine de 
cvadrupla terapie timp de 7 zile după care până la 3-4 săptămâni se continuă cu medicatie 
antisecretorie. 

Ulcerul gastric Helicobacter pylori negativ va fi tratat cu antisecretorii plus 
citoprotectoare (De-Nol sau Sucralfat) timp de 3-4 săptămâni. 

Eficienţa tratamentului va fi urmărită endoscopic la 5-6 săptămâni, atât în privinţa 
eradicării infecţiei, cât şi în privinţa cicatrizării ulcerului. 

Ulcerul duodenal Helicobacter pylori pozitiv, se tratează cu tripla sau cvadrupla terapie 7 
zile, continuându-se apoi medicatia antisecretorie încă trei săptămâni. După 5 săptămâni se 
face bilanţul tratamentului, în cazul bolnavilor asimptomatici nu este necesară repetarea 
examenului endoscopic. Dacă simptomatologia nu s-a ameliorat, bolnavii vor fi reevaluati 
clinic şi paraclinic. 

Ulcerul duodenal Helicobacter pylori negativ beneficiază de medicatie antisecretorie 
timp de 4-6 săptămâni (blocanti H2 sau inhibitori ai pompei de protoni). 


Tratamentul chirurgical 

Trebuie subliniat că în ultimul timp ulcerul gastric şi duodenal are indicaţii din ce în ce 
mai rare de tratament chirurgical, lucru determinat de eficacitatea dovedită a tratamentului cu 
antisecretorii din clasa inhibitorilor pompei de protoni şi a tratamentului anti-Helicobacter 
pylori. În cazul ulcerului gastric, când după untratament corect şi complet ulceratia nu se 
cicatrizează după 6-8 săptămâni precum şi în cazul complicatiilor care nu pot fi rezolvate cu 
tratament medical. Ulcerul duodenal are indicație de tratament chirurgical în caz de ulcer 
refractar la tratament şi în cazul apariţiei complicatiilor organice. 


SUFERINTELE STOMACULUI OPERAT 


Cuprinde totalitatea manifestărilor organice şi funcţionale apărute după intervenţia 
chirurgicală pe stomac, în principal pentru ulcer gastric şi ulcer duodenal. Aceste suferinţe pe 
stomacul operat pot apare precoce — în primele 3-28 zile postoperator, sau tardiv — după luni 
sau ani postoperator. 

Suferințele precoce — cel mai des sunt determinate de tehnicile operatorii folosite, fiind 
reprezentate de: 

-hemoragia postoperatorie 
-fistula şi supuratia postoperatorie 
-stenoza gurii de anastomoză 
-pancreatită acută. 
Suferințele tardive — sunt reprezentate de: 
-ulcerul peptic postoperator (ulcer recidivant) 
-sindromul postprandial precoce sau sindromul Dumping precoce 
-sindromul postprandial tardiv sau sindromul Dumping tardiv 
-sindromul de ansă aferentă 
-gastrita de reflux 

-diareea 
-tulburări carentiale 
-cancerul primitiv de bont gastric. 


Ulcerul peptic postpoperator (recurent) 


Constituie una din complicatiile cele mai frecvente survenite pe stomacul operat, aparand 
in general in primii 2 ani dupa interventie. 
Aparitia ulcerului peptic postoperator este determinata de: 
-rezectii gastrice insuficiente 
-vagotomie incompletă 
-drenaj insuficient după piloroplastie sau gastro-entero-anastomoză. 


Diagnostic 
Este sugerat de simptoatologia clinică apărută la interval după intervenţia chirurgicală şi 
este confirmat de: 
-examenul endoscopic 
-examenul radiologic 
-explorarea secreției gastrice. 


Simptomatologia clinică 

Este dominată de prezenţa durerii cu localizare în epigastrul inferior, periombilical, de 
intensitate mare, fără ritmicitate, care nu cedează la ingestia de alimente. Durerea poate fi 
însoțită de greturi, vărsături, scădere în greutate şi hemoragie digestivă superioară. 


Explorările paraclinice 

Examenul endoscopic — reprezintă explorarea cea mai indicată în evidenţierea ulcerului 
(până la 90%) cu localizare la nivelul gurii de anastomoză. 

Examenul radiologic — cu rezoluţie mai slabă decât în endoscopie în evidenţierea nisei, 
lucru explicat de modificările organice apărute la nivelul gurii de anastomoză. 

Explorarea secreției gastrice — indicată in special când există suspiciune de sindrom 
Zollinger-Ellison. 


Tratament 

Tratamentul cel mai eficient este tratamentul medical constând din regim dietetic şi 
tratament medicamentos folosind inhibitori de pompă de protoni. În cazul ulcerului rezistent la 
tratament şi complicat se recomandă reinterventie chirurgicală. 


Sindromul postprandial precoce (sinndrom Dumping precoce) 


Este o complicatie mult mai frecventă decât sindromul postprandial tardiv. Aceste două 
suferințe sunt determinate de instalarea unei hipovolemii cauzată de deplasarea unui volum 
important de lichid plasmatic către conţinutul hiperton jejunal, hipovolemie urmată de 
manifestări vasomotorii sistemice. 

Clinic, sindromul postprandial precoce se manifestă după 10-15 minute de la ingestia 
alimentelor, prin plenitudine supărătoare, distensie epigastrică, roşeaţă apoi paliditate 
tegumentară, transpiratii, tremurături, palpitatii şi hipotensiune arterială, vărsături, flatulenta 
uneori diaree explozivă. 

Sindromul postprandial tardiv (sindrom Dumping tardiv) 


Se manifestă la 1-3 ore după mese prin foame imperioasă, astenie, tremurături, 
transpiratii, palpitatii, simptome apărute după un consum bogat în glucide. Manifestările sunt 
consecinţa unei descărcări mari de insulină postpranndial care determină o hipoglicemie 
tranzitorie. 


Tratament 

Tratamentul se bazează pe instituirea unui regim igieno-dietetic corespunzător, constând 
din evitarea alimentelor greu digerabile, bogate în grăsimi şi glucide, mese frecvente, fără 
consum de lichide în timpul meselor şi un repaus clinostatic de 30-60 minute după mese. 


Sindromul de ansă aferentă 


Este complicatia apărută după intervenţia chirurgicală de tip Billroth II „determinată de 
prezenţa în exces a secretiilor bilio-pancreatice în ansa aferentă care se destinde, evacuându-se 
dificil. 

Clinic, bolnavii prezintă la 30-60 minte după mese,durere progresivă epigastrică şi în 
hipocondrul drept (uneori cu caracter colicativ), plenitudine epigastrică, simptome urmate la 1- 
2 ore de vărsături explozive, abundente, cu mult conţinut biliar;se poate asocia diareea. Durerea 
poate ceda brusc după vărsătură. 

Paraclinic, examenul radiologic evidenţiază ansa aferentă destinsă, cu peristaltism redus, 
stagnarea bariului în ansă sau evacuarea foarte rapidă a acestuia. 

TRATAMENT 

În formele uşoare se recomandă regim igieno-dietetic cu evitarea grăsimilor, prăjelilor, 
condimentelor, dulciurilor în exces, mese mai frecvente şi tratament medicamentos cu 
prokinetice, antispastice, tranchilizante, eventual antibiotice. 

În formele severe se recomandă intervenţia chirurgicală (frecvent anastomoză Braun). 


Gastrita de reflux 


Este o complicatie frecventă a stomacului operat, determinată de refluxul duodeno- 
gastric. 

Refluxul duodeno-gastric fiind bogat în bilă, acizi biliari şi fosfolipaza A va avea un 
efect toxic asupra mucoasei gastrice ducând la apariția gastritei. 

Clinic — bolnavii prezintă dureri epigastrice continui, exacerbate după mese, sub forma 
de arsuri, însoţite de greturi şi vărsături biliare, uneori scădere în greutate şi instalarea unei 
anemii. 

Diagnosticul pozitiv este confirmat de examenul endoscopic care evidenţiază prezența 
refluxului biliar, aspectul macroscopic de gastrită care este confirmată histologic din proba de 
biopsie. 


Tratament 

Tratamentul constă din utilizarea inhibitorilor de receptori H2, a antiacidelor pe bază de 
aluminiu şi a prokineticelor, dar nu întotdeauna cu rezultate bune. În formele severe se 
recomandă intervenţia chirurgicală (procedura Roux cu ansă în Y). 

Diareea stomacului operat 


Sindromul diareic apare de obicei după vagotomia tronculară. Cauzele care duc la 
instalarea diareei sunt: 
-reducerea secreției gastrice 
-perturbarea metabolismului acizilor biliari 
-tulburări de motilitate gastro-duodenală 
Clinic — afecțiunea se manifestă prin apariţia scaunelor diareice la 2-3 ore după masă, 
care ţin 2-3 zile. 


Tratament 

Este un tratament constând din regim alimentar cu excluderea alimentelor foarte reci şi 
foarte calde şi tratament medicamentos cu antidiareice, pansamente gastrice conţinând 
aluminiu şi colestiramină. 

Numai în cazuri foarte grave se reintervine chirurgical. 


Tulburări carenţiale 


Tulburările carentiale ca suferinţe ale stomacului operat se manifestă în principal prin 
instalarea: 
-unei anemii care poate fi cel mai frecvent de tip feripriv, sau prin deficit 
de vitamina B12 sau folati. 
-malabsorbtie cu prezenta steatoreei; 
-tulburări in metabolismul calciului şi a vitaminei D2; 


Cancerul primitiv de bont gastric 


Este o complicatie mai rară în prezent decât în trecut. Apare după un interval de cel putin 
10 ani după rezectia gastrică, riscul crescând mult după 25 de ani. 

Simptomatologia clinică — din păcate la debut este complet atipică, în fazele avansate 
bolnavii prezintă dureri epigastrice, scăderea apetitului, scădere în greutate, greturi, vărsături, 
instalarea sindromului anemic. 

Diagnosticul pozitiv este precizat de examenul endoscopic care evidenţiază aspectul 
macroscopic al tumorii iar examenul histopatologic din biopsie precizează natura malignă. 
Examenul radiologic cu bariu şi dublu contrast are un aport mult scăzut fata de cel endoscopic. 

Se recomandă determinarea markerilor tumorali — antigenul carcinoembrionar şi 
antigenul CA 72 - 4. 


Tratament 
Singurul tratament eficace este intervenţia chirurgicală. 

TUMORILE GASTRICE BENIGNE 


Sunt afecţiuni rare în patologia gastrică, reprezentând 1,5 — 2% din tumorile gastrice. 
După țesutul din care se dezvoltă, tumorile gastrice benigne se clasifică astfel: 
1) Polipi gastrici adevareti (se dezvoltă din epiteliul de înveliş şi glandular); 
2) Tumori mezenchimale (dezvoltate din structurile subepiteliale ale mucoasei 
gastrice): 
-leiomiom 
-fibrom 
-schwanom 
-lipom 
-hemangiom 
3) Hamartoamele 
-sindrom Peutz -Jeghers 
-sindrom Cronckhite — Canada 
-sindrom Cawden 
4) Pseudotumori 
-polipi psedoinflamatori 
-tumori disembrioplazice (pancreas ectopic, carcinoidul gastric) 


POLIPII GASTRICI 


Sunt cele mai des întâlnite tumori benigne gastrice în practica clinică. Ca structuri 
histologice pot fi adenoame tubulare sau adenoame viloase şi polipi hiperplastici 
(hiperplaziogeni). Ca număr pot fi: 

-polipi solitari 

-pilipi multipli 

-polipoză gastrică difuză. 
Polipii pot fi sesili sau pediculati. 


Diagnostic 

Tabloul clinic — în multe cazuri polipii gastrici rămân asimptomatici, diagnosticul lor 
făcându-se întâmplător cu ocazia unui examen radiologic sau endoscopic. Când devin 
simptomatici bolnavul poate prezenta: jenă epigastrică, senzaţie de plenitudine, greturi, rareori 
vărsături şi hemoragie digestivă superioară manifestată prin hematemeză şi melenă. 

Diagnosticul paraclinic constă în: 

-examenul radiologic cu substanţă de contrast care evidenţiază prezenţa unor lacune 
(defect de umplere) rotunde, bine individualizate, cu suprafaţa netedă. 

-examen endoscopic — descrie prezenţa formaţiunii protruzive (sau mai multe) cu 
contur precis, de formă rotund-ovalară, sesilă sau pediculată, cu mucoasa supraiacentă 
normală. 

În plus, examenul endoscopic este completat cu biopsie pentru examenul histologic 
obligatoriu. 

În ultimul timp ecoendoscopia reprezintă o investigaţie cu aport deosebit în diagnosticul 
tumorilor gastrice. 

Trebuie acordată o atenţie doesebită polipilor gastrici deorece există posibilitatea de a se 
maligniza. 

Tratament 

Singurul tratament eficace este polipectomia care se pote face pe cale endoscopica (cand 
tumora nu depăşeşte 2 cm), polipectomie chirurgicală clasică si mai nou polipectomie 
laparoscopica. 

În cazul polipilor multipli sau polipozei gastrice se practică gastrectomia de obicei 
segmentara. 


TUMORILE MEZENCHIMALE 


Dintre tumorile mezenchimale cel mai frecvent se întâlneşte leiomiomul. 

Leiomiomul se dezvoltă din musculatura netedă a peretelui stomacului, localizându-se 
cel mai des în zona corpului gastric şi a antrului. Au dimensiuni variabile de la 3-5 mm până la 
4-5 cm şi frecvent în evoluţia ei acestă tumoră se ulcerează (ulceratia apare la nivelul vârfului) 
devenind simptomatică. 


Diagnostic 
De obicei tumorile sub 2 cm sunt asimptomatice. Când dimensiunile depăşesc 2 cm şi 
tumora se ulcerează, devine simptomatică. Principalele simptome sunt reprezentate de: durere 
epigastrică, senzaţie de plenitudine şi hemoragie digestivă. 
Diagnosticul este precizat de: 
-examenul radiologic — evidenţiază prezenţa lacunei în lumenul gastric şi eventual 
prezenţa ulceratiei, când tumora are dimensiuni mari iar ulceratia depăşeşte 1 cm. 
-examenul endoscopic completat cu biopsie - este cel mai valoros; în cazul tumorilor 
mezenchimale examenul endoscopic araţă prezenţa unei formaţiuni rotunde sau ovalare, cu 
mucoasa de acoperire normală, prezenţa semnului cortului şi prezenţa unei ulceratii unice. 


Tratament 

Tumorile cu dimensiuni mici, asimptomatice nu necesită tratament. Tumorile mari, 
simptomatice şi în special cele cu hemoragie digestivă, beneficiază de tratament chirurgical sau 
excizie endoscopică. 


TUMORILE HAMARTOMATOASE 


Nu apar niciodată cu localizare singulară gastrică, fiind vorba de hamartomatoze difuze 
(gastrice şi intestinale). 


TUMORI MALIGNE GASTRICE 
Adanocarcinomul gastric reprezintă peste 90%din tumorile gastrice malignne iar 


aproximativ 10%sunt reprezentate de: limfoame (3-8%), sarcoame (1-2%) cu diferite variante: 
leiomiosarcoame, fibrosarcoame, liposarcoame şi foarte rar angiosarcoame (sarcomul Kaposi). 


CANCERUL GASTRIC 


Adenocarcinomul gastric reprezentând peste 90% din tumorile maligne gastrice, 
constituie prototipul cancerului gastric. 

Adenocarcinomul gastric ocupa in prezent locul 2 ca frecventa in patologia oncologica, 
în foarte multe ţăti, având o incidenţă diferită de la o zona geografică la alta (foarte frecvent in 
Japonia, Chile, Costa Rica şi China şi foarte scăzută în India şi Africa). 

Cancerul gastric apare mult mai frecvent după vârsta de 50 ani, fiind mult mai des 
întâlnit la bărbaţi decât la femei (raport B/F: 2-4/1). 

Deşi cauza directă a producerii cancerului gastric nu este cunoscută, în etiologie sunt 
incriminati o serie de factori de risc: 

-factori de mediu —consumul de alimente conservate şi afumate 
- efectul favorabil, protector, al consumului de legume şi fructe 
proaspete 
- consumul alimentelor cu concentraţie crescută de nitriti şi nitrați 
-fumatul şi consumul de alcool. 

-factori genetici — componenta familială a cancerului gastric (apariţia cancerului la 
mai multi membrii ai aceleiaşi familii) 

- grupa sanguină A (riscul apariţiei cancerului gastric este cu 20% 
mai mare decât la celelalte grupe sanguine). 

-infectia cu Helicobacter pylori — cercetările recente au dovedit relaţia dintre prezenţa 
Helicobacter pylori în mucoasa gastrică şi cancerul gastric (OMS 
consideră Helicobacter pylori ca factor carcinogen de prim ordin). 

- afecţiuni cu risc crescut de cancer gastric (stări precursoare, precanceroase): 

-gastrita cronică atrofică cu metaplazie intestinală 
-anemia Birmer 

-ulcerul gastric, 

-stomacul operat 

-polipii gastrici 

-boala Menetrier 

-displazia. 

Din punct de vedere morfopatologic, cancerul gastric cunoaşte o clasificare 
macroscopică, una microscopică precum şi o clasificare după gradul de invazie a peretelui 
gastric şi aspectul endoscopic (cancer gastric precoce şi cancer gastric avansat). 

Microscopic, cancerul gastric se clasifică (OMS): 

-adenocarcinom —papilar 
- tubular 
-mucinos 
-cu celule “in inel cu pecete “ 
-carcinom adenoscuamos 
-carcinom cu celule scuamoase 
-carcinom cu celule mici 
-carcinom nediferentiat . 
Macroscopic (clasificarea Bormann): 
-tip I — forma vegetanta 
-tip II - forma ulcerată 
-tip III — forma ulcerativ-infiltrativă 
-tip IV — forma infiltrativa difuză. 

Această clasificare corespunde cancerului gastric avansat. 

Cancerul gastric precoce este clasificat conform Societății Japoneze de Endoscopie 
astfel: 


-tipul I — forma protruzivă de tumoră 
-tipul II cu următoarele variante: 
- Ia superficial supradenivelat 
- IIb superficial plat 

- IIc superficial subdenivelat 
-tipul III — escavat (ulcerat). 


În diagnosticul cancerului gastric importanţă deosebită prezintă şi stadializarea TNM, 
stadializare cu rol decesiv în stabilirea conduitei terapeutice. 

Cancerul gastric evoluează invadând peretele gastric şi organele din jur (esofag, ficat, 
pancreas), şi metastazează fie pe cale limfatică (interesând ganglionii inghinali şi la distanţă), 
fie pa cale hematogenă (metastaze în ficat, plămâni, oase, creier). 


Diagnostic 

Trebuie subliniat faptul că în prezent cu toate progresele stintifice şi tehnice, majoritatea 
cancerelor gastrice sunt diagnosticate în stadiile III şi IV, de unde prognosticul încă nefavorabil 
al acestei afecţiuni. 


Tabloul clinic 
Simptomatologia clinică se referă la cancerul gastric avansat şi se manifestă prin: 
-durere epigastrică necaracteristica, nesistematizata, de la durere blândă, 
permanentă, până la durere vie. 
-scădere progresivă a apetitului 
-anorexia, de cele mai multe ori selectivă pentru carne 
-scădere progresivă în greutate 
-disfagie (frecvent când tumora este localizată în apropierea jonctiunii gastro- 
esofagiene) 
-vărsături (localizarea tumorii în antru spre pilor) 
-sindroame paraneoplazice (de tip tromboflebită recurentă, acanthosis nigricans, 
osteoartropatii etc.). 
Examenul fizic evidenţiază un bolnav palid, astenic, subponderal, epigastru sensibil la 
palpare, palparea tumprii gastrice, palparea ganglionului Virchow-Troisier în fosa 
supraclaviculară stângă, tromboflebită migratorie. 


Diagnosticul paraclinic 
Investigații biologicice: 
-VSH — în general creşte peste 40mm/ora 
-anemie moderată de tip hipocrom, microcitară 
-hiperfibrinogemie 
-markeri tumorali — antigenul carcinoembrionar (CEA) cu valori peste Sng/ml la 
aproximativ 30% din cancerele avansate 
- antigenul CCA 72-4 (important pentru urmărirea 
recidivelor). 

Examenul endoscopic 

Creşte acuratețea diagnosticului pozitiv prin posibilitatea prelevarii de biopsii şi 
efectuarea examenului histopatologic în primul rând pentru evidenţierea naturii maligne a 
tumorii şi apoi precizarea tipului histologic. 

În plus, faţă de examenul radiologic, endoscopia evidenţiază şi leziuni mici caracteristice 
cancerului precoce. Manifestările descrise endoscopic corespund clasificărilor morfopatologice 
ale cancerului gastric precoce şi avansat descrise anterior. 

Examenul radiologic 

A rămas şi în prezent principala metodă de diagnostic a cancerului gastric. Folosind 
diferite tehnici, examenul baritat poate depista şi tumori între 5-10mm. 

În cancerul gastric precoce examenul radiologic poate descrie prezenţa unor zone rigide 
la nivelul peretelui gastric, prezenţa umor nişe superficiale (încastrate) sau prezenţa unor mici 
pliuri rigide. 

În cancerul gastric avansat, examenul radiologic descrie modificări în funcţie de tipul 

tumorii gastrice: 

-prezenta unei nişe (peste 3cm), cu crater profund, cu margini neregulate, cu pliuri 
oprite la distanţă de nişă — în forma ulcerativă 

-prezenta unei formaţiuni lacunare, cu contur neregulat, policiclic, de forme diferite — 
în forma vegetantă 

-prezenta unor neregularități de mucoasă şi zone rigide (“plută pe valuri”) sau forma 
stomacului de tub rigid, scurtat — în formele infiltrative. 


Tomografia computerizată şi ecografia abdominală 
Sunt indicate în diagnosticul cancerului gastric în primul rând pentru evidenţierea 
metastazelor ganglionare şi la distanţă în vederea stadializării. 


Ecoendoscopia 
Este o investigaţie de viitor în primul rând în diagnosticul cancerului gastric precoce. 


Tratament 

Tratamentul chirurgical rămâne singurul tratament curativ în cancerul gastric şi aceasta 
numai în stadiile T1, T2. 

În cancerele gastrice precoce se poate interveni şi endoscopic în scop curativ, dar numai 
după ce examenul ecoendoscopic a exclus orice atingere ganglionară. 

Tratamentul chirurgical constă în gastrectomie subtotală sau totală, în funcţie de tipul 
tumorii şi regiunea topografică de insertie, gastrectomii completate cu excizii ganglionare şi a 
organelor învecinate, când tumora a invadat ganglionii şi organele vecine. 

În stadiile foarte avansate şi când există contraindicafii, se poate interveni paleativ cu 
intervenții de tipul gastrotomiei. 

În plus, tratamentul chirurgical poate fi asociat cu tratament adjuvant: 

- radioterapie - utilizând 3500-4000 cGy în asociere cu 5-fluorouracil 

- chimioterapie - indicată bolnavilor operati şi celor cu metastaze în stadiul 
inoperabil; rezultate favorabile s-au obţinut folosind asocierea — 5- 
fluorouracil + Epirubicină + mitomicina C. 


LIMFOAMELE GASTRICE 


Limfomul gastriv primitiv reprezintă cea mai frecventă localizare extraganglionară a 
limfoamelor non-Hodgkiniene, fiind a 2-a tumotă malignă gastrică după carcinomul gastric. 

Etiologia limfomului gastric este necunoscută, un rol favorabil avându-l infecția cu HIV, 
tratamentul cu imunosupresoare şi infecția cu Helicobacter pylori care produce apariti a unor 
limfoame cu grad redus de malignitate, acţionând asupra țesutului limfoid asociat mucoasei 
gastrice (MALT). 


Diagnostic 
Simptomatologia clinică — predomină durerea epigastrică ce de multe ori sugerează un 
ulcer gastric sau duodenal, durere însoţită de inapetenta, scădere în greutate şi instalarea 
hemoragiei digestive superioare. Examenul fizic este sărac în elemente specifice. 
Paraclinic: 
Examenul endoscopic — completat cu biopsie este esenţial pentru diagnostic. 
Ecoendoscopia — valoroasă pentru evidenţierea extinderii în profunzime. 
Tomografia computerizată - eficientă în depistarea infiltrării organelor vecine şi a 
ganglionilor. 

Tratament 

Traramentul chirurgical rămâne încă tratamentul cel mai eficient. În stadiile incipiente 
constituie chiar un tratament curativ. 

În cele mai multe cazuri de limfoame gastrice, tratamentul chirurgical este asociat cu: - 
chimioterapie 

-radioterapie. 

Spre deosebire de carcinoame, limfoamele gastrice se dovedesc foarte sensibile la 
chimio- şi radioterapie. 

De asemenea, în cazurile inoperabile se recomandă chimioterapia combinată cu 
radioterapia. 

Chimioterapia — foloseşte curent schema clasică CMOP (ciclofosfamida, doxorubicină, 
oncovin, prednison). 

Radioterapia — doza maximă recomandată este de 4000rads. 


CORPII STRĂINI ŞI BEZOARII GASTRICI 


CORPII STRĂINI GASTRICI 


Reprezintă resturi alimentare nemasticate (sâmburi, seminţe), obiecte, jucării mici şi 
componente de jucării, inghitite voluntar (cel mai frecvent de adulți) sau involuntar de copii. 
Cu excepţia corpurilor străine mari, a celor neregulate şi ascuţite, majoritarea corpilor 
străini se elimină pe cale naturală în câteva ore sau zile. 
Arenţia care trebuie acordată corpilor străini gastrici rezidă din faptul că aceştia pot 
produce complicaţii: 
-perforatia — este complicatia cea mai de temut 
-ocluzia intestinală 
-ulceratia 
-fistula 
-hemoragia digestiva. 


Diagnostic 

Anamneza este de mare ajutor in diagnostic. 

Clinic — în lipsa complicatiilor majoritatea rămân asimptomatici. 

Paraclinic — diagnosticul se stabileste cu ajutorul examenului radiologic, pe gol in cazul 
corpilor metalici si cu bariu in cazul celor radiotransparenti; ecografia abdominala si examenul 
endoscopic precizează prezenţa corpilor străini intragastrici. 


Tratament 

Metoda uzuală este extragerea din lumenul gastric a corpilor neeliminati. Frecvent 
extragerea se face endoscopic cu ajutorul penselor extractoare cu sau fara preotectie (preotectia 
se realizează cu ajutorul unui tub protector în care va fi introdus corpul care poate determina 
leziuni la nivelul cardiei si esofagului). Obiectele metalice mici pot fi extrase cu ajutorul 
magnetilor atasati la o sondă. 

În cazul corpilor intragastrici mari, a celor care au produs complicaţii se recomandă 
intervenţia chirurgicală. 

BEZOARII GASTRICI 


Sunt mase tumorale uneori de dimensiuni foarte mari care se formează în lumenul 
gastric, fiind rezultatul unor aglomerări de substanţe vegetale — fitobezoari — sau aglomerarea 
firelor de păr inghitite - trichobezoari — (aceştia din urmă apar frecvent la bolnavi cu tulburări 
psihice). 

Apariţia bezoarilor este facilitată de afecţiuni la nivelul stomacului: intervenții 
chirurgicale, gastrite cronice, afecțiuni gastrice care influenţează motilitatea gastrică sau 
obstacole în evacuarea gastrică — stenoze antropilorice frecvent de natură malignă. 


Diagnostic 

Tabloul clinic este necaracteristic. La început bezoarii sunt asimptomatici, apoi pacienţii 
pot prezenta: jenă epigastrică, rareori dureri epigastrice colicative, greturi şi vărsături, halenă 
putridă. 

Examenul endoscopic — este explorarea care precizează prezenţa bezoarilor în cavitatea 
gastrică, evidențiind si leziunea îndeosebi în stenozele antropilorice sau leziuni organice la 
nivelul mucoasei gastrice. Se remarcă de multe ori aspectul colorat în degrade al bezoarului 
(culori deschise în extremitatea proximală şi culori închise, maro-negru, spre coadă). 

Examenul radiologic cu sulfat de bariu — evidenţiază masa tumorală intragastrică cu 
aspect neomogen. 

Ecografia abdominală — evidenţiază prezența tumorii intragastrice, fără afectarea 
pereţilor gastrici. 


Tratament 

În cazul fitobezoarilor se încearcă fărâmițarea lor cu ajutorul penselor endoscopice sau 
dizolvarea intragastrică cu ajutorul papainei introdusă în stomac prin sondă. Resturile se 
elimină natural sau se extrag cu ajutorul endoscopului. 

În cazul trichobezoarilor cel mai frecvent este nevoie de intervenţie chirurgicală, care în 
prezent se poate face pe cale laparoscopică. 


DUODENITELE ACUTE SI CRONICE 


Duodenitele (bulbitele) reprezintă inflamatia acută sau cronică cu localizare la nivelul 
mucoasei şi submucoasei bulbului de cauze diferite şi manifestări clinice variate. 

Foarte rar duodenitele sunt afecţiuni de sine stătătoare, cel mai des apărând odată cu alte 
afecţiuni, sau insotindu-le pe acestea. 


DUODENITELE ACUTE 


Sunt afecţiuni rare şi apar de obicei odată cu alte afecţiuni acute gastrointestinale (gastrite 
acute, gastroenterite,pancreatite etc). 
Sunt cauzate de mai mulţi factori: - medicamente 


- alcool 

- substanţe chimice 

- infectii: -bacteriene 
-virale 
-fungice 

- paraziți 


- afecţiuni pancreatice, hepatite acute, etc. 

Diagnostic 
Se stabileşte pe baza -simptomatologiei clinice 
- examen endoscopic. 

Simptomatologia clinică 

Se caracterizează prin prezenţa durerilor epigastrice, greturi, vărsături alimentare şi 
biliare, scaune diareice, uneori febră. Foarte rar duodenita acută se poate manifesta prin 
hematemeză. 

Examenul endoscopic - este cel care precizeauă diagnosticul evidențiind mucoasa 
duodenală hiperemica, edematiata, eventual prezența de mici eroziuni. 


Tratament 

În primul rând se va îndepărta factorul cauzator al duodenitei (întreruperea tratamentului 
cu antiinflamatoare, interzicerea consumului de alcool, tratarea corectă a cauzelor infecțioase). 

Se recomandă un regim alimentar dietetic, cu excluderea condimentelor, acriturilor, 
prăjelilor, cruditatilor. Ca tratament medicamentos se indică folosirea antisecretoarelor, 
antiacidelor şi a prokineticelor. 


DUODENITELE CRONICE 


Se calsifică în două mari categorii: 
-duodenite cronice primare, nespecifice 
-duodenite cronice secundare, specifice. 


DUODENITELE CRONICE PRIMARE NESPECIFICE 


Sunt localizate la nivelul bulbului fiind numite şi bulbite cronice.Sunt produse în special 
de infecția cu Helicobacter pylori. 
Morfologic, duodenitele cronice primare se caracterizează prin prezenţa infiltratului 
limfoplasmocitar, alterarea epiteliului duodenal şi apariţia meteplaziei gastrice. 


Diagnostic 
Este susținut de: 
- tabloul clinic 
- explorări paraclinice. 


Tabloul clinic — este foarte variat, de la cazuri asimptomatice la cazuri care se manifestă 
clinic ca ulcerul duodenal. Principalele simptome sunt: dureri epigastrice, senzaţie de 
plenitudine, eructatii, balonări, uneori cefalee, scădere în greutate, hemoragie digestivă 
superioară. 


Explorări paraclinice 

Examenul endoscopic — evidenţiază inflamatia mucoasei duodenale care este hiperemica, 
edematiata, cu sau fără eroziuni, iar biopsia precizează prezenţa procesului inflamator. 

Examenul radiologic — cu bariu, are un aport mult mai redus decât examenul endoscopic 
în diagnosticul duodennitelor cronice. 

DUODENITE CRONICE SECUNDARE (SPECIFICE) 


Procesul inflamator cronic cuprinde tot duodenul, fiind cauzat de boli bine cunoscute: 
-boala Crohn, boala celiaca 
-imfectii bacteriene, micotice, parazitare 
-duodenite asociate bolilor organelor vecine (ficat, colecist, pancreas) 
duodenite apărute in cadrul insuficienntei renale cronice, diabetului zaharat, 
colagenozei. 


Diagnosticul 

Este sugerat de simptologia clinică manifestată prin:dureri epigastrice, balonări, 
plenitudine, greturi, uneori vărsături, eructatii, şi este confirmat de examenul endoscopic care 
evidenţiază mucoasa duodenala hiperemică, edematiata, cu pliuri hipertrofiate, cu prezenţa sau 
nu de eroziuni parcelare sau difuze. Biopsia duodenală se impune în special când se 
suspicionează boala Crohn sau boala celiacă. 


Tratamentul 
Cuprinde tratamentul bolii cauzale şi tratamentul duodenitei, care constă din: 
-regim  igieno-dietetic — fara alimente iritante, fumat, alcool, medicamente 


antiinflamatoare sau alte medicamente iritante. 
-tratament medicamentos — folosind antisecretoare de tip inhibitori ai pompei de protoni 
sau blocanti ai receptorilor H2 , antiacide, prokinetice. 

INTESTINUL SUBTIRE 


SINDROMUL DE MALABSORBTIE 


Sindromul de malabsorbtie cuprinde totalitatea modificarilor patologice care intereseaza 
procesele fiziologice ale digestiei şi absorbţia elementelor nutritive la cele trei nivele 
(intraluminal, enterocitar şi postenterocitar), partial sau în totalitatea lor. 

Malabsorbtia cuprinde şi maldigestia (perturbarea funcției de digestie a principiilor 
alimentare intraluminal) care insă nu trebuie confundată cu malasimilaţia. Aceasta din urmă 
reprezintă procesul în care principiile alimentare supuse digestiei, absorbției şi transportului 
prin torentul circulator la nivelul ţesuturilor şi organelor (unde constituie substratul vital al 
acestora) este foarte mult perturbat. 

Din punc de vedere etiologic şi fiziopatologic sindromul de malabsorbtie se clasifică 
astfel: 

1. sindrom de malabsorbtie determinat de auze şi mecanisme intraluminale digestive; 

2. sindrom de malabsorbtie determinat de cauze parietale intestinale (afectarea 

enterocitelor); 

3. sindrom de malabsorbtie determinat de mecanisme care perturba faza de transport a 

principiilor nutritive (circulaţia sanguină şi limfatica); 

4. sindrom de malabsorbtie determinat de cauze şi mecanisme mixte. 


CAUZE ȘI MECANISME INTRALUMINALE 

Faza intraluminală a digestiei elementelor nutritive începe odată cu formarea chimului 
gastric care ajuns în intestin este supus acţiunii enzimelor pancreatice şi sărurilor biliare. În 
această fază are loc hidroliza proteinelor, lipidelor şi a carbohidratilor, proces prin care din 
proteine vor rezulta oligopeptide şi aminoacizi, din lipide acizi graşi şi glicerol iar din 
dizaharide glucoză, galactoză şi fructoză; toţi aceşti produşi vor fi supuşi apoi absorbției. 
Fiziologic, hidroliza normală depinde de secreția gastrică, secreția biliară şi secreția 
pancreatică. Modificările patologice ale acestor trei secretii şi in special a componentei 
pancreatice şi biliare, duc al tulburări de absorbţie. 

Perturbarea procesului de hidroliză a proteinelor care începe în stomac sub acţiunea 
pepsinei şi este finalizată în intestin sub acţiunea proteazelor pancreatice va duce la 
malabsorbţia proteică care se manifesta clinic prin scădere în greutate, topirea masei musculare 
şi uneori edeme hipoproteinemice. Cel mai frecvent malabsorbtia proteică este cauzată de 
afecţiuni ale pancreasului exocrin (pancreatită cronică, fibroza chistică, cancer pancreatic), 
uneori de afecţiuni gastrice (gastrită cronică, gastrită hipertrofică Menetrier, gastrectomie) şi 
rareori de afecţiuni hepatice (hepatite cronice, ciroze hepatice). 

Hidroliza lipidelor, care este schiţată în stomac odată cu formarea chimului gastric, este 
definitivată în intestin sub acţiunea lipazelor pancreatice. Bolile care afectează funcția gastrică 
de secreție a pepsinei şi HCl, funcţia de evacuare gastrică precum şi bolile care afectează 
funcţia pancreasului exocrin vor duce la malabsorbtia lipidelor (gastrite cronice, atrofie 
gastrică, rezectii gastrice, stenoza antropilorică, pancreatite cronice, fibroza chistică 
pancreatică,cancerul gastric, sindromul Zollinger-Ellison). 

Perturbarea hidrolizei carbohidratilor îmbracă un aspect mai blând decât cea a lipidelor 
şi proteinelor întrucât hidroliza acestora se face sub acţiunea amilazelor salivară şi pancreatică 
iar perturbarea severă concomitentă a acestor două verigi se întâmplă rar. 

Sunt afectiuni (hipertiroidism, hiperparatiroidism, stres) in care in prezenta unui 
hiperperistaltism intestinal influenţează timpul de contact dintre enzime şi carbohidrati, care 
vor fi hidrolizati insuficient şi vor trece neabsorbiti în colon. 

Clinic malabsorbtia carbohidratilor se manifesta în principal prin flatulenta, borborisme, 
distensie abdominală exprimată şi diaree (cel ami des apoasă). 


CAUZE PARIETALE INTESTINALE 

Substratul aceastei malabsorbtii este reprezentat de modificări funcționale (deficit de 
dizaharidaze la nivelul marginii în perie) sau organice la nivelul mucoasei intestinale. 
Perturbările organice pot fi de cauză primară, cum se întâmplă în: boala Crohn, jejunoileită 
ulcerativă, tumori intestinale, afectarea intestinală în boli sistemice (boli de colagen, 
dermatologice, amiloidoză etc), sau secundare prin tulburarea factorilor ecologici intraluminali 
(bacterii, paraziți, alimente alergenice, medicamente — neomicina, PAS, antimicoticele, 
colestiramina etc) sau rezectii intestinale întinse. 


CAUZE ŞI MECANISME CARE PERTURBĂ FAZA DE TRANSPORT A 
PRINCIPIILOR ALIMENTARI ABSORBITI 
Sunt determinate de afectini care interesează peretele intestinal şi în special circulaţia 
limfatică venoasă. 
Leziunile de tip ulcerativ şi necrotic la nivelul mucoasei intestinale pe lângă limitarea 
suprafeţei de absorbţie favorizează şi exudatia intestinală, modificări care apar în: 
-boala Crohn 
-rectocolita hemoragică 
-boala celiacă 
-tumori. 
Alte afecţiuni perturbă circulaţia limfatică şi venoasă: 
-boala Wiplle 
-compresiunea canalului toracic 
-compresiunea venei cave inferioare. 


CAUZE ȘI MECANISME MIXTE 

Boala celiacă reprezintă prototipul acestor perturbări — deşi este considerată prototip al 
malabsorbţiei globale se asociază şi cu maldigestie prin adenopatii jejunale şi mezenterice. 

De asemenea in maldigestia pancreatică se instalează o peristaltică vie şi un 
dismicrobism intestinal care vor favoriza malabsorbtia prin contactul insuficient cu mucoasa şi 
prin leziuni ale mucoasei produse de germenii microbieni şi sărurile biliare deconjugate. 

În boala lanțurilor grele, boala Waldenstrom, în mastocitoză şi alte boli mecanismele de 
apariţie a sindromului de malabsorbtie nu sunt lămurite. 


Diagnostic 
Greu de stabilit, în special în determinarea cauzei ce a dus la instalarea sindromului de 
malabsorbtie. Este pus pe baza: 
-tabloului clinic 
-explorarilor paraclinice. 


Tabloul clinic 
Simptomatologia clinică, cel puţin în perioada de început a bolii, este necaracteristică, iar 
pe măsură ce boala evoluează simptomele devin sugestive. 
Două sunt caracteristicele principale ale simptomatologiei sindromului de malabsorbtie: 
-tulburările carentiale 
-sindromul coprologic (diareea). 

Apar apoi in functie de severitatea sindromului manifestari din partea aparatului genito- 
urinar (nicturie, amenoree, scăderea libidoului), hematologice (anemie, diateză hemoragică), 
manifestări musculo-scheletice (dureri osoase, osteoartropatie), manifestări neurologice 
(xeroftalmia, neuropatii periferice). 

În evoluţie tulburările carentiale trec prin două etape: la început deficitul ponderal 
moderat iar apoi instalarea caşecsiei. În acest stadiu bolnavii sunt astenici, cu reducerea 
marcată a capacității de efort şi intelectuale, hipotensiune arterială, prezintă semne de 
hipovitaminoză din grupul B, D, K, A, sindrom anemic cronic. Se instalează de asemenea 
hipocalcemia, hipopotasemia, hiponatremia şi deshidratare pronunțată. 

La copii sindromul de malabsorbtie determină: insuficenta hipofizară, hipogonadism, 
insuficienţă corticosuprarenală. 

Sindromul coprologic — se manifestă prin diaree acută sau cronică. Bolnavii prezintă 
scaune voluminoase sau apoase, scaune de fermentație sau putrefacție, de multe ori cu conţinut 
biliar sau de produse patologice. 

Examenul fizic evidenţiază pe de o parte consecinţele sindromului de malabsorbtie si de 
multe ori semne caracteristice bolii de bază cauzatoare. 

Bolnavii prezintă paliditate muco-tegumentară, semne cutanate de hipovitaminoză, 
echimoze şi sângerări, pot prezenta subicter sau icter muco-tegumentar, modificări tipice de 
sclerodermie, hipocratism digitalic, koilonichie, edeme, topirea țesutului musculo-adipos, 
abdomen sensibil la palpare, meteorism accentuat. 


Explorări paraclinice 

Sunt îndreptate spre confirmarea sindromului de malabsorbtie şi spre depistarea cauzelor 
acestuia. Ele cuprind: 

-teste boilogice uzuale 

-teste pentru precizarea etiopatogeniei şi a topografiei leziunilor malabsorbtive. 

Testele biologice uzuale constau în determinarea: 

-hemogramei (evidenţiază prezenţa anemiei macrocitare) 

-acidului folic 

-albuminemiei (sub 3,59%) 

-colesterolului 

-vitaminei B 12 serice 

-timp Quick 

-steatoreei. 

Determinarea steatoreei constituie elementul esenţial pentru obiectivizarea malabsorbtiei. 
Valorile patologice sunt peste 6g/24 ore grăsimi în materiile fecale. Valori de peste 9g/24 ore 
sugerează mai mult o insufienta pancreatică exocrină. 

Testele pentru precizarea etiopatigeniei şi a topografiei leziunilor sunt multiple, în 
practica clinică cele mai utilizate fiind următoarele: 

-testul absorbției D-xilozei — bolnavul ingeră 25g alfa-xiloză şi în 5 ore elimina 
mai putin de 5g prin urină, confirmând malabsorbtia. Substanţa se absoarbe în jejun şi un test 
pozitiv confirmă prezenţa leziunilor jejunale. 

-testul Schilling — confirmă prezenţa leziunilor în ileon. Se administrează 
vitamina B12 marcată cu Co 57sau58 care în mod normal se elimină prin urină mai mult de 
8%. Orice eliminare sub 8% sugerează test pozitiv. 

-examenul radiologic — cu sulfat de bariu fie prin radiografie gastro-intestinală, 
fie prin irigografie, evidenţiază modificările segmentare sau difuze la nivelul jejunului şi 
ileonului (boala Crohn, enteropatia glutenică, boala Whipple, tuberculoza intestinală, ulcere 
intestinale, diverticuli, fistule). 

-enteroscopia şi ileoscopia retrogradă cu prelevarea de biopsii — constituie o 
metodă de examinare foarte precisă în anumite afecţiuni (enteropatie glutenică, sprue tropical, 
boala Whipple, boala Crohn, tuberculoza intestinală). 

-tomografia computerizată — indicată atunci când se suspicionează tumori 
pancreatice, limfoame abdominale. 


Tratament 

În principal tratamentul sindromului de malabsorbtie vizează combaterea factorilor 
cauzali, reechilibrarea  hidro-electrolitică, refacerea echilibrului proteic, corectarea 
hipovitaminozelor, corectarea anemiei precum şi tratament simptomatic (antispastice, 
antialgice, tranchilizante minore). 


ENTEROPATIA GLUTENICĂ (BOALA CELIACĂ) 


Reprezintă afecțiunea enterală cronică ce evoluează cu un sindrom de malabsorbtie, 
având ca substrat morfologic atrofia mucoasei intestinale , şi cu răspuns foarte favorabil la 
eliminarea glutenului din alimentație. 

Enteropatia glutenică cunoaşte o răspândire inegală, în unele zone geografice boala are o 
incidență crescută (cea mai ridicată în Irlanda), iar în altele o incidență foarte scăzută (Asia de 
Sud, Est, China). 

Boala are o evoluție ondulantă, cu remisiuni si recăderi, întâlnindu-se la copii între 2-5 
ani si la adultii tineri în decadele 3-4. 

În producerea enteropatiei glutenice , intervin mai mulți factori care se condiționează 
reciproc. 

-glutenul si gliadinele (factori externi) 

-sistemul de histocompatibilitate - HLA-A1 si HLA — Bs, HLA — DO2 si HLA — 
DR (factori genetici) 

-limfocitele intraepiteliale — IEL şi anticorpii antigliadinici IgA si IgG (factori 
imunologici). 

Glutenul şi gliadina (peptida toxică din grâu),secalina (din secară), ordeina (din orz), 
averina (din ovăz) produc boala la persoane cu predispozitie genetică, declanşând la nivelul 
mucoasei intestinale un efect imunologic şi un efect toxic, ce vor determina in final atrofia 
vilozitară. Caracteristic leziunilor morfologice din enteropatia glutenică la nivelul peretelui 
intestinal este afectarea numai a mucoasei, fără atingerea submucoasei, stratului muscular şi a 
seroasei.Elementul esenţial este atrofia vilozitară, atrofie care va reduce substanţial suprafaţa 
de absorbţie intestinală, rezultând instalarea malabsorbtiei. 

Atrofia vilozitară (tradusă prin modificarea totală a arhitecturii vilozitare) se asociază cu 
modificări ale enterocitelor columnare din epiteliul absorbtiv, care sunt înlocuite cu enterocite 
cuboidale , cu modificări ale “marginii în perie“, cu reducerea importantă a enzimelor locale cu 
rol în digestie şi absorbţie, cu prezenţa infiltratului inflamator cu limfocite intraepitelial. 


Diagnostic 

Este stabilit pe baza: 
-manifestărilor clinice; 
-explorărilor paraclinice. 


Manifestări clinice 

Enteropatia glutenică prezintă o simptomatologie clinică foarte variată şi diversă. Unii 
bolnavi sunt asimptomatici, o parte din ei prezintă semne necaracteristice, iar o bună parte 
prezintă semne specifice sindromului de malabsorbtie. Bolnavii cu simptome specifice 
prezintă: 


-diaree cu steatoree -scădere în greutate 
-balonări -durere abdominală şi anorexie (rar). 
-flatulenta 

Simptomele necaracteristice in enteropatia glutenica sunt reprezentate de : 
-astenie fizică şi fatigabilitate 
-sindrom anemic 
-hipovitaminoze 
-sindrom hemoragipar 
-glosita şi stomatita 
-amenoree la femei şi impotenta la bărbaţi. 


Explorari paraclinice 

În primul rând efectuarea testelor specifice pentru evidenţierea sindromului de 
malabsorbtie (probe histologice pentru malabsorbtia fierului, vitaminelor, electrolitilor, 
proteinelor; testul la D-xiloză; determinarea steatoreei /24 ore).Urmează biopsia intestinală 
(investigaţie care precizează enteropatia glutenică) şi teste imunologice, în principal 
determinarea anticorpilor antigliadină. 

Odată diagnosticată, enteropatia glutenică va fi bine urmărită şi tratată întrucât în evoluţie 
poate prezenta o serie de complicaţii care intunecă mult prognosticul bolii (malignizare, jejuno- 
ileită ulcerativă, etc) 


Tratament 

Enteropatia glutenică reprezintă una din afecțiunile în care tratamentul principal constă 
din regim dietetic şi anume eliminarea pentru toată viata a glutenului din alimentația 
bolnavului. Aceşti bolnavi nu vor consuma nici un produs din grâu, secară, orz şi ovăz, ei 
putând consuma produse din orez, porumb, mei, cartof, tapioca. Regimul fără gluten are efect 
clinic după 3-15 zile, iar histologic după luni sau chiar ani. 

În formele mai severe de boală, la regim se asociază tratamentul de substituție cu 
vitamine, aminoacizi, fier, calciu, magneziu. Formele rezistente la tratament pot beneficia de 
tratament imunosupresiv cu corticosteroizi, azatioprină, ciclosporina A. 


CARENTA DIZAHARIDICA 


Carenta dizaharidazică reprezintă afectiunea intestinală caracterizată prin deficitul de 
dizaharidaze enterocitare, enzime care scindează dizaharidele în monozaharide, deficit cere 
determină tulburarea de absorbţie a acestor compuşi şi instalarea fenomenului de intoleranta 
alimentară. 

Carenta dizaharidazică poate fi primară sau secundară. 

Mucoasa intestinală conţine următoarele dizaharidaze: 

-sucraza - isomaltaza — enzime care scindează sucroza şi maltoza 
-maltaza - gluconidaza — scindează oligozaharidele 

-lactaza -f lorizinhidrolaza — scindează lactoza şi florizina 
-trehalaza — scindează trehaloza. 

Nescindate la nivelul intestinului, dizaharidele nu vor mai fi absorbite, se acumulează în 
lumen atrăgând apoi şi electroliți, creşte conţinutul intestinal care măreşte foarte mult tranzitul 
intestinal. În colon, dizaharidele vor atrage şi mai multă apă şi sunt supuse acţiunii de scindare 
de către lactaza microbiană; hexozele rezultate vor fi fermentate de bacterii rezultănd acizi, 
gaze, apă în exces, cu efect iritant asupra mucoasei colonice. 

Simptomatologia clinică în deficitul de dizaharidaze se manifestă prompt după ingestia 
alimentului respectiv (laptele în deficitul lactazic; zahărul şi cartofii în deficitul de sucroză - 
izomaltoză; ciupercile tinere în deficitul de trehalază) prin: dureri abdominnale difuze sub 
forma de crampe, meteorism pronunţat, flatulenta şi diaree. 

CARENTA LACTAZICA 


Reprezintă carenta dizaharidazică cea mai importantă şi cea mai frecvent întâlnită în 
patologiae, fata de celelalte carente enzimatice care sunt mult mai rare. 

Carenta lactazică poate fi: 

- congenitală - când enzima lipseşte de la naştere 

- primară - este o reducere programată de la nou-născut spre copil şi apoi 
adult 

- secundară - determinată de o serie de boli cu localizare intestinală: 
parazitoze, sprue, rezectii intestinale, poluare bacteriană. 

Diagnostic 

Simptomatologia clinică apare de fiecare dată după consumul de lapte sau preparate din 
lapte. La sugari, simptomele apar în primele zile de viata fiind legate de supt, şi se manifesta în 
primul rând prin instalarea diareei de tip fermentație, balonare importantă, apariția varsaturilor, 
alterarea stării generale cu pierdere rapidă şi progresivă în greutate. 

La adulţi, simptomatologia este foarte variată, unii bolnavi prezentând simptome de 
intoleranta la cantităţi mici de alimente, iar alții alţii prezintă simptome după un consum 
crescut de lapte sau preparate din lapte. Dominantă este diareea, însoţită de balonări, dureri 
abdominale, flatulenta. 


Explorările paraclinice 
-testul de încărcare cu lactoză — este testul care redă cel mai fidel digestia şi 
absorbţia lactozei 
-examenul radiologic - efectuat cu sulfat de bariu amestecat cu lactoza 
-biopsia jejunală - cu dozarea enzimei din mucoasă. 


Tratament 

Va connsta în primul rând în înlocuirea laptelui la sugar, din înlocuirea sau reducerea 
mult cantitativ a laptelui şi a preparatelor din lapte la adulți. Odată înlocuite aceste alimente, 
simptomele clinice se ameliorează prompt. Trebuie introduşi în alimentaţie înlocuitori ai 
acestor alimente. De asemenea, se recomandă tratament de substituție cu calciu, vitamine. 

Tratamentul medicamentos constă din administrarea în timpul meselor a  f- 
galactozidazei purificată din microorganisme. 


ALERGIA ALIMENTARĂ 


Constituie un capitol important în ultimul timp, în cadrul patologiei digestive, fennomen 
explicat pe de o parte de numărul tot mai mare de bolnavi dispensarizati cu această afecţiune, 
iar pe de altă parte de faptul că în prezent se consumă o cantitate mare de alimente pregătite şi 
conservate cu o serie de aditivi care constituie factori declanşatori ai alergiei. 

Alergia alimentară reprezintă complexul de simptome care apar în urma consumului unui 
aliment, având ca substrat patogenic un mecanism imunologic. 

Alergenii alimentari sunt multipli, cea mai acceptată clasificare a lor este: 

-alergeni de origine animală 
-alergeni de origine vegetală 
-alergeni din aditivii alimentari. 
Alergenii de origine animală provin în principal din: 
-lapte de vacă 
-ouă 
-carne (în special de porc) 
-crustacee. 

Alergenii de origine vegetala provin din: 
-fructe: banane, kiwi, cirese 
-cereale: grau, orez, secara, soia 
-condimente: mustar, piper 
-alune. 

Aditivii alimentari sunt reprezentaţi în principal de conservanti (salicilati şi metabisulfiti) 
şi cololranti (tartrazina). 

Odată pătrunse în organism şi supuse digestiei, alimentele alergizante ajung la nivelul 
mucoasei intestinale unde are loc procesul de absorbtie.La nivelul mucoasei intestinale există 
un sistem imun de apărare ataşat tubului digestiv, cu rol deosebit de apărare a organismului 
împotriva tuturor agresorilor ingerati. Este vorba despre limfocitele libere (intraepiteliale — 
fenotipul T CD4+) şi foliculii limfatici — sistemul GALT. Intervin de asemenea, şi plasmocitele 
intraepiteliale care eliberează imunoglobulinele , în mod fiziologic IgA cu rol protector, iar în 
caz de alergie IgE. Foliculii limfatici intervin în sistemul de apărare în principal prin cele două 
componente:limfocitele B şi limfocitele T. 

În plus, în fenomenul complex al declanşării fenomenului alergic intervin şi celulele M 
care structural aparțin plăcilor Peyer, celule care recunosc alergenul şi iniţiază fenomenul 
alergizării. 

În cadrul alergiei alimentare dintre toate tipurile de hipersensibilitate rolul dominant este 
deţinut de hipersensibilitatea de tip I. Odată ajunşi la nivelul mucoasei intestinale alergenii 
intră în contact cu celulele M, apoi intră în acţiune limfocitele T (din sistemul limfocitelor 7 
CD4+) care odată stimulate eliberează interleukina 4 (IL4). În continuare IL4 acţionează 
asupra limfocitelor B cu stimularea producerii de imunoglobine E (IgE). IgE se fixează apoi pe 
suprafaţa mastocitelor şi bazofilelor şi a altor celule. La o nouă expunere alergenul se va fixa 
de IgE moment în care se produce declanşarea activităţii celulare prin eliberarea de histamină, 
triptază, leucotriene, prostaglandine etc. mediatori care vor acţiona direct asupra musculaturii 
netede intestinale (hiperperistaltism) precum şi asupra vascularizatiei (creşte permeabilitatea 
vasculară) modificări ce explică simptomatologia clinică digestivă din alergia alimentară. 


Diagnostic 
Diagnosticul pozitiv al alergiei alimentare se bazează mult pe datele din anamneză 
(ingestia alergenului) şi prezenţa terenului alergic (atopic), apariţia simptomatologiei clinice 
precum şi pe obiectivizarea modificărilor imunologice. 
Diagnosticul se pune pe: 
-tabloul clinic 
-explorările paraclinice. 


Tabloul clinic 

Simptomatologia clinică a alergiei alimentare este foarte variată. În principal simptomele 
care sugerează alergia alimentară sunt simptomele digestive la care se asociază simptome 
cardiace, pulmonare, cutanate şi sistemice. 

Simptomele digestive se manifesta prin: dureri abdominale sub formă de 
crampe,balonări, plenitudine, greață, vărsături şi diaree; ele apar la 30minute-2ore dupa 
ingerarea alimentară. La o parte din bolnavi apar şi parestezii, furnicături şi prurit la nivelul 
buzelor şi limbii. 

Pulmonar şi cardiovascular, ingestia alergenului poate declanşa fenomene de tuse 
iritarivă, rinoree, strănut, bronhospasm până la crize tipice de astm bronşic, tahicardie, 
palpitaţii, hipotensiune arterială. 

Simptomele grave care apar în alergia alimentară sunt reprezentate de cele din şocul 
anafilactic care se poate instala.Bolnavii prezintă alterarea stării generale, astenie fizică 
marcată, cefalee, amețeli, palpitatii, hipotensiune arterială, transpiratii, uneori tulburări de 
memorie plus urticarie extinsă cu sau fără prurit. 

Explorari paraclinice 

Dintre investigaţiile biologice, numai formula leucocitară cu prezența eozinofiliei şi 
imunoelectroforeza cu creşterea IgE ajută diagnosticul. Aport deosebit în stabilirea 
diagnosticului pozitiv îl au testele de provocare cu alimente, dintre care testul de provocare cu 
aliment dublu-orb, controlat cu placebo (TPADOCP) este cel mai valoros. Atenţie foarte mare 
în utilizarea acestui test atunci când bolnavul are un teren alergic foarte exprimat (pericol de 
instalare a şocului anafilactic). 


Tratament 

În alergia alimentară dispunem de tratament: 
-profilactic; 
-curativ. 

Tratamentul profilactic înseamnă de fapt profilaxia primară a alergiei şi măsurile 
proiflactice secundare ce trebuie luate la fiecare bolnav care prezintă alergie alimentară, prima 
măsură fiind scoaterea din alimentaţie a alimentelor alergizante, a alimentelor ce conţin prin 
preparare cantităţi din alimentul alergizant şi înlocuirea lor cu alimente similare dar 
nealergizante. 

Tratamnetul curativ constă în folosirea medicamentelor antihistaminice pentru 
ameliorarea sau dispariţia simptomatologiei clinice (Claritine 10-15 mg/zi, preparate de calciu) 
şi tratamentul corect şi imediat în secţiile de terapie intensivă a şocului anafilactic instalat. 
Administrarea Adrenalinei subcutanat sau intramuscular (1 fiolă) cu ocazia primului ajutor 
medical. 


GASTROENTERITA EOZINOFILICĂ 


Gastroenterita eozinofilică este o afecțiune cu incidenţă scăzută a tubului digestiv cu 
localizare predominant gastrică şi enterală de etiologie necunoscută caracterizată prin 
infiltrarea mucoasei digestive cu eozinofile. 

Gastroenterita eozinofilică deşi nu are precizată cauza etiologică este considerată ca o 
formă particulară de alergie alimentară şi uneori ca o manifestare digestivă a sindromului 
hipereozinofilic. 

Elementul caracteristic al bolii este prezenţa la examenul microscopic al infiltratului 
inflamator bogat în eozinofile. Deasemeni la aproximativ 50% dintre bolnavi este prezentă o 
eozinifilie sanguină evidentă. 

Boala afectează toate vârstele dar cu frecvenţă mult mai mare adulţii tineri. 


Diagnostic 
Este sugerat de simptomatologia clinică şi confirmat de examenul histologic din piesa de 
biopsie. 


Simptomatologia clinică 

Boala se poate manifesta acut prin dureri abdominale difuze mai accentuate în epigastru 
şi periombilical, uneori schiteaza abdomenul acut, greturi, vărsături, diaree, borborisme. 

Sub forma unei afecţiuni cronice, gastroenterita eozinofilică se manifestă sub forma unui 
sindrom pseudoulceros prin dureri nesistematizate abdominale, pirozis, greturi, balonări, 
flatulenta, scădere progresivă în greutate. Rareori boala se manifestă prin hemetemeză sau 
instalarea unui sindrom ascitic. 

Explorari paraclinice 

Investigatia decisiva pentru diagnostic este examenul histologic din piesa de biopsie 
recoltata prin endoscopie digestiva superioara. 

Examenul radiologic evidentiaza modificari de tip hipertrofic, pseudotumoral a mucoasei 
gastrice. 

Formula leucocitara — cu prezenta hipereozinofiliei la peste 50% dintre bolnavi. 


Tratament 

Regimul dietetic în scopul eliminării alimentelor cu potential alergenic sau eliminarea 
alimentelor la care bolnavul prezintă alergie. 

Tratamentul medicamentos constă în administrarea preparatelor cortizonice (Prednison 
0,5 mg/kg. corp/zi ca doză de atac, apoi doza de întreţinere de 10mg/zi până la ameliorarea 
evidentă). 


SINDROMUL DE INTESTIN SCURT 


Sindromul de intestin scurt constituie totalitatea manifestărilor clinice şi biologice 
caracteristice sindromului de malabsorbtie determinate de reducerea suprafeței de absorbție 
intestinale, cel mai frecvent prin intervenţii chirurgicale (rezectii, by-pass). Alte cauze care 
reduc suprafaţa intestinală de absorbţie sunt: 

-vasculare: tromboze vasculare în sistemul mezenteric; 

-afectiuni inflamatorii extinse: boala Crohn, tuberculoza intestinală. 

Malabsorbţia intestinală din cadrul sindromului de intestin scurt se manifestă prin 
interesarea metabolismului proteic, lipidic şi glucidic, a metabolismului fierului, a acidului 
folic, a vitaminei B12 şi a vitaminelor hidrosolubile, a electrolitilor precum şi prin perturbarea 
funcţiei endocrine a intestinului subţire (scade sinteuza de colecistokinină, secretină, 
enteroglucagon şi peptidului inhibitor YY). 

Factorii principali care influenţează severitatea malabsorbtiei sunt: 

-mărimea segmentului rezecat: rezectii de până la 40% din lungimea intestinului sunt 
bine tolerate pe când în rezectiile de peste 70% se instalează un sindrom de malabsorbtie sever; 

-topografia segmentului rezecat: rezectii ale intestinului subţire proximal precum şi 
rezectii ale ileonului distal inclusiv valva ileo-cecală va produce instalarea unui sindrom 
malabsorbtiv sever întrucât la aceste nivele se absorb foarte multe elemente nutritive, se 
eliberează enzime şi hormoni şi se absorb acizii biliari şi vitamina B 12. 

-păstrarea colonului — este un factor important in rezectia intestinului subțire, colonul 
reprezentând segmentul tubului digestiv unde se produce absorbţia apei, a electrolitilor, a 
acizilor graşi cu lant scurt. Extinderea rezectiei de la intestinul subţire şi la colon (in special cel 
proximal) va duce la apariţia unei diarei severe foarte greu de controlat. 

-poluarea bacteiană — apărută in special după îndepărtarea chirurgicală a barierei 
fiziologice reprezentată de valva ileocecală. 


Diagnosticul 

Diagnosticul pozitiv al sindromului de intestin scurt porneşte de la datele de anamneză 
care evidenţiază prezenţa rezectiei intestinale, prezenţa simptomelor clinice şi a modificărilor 
biologice specifice sindromului de malabsorbtie precum şi încadrarea sindromului de intestin 
scurt într-una din cele trei perioade evolutive: precoce, intermediară şi tardivă. 


Simptomatologia clinică 


Simptomul dominant în faza precoce a bolii este diareea severă însoţită de deshidratare şi 
tulburări electrolitice (hiponatremie, hipopotasemie, hipocalcemie, hipomagneziemie). 

În faza intermediară pe primul plan apar manifestările sindromului de malabsorbtie 
caracterizat prin malabsorbtie globală şi deficit ponderal marcat. 

În faza tardivă se constată o ameliorare a sindromului diareic, a deficitului vitaminic şi 
nutritional şi se constată oprirea scăderii în greutate. 


Explorări paraclinice 

Sindromul de malabsorbtie va fi investigat prin teste specifice expuse în cadrul 
sindromului de malabsorbtie (vezi mai sus). 

Examenul radiologic se indică in sindromul de intestin scurt pentru evaluarea extensiei 
intestinului restant. Pentru a controla consecinţele rezectiei intestinale în diferite regiuni 
topografice se indică: testul cu D-xiloză şi testul tolerantei orale la glucoză in rezectia de 
intestin proximal şi testul Schilling şi determinarea steatoreei în rezectia ileonului terminal. 

Foarte important este să nu pierdem din vedere, in investigaţiile paraclinice ale 
sindromului de intestin scurt, posibilitatea prezenţei unor factori care pot agrava sindromul: 
hipersecretie gastrică, hiperperistaltismul intestinal, deficitul de lactază, poluarea bacteriană. 


Tratamentul 

Obiectivele principale în tratamentul sindromului de intestin scurt urmăresc corectarea 
deficitelor nutritionale şi combaterea diareei. Tratamentul cuprinde: 

-regimul dietetic; 
-tratamentul medicamentos; 
-tratamentul chirurgical. 

Regimul dietetic — cuprinde regimul dietetic administrat bolnavilor cu sindrom de intestin 
scurt în faza precoce care consă din alimentaţie parenterală totală, alimentaţie care poate dura 
zeci de zile sau poate chiar luni şi faza de adaptare intestinală în care se introduce progresiv 
alimentaţia orală de cele mai multe ori împreună cu alimentaţia parenterală. Foarte rar în 
sindroamele de intestin scurt cu evoluţie foarte severă se menţine în permanenţă alimentaţia 
parenterală. 

De asemenea în rezectii intestinale largi şi în sindroame cu evoluţie severă se poate folosi 
administrarea regimurilor prin sondă eso-gastrică folosind compuşi nutritionali esentiali, 
vitamine, electroliți (Flexicol, Vivonex) iar pentru ameliorarea diareei preparate polimerice 
(Isocal). Trebuie respectat riguros programul meselor care trebuie să fie mai numeroase şi 
reduse cantitativ, şi urmărit cu atenţie deficitul vitaminic, enzimatic şi electrolitic care vor fi 
suplimentate. 

Tratamentul medicamentos se adresează în primul rând combaterii diareei care se poate 
face cu preparate opiacee şi derivații lor. Efect favorabil are administrarea de Loperamida 4-16 
mg./zi. Cel mai eficient în combaterea diareei este administrarea Somatostatinei sau derivatului 
sintetic Octreotid subcutanat în doză de 50 ug de trei ori pe zi. 

În sindromul malabsorbtiv în care predomină steatoreea se administrează colestiramină în 
doză de 8-12 g/zi. Atenţie în rezectiile ileale întinse când predomină tot steatoreea dar 
colestiramina devine complet nefavorabilă. Dacă se constată agravarea sindromului de intestin 
scurt prin poluare bacteriană se recomandă folosirea antibioticelor 7-10 zile (Ampicilina, 
Neomicina, Tetraciclina). 

Tratamentul chirurgical — reinterventie chirurgicală doar în cazurile deosebite. 


TUMORILE INTESTINULUI SUBȚIRE 
Tumorile intestinnului subţire reprezintă afecţiuni tumorale digestinve cu incidenţă mult 


mai redusă decât tumorile colonice, gastrice sau esofagiene. Ele pot fi tumori benigne sau 
maligne. 

TUMORILE BENIGNE 


Dintre tumorile benigne cel mai des întâlnite sunt: adenoamenle, leiomioamele, 
fibroamele si lipoamele. 

De obicei tumorile benigne rămân mult timp asimptomatice. Când devin simptomatice se 
pot manifesta prin: dureri abdominale vagi, nesistematizate, prin hemoragii oculte, rareori 
enteroragie, balonări, disconfort abdominal. Când volumul tumorii este mare se poate complica 
cu ocluzie intestinală. 

De cele mai multe ori tumorile benigne ale intestinului subţire se asociază cu tumori ale 
colonului îmbrăcând diferite aspecte clinice (sindrom Peutz-Jeghers, sindrom Gardner, sindrom 
Cronknite-Canada). 

Diagnostiul pozitiv al tumorilor benigne ale intestinului subţire este greu de precizat in 
stadiile incipiente pe de o parte datorită lipsei simptomatologiei clinice iar pe de altă parte 
registrului redus de investigaţii paraclinice ale intestinului subțire. 

Examenul radiologic rămâne şi în prezent explorarea cea mai indicată pentru evidenţierea 
tumorii intestinale. 

Endoscopia digestivă superioară — numai pentru segmentul proximal şi eventual 
colonoscopia cu pătrundere în ileonul terminal. 

Ecografia ebdominală şi tomografia computerizată sunt explorări recomandate îndeosebi 
pentru a confirma sau infirma suspiciunea de malignitate, evidențiind invazia în apropiere şi în 
ganglionii limfatici, şi mai puţin pentru confirmarea unei tumori benigne. 

Intervenţia chirurgicală va fi practicată când tumora este voluminoasă şi examenul 
histopatologic precizează natura benignă a tumorii. 


TUMORILE MALIGNE 


Sunt reprezentate de: 
-tumorile carcinoide (40%); 
-adenocarcinoame (22-24%); 
-limfoame (20-22%); 
-sarcoame (10-11%); 

-tumori metastatice (2-4%). 


ADENOCARCINOA MELE 


Se localizeaza frecvent la nivelul intestinului proximal (de multe ori adenocarcinomul 
duodenal evoluează in jurul ampulei Vater ducând la instalarea icterului mecanic). Alteori 
adenocarcinomul se dezvoltă la nivelul ileonului terminal ca o complicatie a bolii Crohn. 

Adenocarcinomul metastazează frecvent în ganglionii regionali şi la distanţă întunecând 
prognosticul. 

De multe ori ele evoluează asimptomatic. Simptomele devin sugestive atunci când 
tumora este evoluată şi în prezența complicatiilor: ocluzia intestinală înaltă, hemoragia 
digestivă superioară masivă, perforatia şi diseminarea la distanţă (in special metastazare 
hepatică şi peritoneală cu instalare ascitei) şi prezenţa sindromului paraneoplazic. 

Sarcoamele — dintre care leiomiosarcomul se întâlneşte cel mai frecvent, dar cu incidneta 
mult mai redusă decât adenocarcinomul. Evoluează mult timp asimptomatic iar în stadiile 
finale se complică rar cu ocluzie, tumora evoluând de obicei extraluminal şi se manifestă clinic 

prin dureri abdominale difuze, scădere în greutate, balonări, hemoragie digestivă sau perforatii 
iar examenul fizic evidenţiază la palpare o masă tumorală mobilă. 

Tumorile metastatice — sunt rare, cel mai fercvent dând metastaze intestinale pe cale 
hematogenă: melanomul malign, cancerul de sân, cancerul pulmonar şi cel renal; prin 
diseminare din aproape în aproape metastazează cancerul colonic şi cancerul de ovar. 


Diagnosticul pozitiv — se precizează cu ajutorul următoarelor explorări: 
-radioscopia abdominală; 
-radiografie eso-gastro-intestinală cu sulfat de bariu; 
-endoscopia digestivă superioară; 
-enteroclisma; 
-ecografia abdominală şi tomografia computerizată — valoroase pentru evidenţierea 
extensiei tumorii şi a metastazelor ganglionare şi la distanţă. 
Diagnosticul pozitiv de malignitate este dat de examenul histologic pe piesa de biopsie 
(când tumora este localizată pe duoden sau primii centimetrii din jejun — recoltare endoscopică) 
sau cel mai frecvent examenul histologic al tumorii excizate chirurgical. 


Tratament 

Singurul tratament eficient este exereza chirurgicală a tumorii dar în cele mai multe 
cazuri cu rezultate nu foarte bune întrucât tumora fiind avansată, supraviețuirea la 5 ani după 
intervenţie, în cazul adenocarcinoamelor nu depăşeşte 30% iar în cazul tumorilor metastatice 
prognosticul este şi mai nefavorabil. Uneori leiomiosarcomul are prognostic mai favorabil. 


LIMFOAMELE INTESTINULUI SUBŢIRE 


Cuprind două forme de tumori: 
-limfoame primitive 
-limfoame secundare. 


Limfoamele primitive 


Sunt limfoame cu localizare predilectă pe tubul digestiv, de tip nonhodgkinian cu 
dezvostare din limfocitele B şi foarte rar cu proliferarea limfocitelorT. Limfoamele primitive 
intestinale sunt caracterizate de: 

-leziuni la nivelul tubului digestiv cu prinderea ganglionolor regionali (adenopatie 
locală şi eventual retroperitoneală) 
-lipsa adenopatiilor periferice şi mediastinale 
-lipsa afectării hepatice şi splenice 
-frotiu sanguin periferic de aspect normal. 
Din punct de vedere imunologic, limfoamele intestinale se clasifică în: 
-limfoame neimunoproliferative 
-limfoame imunoproliferative (limfomul Mediteranean, boala lanțurilor grele o). 


Limfoame neimunoproliferative 

Se consideră că în apariţia limfoamelor neimunoproliferative intervin mai multi factori: 

-infectii virale — virusul imunodeficienței umane (HIV) este se pare cel mai implicat, el 
producând imunodeficienta, fenomen care determină proliferarea 
limfocitelor B, la care se asociază virusul Ebstein-Barr determinând mai 
departe proliferarea  limfocitelor T, urmând apoi proliferarea 
monoclonala; este clar dovedită relaţia dintre virusul Ebstein-Barr şi 
limfomul Burkitt African. 

-starea de imunodepresie — congenitală sau dobândită, favorizează apariţia limfoamelor 
intestinale. 

-infecții bacteriene — relația dintre infecția gastrică cu Helicobacter pylori şi limfoamele 
epiteliale (MALT). 

-factori de mediu — folosirea în agricultură a ingrasamintelor şi pesticidelor ar favoriza 
apariţia limfoamelor (persoanele care lucrează direct cu aceste 
substanţe). 

Morfopatologic, limfoamele neimunoproliferative îmbină diferite aspecte. Macroscopic 
se pot prezenta sub formă infiltrativă pe toată circumferința intestinală pe distanţe mari sau 
infiltratii limitate sub forma unor ulceratii complet neregulate, sau sub forma unor tumori 
voluminoase. 

Microscopic, frecvent se prezintă sub două forme: 

-limfomul difuz cu celule B dezvoltat din celulele centrului folicular (plăcii 
Payer), 

-limfomul cu celule mici neclivate. 

Cu o frecvenţă mai scăzută, limfoamele intestinale se mai pot prezenta sub forma: 

-limfomul asociat mucoasei (MALT) — formă care se dezvoltă la nivelul 
stomacului în strânsă legătură cu infecția cu Helicobacter pylori, este o tumoră limfoepiteliala 
dezvoltându-se din celule de tip B; 

-polipoza limfoidă multiplă — care frecvent se asociază cu sindromul de 
malabsorbtie; se dezvoltă sub forma unor mase tumorale polipoidale cu mărimi diferite de la 
0,5cm până la 4-5cm, tumori care uneori sunt pediculate iar mucoasa supraiacentă este 
întotdeauna normală. 

-limfomul cu celule T asociat enteropatiei glutenice. 


Diagnostic 
Diagnosticul pozitiv este dificil şi laborios. 


Simptomatologia clinică 

Este nespecifica şi foarte putin zgomotoasă în stadiile incipiente de evoluţie. Bolnavii vor 
prezenta dureri abdominale difuze, uneori în etajul abdominal superior, alteori în etajul 
abdominal inferior. Durerea poate fi însoţită de balonări şi flatulenta. În limfoamele cu celule T 
şi în special cele difuz infiltrative şi cele asociate enteropatiei glutenice apare diarea şi 
malabsorbtia. Se instalează anemia de tip hipocrom, microcitar determinată de hemoragiile 
oculte. Când tumora are dimensiuni mari va fi palpabilă sub forma unei mase tumorale destul 
de mobile. 


Explorările paraclinice 

Determinările biologice vor evidenția prezenţa unei anemii feriprive. Când este prezent 
sindromul de malabsorbtie, vor exista modificările caracteristice. 

Examenul radiologic eso-gastro-intestinal cu pastă baritată poate evidenția infiltrarea 
anselor intestinale, cu aspect rigid şi depărtate, prezenţa de ulceratii, imagini lacunare sau zone 
infiltrate. 

Ecografia şi tomografia computerizată sunt utile mai ales pentru încercarea de 
stadializare. 

Singura explorare de certitudine rămâne examenul histologic cel mai frecvent din piesa 
operatorie. 

În plus mai trebuie efectuate şi alte investigaţii: determinarea LDH (crescut), punctia 
medulară, explorarea funcţiei hepatice şi renale, electroforeza proteinelor serice. 

Tratamentul 

Tratamentul limfoamelor neimunoproliferative intestinale constă din intervenţie 
chirurgicală cu exereza tumorii, la care se asociază chimioterapie şi radioterapie. Cele mai des 
utilizate şi cu eficienţă evidentă sunt curele: MACOP-B şi Pro-MACE-Cyta BON. 


Limfoame imunoproliferative (boala imunoproliferativă a intestinului subţire, 
boala lanțurilor grele a, limfomul mediteranean) 


Boală descrisă pentru prima dată în bazinul mediteranean, se întâlneşte şi în alte zone ca: 
Africa de Sud, Pakistan, Peru. 

Apariţia bolii este favorizată de condiţii socio-economice precare ce determină scăderea 
rezistenţei organismului, la care se asociază creşterea patogenitatii florei intestinale care 
determină stimularea celulelor sintetizatoare de IgA. Apar clone de celule care produc lanţuri a 
de IgA. Aceste clone suferă o transformare malignă ducând la apariţia limfoamelor. Diferenţa 
dintre boala lanțurilor grele a şi boala imunoproliferativa a intestinului subţire rezidă din faptul 
că în boala lanțurilor grele a se sintetizează IgA monoclonală cu un singur tip de lant a, pe 
când în boala imunoproliferativă a intestinului subţire se sintetizează IgA policlonală, 
predominnând subtipul A1. 

Limfomul se poate extinde la tot intestinul, dar cel mai frecvent prinde jejunul proximal, 
aparent acesta având aspect normal. 

Microscopic se constată un infiltrat difuz, compact care cuprinde mucoasa şi 
submucoasa, constând din infiltrat lasmocitar sau limfoplasmocitar, rareori fiind prezente 
infiltrate de tip limfoid folicular, prezenţa de ulceratii şi atrofie vilara. 

Pentru conduita terapeutică şi prognostic, este importantă stadializarea bolii (după Galem 
şi colab.) 

-stadiul O - infiltratie difuză, benignă a mucoasei şi prezenţa lanțurilor grele a in 
ser; 

-stadiul 1 — prezenţa limfomului în peretele intestinal sau în ganglioni; 

-stadiul 2 — prezenţa limfomului atât în peretele intestinal cât şi în ganglioni; 

-stadiul 3 — limfomul se extinde la ganglionii retroperitoneali şi periferici; 

-stadiul 4 — limfomul se extinde în țesuturile extralimfatice. 


Diagnostic 

Este stabilit pe baza: 
-tabloului clinic; 
-explorărilor paraclinice. 


Tabloul clinic 
Se caracterizează prin prezenţa diareei şi a sindromului de malabsorbtie. Examenul fizic 
evidenţiază prezenţa hepato-splenomegaliei şi adenopatii periferice la o parte din bolnavi. 


Explorări paraclinice 
Modificările biologice sunt folositoare diagnosticului: 
-VSH — crescut 
-scăderea IgA, IgG şi IgM 
-prezența proteinei lanțurilor grele a (secretată de plasmocitele tumorale) în ser 
şi în fluidul intestinal 
-absenta proteinei Bence-Jones. 


Tratament 


87 


În primele stadii de evoluţie a bolii se administrează antibiotice (Tetraciclină, 
Ampicilină) pe o perioadă de 5-6 luni cu rezultate foarte bune. În stadiile avansate de boală se 
recomandă polichimioterapia folosind asocierea - CHOP, sub care se obţine o ameliorare a 
bolii. 


TUMORILE CARCINOIDE ALE INTESTINULUI SUBȚIRE 


Reprezintă tumori ale intestinului subţire care se dezvoltă din celulele argentafine, fiind 
tumori neuro-endocrine care îşi au sediul cel mai frecvent la nivelul ileonului terminal dar şi 
apendice, colon, stomac şi rareori plămân. Sunt tumori mici, rar depăşesc 2 cm, de obicei 
unicentrice, tumori care dau frecvent metastaze fie locale, regionale sau la distanţă (hepatice). 

Histologic, tumorile carcinoide sunt formate din celule mici, monomorfe, cu nuclei 
tahicromatici. 

Tumorile carcinoide au proprietatea de a elibera o serie de substanţe (serotonina, 
kalikreine, catecolamine, histamina, calcitonina, prostaglandine), care induc o simptomatologie 
clinică caracteristică — sindromul carcinoid. 

Sindromul carcinoid — cuprinde totalitatea manifesrătilor clinice determinate de 
substanţele eliberate de tumoră. 

Diareea — este semnul clinic frecvent în sindromul carcinoid; este o diaree apoasă, 

progresivă, accentuată de consumul de alimente ca:grăsimi, nuci, alune, alcool. 
Declanşarea diareei este determinată de eliberarea din tumoră a serotoninei, 
prostaglanndinei, motilinei. 

Flesh cutanat — este cel mai caracteristic simptom clinic în sindromul carcinoid. Este 
declanşat de eliberarea din tumora carcinoidă a kalikreinei, catecolaminei , 
histaminei — substanţe cu efect vasoactiv, manifestându-se brusc prin coloratia 
roşu-aprins a tegumentelor de la nivelul feţei, gâtului şi toracelui anterior, 
senzaţie de arsură, cu durată scurtă de 20-30 secunnde, manifestări care apar 
spontan sau după consumul de alimente, uneori după stres fizic sau psihic. 

Durerea abdominală — este difuză, nesistematizată şi nespecifică. 

Bronhospasmul — manifestat la 15-20% din bolnavii cu sindrom carcinoid, aceştia 
prezentând dispnee, wheezing şi tuse seacă. 

Manifestări cardio-vasculare — hipotensiune arterială, palpitatii, extrasistole. În timp apar 
modificări vasculare determinate de procesul fibrozant subendocardic 
determinând valvulopatii la nivel tricuspidian şi valvă pulmonară. 

Leziuni cutanate de tip pelagroid — secundare tulburării metabolismului triptofanului care 
nu mai sintetizează vitamina PP, ci serotonină în cantitate mare. 

Leziuni de tip ischemic - în zona vasculară mezenterică. 

Criza carcinoidă — este manifestarea clinică cea mai dramatică, putând să apară spontan, 
sau după palparea tumorii în timpul intervenţiei chirurgicale, în timpul sau după 
anestezia generală. Se manifestă prin flesh exagerat, hipotensiune marcată, 
extrasistole repetate, bronhospasm, tulburări de constienta până la comă. 


Diagnosticul 
Diagnosticul pozitiv al tumoriilor carcinoide pleacă de la prezenţa sindromului carcinoid 
şi este confirmat de explorările paraclinice. Rareori, în lipsa simptomatologiei clinice tumora 
este depistată cu ocazia explorărilor paraclinice efectuate pentru alte afecţiuni. 
Explorările paraclinice constau în: 
-Sindromul biologic: 
-determinarea urinară a acidului 5 hidroxi-acetic (5 HIAA), metabolit al 
serotoninei, care normal are valoarea 4-8 mg/24h, iar valori de peste 30mg/24h 
confirmă tumora carcinoida; 

-determinarea serică a serotoninei a jeun, cu valori normale de 0,025mg%, cu 
valoarea diagnostica mai slaba, ca prima investigatie; 

-testul de provocare cu epinefrina, folosit numai daca primele doua investigatii 
nu sunt concludente. 

-Examenul radiologic cu sulfat de bariu — fie prin radiografie gastro-intestinală, fie prin 
clisma baritată cu urmărirea pătrunderii bariului in ileonul terminal, poate să 
evidentieze prezenta tumorii. 

-Explorările imagistice: ecografia abdominală, tomografia computerizată şi chiar 
rezonanța magnetică -pot decela prezenţa tumorii, şi cel mai important, 
evidenţiază invazia şi metastazarea tumorii. 

-Scintigrafia cu Octreotid marcat cu In!!! - reprezintă investigația cu precizia cea mai 
înaltă în localizarea atât a tumorii primare cât şi a metastazelor. 


Tratament 

Tratamentul în tumorile carcinoide vizează tratamentul sindromului carcinoid cu 
ameliorarea simptomelor clinice şi tratamentul chirurgical, atât în tumorile izolate cât şi în 
prezenţa metastazelor. 

Tratamentul medicamentos — cel cu eficienţă evidentă în sindromul carcinoid este 
tratamentul cu somatostatină şi derivații săi — Octreotid (Somatostatin). Octreoctidul se 
administrează s.c. în doze de 150pugde 2ori/zi, acţiunea fiind rapidă, în 50-70 ore.Tratamentul 
se continuă 6-12 luni. 

Chimioterapia — utilizată o perioadă, nu a dat rezultatele scontate. 

Imunoterapia cu interferon — recomandată în prezența metastazelor, are unele rezultate 
încurajatoare. 

Tratamentul chirurgical — de obicei este vorba despre un tratament chirurgical paleativ şi 
constă în exereza tumorii primare şi a metastazelor, îndepărtarea tumorii în sindromul 
subocluziv sau ocluziv intestinal. Pentru metastazele hepatice, metoda cea mai utilizată în 
prezent este embolizarea arterei hepatice prin cateter cu diferite substanţe. 


DIVERTICULUII INTESTINULUI SUBȚIRE 


Similar cu diverticulii esofagieni şi cei colonici, diverticulii intestinului subţire reprezintă 
dilatări sacciforme care penetrează peretele intestinal comunicând printr-un orificiu cu lumenul 
acestuia. 

După modul de producere, diverticulii pot fi: 

-castigati 
-congenitali. 

Diverticulii câştigaţi (dobandifi) — se caracterizează prin protruzia numai a mucoasei şi 
seroasei în afara peretelui (pseudodiverticuli), şi apar la persoane adulte şi vârstnice. 

Diverticulii congenitali (adevăraţi) — în care se produce protruzia în totalitate a peretelui 
intestinal, putând fi întâlniți la orice vârstă. 

După topografie, diverticulii intestinului subţire pot fi: 

-duodenali 
-jejuno-ileali. 


DIVERTICULII DUODENALI 

Sunt anomalii diverticulare, situate ca frecventa pe locul secund in patologia diverticulara 
digestivă, după diverticulii colonici. Incidenta lor la populaţia generală poate să se ridice pana 
la 10%, însă majoritatea rămân neidentificati. 

Diverticulii duodenali câştigaţi sunt mai frecventi decât cei congenitali, se localizează cu 
predilectie în segmentul D2 al duodenului în jurul ampulei Vater, fenomen care implică uneori 
diverticulii in patilogia bilio-pancreatică. Cel mai frecvent, diverticulii duodenali sunt 
extraluminali si foarte rar se dezvolta intraluminal. 


Diagnostic 

În majoritatea cazurilor, diagnosticul rămâne nestabilit din cauza lipsei simptomatologiei 
clinice. Diverticulii devin simptomatici în caz de complicaţii (diverticulita acută, perforatie, 
hemoragie digestivă, stenoză duodenală), explorările paraclinice precizând prezența 
diverticulului. In alte cazuri, diverticulii duodenali sunt diagnosticati cu ocazia explorărilor 
paraclinice ale tubului digestiv pentru alte afecţiuni sau cu ocazia afectuării ERCP. 


Explorările paraclinice 

Examenul radiologic — reprezintă examenul cel mai precis în diagnosticul diverticulilor 
duodenali, acesta apărând sub forma unei opacitati rotunde, ovalare, digitiforme care iese din 
contur. 

Examenul endoscopic — poate evidenția orificiul diverticular şi precizează sursa 
hemoragiei în prezenţa acesteia. 

Radiografia abdominală pe gol — foarte valoroasă în prezenţa perforatiei diverticulare, 
punând în evidenţă existenţa pneumoperitoneului. 

Ecografia abdominală şi tomografia computerizată — valoroase în cazul prezenţei 
complicatiilor (diverticulita, abces). 


Tratament 
Diverticulii asimptomatici nu necesita tratament. In cazul diverticulilor complicati, 
tratamentul este cel chirurgical, cu excizia diverticulului. 


DIVERTICULII JEJUNALI ŞI ILEALI 


Sunt mult mai rari decât cei duodenali. Cel mai des întâlnit este diverticulul Merkel care 
constituie de fapt cel mai frecvent diverticul congenital al intestinului subţire. Diverticulii 
jejunali şi ileali câştigaţi sunt rari şi de cele mai multe ori rămân asimptomatici. 

Cea mai frecventă complicatie a diverticulului Merkel este inflamatia acuta — 
diverticulita acuta, care trebuie diferentiata intotdeauna de apendicita acuta si colecistita acuta. 

Criteriile de diagnostic pozitiv sunt asemanatoare cu cele din diverticulii duodenali. 


Tratament 

Se recomandă intervenţie chirurgicală numai în prezenţa complicatiilor. 

În diverticulii jejunali şi ileali descoperiţi întâmplător se recomandă un regim alimentar 
cu evitarea consumului de alimente bogate în reziduri, administrarea de reglatoare ale 

AFECTIUNILE INFLAMATORII INTESTINALE 


Cu tote că în literatura de specilitate prin “boală inflamatorie a intestinului” ( 
“Inflamatory bowel desease”) se înţeleg colita ulcerativă şi boala Crohn, în practica medicală 
însă infecțiile acute şi cronice de diverse cauze produc la nivelul intestinului (din punct de 
vedere histologic) procese inflamatorii la nivelul mucoasei intestinale. 

Indiferent de etiologie procesele inflamatorii intestinale determină tulburări de tranzit, cel 
mai des sindrom diareic. Dacă sindromul diareic este produs de o inflamație acută, va îmbrăca 
frecvent aspectul dizenteriform; de asemeni în scaun vor apărea produse patologice: sânge, 
mucus şi puroi. 

Clasificarea cea mai cuprinzătoare a afecţiunilor inflamatorii intestinale este următoarea: 

T, Afectiuni inflamatorii intestinale neinfectioase idiopatice: 

A. Rectocolita hemoragica 
B. Boala Crohn 
Il. Afectiuni inflamatorii intestinale infectioase: 
A. Acute: 
1. Enterocolite inflamatorii: 
-bacteriene 
-parazitare 
2. Rectite şi proctite: 
-bacteriene 
-chlamidiene 
-virale 
3. Enterocolita acută necrozanta 
B. Cronice: 
1. Bacteriene 
2. Parazitare 


3. Fungice 
HI.  Afectiuni inflamatorii intestinale prin agenți fizici: 
-rectosigmoidita actinică 
IV. Alte sindroame inflamatorii: 


-gastroenterita virală 

-diareea călătorilor 

-infectii intestinale la homosexuali 
-infectii intestinale la bolnavi cu SIDA 
-sindromul de poluare bacteriană 


I. AFECŢIUNI INFLAMATORII INTESTINALE NEINFECTIOASE 
IDIOPATICE 


A. RECTOCOLITA HEMORAGICA (RCH) 


Rectocolita hemoragică descrisă pentru prima dată în anul 300d.c. de către Aretaeus din 
Capadochia sub formă de diaree cronică, descriere completată apoi de Wilks şi Moxon 
(consideraţi drept părinţii rectocolitei hemoragice) în 1785, şi ulterior de Witm în 1815, fiind în 
permanenţă în atenţia specialiştilor, reprezintă inflamatia cronică nespecifică a colonului de 
cauză necunoscută care afectează totdeauna rectul, având o extindere centripetă la unul sau mai 
multe segmente colonice sau chiar tot colonul, şi care prezintă şi astăzi mai multe necunoscute. 

Boala afectează cu predominanta populaţia tânără (20-40 ani), fiind mult mai frecventă in 
mediul urban decât în cel rural. Geografic, rectocolita hemoragică cunoaşte o repartiție diferită, 
frecvenţa cea mai ridicată fiind în Europa de Nord, Marea Britanie, America de Nord şi o 
frecvenţă redusă în Africa, marea parte din Asia şi Orientul Mijlociu. Incidenta bolii este 
cuprinsă în general între 4,5 — 8,1/100000 locuitori. 

În România nu se cunoaşte o incidenţă precisă a bolii pe întreg teritoriul în schimb sunt 
descrise din ce în ce mai multe forme grave de boală şi apariţia rectocolitelor cu complicaţii 
majore. 

De-a lungul timpului în etiologia rectocolitei hemoragice au fost incriminati mai multi 
factori, grupaţi în următoarele ipoteze: 

- ipoteza genetică a rectocolitei hemoragice (boala apare al mai multi 
membri ai familiei, frecvenţă crescută a HLA-B5 şi HLA-DR2); 

- ipoteza infecțioasă; 

- ipoteza enzimatică; 

- ipoteza psihosomatica; 

- ipoteza factorilor de mediu; 

- ipoteza imunologica — coniderată în prezent ca cea mai veridică, celelalte 
având importanţă numai istorică. 

În privinţa factorilor de mediu s-a constatat: 

- influența fumatului: 
- rectocolita hemoragică este mai frecventă la fumători ca la nefumători; 
- la fumători în momentul opririi fumatului boala se agravează; 
- în ultimii ani cercetătorii încearcă să dovedească efectul favorabil al 
nicotinei în tratamentul rectocolitei hemoragice; 
- infecțiile căilor respiratorii, uneel infecţii gastointestinale limitate declanşează 
sau agravează simptomele rectocolitei hemoragice; 
- folosirea anticonceptionalelor; 
- folosirea antiinflamatoarelor nesteroidiene au influenţă negativă. 

În prezent studiul modificărilor imune în rectocolita hemoragică constituie principala 
preocupare a specializtilor în această boală. Cercetările arată modificări ale imunitatii umorale 
precum şi modificări privind imunitatea celulară (la nivelul mucoasei colonice). 

Modificările imunitatii umorale sunt obiectivizate prin: 

-creşteri ale producerii IgG, IgM şi IgA precum şi creşteri ale titrului de anticorpi fata 
de epiteliul colonic. 

-mai nou se discută de prezența unui anticorp IgG extras din epiteliul colonic al 
pacienţilor cu rectocolită hemoragică, anticorp care recunoaşte o proteină 40kD care a fost 
găsită în colonul normal şi afectat al bolnavilor, în cornee, piele şi ductele biliare. Au fost 
numiţi anticotpi IgG asociaţi cu colita - CCAIgG. Nivelul lor seric se corelează cu severitatea 
rectocolitei hemoragice. De asemenea sunt descrişi şi anticorpi anti-celule epiteliale care 
produc liză celulară. 

Recent se studiază un anticorp care pare să fie un marker al rectocolitei hemoragice — 
anticorpul cu proprietăţi de fluorescenta perinucleară: pANCA - pozitiv până la 80% în 
rectocolita hemoragică. 

Alte categorii de studii se ocupă de dezorganizările imunologice determinate de 
activitatea inadecvată a celulelor epiteliului colonic — imunitate celulară. Celulele epiteliului 
colonic din rectocolita hemoragică în loc să stimuleze activitatea celulelor Ts (care au tendintă 
scăzută către un răspuns inflamator) produc o proliferare a celulelor Th, celule care induc o 
puternică inflamație prin sinteza crescută de citokine. Acest fenomen are ca rezultat activarea 
celulelor intestinale şi în special a macrofagelor rezultând creşterea producerii şi eliberării de 
citokine proinflamatoare ca: IL-6, IL-1, TNF,Pg, Lt şi derivați de radicali liberi de oxigen, tote 
mediatori nespecifici ai reacției inflamatorii şi ai lizarii tisulare. La rândul lor, citokinele, pot 

afecta direct celulele epiteliale şi determina secreția cunoscută de ioni şi acumularea 
întraluminală de fluide. 
Morfologic, rectocolita hemoragică prezită leziuni polimorfe şi în general lipsite de 
specificitate, leziunile variind în funcţie de stadiul bolii. 
Trebuie subliniat: 
-preponderența leziunilor patologice la nivelul mucoasei şi submucoasei; 
-aspectul difuz al leziunilor, fără porţiuni de mucoasă intactă; 
-preponderența rectală sau rectosigmoidiană a leziunilor; 
-microscopic modificările constau din prezenţa procesului inflamator cronic, infiltrarea 
corionului cu limfocite, plasmocite, granulocite şi apariţia de abcese criptice. 


Diagnostic 

Diagnosticul pozitiv al rectocolitei ulcero-hemoragice pleacă de la simptologia clinica , 
ce se manifefectă prin simptome şi semne de suferință digestivă, pe primul plan fiind 
sindromul recto-sigmoidian, şi prin fenomene generale. 

Pentru diagnosticul definitv, la datele clinice se adaugă criteriile paraclinice: 
endoscopice, radiologice, histopatologice, histoenzimologice, precum şi alte teste biologice. 


Criterii clinice 

1. Sindromul recto-sigmoidian cuprinde următoarele manifestări: 

-durerea abdominală de tip crampă, localizată în flancul stâng şi în hipogastru, urmată de 
senzaţia de defecare; în forma fulminantă şi în formele foarte grave capătă un caracter 
permanent. 

-tenesmele rectale prezente atât înaintea defecării cât şi după eliminarea scaunului. 
-diareea — numărul scaunelor şi volumul materiilor fecale au o mare valoare diagnostică 
şi prognostică. În formele comune apar 3-4 până la 10-15 scaune pe zi, reduse cantitativ, 
moi, amestecate cu sânge şi mucus sau numai eliminare de mucus, iar uneori este prezent 
puroiul. Este de reţinut disconfortul nocturn însoţit de diaree (semn al suferinței 
organice). Există cazuri în care semnul de început al rectocolitei hemoragice este 
reprezentat de tendinţa la constipatie însoţită de disconfort abdominal. 

-mucusul poate fi abundent, acoperă sau este amestecat cu fecalele. Secretiile mucoase 
provin din criptele mucoasei intestinale, foarte bogate în celule mucipare, intens 
secretante, mai ales la începutul bolii sau în perioadele de recurenţă. Când apare 
fenomenul de suprainfectie, secrețiile devin purulente. 


2.Manifestări sistemice (extradigestive) sunt considerate fenomene corelate cu 
modificările infecțioase de la nivelul criptelor, precum şi cu fenomenele toxice şi imunologice 
asociate leziunilor de la nivelul colonului. Aceste manifestări sunt cu atât mai evidente cu cât 
forma de evoluţie a bolii este mai severă şi mai gravă. Manifestările la distanță sunt 
reprezentate de: 

-febră — cu durată şi intensitate variabilă, de la subfebrilitate la febră înaltă în formele 

fulminante sau formele grave complicate; 

-astenia fizică şi pierderile ponderale - sunt asociate formelor cu evoluţie trenantă; 

-paloarea tegumentelor şi mucoaselor secundară anemiei; 

-hipotennsiunea arterială, stările lipotimice — însoțesc forma acută fulminantă şi formele 

complicate; 

-rash-urile cutanate, fenomenele urticariene, eritemul nodos, ca şi iridociclita — sunt 

manifestări revelatoare pentru mecanismele imunologice prezente în rectocolita 

hemoragică, ele constituind un element de gravitate; 

-semne de hipovitaminoză, hipoproteinemie si anemie. 

Bolnavii prezintă anorexie, balonări, greturi, mai rar vărsături , dureri epigastrice. 

La examenul obiectiv al aparatului digestiv se obţin, in general, date mai putin 
semnificative comparativ cu simptomatologia subiectivă foarte bogată şi sugestivă. Se pot 
evidenția: 

-coarda colică palpabilă în flancul stâng; 

-anse sigmoidiene spastice, dureroase la palparea hipogastrului; 

-în formele grave, complicate, apar semne obiective ale acestora, atât local cât şi la 
distanță; 

-zona anală, de obicei nu prezintă modificări notabile, spre deosebire de boala Crohn. 


Explorările paraclinice - au rol decisiv în precizarea diagnosticului de rectocolita 
hemoragică 

1.Criterii endoscopice 

Rectosigmoidoscopia este examinarea care precizează diagnosticul de rectocolita 
hemoragică la aproape 100% din cazuri. Examinarea este obligatorie şi trebuie efectuată ori de 
câte ori se ridică suspiciunea clinică a bolii. De asemenea, permite urmărirea evoluţiei bolii sub 
tratament, ca şi depistarea complicatiilor. Extrem de important este faptul că această examinare 
permite recoltarea materialului pentru biopsie. 

Examenul urmăreşte: 

-aspectul exudatului (mucus, muco-purulent, sanguino-purulent, sânge en gross); 

-gradul edemului şi hiperemia; 

-textura mucoasei — prezenţa şi forma ulceratiilor; 

-friabilitatea mucoasei (sângerare spontană sau la atingere). 

Atenţie! Descrierea endoscopică este subiectivă! 
În faza acută, modificările endoscopice la nivelul mucoasei recto-colonice, ca şi 
cele de la nivelul lumenului, sunt stadiale şi corespund severitatii bolii: 

Stadiul I este caracterizat de modificări minime: decolorarea unor fâşii la nivelul 
mucoasei afectate, mici puncte hemoragice, edem moderat al mucoasei. 

Stadiul II mucoasa apare tumefiată şi hiperemicăn există un exces de secreție 
mucoidală, suprafaţa este fin granulară, apar puncte clare de sângerare, iar ulceratiile pot fi sau 
nu prezente (sub 4-5 ulceraţii pe 10 cm? suprafaţă). 

Stadiul III se caracterizează prin secreție muco-purulentă, edem puternic al mucoasei 
(aspect roşu), suprafaţa denivelată, granulată, ulceratii extinse (peste 4-5 ulceratii pe 10 cm? de 
suprafaţă), friabilitate mare cu sângerare evidentă. 

Stadiul IV se caracterizează prin secreție sanguino-purulentă, edem pronunţat, 
mucoasa se distinge foarte greu, suprafaţa este puternic denivelată (prin ulceratii şi 
hiperregenerări), friabilitate exagerată (sângerare continuă). 

În faza cronică se descriu 2 subfaze evolutive: 

Faza activă caracterizată prin: exudat purulent, edem cu hiperemie, mucoasă cu polipi 
hiperplastici, rareori stenoză, friabilitate difuză cu sângerări difuze, ulceratii dispersate; 

Faza inactivă caracterizată prin:absenta exudatului, edem discret, aspect pal al 
mucoasei, prezenţa polipilor de diferite mărimi, lipsa sângerărilor şi a friabilitatii. 

Colonoscopia — completează rectosigmoidoscopia. Ea asigură o vizualizare mult mai 
bună a întregului colon şi conferă acuratețe recoltării bioptice. Mai prezintă şi alte avantaje: 

-este mult mai eficientă în diferenţierea rectocolitei hemoragice de boala Crohn; 

-permite o apreciere mai bună a extinderii bolii; 

-vizualizează zonele “oarbe” de la rectosigmoidoscopie; 

-pote determina schimbările pe termen lung de la nivelul mucoasei (displazia sau alte 
stări precanceroase). 

Colonoscopia este contraindicată în formele fulminante şi în puseele acute grave. 

Trebuie subliniată caracteristica esenţială a leziunilor mucoasei evidenţiate endoscopic în 
rectocolita hemoragică: continuitatea leziunilor, cu prinderea aproape întotdeauna a mucoasei 
rectale şi evoluţia centripetă a leziunilor, de la rect la colon. 

2.Criterii radiologice 
Irigografia — este indicată la toţi bolnavii la care rectocolita hemoragică a fost 
diagnosticată endoscopic sau cânnd există o mare suspiciune. Se recomandă metoda dublului 
contrast pentru: 
-stabilirea diagnosticului pozitiv; 
-evidentierea extinderii bolii; 
-stabilirea gradului de severitate a bolii; 
-depistsrea complicatiilor. 
Metoda nu este recomandată în următoarele situatii: 
-formele acute fulminante; 
-formele grave cu complicaţii majore (megacolon toxic, perforatii, febră înaltă); 
-mai repede de 5 zile de la examenul endoscopic completat cu biopsie. 
Prin irigografie se evidenţiază: 
a) semne minore de boală, de obicei funcţionale: 
-segmente ale colonului lipsite de activitate haustrală sau alternând cu 
segmente cu haustre evidente; 
-deshaustrare totală şi asimetrie pe un segment; 
-hastratii inverse (cu 3 în afară). 
b) semne majore: 
-aspect fin pătat al mucoasei rectocolonice (prin edem şi hiperemie); 
-prezenta spiculilor (datorită ulceratiilor); 
-leziuni de tip “butoni de cămaşă” (de profil, datorate ulceratiilor profunde); 
-conturul dintat al rectului şi colonului; 
-aspect areolar, imagini lacunare rotunde sau ovalare ( “hartă geografică”, 
datorită prezenţei pseudopolipilor); 
-deshaustare completă, modificări de calibru şi lungime ale colonului şi 
rectului (microcolon, microrect), în formele cronnice intermitente şi continue, 
cu durată mare de evoluţie; 
-rigidizarea şi incompetenta valvei ileo-cecale, cu refluxul bariului în ileonul 
terminal (în pancolită). 
Angiografia — constă din arteriografii mezenterice selective, nu oferă rezultate 
patognnomonice pentru boală şi nu s-a impus ca metodă de rutină. 
3.Criterii histopatologice 
Trebuie avute în vedere următoarele observaţii: 
-sunt leziuni polimorfe, în general lipsite de specificitate; 
-în formele necomplicate, leziunile interesează mucoasa şi parţial submucoasa; 
-leziunile suferă modificări dinamice cu remisiuni şi exacerbări; 
-leziunile au o extindere centripetă de la rect la colon. 
În practică, corelarea leziunilor histologice cu simptomatologia clinică devine obligatorie 
în stabilirea diagnosticului: 
Boală activă — inflamație acută se caracterizează prin: 
-dilatarea şi congestia evidentă a capilarelor, prezenţa edemului; 
-hemoragii difuze, necroza celulelor epiteliale si depletia celulelor caliciforme; 
-infiltrarea cu limfocite şi plasmocite a corionului; 
-invadarea glandelor profunde de către neutrofile, apariţia şi formarea abceselor 
criptice; 
-prezența abceselor criptice (factor de formare ulceratiilor ulterioare. 
Boală cu grad redus de activitate — inflamație subacută este caracterizată de: 
-leziuni caracteristice fazei acute, dar mult mai atenuate; 
-infiltratul inflamator cu neutrofile este puternic, dar leziunile criptice şi 
vasculare sunt mult mai reduse; 

-infiltratul inflamator contine putine plasmocite si limfocite, dar mult mai multe 
eozinofile. 

Boală inactivă — inflamatie cronică în care se evidenţiază: 

-lipsa inflamatiei acute; 

-prezenta inflamatiei cronice la nivelul laminei propria; 

-modificarea arhitecturii criptelor; 

-atrofia mucoasei cu reducerea criptelor proeminente; 

-reducerea distantei dintre muscularis mucosae si suprafata epiteliului; 
-scurtarea grosimii criptelor; 

-absenta muscularis mucosae in zonele unde ulceratiile au afectat submucoasa. 

Prezenta a trei tipuri de polipi inflamatori: 

-proeminente edematoase ale mucoasei; 

-polipi formaţi din țesut de granulaţie acoperit cu un strat de mucoasă; 

-polipi alcătuiți de ţesut conjunctiv (proliferare glandulară cu fibroză întinsă). 
4.Criterii histoenzimologice 

Se referă la studiul dihidrazelor şi diaforazei din mucoasa recto-colonică (LDH, IHD, 
TPNH, beta-hidroxi-butirdehidrogenaza), dar trebuie menţionat că modificările acestor 
enzime nu sunt specifice rectocolitei ulcero-hemoragice. Determinarea lor este utilă pentru 
stabilirea tendinței evolutive a bolii. 

Este caracteristică dispunerea diferită a enzimelor intracelular, în funcţie de faza 
evolutivă a bolii: apical în faza acută, bipolar în faza intermediară, şi numai bazal (normal) în 
faza de remisiune. 

5.Criterii biologice 

Diverse teste biologice , cu utilitate redusă pentru diagnostic, sunt valoroase pentru 
aprecierea evoluţiei, decelarea apariţiei complicatiilor şi urmărirea eficienţei tratamentului. În 
acest sens, mai importante de urmărit sunt: 

-V.S.H — în general este moderat crescut; există o corelaţie între valoarea sa si 
severitatea bolii. 

-Leucocitoza — este absentă în fazele de remisiune şi în formele uşoare de boală. 
-Eozinofilia — se semnalează în plin puseu de activitate, având valoare în aprecierea 
iminentei recăderilor. 

-Anemia — de obicei moderată, secundară sângerărilor, devine severă înn formele 
fulminante sau cu recăderi. 

-Tulburările de coagulare — sunt o cauză majoră a unor complicaţii redutabile 
(tromboze, tromboflebite). 

-Hipoproteinemia — cu variatii în funcţie de stadiul evolutiv. 

-Tulburările hidroelectrolitice — apar în formele grave, complicate (hiponatremie, 
hipopotasemie, hipomagneziemie, hipocalcemie). 

În cadrul etapelor de stabilire a diagnosticului pozitiv de rectocolită hemoragică, prin 
coroborarea datelor clinice cu rezultatele investigaţiilor paraclinice, este obligatorie încadrarea 
bolii în una din formele evolutive, încadrare folositoare orientării prognosticului şi conducerii 
tratamentului (forma acută fulminantă, forma cronică intermitentă, forma cronică continuă). 


Tratament 
Rectocolita hemoragică, făcând parte alături de celelalte entităţi amintite din categoria 
bolilor inflamatorii cronice intestinale cu etiopatogenie neclarificată, nu dispune nici azi 

de un tratament specific. 

Cu toate acestea, tratamentul rectocolitei hemoragice bazat pe folosirea agenţilor 
antiinflamatori, şi-a dovedit eficacitatea în ameliorarea simptomatologiei bolnavilor. 

În general, tratamentul trebuie individualizat, respectându-se următoarele principii 
generale: 

-alegerea celei mai indicate atitudini terapeutice in functie de faza evolutiva a bolii, de 
prezenţa sau absenţa complicatiilor, ceea ce implica o strânsă colaborare între medic şi bolnav; 

-intervenție promptă cu ocazia fiecărui puseu acut al bolii; 

-folosirea tuturor mijloacelor pentru prevenirea recidivelor şi a apariţiei complicatiilor; 

-având în vedere caracterul cronic, lent evolutiv al proceselor inflamatorii, o mare 
importanţă revine dispensarizării bolnavilor; 

-instituirea mijloacelor de tratament medical înaintea recomandării intervenţiei 
chirurgicale, exceptând complicațiile majore; 

-în general este recomandabilă internarea bolnavilor în fazele de activitate ale bolii; 

-urmărirea bolnavilor asimptomatici, la care boala a fost descoperită întâmplător, şi 
iniţierea terapiei doar la apariţia simptomelor clinice; 

-reabilitarea profesională a bolnavilor după tratarea puseelor active de boală şi 
pensionarea lor numai în formele cu evoluţie severă sau complicaţii majore; 

-intervenția chirurgicală să se facă după tratamentul medical al puseului activ de boală; 

-pentru prevenirea sindromului de malabsorbtie se recomandă ca în cadrul intervențiilor 
chirurgicale rezectiile intestinale să nu fie extinse; 

-în caz de recidivă se va realiza o nouă intervenţie chirurgicală doar după ce s-au 

Tratamentul medicamentos cuprinde grupul medicamentelor clasice (folosite de mai mult 
timp în practică) şi grupul medicamentelor noi (relativ recent introduse în practică). 
Din grupul medicamentelor clasice fac parte: 

-sulfasalazina (salazopyrina); 

-aminosalicilatii (derivați de SASA); 

-corticosteroizii; 

-imunosupresoare (6 mercaptopurina, azatioprina). 


SULFASALZINA 

Introdusă în tratamentul rectocolitei hemoragice încă din 1940 de către Nana Svartz, 
rămâne şi în prezent medicamentul de electie. 

Din punct de vedere farmacologic, sulfasalzina este formată din sulfapiridină şi acidul 
amino salicilic (SASA), legate printr-o legătură azo. După digestia orală, medicamentul trece 
prin stomac şi duoden, ajunge în jejun, unde aproape o treime se absoarbe;din această treime o 
parte se elimină prin urină iar restul se va întâlni cu cele două treimi neabsorbite, în intestin, 
după ce a fost excretat prin bilă. Traversează lumenul intestinal întâlnindu-se cu flora 
microbiană. Bacteriile vor rupe legătura azo, separând sulfapiridina de SASA. Sulfapiridina se 
absoarbe în mare parte în colon, este metabolizată în ficat şi excretată prin urină. SASA se 
absoarbe foarte puţin in colon, cea mai mare parte rămânând în mucoasa colonului şi fiind 
excretată prin fecale. Dacă cele două componente: sulfapiridina şi SASA sunt administrate 
separat, fiecare va fi absorbit în jejun şi apoi excretat prin urină, nemaiajungând în intestinul 
gros. Plecând de la acest fapt s-a emis ipoteza că sulfapiridina din formula sulfasalzinei ar fi 
doar un vehicul penntru transportare componentei active (SASA) la zolele bolnave din 
intestinul gros. De asamenea, pe de altă parte se pare că sulfapiridina este componenta toxică a 
medicamentului, datorită nivelurilor înalte acumulate în sânge după absorbţie. Aceste fapte au 
dus în ultimul timp la teste clinice care să folosească noi preparate în rectocolita hemoragică, şi 
anume derivații de salicilati. 

În privinţa efectelor toxice, sulfasalzina produce la aproximativ 20% din paciennti esecte 
secundare, manifestate prin: greață, anorexie, dureri de cap, sindrom dispeptic, erupție 
cutanată, febră, hemoliză uşoară, leucopenie, deficit de acid folic şi în cazuri grave alveolită, 
pancreatită, hepatităşi neuropatie. 

Efectele toxice moderate (greata, anorexia, durerile de cap) se ameliorează şi dispar în 
momentul reducerii dozei. Sindromul dispeptic se rezulvă prin administrarea medicamentului 
sub formă de drajeu. Medicamentul nu se mai administrează în momentul apariţiei anemiei 

hemolitice şi a granulocitozei. Deficitul de acid folic poate fi compensat prin administrarea a 1 
mg de acid folic /zi 2-3 săptămâni. De asemanea, medicamentul trebuie imediat întrerupt şi nu 
mai poate fi administrat în cazul apariţiei alveolitei, pancreatitei, hepatitei sau a neuropatiei 
(reacţii adverse foarte rare). 

Referitor la mecanismul de acțiune, cercetările recente au evidenţiat faptul ca sulfasalzina 
este un inhibitor al căii alterne a metabilismului acidului arahidonic (via 5 lipooxigenazei) care 
duce la apariţia unor leucotriene chemotactic active. În plus, sulfasalzina acţionează ca un 
“măturător” de radicali liberi de oxigen eliberați de polimorfonucleate la locul inflamatiei, 
radicali care în final duc la distrugeri celulare. De asemenea, s-a dovedit că SASA din 
sulfasalzină poate să inhibe anticorpii care produc distrugeri celulare intestinale prin 
interacțiune cu antigene direcționate către celulele colonice. 

Sulfasalzina se recomandă atât în puseele active de boală cât şi ca tratament de 
întreţinere în perioadele de remisiune. Poate fi administrată singură sau se poate asocia cu 
corticisteroizi sau imunosupresoare (în general în formele severe). Doza de atac poate fi de 
3g/zi până la 6-8g/zi, foarte rar ajungându-se la 10g/zi. Doza de întreţinere este de 1,5-2g/zi. 
De reţinut că sulfasalazina nu are efecte adverse asupra sarcinii şi nici nu este teratogenă. Deşi 
trece în laptele matern, nu are efecte secundare asupra noului născut. Sulfasalazina este 
medicamentul major în menţinerea remisiunilor. Are efect bun în boala Crohn cu localizare 
colonică. 


AMINOSALICILAȚII (SASA — acidul 5 amino-salicilic) 

SASA este compusul activ din formula sulfasalazinei, fiind legat de sulfapiridină printr-o 
legătură azo. Studiile farmacologice au arătat că după ingerare SASA este oxidat în stomac şi 
apoi absorbit în tractul intestinal superior, acetilat apoi în ficat după care este excretat în urină. 
Pentru combaterea acestor inconveniente şi pentru ca medicamentulsă ajungă la nivelul zonelor 
afectate din colon au apărut produse care leagă SASA de molecule cărăuşe sau care au 
eliminare foarte lentă, împiedicându-se absorbţia în intestinul proximal. De asemenea au fost 
produse şi clisme şi supozitoare pe bază de SASA. În SUA aceste forme topice (clisme, 
supozitoare) contin în formulă metasulfiti pentru a mări hidrosolubilitatea SASA şi pentru a 
limita absorbtia şi oxidarea acestuia la un Ph acid. 

Clismele Rowasa contin 4g 5ASA/60ml iar supozitoarele Rowasa 500mg/sup. 

Preparatul modern administrat per os este Olsalazina sodică (Dipentum) ce conţine două 
molecule de SASA legate printr-o legătură azo, necesitând astfel prezenţa bacteriilor care să 
reducă legătura azo şi să elibereze astfel SASA activ. 

Există de asemenea şi preparate ce conţin SASA cu eliberare întârziată: SASA este 
acoperit cu o răşină acrilică ce se dizolvă la un Ph>6 sau pot fi acoperite cu etilceluloză care se 
dizolvă lent şi în funcţie de Ph. 

În general aceste preparate sunt indicate la bolnavii care nu tolerează sau prezintă 
hipersensibilitate la sulfasalazină. 

Ca şi sulfasalazina şi aminosalicilatii au efecte toxice, cele mai frecvente fiind: iritatia 
anală, diareea apoasă, alveolite, pancreatite, pericardite, agravarea şi exacerbarea rectocolitei. 

În general 80-90% din bolnavii care nu tolerează sulfasalazina vor tolera aminosalicilatii 
şi în special preparatele tolice locale. De reţinut că aproximativ 10-20% dintre pacienţii care nu 
tolerează sulfasalazina nu vor tolera nici aminosalicilatii. 

Ca mecanism de acțiune SASA inhibă producerea de leucotriene (LtB4) prin afectarea 
căii lipooxigenazei a metabolismului acidului arahidonic. Astfel reduce inflamatia prin 
scăderea nivelului produşilor activi chemotactic. Alte modalităţi de acţiune: creşte 
metabolizare radicalilor liberi de oxigen şi inhibă producerea de PAF şi IL1. 

Pentru preparatele orale doza de atac este în medie de 3g/zi iar doza de întreţinere este de 
1g/zi; pentru supozitoare doza de atac este de 2 supoz/zi şi 1 supoz/zi ca doză de întreţinere iar 
clisma se administrează o dată /zi timp de 10-15 zile. 


98 


CORTICOSTEROIZII 

Preparatul cel mai frecvent folosit în tratamentul rectocolitei hemoragice în administrare 
orală este prednisonul. Acesta este absorbit la nivelul intestinului subţire proximal şi activat în 
prednisolon de către 11 beta hidroxidehidrogenaza hepatică; prednisolonul se leagă la rândul 
său de albumine sau de o globulină specifică (alfa 1 glicoproteină). Hidrocortizonul, 
metilprednisonul şi prednisolonul sunt cele mai utilizate preparate cortizonice administrate pe 
cale parenterală. 

În rectocolita hemoragică corticosteroizi pot fi administrati per os, parenteral şi în 
clisme. Oral, ca doză de atac 40-60 mg/zi, ca doză de întreţinere 10-15 mg/zi; parenteral, 
hidrocortizonul se administrează în doze de 200-300 mg/ziin formele active, iar local, în clisme 
100mg/zi. 


IMUNOSUPRESOARELE 

Azatioprina şi 6-Mercaptopurina sunt cele mai folosite imunosupresoare în tratamentul 
rectocolitei hemoragice. 

Farmacologic, 6-Mercaptopurina este un derivat sulfat analog cu hipoxantina iar 
Azatioprina este un derivat benzimidazolic al 6-mercaptopurinei, in care este convertit de catre 
ficat. 

Imunosupresoarele sunt indicate la bolnavii cu rectocolită hemoragică refractari la 
corticosteroizi şi la cei corticodependenti care vor să evite colectomia. 

Doza medie este de 100 mg/zi maxim 3 luni. 

În afara categoriilor de medicamente folosite în mod curent în tratamentul rectocolitei 
hemoragice descris anterior, merită reținut şi agenții psihotropici, antidiareicele şi 
anticolinergicele, precum şi antibioticele. 


PREPARATELE PSIHOTROPICE 

Preparatele psihotropice sunt recomandate în special la bolnavii cu tulburări psihice, prin 
folosirea  tranchilizantelor minore (diazepam, calmepam). Foarte rar se folosesc 
antidepresoarele. În ultimul timp si în special la bolnavii care prezintă efecte secundare produse 
de corticosteroizi se administrează carbonat de litiu. 


ANTIDIAREICELE $I ANTICOLINERGICELE 

Acestea sunt contraindicate in rectocolita hemoragica activa (pericol de aparitie a 
megacolonului toxic), însă pot fi folosite în formele cronice uşoare in scopul reducerii 
numărului de scaune. 


ANTIBIOTICELE 
Sunt administrate parenteral şi fac parte din clasa celor cu spectru larg, fiind indicate în 
formele active severe de boală, cu febră, durata tratamenntului fiind de 4-6 zile. 


În anumite forme de boală, pentru prevenirea complicatiilor trombotice, este indicată 
Heparina în doze mici 4-6 zile. 
În ultimele două decenii, în tratamentul rectocolitei hemoragice, pe lângă categoriia 
medicamentelor considerate comune au fost introduse şi folosite medicamente noi: 
-agenti antiinflamatori 
-antioxidanti 
-cromoglicatul de sodiu 
-corticosteroizii rapid metabolizati 
-imunomodulatori 
-annticorpi monoclonali 
-agenti diversi. 

AGENTI ANTIINFLAMATORI 

Inhibitori ai lipooxigenazei: 
-uleiul de peşte — care prin acidul ecosapentenoic care este un acid gras 
polinesaturat, fiind un substrat alternativ al acidului arahidonic pentru 
Slipooxigenază, inhibând în final sinteza de LTB4 (leucotrienă B4) şi aceasta 
deoarece acidul ecosapentenoic se transformă în LTB5 care este de 30 de ori mai 
putin activă ca agent chemotactic decât LTB4. 
-zilentonul — un inhibitor specific al lipooxigenazei. 


ANTIOXIDANTI — în afară de SASA se mai folosesc: 
-superoxid bismutaza 
-vitamina E. 

CROMOGLICATUL DE SODIU - ca stabilizator mastocitar, se pare că are efcacitate 
similară cu cea a prednisonului în administrare locală (in clicme). 

CORTICOIZII RAPID METABOLIZATI — au toxicitate redusă, având un nivel sanguin 
scăzut: 

-Tixocortal pivalat 
-Meclometasona dipropionat 
-Budesonida. 
IMUNOMODULATORII 
-Ciclosporina — medicament care afectează proliferarea limfocitelor Th prin 
inhibarea de citokine (interleukina). 
-Metrotexatul 
-Hidroxiclorochina. 

ANTICORPI ANTICLONALI - (anti CD4) 

LIDOCAINA - se pare că inhibă reflexele nervoase hiperractive din mucoasă, blocând 
interacţiunile neuroimune. 

AGENTI DIVERŞI 

-acizi graşi cu lant scurt — de obicei sunt produşi de flora intestinală colonică, fiind 
o sursă majoră de energie pentru epiteliul colonic. Lipsa lor duce la leziuni de tip 
colitic. Administrati în clismă (Butirat) ar avea efect favorabil ameliorând boala. 
-nicotina — care este un beta2 agonist... central, ca hipotensor se pare că este la fel 
de eficient în tratamentul rectocolitei hemoragice ca şi prednisolonul. 

-clisma cu carbonat de bismut sau sucralfat — în formele cu localizare distală sunt 
la fel de eficiente ca şi clismele cu SASA. 

În mod practic, tratamentul în rectocolita hemoragică este un tratament individualizat 
în funcţie de activitatea bolii, în primul rând avându-se în vedere tratamentul puseului acut, 
forma  clinico-evolutivă, prezența sau absența complicatiilor precum şi tratamentul 
remisiunilor cu prevenirea recăderilor. 

Tratamentul bolii în plin puseu începe cu măsurile generale amintite mai sus; bolnavul va 
fi internat în spital, cu repaus la pat, asigurarea unui regim alimentar corespunzător, tratament 
medicamentos şi la nevoie intervenţia chirurgicală (colectomie). Regimul alimentar în puseele 
uşoare şi moderate va fi uşor restrictiv, mese mai frecvente, reduse cantitativ, evitându-se toate 
alimentele iritante ale mucoasei colonice. De asemeni atenţie la consumul de lapte proaspăt. În 
puseele severe regimul alimentar este foarte restrictiv, se recomandă chiar nutriție parenterală 
cu administrarea intravenoasă de adjuvanti (aminoacizi, glucoză, minerale, vitamine, char 
lipide). Uneori este necesară transfuzia de sânge. În formele febrile se administrează antibiotice 
parenteral (ampicilină, tetraciclină, cefalosporine). 

Medicația antiinflamatoare constă din administrarea în perfuzie a Hidrocortizonului 
hemisuccinat 100-150 mg/zi care se poate asocia cu Cortrosyl i.m.; Sulfasalazină 3-4 g/zi, iar 
după ameliorarea simptomatologiei clinice hidrocortizonul este înlocuit cu prednison sau 
prednisolon per os, în doză medie de 40 mg/zi priză unică. În plus se pot administra topice 

locale sub formă de clisme sau supozitoare. Cei mai eficienţi sunt derivații de SASA. În lipsa 
acestor derivati, o formula de clismă care şi-a dovedit eficacitatea este: 

Rp/ Sulfasalazină 1,5 g 

Hidrocortizon hemisuccinat f. III 

Vitamina A f.I 

Anestizină 100mg 

Ceai de musetel ad.100ml 
administrată seara la ora 20. Clismele au o deosebită eficacitate în formele de boală cu 
localozare  rectosigmoidiană. În lipsa de răspuns la această terapie se încearcă 
imunosupresoarele: 6 Mercaptopurină şi Azatioprină în doze de 1-1,5 mg/kgcorp/zi. Daca 
simptomatologia nu se ameliorează, intră în discuţie intervenţia chirurgicală. 

În caz de răspuns favorabil la tratament şi după ameliorarea clinică şi endoscopică se va 
trece la tratamentul de susţinere. 

Formele uşoare şi moderate de boală vor beneficia de un tratament constând din măsurile 
generale descrise anterior dar cu mai puţine restricţii, iar tratamentul medicamentos va consta 
din corticosteroizi per os în doză de 30-40mg/zi, Sulfasalazină sau Mesalazină (derivat de 
SASA) în doză medie de 3 g/zi şi clisme terapeutice sau supozitoare cu derivați de SASA. 

Tratamentul de susţinere sau de prevenire a recăderilor constă cel mai des din 
admonistrarea sulfasalazinei în doză de 1,5 g/zi sau la 2 zile timp de 12 luni în cazul formelor 
uşoare şi moderate, sau administrare continuă timp de mai multi ani în cazul formelor severe; 
se pot folosi şi derivați de SASA. Asocierea prednisonului cu sulfasalazina în tratamentul de 
susţinere nu s-a dovedit mai eficient. 

Tratamentul chirurgical este mai frecvent folosit decât în trecut şi nu numai în formele 
acute fulminante sau cele cu complicaţii majore. Acest lucru a dus la un prognostic mai bun al 
bolii şi în acelaşi timp a crescut confortul de viaţă al bolnavilor. Oricum, pentru efectuarea 
colectomiei, trebuie să existe o colaborare perfectă între bolnav, gastroenterolog şi chirurg. 


B. BOALA CROHN 

“Tleita terminală” sau ”ileita regională” — boală cronică caracterizată printr-un proces 
inflamator cronic granulomatos ce poate interesa orice porţiune a tubului digestiv, localizându- 
se mai frecvent pe ileonul terminal. 

Ca şi în rectocolita hemoragică etiopatogenia nu este cunoscută. S-a presupus şi aici 
intervenţia factorilor infectiosi (o legătură posibilă cu tuberculoza, în special avându-se în 
vedere prezenţa în procesul inflamator a granulomului cu celule gigante), şi a factorilor 
imunologici. Se mai discută despre asocierea dintre boala Crohn şi sarcoidoză. 

Morfopatologic, boala Crohn se caracterizează macroscopic prin: segmentul intestinal 
afectat prezintă lumenul îngustat sau stenozat cu pereţi îngroşaţi şi edematiati, mucoasa 
edematiata, cu ulceraţii între zone proeminente şi zone de depresiune (aspect de “pietre de 
pavaj”), ariile de mucoasă normală alternând cu zone de mucoasă normală (leziuni pe sărite). 
Microscopic se caracterizează prin: granulomul crohnian format din celule gigante polinucleate 
de tip Langerhans, celule epiteliale şi limfocite, leziune care apare însă doar al 75% din 
bolnavi. 


Diagnostic 

Ca şi în rectocolita hemoragică, în boala Crohn (BC) stabilirea diagnnosticului pozitiv 
porneşte de la simptomatologia clinică, completată cu examenul clinic şi investigaţiile 
paraclinice. 

Simptomatologia clinica 

În general, simptomatologia în boala Crohn diferă mult de la un bolnav la altul, dar si in 
funcţie de sediul şi extinderea leziunilor. Trebuie reţinută posibilitatea localizării leziunilor şi 
la nivelul esofagului şi stomacului. De obicei, la persoanele tinere debutul bolii este insidios; 
de aceea, majoritatea autorilor apreciază că stabilirea diagnosticului pornind de la 
simptomatologia clinică se face cam la 1-3 ani de la primele semne. 

Simptome şi semne de suferinţă intestinală: 

-durerea abdominală — constituie cel mai frecvent şi poate cel mai important simptom 

în boala Crohn, fiind adesea prima manifestare a bolii. Se poate manifesta ca o durere 

intermitentă sau permanentă, localizată în fosa iliacă dreaptă, accentuată de mişcări şi 
postprandial, sau ca o durere colicativă în etajul abdominal inferior însoţită de 
borborisme şi balonări, mai accentuate după mese. 

-diareea — apare la peste 50% dintre bolnavi. Se manifestă prin 4-8 scaune pe zi 

semilichide sau apoase, fără mucus sau sânge.Uneori poate avea caracter steatoreic. 

Tulburările de tranzit pot avea un caracter intermitent sau permanent. Rectoragia apare 

doar în cazul prezenţei leziunilor anorectale (abces, fisură, fistulă). 

-borborisme, grefuri, vărsături - apar mai rar. 

Semne de ordin general: 

-febra - în jur de 38grd C, apare la aproximativ 75% dintre bolnavi, însoţită adesea de 
frisoane. Poate avea caracter continuu sau intermitent. 

-pierderea în greutate . apare relativ constant având la bază mai multe mecanisme: 
reducerea aportului alimentar; diaree; creşterea catabolismului cu creşterea cerinţelor 
nutritionale; pierderi gastro-intestinale de proteine, electroliți, apă, sânge secundare inflamatiei; 
prezenţa sindromului de malabsorbtie prin scoaterea din circuit a unei porțiuni însemnate din 
intestinul subțire. 

Manifestările extradigestive apar cu o frecvență mai redusă comparativ cu cele 
digestive şi uneori chiar le pot precede. Astfel pot apărea manifestări extrem de variate: 

-cutanate: ulceratii metastatice, ulceratii perianale, eritem nodos, ulceratii aftoide 
orale, pyoderma gangrenosum; 

-articulare si osoase: artrite periferice, spondilita anchilopoietica, hipocratism digital, 
osteoporoza, osteomalacie; 

-hepato-biliare: incidenţă crescută a litiazei biliare, retenţie de BSP, creşterea 
fosfatazei alcaline şi mai rar a transaminazelor; 

-urinare: litiază renală, hidronefroză, infecţii urinare repetate, fistule entero- şi colo- 
vezicale, amiloidoza renală; 

-oculare: irită, keratita, ulcer cornean, uveită, episclerita; 

-hematologice: anemie, leucocitoză, eventual trombocitoză. 


Diagnosticul paraclinic, ca şi în RCH, este decisiv, dar ordinea importanţei diverselor 
explorări paraclinice este diferită. 

e Examenul radiologic 

Dacă examenul endoscopic rămâne decisiv în diagnosticul RCH, în BC, cu toate 
progresele tehnice privind aparatura endoscopică, examenul radiologic este şi în prezent cel 
mai important pentru diagnostic. 

Având în vedere posibilitate localizării leziunilor la toate segmentele tubului digestiv, în 
BC sunt importante atât irigografia/irigoscopia cât şi examenul radiologic gastroduodenal. 

În cazul irigografiei examenul radiologic în dublu contrast are o rezoluţie superioară. 

Modificările radiologice din BC diferă în primul rând în funcţie de stadiul evolutiv al 
bolii precum şi de localizarea topografică. 

Trebuie remarcat că, indiferent de localizare, modificările radiologice au un caracter 
segmentar, discontinuu (“pe sărite”), asimetric, iar aspectul de “pietre de pavaj” 

(cobbloestone), in stadiul patent de boala, este mai frecvent si mai caracteristic decat in RCH. 
Într-un stadiu de evoluţie avansat apar stenozele segmentare la nivelul intestinului afectat. 

În funcţie de stadiul evolutiv, imaginile radiologice se prezintă astfel: 

-în stadiul inițial apar modificări al anivelul mucoasei intestinale: pliuri neregulate, 
pliuri îngroşate inegal, pliuri pe alocuri fuzionate sau şterse; ulceratiile de obicei sunt mici şi 
inconstante; la nivelul colonului haustrele devin asimetrice. În general, în acest stadiu, 
modificările sunt nespecifice, putând fi întâlnite în majoritatea bolilor inflamatorii intestinale. 

-în stadiul patent de boală se evidenţiază ulceratiile cu aspect de “spini de trandafiri” 
(imaginea reprezintă ulceratiile profunde, transmurale, perpendiculare pe perete). Alteori apare 
aspectul de “buton de cămaşă”, cu un pedicul la baza căruia se află o mică dilatatie (abces 
terminal). Metoda dublului contrast evidenţiază topografia ulceratiilor profunde longitudinale 
şi transversale, care se împletesc izolând zona de mucoasă normală ridicată de edemul din 
submucoasă, dând aspectul de “pietre de pavaj”, caracteristic bolii. În evoluţie pot apărea 
imagini lacunare (pseudopolipi inflamatori) sau fistule digestive (entero-enterale, entero-colice, 
entero-vezicale, entero-vaginale etc). 

-in stadiul avansat de boală, dispărând relieful mucoasei, segmentar intestinal afectat 
devine un tub rigid, cu calibru micşorat şi în general neregulat. De remarcat că dispare 
mobilitatea anselor intestinale, dar, spre deosebire de tuberculoza intestinală, în BC ansele nu 
sunt aglutinate. Stenozele intestinale pot fi unice sau multiple, sunt separate de segmente de 
intestin cu aspect radiologic normal, de lungimi diferite (până la 8-9 cm) şi sunt asimetrice. 
Majoritatea autorilor compară aspectul intestinului stenozat cu o “ţeavă de pipă”. Scurtarea 
segmentară a intestinului, mai ales a colonului, diferenţiază BC de RCH unde, în caz de 
stenozare este interesat întreg colonul. 

În funcţie de localizare modificările radiologice diferenţiază: 

-localizarea ileală — este cea mai frecventă. Modificările sunt depistate prin 
radiografie gastro-intestinală completată cu irigografie. În stadiul patent de boală, la 
nivelul ileonului apare aspectul de “pietre de pavaj”, iar într-un stadiu mai avansat 
“semnul corzii” (opacitate lineară comparată cu o coardă de bumbac scămoşată). În 
stadiul de stenoză segmentara se evidenţiază stenoza, dilatatia poststenotica, dilatări 
pseudo ventriculare, uneori fistule. Cecul poate prezenta defecte de umplere, cu aspect 
concav pe marginea internă, deformare sau retractie secundară. 

-localizările jejuno-ileale şi jejunale - sunt mult mai rare. Ansele intestinale apar mai 
lungi, leziunile “pe sărite” sunt mai evidente sau apar anse stenozate care alternează 
cu anse dilatate(aspect "în hamac”). 

-localizarea colonică — apare la aproximativ 20% dintre bolnavii cu boala Crohn. 

În primele faze ale bolii, examenul radiologic evidenţiază rigiditatea si îngroşarea 
segmentară a haustrelor, spasme frecvente, defecte de umplere, neregularități, modificări 
alternând cu zone de colon radiologic normal (“pe sărite”). În stadiile avansate, apar modificări 
caracteristice: aspect de “pietre de pavaj”, spiculi perpendiculari pe axul segmentului bolnav, 
dând aspectul dintat al colonului, stenoze, fistule. 

Modificările din boala Crohn sunt sugestive, diferentiindu-se net de cele din 
rectocolita hemoragică : 

-în general rectul nu este afectat 

-leziunile sunt segmentare, discontinue 

-există o prindere concomitentă a ileonului în peste 50% din cazuri 

-ulceratiile sunt profunde şi polimorfe 

-scurtarea colonului este segmentară 

-apar stenoze şi fistule. 
-localizările duodenale, gastrice şi esofagiene — rar întâlnite, se prezintă radiologic 
sub aspect de “pietre de pavaj” şi mai frecvent cu îngustarea sau rigidizarea zonei 
afectate. 

Arteriografia selectiva nu a intrat Jn practica de rutina. Permite evidentierea modificarilor 
de calibru ale arterelor, distorsionarea lor şi creşterea sistemului venos în ariile afectate în 
perioada de activitate a bolii. 


e Examenul endoscopic 
Examenul endoscopic (constând din  retrosigmiodoscopie, colonoscopie, 
esogastroduodenoscopie mai rar enteroscopie) evidenţiază în boala Crohn prezenţa leziunilor 
numai la 30-52% dintre bolnavi, spre deosebire de rectocolita hemoragică unde procentul 
atinge 100%. Este însă util diagnosticului pozitiv, având unele avantaje faţă de examenul 
radiologic: 
-poate evidenția leziuni minime, care nu au fost puse în evidenţă la examenul 
radiologic; 
-permițând efectuarea biopsiilor tintite, oferă posibilitatea efectuării examenului 
histopatologic, care aduce argumente de certitudine diagnostică; 
-evidențiază mai bine extinderea leziunilor; 
-permite diferenţierea de rectocolita hemoragică, precum şi depistare recidivelor 
postoperatorii. 
Rectosigmoidoscopia oferă date pozitive pentru diagnostic la ce mult 25% dintre bolnavi 
când boala este localizată la nivelul ileonului şi până la 50% în localizarea colonică. 
Când rectul este afectat, examenul evidenţiază: 
-prezenta de leziuni tipice, discontinui, “pe sărite” cu ulceratii de tip aftoid pe o 
mucoasă aparent normală sau ulceratii mici, neregulate, alungite, pe o mucoasă 
edematiata; 
-prezenta de stenoze rectale, cu pereti neregulati si, uneori, ulceratii; 
-mucoasă granitata, destul de friabilă, cu sângerare la atingere (asemanatoate 
mucoasei din rectocolita hemoragica). 
Colonoscopia $i mai ales videocolonoscopia — pot aduce elemente suplimentare: 
-permit vizualizarea zonelor “oarbe” din rectosigmoidoscopie; 
-permit examinarea intregului colon in cele mai bune conditii; 
-recoltarea de biopsii tintite; 
-permit depistare recidivelor postoperatorii. 
Aspectul leziunilor depistate este similar celui obtinut prin rectosigmoidoscopie. 
Esogastroduodenoscopia — este eficientă şi valoroasă în cazurile in care boala se 
localizează la nivelul esofagului, stomacului sau duodenului. În localizarea esofagiană, prin 
esofagoscopie se evidenţiază prezenţa unor eroziuni superficiale, adesea aspect de “pietre de 
pavaj”, ulceraţii neregulate şi stenoze. Gastroscopia evidenţiază la nivelul stomacului 
modoficări de tipul “pietre de pavaj” sau ulceratii de tip aftoid, pliuri îngroşate şi ingustarea 
regiunii antropilorice. În localizarea duodenală a bolii Crohn, mucoasa apare granulară, sunt 
prezente ulceratii multiple, mai rar apare aspectul de “pietr de pavaj”. 


e Examenul histopatologic 

Reprezintă elementul esenţial pentru diagnosticul pozitiv al bolii Crohn. 

Elementul histopatologic patognomic pentru boala Crohn este granulomul epitelo- 
giganto-celular (granulomul crohnian), prezent la 75%dintre bolnavi. Granulomul este alcătuit 
din celule epiteloide, limfocite şi celule gigante de tip Langhans. Localizat de obicei în 
submucoasă şi seroasă, granulomul crohnian nu prezintă niciodată necroză cazeoasă. 

Infiltratul inflamator bogat în limfocite, dar conţinând şi plasmicite, eozinofile şi chiar 
polimorfonucleare, la care se adaugă dilaterea vaselor limfatice din mucoasă, submucoasă şi 
seroasă, este întâlnit la toţi bolnavii. 

Prezenţa ulceraţiilor este constantă, iar între acestea mucoasa este aproape normală. Unii 
bolnavi pot prezenta rar, abcese criptice. 

În formele cu evoluţie îndelungată, stratul muscular si seroasa sunt afectate printr-un 
proces de fibroză. 
În sinteză, leziunile histopatologice în boala Crohn sunt caracterizate prin: 
-atingere segmentară; 
-caracter discontinuu şi transmural; 
-prezenta infiltratului inflamator bogat în limfocite, a granulomului epitelo-giganto- 
celular şi a ulceratiilor. 
e Alte investigatii 
Hemoleucograma evidențiază de obicei anemie microcitara hipocroma, rareori 
macrocitară, leucocitoză cu eozinofilie, trombocitoză moderată. 
Viteza de sedimentare eritrocitară este normală sau moderat crescută. 
Albuminele serice sunt normale sau uşor scăzute. În formele grave, electrolitii serici scad 
foarte mult. 


Diferențe morfopatologice RCUH - BC 


Caracter histologic RCUH BC 
Inflamatie transmurala - +++ 
Infiltrat inflamator cronic ++ +++ 
Infiltrat inflamator acut +++ +/++ 
Agregate limfoide -/+ ++ 
Granulom sarcoid - +++ 
Criptita, abcesul criptic +++ + 
Atrofia criptica +++ -/+ 
Distorsiunea criptelor +++ -/+ 
Depletia de mucus +++ -/+ 
Fisuri = +++ 
Necroza axonilor - +++ 


105 


Diagnostic diferential RCUH - BC 


Manifestari RCUH BC 

Rectoragii ++ -/+ 

Durere abdominala -/+ ++ 

Febra -/+ ++ 

Scadere ponderala -/+ ++ 

Afectare perianala - ++ 
Afectare rectala ++ 3 

Leziuni continue ++ -/+ 

Leziuini asimetrice - ++ 

Afectarea intestinului subtire - ++ 

Fistule = ++ 

Abcese - ++ 

Stenoze -/+ ++ 

Tratament 


TRATAMENTUL MEDICAL cuprinde: 

Măsuri cu caracter general: 
-repaus la pat în formele active ale bolii. 
-psihoterapia - este o măsură auxiliară care trebuie aplicată fiecărui bolnav in 
încercarea de restabilire a echilibrului psihic, deseori perturbat. Se pot administra 
tranchilizante, barbiturice. 
-regimul alimentar — se aplică diferențiat, în funcţie de fazele evolutive ale bolii, de 
prezenţa complicatiilor. Alimentatia poate varia de la normală până la alimentaţie total 
parenterală. În general, regimul trebuie să fie normocaloric, chiar hipocaloric, bogat în 
proteine, vitamine şi minerale. Se acordă atenţie consumului de lapte. Se interzice 
consumul de alcool şi fumatul. 

Tratamentul simptomatic urmăreşte: 
-combaterea durerii abdominale prin administrarea pe cale orală de antispastice 
(atropină, papaverină, scobutil) în colici şi administrarea de antiinflamatoare 
antialgice (paracetamol, aspirină). 
-combaterea diareei se face ţinând cont de mecanismele variate care determină 
apariţia ei (excluderea din alimentaţie a laptelui, condimentelor etc). Se administrează 
fosfat de codeină 40-60 mg/zi, colestiramină 2-3g/zi, antibiotice cu spectru larg 
parenteral. 
-combaterea tulburăriloe hidroelectrolitice şi a anemiei se face prin administrarea de 
soluţii izotone sau hipertone cu electroliți, preparate de fier, vitamina B12 sau acid 
folic. 

Tratamentul patogenic se bazează pe: 
-Salazopyrină a cărei eficienţă este mai putin spectaculoasă decât in rectocolita 
hemoragică. Se recomandă atât în puseele active ale bolii (4-6 g/zi), cât şi ca tratament 
de întreţinere (1,5-2 g/zi). 
-antibiotice cu spectru larg sunt mult mai eficiente şi mai des folosite decât în 
rectocolita hemoragică. Dozele sunt de aproximativ 1,5-2 g/zi, timp de 10-14 zile. 
-corticosteroizii şi ACTH-ul au un dublu efect, antiinflamator şi imunosupresor. 
ACTH-ul se administrează în perfuzii sau injecții i.m. 25-50mg de două ori pezi, cu 
reducerea dozei după 3-4 zile, tratamentul continuându-se 2-3 săptămâmi. Este urmat 
de administrarea de prednison per os , 20-30 mg/zi. Dacă de începe cu prednison, doza 
de atac este de 40-60 mg/zi, cu scădere progresivă, după realizarea efectului clinic. În 
localizările rectale sau sigmoidiene, se recomandă aplicarea locală, sub formă de 
clisme medicamentoase. 
-tratamentul cu tuberculostatice se practică doar în situația in care nu se poate 
diferenţia o tuberculoză intestinală de boala Crohn. 
-imunosupresoarele nu sunt folosite de rutină. Cel mai utilizat este Imuranul, în doză 
de atac de 150 mg/zi, şi 50 mg/zi în doză de întreţinere. 
-alte tratamente: vaccinul BCG, metronidazol în doză de 1,5-2 g/zi timp de 2-3 
săptămâni, levamisol în doză de 150 mg de trei ori pe săptpmână timp de 1-1.5 luni, 
cromoglicatul disodic 1.2 g/zi şi D-penicilamina, toate cu rezultate contradictorii. 
Modern s-a introdus în tratamentul formelor acute şi complicate de boală anticorpii 
anti-TNFo (Remicade) cu rezultate uneori spectaculoase. 


TRATAMENTUL CHIRURGICAL este indicat în: 
-situatii de urgenţă, în caz de perforatie, ocluzie, hemoragie masivă; 
-interventie electivă în fazele de acalmie ale bolii, dupa reechilibrarea bolnavului, 
în caz de abces, fistule, hemoragii repetate, prezenţa de leziuni anale avansate şi 
eventual , în cazul lipsei de răspuns medicamentos. 
Procedeul terapeutic cel mai indicat este rezecția segmentară intestinală cu anastomoză 
terminio-terminală şi, mai rar derivatia intestinală (scurtcirciutarea). Intervenţia chirurgicală 
aduce bolnavului o ameliorare evidentă cu o viaţă rezonabilă dar nu vindecă boala. 


II. AFECŢIUNI INTESTINALE INFLAMATORII INFECTIOASE 


Aparatul digestiv, considerat că se comportă ca o barieră complexă datorită, în special, 
microbiocenozei intestinale, este supus multiplelor agresiuni extrinseci; acestea sunt 
reprezentate, în cea mai mare parte, de microorganismele ingerate, deoarece pătrunderea 
bacteriilor patogene este urmată de un dezechilibru al ecosistemului în detrimentul 
organismului gazdă. 

Morbiditatea şi mortalitatea datorate enterocolitelor infecțioase reprezintă un aspect 
deosebit de important mai ales la copii, dar şi în cazul adulţilor trebuie subliniat impactul 
economico-social al acestora. 

Flora bacteriană a tractului intestinal se stabileşte după câteva săptămâni de la naştere 
şi, cu excepţia introducerii de microorganisme patogene sau în urma tratamentului cu 
antibiotice, rămâne relativ stabilă tot restul vieţii. 

Fecalele adultului normal contin 1011-10!? bacterii viabile/gram; majoritatea acestor 
bacterii se găsesc în colon, unde predomină bacilii anaerobi nesporulati din genul Bacteroides. 

Pe lângă aceştia sunt prezente în mod normal şi bacterii aerob-anaerobe facultative 
aparţinând familiei Enterobacteriaceae. 

În funcţie de microorganismul agresor, manifestările clinice sunt foarte variate, deseori 
puţin caracteristice, ceea ce necesită variate examinări pentru a putea preciza agentul etiologic. 
Deşi enterocolitele se manifestă cel mai adesea sub forma unei diaree infecțioase, trebuie 
subliniat că, fiecare patogen acţionează diferit. 

Bacteriile cauzează enterocolitele fie prin producerea unei enterotoxine, fie prin invazia 
mucoasei intestinale. 

În toate bolile infecțioase intestinale, bariera acidă a stomacului are o importanţă 
majoră; persoanele care au hipoaciditate din diferite motive prezintă un risc crescut de a face 
infecţii, în special cu microorganisme care au sensibilitate mare la acid. 

Microorganismele considerate agenţi etiologici ai enterocolitelor infecțioase sunt în 
număr mare; se pot descrie entități clinice care au simptome, cauze şi mecanisme diferite de 
producere. 

Afectiunile intestinale inflamatorii infecțioase acute bacteriene cuprind: 

-enterocolitele inflamatorii infecțioase acute bacteriene 

-rectitele şi proctitele inflamatorii infecțioase acute. 


A) AFECŢIUNI INFLAMATORII INTESTINALE INFECTIOASE ACUTE 
1. ENTEROCOLITELE INFLAMATORII INFECTIOASE ACUTE BACTERIENE 
DIZENTERIA BACILARĂ 


Dizenteria este o enterocolită infecțioasă determinată de bacterii din genul Shigella care 
posedă caracterele generale ale Enterobacteriilor: sunt bacili gram negativi, aerob-anaerob 
facultativi, ce fermentează glucoza şi reduc nitrații la nitriti. Sunt bacterii imobile şi lactozo- 
negative care nu produc gaz prin fermentarea carbohidratilor. 

Sunt descrise patru grupe de Shigelle: grupa A (Shigella dysenteriae - 12 serotipuri), 
grupa B (Shigella flexneri - 6 serotipuri şi 2 variante), grupa C (Shigella boydii - 18 serotipuri) 
şi grupa D (Shigella sonnei cu un singur serotip). Această specie se distinge de celelalte prin 
prezenţa unei ornitindecarboxilaze şi prin faptul că tulpinile nu produc niciodată indol. 

Shigellele sunt bacterii strict umane. Rezervorul principal de germeni este tubul 
digestiv al omului; bacteriile sunt prezente în materiile fecale ale bolnavilor sau ale purtătorilor 
sănătoşi. 

Transmiterea bolii se face prin alimente, apă contaminată cu materii fecale sau de la 

persoană la persoană, în condiţii igienice deficitare. 


Fiziopatologie 

Shigellele sunt bacterii enteroinvazive, capabile să se replice în citoplasma celulei 
eucariote. Procesul de invazie, caracteristic speciilor de Shigella, este un eveniment complex, 
bine definit, care implică confruntări directe între patogen şi numeroase proteine ale 
membranei celulei gazdă. Un moment important în patogeneza dizenteriei bacilare este invazia 

mucoasei colonului de către bacterie. Doza minimală infectanta este foarte scăzută, de ordinul 
a 10-100 bacterii. 

Procesul de invazie include pătrunderea bacteriei în celula epitelială, multiplicarea 
intracelulară, răspândirea atât inter, cât şi intracelulară şi omorârea celulei gazdă (1). Toate 
aceste evenimente conduc la mărirea inoculului bacterian în epiteliu. 

Shigella flexneri pătrunde în organism pe cale orală şi ajunge la mucoasa intestinală, 
invadând celulele epiteliale ale mucoasei colonului; trece din celulă în celulă, fără a avea 
contact cu mediul extracelular, din acest motiv bacteria este protejată de acţiunea sistemului 
imunitar al organismului şi de antibiotice. 

Membrana celulei epiteliale se invaginează în jurul bacteriei, închizând-o într-o vacuolă 
de fagocitoză. 

Shigella distruge membrana care o înconjoară - o etapă indispensabilă virulentei - şi se 
multiplică în citoplasmă. La 15 minute până la o oră după pătrunderea în celulă, Shigella se 
regăseşte liberă în citoplasma celulei unde proliferează rapid, astfel că pentru 5 bacterii 
eliberate la început, după 3-4 ore în celula infectată sunt prezente 500 de bacterii. După 6 ore 
de la infecţie, celula gazdă începe să fie distrusă. După aproximativ 2 ore de la debutul 
infecţiei, bacteria începe să invadeze celulele vecine, deplasându-se spre membrana celulară şi 
formând nişte prelungiri ce pătrund în celulele adiacente, distrugând astfel cele două membrane 
care le separă. 

Pentru a se menţine în acest ciclu, Shigella trebuie să deţină capacitatea de a se mişca în 
celula pe care o invadează. Această bacterie, fiind imobilă, nu dispune de nici un mijloc 
propriu pentru mişcare; ea are însă gene specializate care îi permit să utilizeze unul din 
motoarele celulare (3). 

Invazia şi multiplicarea rămân localizate în stratul superficial al epiteliului colonului; 
necroza inflamatorie antrenează formarea de ulceratii şi microabcese, cu eliminarea în materiile 
fecale de mucus, granulocite, eritrocite şi resturi celulare. 

Responsabile de virulenta Shigellelor sunt genele ipa (invasion plasmid antigen), care 
codifică patru polipeptide: proteinele Ipa A (70 KDa), Ipa B (62 KDa), Ipa C (43 KDa) şi Ipa D 
(38 KDa). 

Proteinele Ipa B si Ipa C sunt esentiale pentru penetrarea Shigellei flexneri in celula 
eucariota; tot acestea stimulează răspunsul imun atât in infectia naturală la om, cât şi in infecția 
experimentală la maimute (2). 

Proteina Ipa B, antigen major al speciilor de Shigella, este aproape întotdeauna 
evidenţiat în serurile persoanelor infectate cu această bacterie. 

O altă proteină, Vir G, este implicată în răspândirea inter şi intracelulară şi este asociată 
cu acumularea de actină care apare în timpul răspândirii Shigellelor. 


Clinic 

După o incubație de 36-72 de ore boala debutează brusc cu scaune frecvente 
mucosanguinolente însoţite de febră, dureri abdominale intense, tenesme, uneori vărsături şi o 
anorexie marcată. De multe ori simptomatologia este frustă şi nespecifică, mai ales la vârstele 
extreme. La copii pot să apară letargie, stare confuzională, cefalee intensă (semne de suferință 
neurologică) şi nu de puţine ori semne de deshidratare de diverse grade. 


Diagnosticul de laborator 

Diagnosticul de laborator presupune izolarea şi identificarea bacteriei, singurul mod de 
a preciza diagnosticul de dizenterie. 

Recoltarea materiilor fecale se face, de obicei, din scaunele de emisie spontană, uneori 
folosindu-se sonda Nelaton sau tamponul rectal. 

Transportul produselor patologice la laborator se face cât mai repede de la momentul 
recoltării, iar dacă acest lucru nu este posibil, se poate folosi mediul de transport Cary-Blair. 

Examenul microscopic direct din materiile fecale evidenţiază procesul invaziv prin 
prezenta polimorfonuclearelor (PMN) in numar mare. 

Materiile fecale vor fi obligatoriu insamantate pe medii de cultură ca Drigalski, Mac- 
Conkey, SS (Shigella-Salmonella), ADCL (agar-dezoxicolat-citrat-lactoză). După 24 de ore de 
incubare, coloniile suspecte (lactozo negative si H2S negative) vor fi supuse altor teste de 
identificare. 

Identificarea biochimica completa poate fi realizată cu ajutorul unor teste de tip API 20 
E. Se va face apoi identificarea antigenică printr-o reacţie de aglutinare pe lama utilizându-se 
seruri standard anti-Shigella. 

Caracterul de invazivitate al tulpinilor de Shigella, izolate din materiile fecale ale 
bolnavului, poate fi evidenţiat in vivo prin testul Sereny la cobai. 

Diagnosticul serologic nu are valoare deoarece, pe de o parte, creşterea titrului de 
anticorpi este tardivă, iar pe de altă parte pot să apară reacţii încrucişate între antigenul somatic 
O al Shigella şi al altor enterobacterii. Evidenţierea creşterii titrului de anticorpi, pe două probe 
de ser recoltate la interval de 15 zile, poate fi utilă pentru a diagnostica un sindrom 
reumatismal (Sdr. Reiter) care poate să apară în urma unei infecţii cu Shigella flexneri. 


Tratamentul 

Reechilibrarea hidro-electrolitică rămâne primordială în toate cazurile, dieta hidrică 
(ceai, decoct de orez, supă de morcov) fiind urmată de o alimentaţie în care se urmăreşte 
evitarea excesului de glucide şi eliminarea sosurilor şi a celulozicelor. 

Shigella rămâne sensibilă la majoritatea antibioticelor active pe bacterii gram negative, 
dar efectuarea unei antibiograme este necesară pentru a prescrie o antibioterapie. Antibioticele 
permit reducerea duratei bolii şi diminuarea rapidă a eliminării prin materiile fecale a bacililor. 

Recent, intrebuintarea fluoroquinolonelor s-a dovedit a avea o mare eficacitate. Durata 
tratamentului este, în general, de cinci zile. Antibioterapia nu înlocuieşte regimul igienico- 
dietetic. 


ENTEROCOLITE CU ESCHERICHIA COLI 


Escherichia Coli aparţine genului Escherichia din familia Enterobacteriaceae şi este o 
specie foarte comună a microbiogenozei intestinale; cu toate acestea, există câteva serotipuri 
patogene responsabile de diaree mai ales la copii. 

Actualmente se cunosc cinci tipuri patogene de E. Coli care cauzează afecţiuni ale 
tractului intestinal prin mecanisme diferite: E. Coli enteropatogen (EPEC), E. Coli 
enterotoxigen (ETEC), E. Coli enteroinvaziv (EIEC), E. Coli enterohemoragic (EHEC) şi E. 
Coli enteroaderent (EAEC). 


E. Coli enteropatogen (EPEC) 

Serotipurile EPEC sunt întâlnite mai frecvent ca agenţi etiologici ai enterocolitelor în 
țările în curs de dezvoltare şi mai ales la copii; boala are un aspect mult mai sever la copiii 
malnutriti, la care evoluţia este de cele mai multe ori prelungită şi are drept consecință 
deshidratarea, hipoalbuminemia şi denutritia accentuată a copilului. 

Riscul de a face boala este mai scăzut la copilul alăptat la sân şi susceptibilitatea faţă de 
infecția cu EPEC este datorată, cel putin în parte, lipsei imunitatii specifice. 

Boala a fost raportată atât sub formă de cazuri sporadice, cât şi sub formă de epidemii. 

Tulpinile de EPEC au capacitatea de a adera şi a şterge marginea în perie a epiteliului 
intestinului subţire. Alterarea vilozitatilor a fost evidenţiată prin ME (microscopie electronică). 


E. Coli enteroinvaziv (EIEC) 


Enterocolitele produse de EIEC au fost asociate cu consumul de alimente contaminate 
Şi se caracterizează prin simptome asemănătoare dizenteriei: crampe abdominale intense, 

diaree sanguinolenta, uneori şi purulenta, febră. Tulpinile de EIEC au proprietatea de a penetra 
şi a se replica în celulele epiteliale intestinale, unde cauzează focare de necroza care, 
cuprinzând vase mici de sânge, explică apariţia striurilor sanguinolente în materiile fecale. 
Caracterul de invazivitate este asigurat de o plasmidă cu greutate moleculară (GM) 
mare (140 MDa), care codifică proteine de membrană externă capabile să medieze 
invazivitatea. Astfel de proteine de membrană externă ar putea fi identificate prin ELISA. 


E. Coli enterotoxigen (ETEC) 

ETEC este principala cauză de diaree la copiii sub cinci ani în ţările în curs de 
dezvoltare şi este, de asemenea, cauza cea mai importantă a "diareei călătorilor”. 

Enterocolita apare în urma consumului de apă sau alimente contaminate cu materii 
fecale, boala manifestându-se printr-o diaree apoasă abundentă, fără celule inflamatorii, 
însoțită de greturi, vărsături şi crampe abdominale, uneori de febră şi stare generală alterată. 

Patogenitatea tulpinilor de ETEC este condiţionată, pe de o parte de prezenţa 
adezinelor, cel mai adesea pili, care permit bacteriei aderarea de celula epitelială intestinală, iar 
pe de altă parte, de capacitatea acestui serotip de a elibera două tipuri principale de 
enterotoxine, clasificate în funcţie de rezistenţa la căldură: enterotoxina termolabilă (LT) şi 
enterotoxina termostabilă (ST). 

Mecanismul de patogenitate al ETEC presupune mai întâi: ataşarea bacteriei de 
enterocit prin intermediul fimbriilor, caracterizate ca factori de colonizare I şi II. Toxinele LT 
şi ST acţionează pe enterocit stimulând adenilat-ciclaza şi guanilat-ciclaza şi conducând la 
secreția apoasă, formă sub care apare diareea. 

Doza de ETEC necesară pentru a cauza diareea apoasă este de 10% microorganisme. 

Elementul principal al tabloului clinic este deshidratarea, care de altfel impune şi 
instituirea terapiei. Rehidratarea, primul pas în tratament, se poate efectua fie pe cale orală, în 
formele de deshidratare moderată, fie pe cale parenterală. 


E. Coli enteroaderent (EAEC) 

Tulpinile de EAEC sunt implicate în apariţia diareei apoase trenante la sugar sub formă 
de cazuri sporadice. Acest serotip se aseamănă cu serotipul EPEC, diferentiindu-se doar prin 
aspectele aderării, astfel că, in vitro, cele mai multe tulpini de EAEC prezintă un mod 
particular de autoagregare la marginea şi între tulpinile Hep-2. 


E. Coli enterohemoragic (EHEC) 

E. Coli O157H7 este un reprezentant al grupului EHEC, grup heterogen în structura 
antigenică, care, din ce în ce mai mult este identificat ca şi cauză a diareelor şi colitelor 
hemoragice. Cea mai importantă complicatie postinfectioasé este HUS (sindrom hemolitic 
uremic). 

Diareea, cea mai comună manifestare clinică, are o perioadă de incubare de 1-14 zile şi 
este frecvent dar nu invariabil de natură hemoragică. Cantitatea de sânge prezentă în materiile 
fecale poate să varieze de la câteva striatii la un scaun care este alcătuit, în mare majoritate, din 
sânge. De obicei, apar crampe abdominale, vărsăturile nu sunt obligatorii, iar febra nu este un 
element obişnuit. 

HUS se manifestă clinic prin anemie hemolitică microangiopată, trombocitopenie şi 
insuficienţă renală acută (IRA). HUS apare la aproximativ 7% din cazuri, la 5-10 zile de la 
debutul simptomelor, de multe ori în timp ce boala diareică iniţială se rezolvă. 

Copiii preşcolari şi vârstnici sunt mai predispuşi la insuficienţă renală acută; la o parte 
din aceştia pot să apară sechele renale pe timp îndelungat. Manifestările HUS pot fi ulterior 
complicate prin apariţia unor fenomene neurologice şi implicarea altor organe, ca de exemplu 
purpura trombotică trombocitopenică. 


111 


Un prim pas în producerea infecţiei este aderarea E. Coli O157H7 de celulele mucoasei 
intestinale, proces care necesită intimina pentru a induce leziunile caracteristice de ataşare şi 
ştergere a marginii microviloase a celulelor epiteliului intestinal. 

Unii autori menţionează importanţa, în ataşarea tulpinii de EHEC, a unei proteine Esp- 
E. Ataşarea se produce datorită unei interacțiuni strânse între bacterie şi membrana 
eucariotelor, cu formarea unor prelungiri de actină. În timpul infecţiei, proteina Esp-E este 
eliberată în citoplasma celulelor gazdă infectate, unde poate fi detectată ca o proteină cu 
greutatea moleculară de 90 KDa. 

Proteina Esp-E translocată este tirozinfosforilată şi această formă modificată este 
identică cu receptorul pentru intimina al EPEC (Hp 90). E. Coli O157H7 nu are capacitate de 
tirozin-fosforilare a Esp-E şi diferă, din acest punct de vedere, de alte bacterii care produc 
leziuni de ataşare şi ştergere a celulelor epiteliului intestinal EPEC. 

Sursa cea mai importantă de infecţie cu E. Coli Ojs57 este carnea tocată de vita 
insuficient prelucrată termic şi alte produse bovine. Doza infecțioasă este mică, iar răspândirea 
poate avea loc atât de la persoană la persoană, cât şi transmiterea directă de la vite la om. 
Pentru a preveni infecția trebuie acordată atenţie stadiilor de producţie, prelucrare şi preparare 
a alimentelor din carne de vită. 

Persistenta şi circulaţia tulpinilor de E. Coli Oj57 în mediul înconjurător ar putea fi 
explicată prin descrierea recentă ca rezervor a populațiilor de păsări migratoare. 


Diagnosticul de laborator 

În cazul enterocolitelor produse de diferite serotipuri de E. Coli diagnosticul 
bacteriologic este dificil, pe de o parte pentru că E. Coli este un constituent obişnuit al 
microbiocenozei intestinale, iar pe de altă parte, în practica de uz curent nu se folosesc 
tehnicile pentru evidenţierea diverşilor factori de patogenitate, cu excepţia testului Sereny. 

Există la ora actuală tehnici moderne pentru identificarea acestor factori (PCR, ELISA, 
sonde genetice, culturi de celule), dar acestea sunt folosite numai în situaţii clinice sau 
epidemiologice deosebite. 

În cazul enterocolitei produse de ETEC este necesară evidenţierea producerii de LT sau 
ST, aceste toxine putând fi identificate printr-o varietatea de teste: ELISA, latex, coaglutinare 
sau prin tehnici de hibridizare ADN utilizând oligonucleotide sintetice pentru genele care 
codifică toxinele. 


Tratament 

În toate enterocolitele produse de diverse serotipuri de E. Coli esenţială este corectarea 
tulburărilor hidroelectrolitice. Se asociază tratamentul cu antibiotice, alese în funcţie de datele 
obţinute după efectuarea antibiogramei, dată fiind apariţia unui număr din ce în ce mai crescut 
de tulpini rezistente. 


INFECTHLE CU SALMONELLA 


Salmonella este cel mai vast si mai complex gen al familiei Enterobacteriaceae, 
cuprinzând actualmente mai mult de 2000 serotipuri caracterizate prin specificitatea lor 
antigenică: antigen somatic "O", antigen flagelar H şi antigen Vi prezent doar la Salmonella 
typhi, Salmonella paratyphi C şi Salmonella Dublin. 

Genul Salmonella prezintă caracterele generale ale familiei Enterobacteriaceae: bacili 
gram negativi, nesporulati, aerob anaerob facultativi, oxidazo-negativi, reduc nitrații la nitriti, 
mobili. 

Se disting Salmonella strict umane, numite şi "majore" (Salmonella typhi, Salmonella 
paratyphi A, B, C) şi Salmonella ubiquitare, numite şi "minore". 

Rezervorul de bacterii este reprezentat de bolnavi şi de purtători sănătoşi, deoarece 
după vindecarea clinică, unii subiecţi (1-2%) devin purtători cronici şi continuă să elimine 
Salmonella prin materiile fecale şi urină. 

Contaminarea omului se face pe cale bucală. Frecvența infecţiei cu Salmonella este în 
creştere, fiind favorizată mai ales de alimentele preparate cu mult timp înainte de a fi 
consumate, în care bacteriile se pot multiplica; în principal, transmiterea se face prin produse 
de carne, prăjituri cu cremă şi ouă, în special de rață. 

Infecţiile produse de Salmonella sunt următoarele: febra tifoidă şi febrele paratifoide 
cauzate de Salmonella typhi şi Salmonella paratyphi A şi B, toxiinfectiile alimentare produse 
mai frecvent de Salmonella enteritidis, Salmonella typhimurium, Salmonella Panama, 
Salmonella cholerae-suis, stări septico-piemice care au ca şi agenţi etiologici mai ales 
Salmonella din grupul C. 


FEBRA TIFOIDA 


Febra tifoidă este o infecție sistemică severă, specific umană, care este produsă de 
Salmonella typhi. 

Tablouri clinice asemănătoare, mult mai puţin severe, pot realiza şi alte tipuri de 
Salmonella: Salmonella paratyphi A, B şi uneori C. 


Patogenitate 

Salmonella typhi pătrunde în organism pe cale digestivă, traversează bariera intestinală 
şi ajunge în sistemul limfatic anexat tractului digestiv. Pe măsură ce germenii se înmulțesc în 
organele limfoide ei trec în sânge provocând bacteriemie typhică cu diseminarea lor în toate 
organele şi țesuturile. O parte din germeni sunt distruşi in organism, iar o altă parte sunt 
eliminaţi pe diverse căi: biliară, intestinală şi renală. 

În urma lezării bacteriilor se eliberează endotoxina (LPS) care, prin acţiunea directă 
asupra SNC antrenează starea de obnubilare caracteristică febrei tifoide şi uneori colapsul 
cardio-vascular. 


Clinic 

Din punct de vedere clinic, febra tifoidă evoluează cu perioadele caracteristice bolilor 
infecțioase: perioada de incubație, de debut, de stare şi de convalescenta. În cadrul acestor 
perioade, tabloul clinic poate îmbrăca o serie întreagă de aspecte, de la formele cele mai 
uşoare, ambulatorii, până la cele mai grave; de la forme cu o durată de câteva zile până la 
forme prelungite de 3-4 luni. Există apoi forme cu diferite manifestări viscerale legate de 
vârstă. 

Perioada de incubație este, în mod obişnuit, de aproximativ 14 zile. De obicei, debutul 
în febra tifoidă este insidios, organismul trecând pe nesimţite din starea de sănătate spre cea de 
boală. Primele semne de debut sunt: senzația de oboseală, dureri vagi în tot corpul, în 
musculatură, în extremităţi, cefalee intensă şi persistentă, inapetenta, greață, senzația de 
greutate şi balonare abdominală după mâncare, acompaniate de febră. În această fază bolnavul 
poate prezenta diaree, mai frecvent, însă, semnalându-se constipatie. Uneori există insomnii, 
somn agitat, amețeli. 

În perioada de stare, tabloul clinic este dominat de febră (40-40,5*C), stare tifică, 
tradusă prin apatie, obnubilare, sindrom cutanat (10-15%) reprezentat de rozeole tifice, erupții 
specifice ce se manifestă sub forma unor pete lenticulare rozacee de 1-3 mm diametru, 
localizate cu predilecție în regiunea toraco-abdominală. 

În general, rozeolele sunt pete pur congestive pentru că la digitopresiune sau la 
distensia tegumentului dispar, pentru a reapărea la încetarea exercitării acestor cauze mecanice. 

Data apariţiei lor este destul de precoce, fiind prezente in a Vl-a - a IX-a zi de la 
debutul bolii, deci la începutul perioadei de stare; rar pot să apară mai timpuriu sau mai târziu. 
Apar în serii succesive şi nu toate deodată. Durata totală a erupției este de 6-21 zile. 

Valoarea lor pentru diagnosticul pozitiv al febrei tifoide este foarte mare, totuşi lipsa lor 
nu poate îndepărta definitiv diagnosticul. 

Perioada de stare durează, în cazurile mai uşoare, 1-2 săptămâni, însă, de obicei, este 
mai lungă de - 2-3 săptămâni -. Există şi forme prelungite cu durata de 4-6 săptămâni. 

Durata perioadei de convalescenţă este variabilă, în cazurile mai uşoare 3-4 săptămâni, 
în cele mai grave 4-6 săptămâni sau mai mult. 


Diagnosticul 

Diagnosticul de febră tifoidă, ca de altfel în toate bolile infecțioase, se bazează pe 
simptomele clinice şi pe datele de laborator. Numai cu ajutorul semnelor clinice nu este posibil 
să diferentiem febra tifoidă de cele paratifoide. 

Pentru precizarea diagnosticului etiologic este necesară izolarea şi identificarea 
Salmonellei typhi, Salmonellei paratyphi A sau a Salmonellei paratyphi B. De altfel, 
diagnosticul clinic şi de laborator se completează reciproc. 

Diagnosticul etiologic se face prin izolarea şi identificarea Salmonellei typhi, 
Salmonellei paratyphi A sau a Salmonellei paratyphi B din diversele produse recoltate de la 
bolnavi: sânge, materii fecale, urină sau prin evidenţierea anticorpilor specifici din organismul 
bolnav fata de aceste Salmonella. 

Fiind o boală septicemică şi germenul cauzator aflându-se în circulaţia sangvină încă 
din primele faze ale bolii, pentru diagnosticul bacteriologic al febrei tifoide se face 
hemocultura. 

Începând cu săptămâna a II-a de boală, se poate face coprocultura si urocultura, bacteria 
eliminându-se prin materii fecale şi urină, iar mai târziu se poate face medulocultură. 

Deoarece bacilii tifici pot fi în număr redus, primele însămânţări se fac pe medii de 
îmbogăţire, care favorizează dezvoltarea acestora, inhibând creşterea Escherichiei Coli şi a 
altor bacterii din flora intestinală. 

De pe mediile de îmbogăţire, după o durată de incubație la 37°C, optimă pentru 
dezvoltarea salmonelelor, între 6 şi 8 ore, se fac pasaje pe medii solide de izolare (toate mediile 
de izolare conţin un zahăr, de obicei lactoză şi un indicator care evidenţiază virajul produs în 
pH-ul mediului sub acţiunea germenilor). Pe aceste medii Salmonella se dezvoltă sub formă de 
colonii lactozo negative şi toate coloniile suspecte sunt supuse procedeelor de examinare 
microscopică şi de aglutinare pe lamă. 

Identificarea germenilor din genul Salmonella se bazează mai ales pe structura 
antigenică, fiecărei specii corespunzându-i o anume formulă antigenică. 

Diagnosticul serologic se face prin reacţia WIDAL care evidenţiază în sângele 
bolnavilor anticorpi fata de antigenele O şi H ale Salmonellei typhi, Salmonellei paratyphi A şi 
B. 

La bolnavii vaccinati, în primele trei luni de la vaccinare nu se poate pune diagnostic 
prin reacţia serologică şi în aceste cazuri se foloseşte numai diagnosticul bacteriologic. 

Stabilirea unui diagnostic precis de febră tifoidă este important din punct de vedere 
clinic pentru adoptarea unei conduite adecvate terapeutice, dar şi din punct de vedere 
epidemiologic pentru a lua măsurile potrivite de combatere şi profilaxie. 


Tratamentul 

În cazul bolnavilor cu febră tifoidă, repausul la pat este obligatoriu. Este necesară 
supravegherea îndeaproape a igienei bolnavului, regimului alimentar cu scopul de a stimula 
capacitatea de apărare a organismului. 

Tratamentul cu antibiotice va fi orientat dupa efectuarea antibiogramei, existand 
numeroase antibiotice eficiente in febra tifoidă: cloramfenicolul, amoxicilina, ampicilina, 
cefalosporinele de generaţia a III-a, fluoroquinolonele. 


FEBRELE PARATIFOIDE 


Febrele paratifoide sunt boli infecțioase acute, asemănătoare ca manifestări clinice cu 
febra tifoidă, produse de Salmonella paratyphi A, Salmonella paratyphi B şi uneori Salmonella 
paratyphi C. 

Diferentele intre febra tifoida si febrele paratifoide sunt minore si greu de sesizat clinic, 
diagnosticul pozitiv de febra tifoida fiind posibil numai prin izolarea si identificarea uneia 
dintre salmonele. 

Rezultatele obtinute prin reactia de aglutinare WIDAL nu pot fi luate in considerare cu 
certitudine pentru diagnosticul pozitiv, decat in prezenta unor simptome clinice si hematologice 
care sustin diagnosticul. 


Tratamentul 

Tratamentul febrelor paratifoide se face conform antibiogramei, care stabileşte 
sensibilitatea microorganismului izolat de la bolnav. 

Antibioticele folosite in tratamentul salmonelozelor trebuie sa penetreze in celula, sa se 
elimine sub forma activă pe cale biliară şi să realizeze o concentraţie limfatică superioară CMI 
(concentraţia minimă inhibitorie). Administrarea orală este cea care asigură cea mai bună 
concentraţie limfatică. 


ENTERITE ŞI TOXIINFECȚII ALIMENTARE CU SALMONELLA 


Gastroenteritele se manifestă cu scaune diareice, dureri abdominale, febră şi stare 
generală alterată, semne care apar după o perioadă de incubație de 1-3 zile. În cele mai multe 
cazuri, scaunele diareice sunt reduse ca volum, fără sânge şi numai în cazuri excepţionale apar 
scaune voluminoase şi cu caracter apos sau chiar scaune cu sânge însoţite de tenesme. 

Patogenitatea este multifactorială, au fost definiti mai multi factori de patogenitate a 
căror contribuţie la manifestările bolii rămâne discutabilă: capacitatea de a penetra şi a se 
multiplica în celulele epiteliale (invazine), capacitatea de a elibera enterotoxine, o citotoxină, 
serorezistenta, LPS şi chiar motilitatea. 

Macrofagul fagociteaza, dar nu omoara bacteria, ceea ce explica aparitia, in special la 
persoanele cu deficienţe imune severe, a unei complicaţii ca urmare a colonizării sau infectiilor 
gastrointestinale. 

Antibioticul de electie în aceste cazuri este ampicilina, cloramfenicolul fiind o 


rezistenţei. 
Profilaxia salmonelozelor 


Profilaxia salmonelozelor se face prin aplicarea strictă a regulilor de igienă colectivă 
(controlul bacteriologic al reţelelor de distribuţie a apei potabile şi al alimentelor) şi de igienă 
individuală (detectarea purtătorilor sănătoşi, mai ales în rândul persoanelor care lucrează în 
industria alimentară). 

Vaccinul antitifoidic TAB nu este inclus în schema de vaccinuri obligatorii la noi în 
tara, dar este recomandat militarilor şi persoanelor expuse profesional. 

INFECTIA CU YERSINIA ENTEROCOLITICA 


Genul Yersinia cuprinde, printre alte specii patogene pentru om, şi Yersinia 
enterocolitica, responsabilă de enterocolite. 

Contaminarea se face pe cale digestivă, excepţional pe alte căi (subcutanată sau 
oculară). Apariţia infecţiei cu Yersinia enterocolitica la om ar putea fi atribuită, pe de o parte, 
capacităţii acestei specii de a se multiplica la temperatură scăzută, iar pe de altă parte, prezenţei 
frecvente a bacteriei în anumite alimente. 


Fiziopatologie 

Yersinia enterocolitica posedă mai multi factori de virulență codificati de o plasmida de 
45 MDa. Poarta de intrare este ileonul terminal şi cecul, la nivelul cărora sunt observate, de 
altfel, şi principalele leziuni inflmatorii şi ulceratii. Bacteria se multiplică intracelular, în 
mucoasă, ducând la apariţia de granuloame inflamatorii şi microabcese, care evoluează spre 
necroză. Bacteria se multiplică, de asemenea, în celulele mononucleate din ganglionii 
mezenterici, cu formarea de granuloame inflamatorii. Adenita mezenterică poate să prezinte un 
aspect tumoral. 


Clinic 

Tabloul clinic al infecțiilor cu Yersinia enterocolitica este comparabil cu cel produs de 
alte bacterii intestinale. Perioada de incubație este de 4-10 zile. 

La copiii mici boala se manifestă prin diaree apoasă, rareori în materiile fecale fiind 
prezente striuri sanguinolente. Copiii mai mari şi adulţii tineri prezintă diaree apoasă însoţită de 
febră şi dureri abdominale localizate în fosa iliacă dreaptă; se constată leucocitoză şi apar, de 
regulă, şi vărsături. Toate acestea impun un diagnostic diferenţial cu apendicita acută. 


Diagnosticul 

Yersinia prezintă caracterele generale ale Enterobacteriaceaelor şi poate fi identificată 
prin diagnostic bacteriologic şi/sau diagnostic indirect serologic. 

Pentru izolarea Yersiniei enterocolitica, produsele patologice principale sunt materiile 
fecale şi ganglionii mezenterici. 

Yersinia enterocolitica este prezentă în materiile fecale în timpul diareei şi poate 
persista săptămâni, până la luni după vindecarea clinică. 


Tratamentul 

Afectiuni ca enterocolita şi adenita mezenterică, produse de Yersinia enterocolitica, 
sunt infecţii autolimitate. 

Cele mai multe tulpini sensibile la cefalosporine de generaţia a III-a care sunt indicate 
în terapie, asociate sau nu cu aminoglicozidele. 

Mai pot fi utilizate în terapie şi fluoroquinolonele, trimetoprim-sulfametoxazol şi nu se 
utilizează niciodată cefalosporinele de primă generaţie şi penicilinele, deoarece, fata de aceste 
antibiotice, Yersinia enterocolitica este rezistentă, prin producerea unor cefalosporinaze 
inductibile şi a unor B-lactamaze constitutive. 


HOLERA 


Holera este o boală infecțioasă strict umană cauzată de Vibrio cholerae, un bacil gram 
negativ, încurbat, mobil, datorită unui singur flagel situat polar. Vibrionul holeric aparţine 
familiei Vibrionaceae, care cuprinde bacterii larg răspândite în natură, unele fiind prezente în 
apele de suprafaţă dulci sau sărate, altele găsindu-se la moluşte, crustacee, peşti sau chiar alge. 

Ingerarea de apa sau alimente contaminate, ca si consumul de scoici sau fructe de mare, 
poate determina aparitia bolii. Omul este principalul rezervor de Vibrion holeric, fie ca bolnav, 
fie ca purtator sanatos. 


Patogeneza 

Vibrionul holeric pătrunde în organism pe cale digestivă si se multiplică rapid in 
lumenul intestinal. Bacteria traverseaza stratul de mucus care protejeaza enterocitele si adera la 
marginea in perie fara sa traverseze mucoasa. 

Principalul factor de virulenta in fiziopatologia holerei este enterotoxina elaborata de 
toate sursele de vibrioni patogeni. Enterotoxina. de natură proteică, cu o greutate moleculară de 
84000 Da, este formată din două fragmente A şi B. Fragmentul B permite fixarea toxinei pe 
gangliozidul GM 1 al enterocitelor, iar subunitatea A are acţiune enzimatică. 

Enterotoxina holerică activează adenilat ciclaza, antrenând o acumulare de AMP ciclic, 
care modifică funcţia celulei epiteliale intestinale din celulă absorbantă în celulă secretoare de 
H20 şi electroliți. Nu există leziuni morfologice ale mucoasei intestinale, fiind caracteristice 
doar modificările funcţionale ale acesteia. 

Doza infectantă minimă este variabilă, deoarece aciditatea sucului gastric este un 
parametru important de care depinde doza infecțioasă; aceasta va fi mult mai scăzută la 
persoanele care prezintă hipo sau aclorhidrie. 


Clinic 

Holera debutează brusc, după o incubație de câteva ore, printr-o diaree apoasă asociată 
cu dureri abdominale intense şi vărsături. În faza acută a bolii, scaunele diareice au un aspect 
riziform şi sunt în număr mare, având drept consecinţă deshidratarea masivă a bolnavului. 

Poate să apară slăbiciune, tahicardie, scăderea turgorului cutanat, iar moartea survine 
prin colaps cardio-vascular, cu acidoză şi insuficienţă renală. Pot fi observate diferite grade de 
gravitate ale bolii, de la forma cea mai gravă, descrisă mai sus, până la simpla diaree sau chiar 
forma asimptomatică, la purtătorii sănătoşi. Simptomatologia holerei este legată de pierderea 
unei cantități mari de apă şi electroliți, scaunele diareice putând să depăşească volumul de 20 
V/zi. 

În afară de V. cholerae au mai fost izolate din sindroame diareice legate de consumul 
alimentelor de provenienţă marină şi alte specii, ca V. parahaemolyticus. 


Diagnosticul de laborator 

În cazul bolnavilor, diagnosticul de laborator presupune examenul bacteriologic al 
materiilor fecale şi al lichidului de vărsătură. 

Examenul microscopic direct din aceste produse patologice poate evidenția, pe 
preparatul nativ, o mobilitate caracteristică vibrionilor, iar pe frotiul colorat gram, o floră 
monomorfa, bacili gram negativi incurbati. 

Izolarea vibrionului holeric necesită însămânţarea produselor patologice mai întâi pe un 
mediu de îmbogăţire (apă peptonată alcalină) şi, după incubare 6 h la 37°C se însămânţează pe 
medii de izolare, mai utilizat fiind mediul BSA (săruri biliare-agar). 

Coloniile care se dezvoltă pe acest mediu sunt folosite pentru identificare pe baza 
proprietăţilor biochimice, indispensabile pentru diagnostic, a proprietăţilor antigenice şi 
eventual pe baza proprietăţilor de patogenitate (testul ansei ileale izolate pe intestinul de 
iepure). 


Tratament 

Holera este o boală cu declarare obligatorie. 

Tratamentul holerei şi al gastroenteritelor este o urgenţă medicală care constă într-o 
reechilibrare hidroelectrolitică masivă a bolnavului, pe cale parenterală şi în antibioterapie, 
care se face conform rezultatelor obţinute în urma testării tulpinii izolate la antibiotice. 

Multirezistenta este relativ rara la speciile genului Vibrio si majoritatea antibioticelor 
utilizate în terapie rămân active pe Vibrio (aminozide, cloramfenicol, quinolone). 


Profilaxia 
Profilaxia holerei se bazează pe măsuri de igienă individuală şi coletivă, precum si pe 
supravegherea resurselor de apă şi a modalitatilor de preparare a alimentelor. 


INFECȚIA CU CAMPYLOBACTER 


Campylobacter sunt bacili gram negativi, subțiri, incurbati, în formă de virgulă sau de 
S, mobili datorită unui cil situat polar, microaerofili. Campylobacter jejuni, bacterie frecvent 
responsabilă de diarei la om, cel mai adesea sub formă de cazuri sporadice, aparţine grupului 
de bacterii catalazo pozitive. 

Infecția cu Campylobacter jejuni este o enterocolită acută cu diare mucosanguinolenta, 
însoțită de dureri abdominale şi uneori febră, care se vindecă spontan în aproximativ 10 zile, 
dar există posibilitatea de reşută. Datorită mobilităţii sale, bacteria poate traversa stratul mucos 
şi poate penetra în enterocit. 

Caracterul de invazivitate al bacteriei se evidenţiază prin prezenţa de leucocite şi sânge 
în materiile fecale ale bolnavilor. 

Semnele şi simptomele infecţiei cu Campylobacter jejuni se suprapun, de multe ori, cu 
ale enterocolitelor cauzate de Salmonella şi Shigella, ceea ce necesită un diagnostic diferenţial, 
care poate fi precizat numai prin examen bacteriologic. 

Rareori pot să apară complicaţii de tipul ulceraţiilor, caz în care este necesar 
diagnosticul diferenţial cu rectocolita hemoragică (RCH) sau boala Crohn. Au fost semnalate şi 
manifestări extradigestive ca: septicemii (9% din cazuri), colecistite, peritonite sau artrite. 


INFECȚIA CU STAFILOCOC 


Infectiile stafilococice sunt foarte frecvente şi au aspecte clinice foarte variate; uneori 
infecția cu Staphylococcus aureus se poate manifesta ca o enterocolită acută. 

Cel mai adesea, prezența Staphylococcus aureus în materiile fecale nu are nici o 
importanţă. Enterotoxina cu determinism plasmidic, eliberată de acesta, rezistentă la acţiunea 
sucurilor digestive, poate determina diaree şi vărsături, ce au ca urmare deshidratarea 
bolnavului. De regulă, evoluţia este benignă, dar la nou-născut şi la persoanele vârstnice pot să 
apară pierderi hidro-electrolitice importante. 


INFECȚIA CU CLOSTRIDIUM DIFFICILE 


Clostridium difficile este agentul etiologic al colitei pseudomembranoase, infecţie care 
apare în urma unui dezechilibru al florei normale dupa o antibioterapie. Antibioticul care 
favorizează apariţia acestei enterocolite este clindamicina. 

Clostridium difficile se multiplică în colon şi eliberează una sau mai multe toxine care 
provoacă o leziune inflamatorie a mucoasei colonului. 

Inflamatia nu este foarte severă, singurul simptom care apare este diareea; dacă 
leziunile sunt mai extinse, boala evoluează ca o  colită pseudomembranoasa, 
pseudomembranele conţinând fibrină, leucocite, hematii şi resturi de celule. 

Progresia bolii determină apariţia focarelor de necroză, urmate de perforatii, peritonite 
şi uneori chiar septicemie cu Clostridium difficile. 

Diagnosticul de colită pseudomembranoasa se precizează prin examen endoscopic, 
sigmoidoscopie şi colonoscopie. 

Un diagnostic etiologic presupune evidenţierea în materiile fecale a Clostridium 
difficile. 

Atitudinea terapeutică de urgenţă constă în întreruperea antibioterapiei şi, dacă se 
impune, se indică rehidratare pentru refacerea echilibrului hidro-electrolitic. 


2) AFECŢIUNI INTESTINALE INFLAMATORII INFECTIOASE ACUTE 
PERAZITARE 


Sun boli destul de frecvente încă, denotând de cele mai multe ori o precară igienă 
sanitară. 
Acţiunea patogenă a parazitilor este complexă, manifestându-se prin următoarele 
tulburări: 
-inflamatii (acţiune directă asupra mucoasei, dezechilibrul florei bacteriene); 
-mecanice (ileus prin ghem de ascarizi, migrarea în coledoc); 
-morfologice (ulceratii superficiale ale mucoasei); 
-denutritie (prin consumul alimentelor de către paraziți, tulburări de absorbţie); 
-alergice (prurit); 
-toxice (prin acţiunea exo- şi endotoxinelor parazitare). 
Cele mai frecvente parazitoze la om sunt date de infestatia cu: 
-protozoare: Entamoeba histolytica, Giardia intestinalis şi Balantidium coli; 
-nematode: Ascaris lumbricoides, Oxiuris vermicularis, Strongiloides stercoralis, 
Trichinella spiralis, Anchilostoma duodenalis, Trichiuris trichiura (tricocefalul); 
-cestode: Tenia saginata, Tenia solium, Hymenolepis nana, Botriochephalus latus. 


DIZENTERIA AMOEBIANA 


Boala este produsa de Entamoeba histolytica, care face parte din clasa rizopode, ordinul 
gimnoamibienilor, familia amoebidae, parazit întâlnit în intestinul omului atât în stare 
vegetativă cât şi în stare de chist. 

În privinţa rezervorului de infecţie, omul reprezintă factorul principal, dar boala mai 
poate fi transmisă de maimuţă şi de şobolan. Veriga intermediară este reprezentată de muscă. 
Boala apare cu o frecvenţă crescută în regiunile tropicale. 


Diagnostic 

Se pune pe baza: 
-simptomatologiei clinice 
-explorărilor paraclinice. 


Manifestările clinice 
Se caracterizează prin: 

-debutul bolii poate fi brusc, cu dureri abdominale difuze, frisoane, greață şi vărsături 
urmate de diaree care în final ia aspectul dizenteriform clasic. 

-boala poate debuta şi lent, cu manifestări necaracteristice: scădere ponderală, falsă 
constipatie, dureri în fosa iliacă stângă sau dreaptă, eructatii postprandiale, transpiratia 
palmelor şi plantelor, somnolenta sau agitaţie, diminuarea memoriei pentru ca ulterior să se 
instaleze sindromul dizenteric. 

-sindromul dizenteric se manifestă prin dureri abdominale colicative (la interval de 2-3 
ore sau chiar din oră în oră), între colici bolnavul acuzând frecvent o durere abdominală surdă, 

mai accentuată noaptea, localizată pe traiectul colonului până la orificiul anal, însoțită de 
necesitatea imperioasă de defecatie. Tenesmele rectale, totdeauna prezente, sunt supărătoare şi 
obositoare pentru bolnav. În cazurile grave pot apărea şi tenesme vezicale. 

-scaunele dinsindromul dizenteric, în număr de 4-6/zi în formele uşoare până la 20- 
30/zi în formale severe, au un caracter mucos, la care se adaugă apoi sânge şi resturi de 
mucoasă sfacelată (scaun muco-membranos). 

-în fazele avansate ale bolii în scaune predomină o serozitate cu aspect particular 
(scaune sero-seroase). 


Evoluţia bolii poate lua aspecte diferite. În cazul unui diagnostic timpuriu, urmat de 
instituirea tratamentului, fenomenele cedează rapid. Dacă diagnosticul, şi implicit tratamentul, 
întârzie, boala poate evolua transformându-se într-o formă gravă, cu complicaţii majore, locale 
sau la distanţă, putând duce chiar la exitus. 

Nu de puţine ori însă, fenomenele cedează treptat, bolnavul intrând, după 3-4 săptămâni 
într-o fază de vindecare aparentă. Această remisiune se produce prin transformarea formelor 
invadatoare de E. histolytica în E. minuta, neinvadatoare, acestea devenind majoritare. 

Din păcate formele de E. histolytica rămase îşi continuă activitatea patogenă şi, în 
anumite momente, produc din nou la nivelul mucoasei modificări histopatologice caracteristice 
bolii active, iar clinic reapare simptomatologia descrisă. 

În cazul formelor clinice prelungite şi severe apar complicaţii locale şi la distanţă, 
exprimate clinic prin: 

-hemoragie digestivă inferioară; 

-perforatie cu peritonita; 

-suprainfectie cu anaerobi (forma gangrenoasă); 

-amoebomul (tumora benigna care poate lua aspect de psudopolipi sau, cand 
este cuprins in antregime peretele intestinal, de tumora de colon); 

-apendicita amebiana; 

-abcesul amebian hepatic (cu evoluţie în două etape: presupurativa şi 
supurativă=abces propriu-zis); 

-abces amebian pulmonar sau cerebral; 

-artrita amebiană. 


Investigaţiile paraclinice cuprind: 
-evidentierea formelor vegetative sau chistice de E. histolytica în materiile fecale; 
-reacții serologice: reacția de hemaglutinare şi reacția de precipitare (în special pentru 
localizarea hepatică) şi mai nou prin reactile de imobilizare şi latex aglutinare; 
-examenul morfologic cu evidenţierea leziunii caracteristice — abcesul “în buton de 
cămaşă” — sau ulceratii larg deschise al suprafaţă cu păstrarea integrităţii muscularei mucoasei. 


Tratamentul 

Se bazează pe un arsenal foarte larg de medicamente ce se administrează diferențiat în 

funcţie de localizare, stadiul de evoluţie, teren individual şi toxicitate. 

e Emetina — este considerat cel mai eficient medicament. Doza zilnică este de 0,001 
g/kg corp, repartizată în două prize, sub formă de injecții subcutanate, timp de 10 
zile, ciclu ce se repetă după o pauză de 6 săptămâni. În vederea evitării efectelor 
secundare (cardiotoxicitate mare), ciclul de 10 zile poate fi subdivizat în două cure de 
câte 5 zile separate printr-o pauză de 2 zile. În general doza maximă, de siguranţă, per 
ciclu este de 0,5-0,6 g. Sunt disponibile şi produse cu administrare orală (Emetoplix — 
camfosulfonat, f. a câte 2 ml, conţinând 0,056 g. sobstanta). Se recomandă asocierea 
la tratamentul cu emetină a vitaminei B1 şi chiar 1-2 mg/zi de sulfat de stricnină. 

e 2-dehidroemetina — este un produs sintetic, cu efecte secundare mult mai reduse ca 
emetina. Doza este de 120 mg/zi, 10 zile consecutiv, administrate subcutanat. 

Preparatul oral (tb. de 0,01 g) se administrează in doză de 1-1,5 mg/kg corp/zi (2-3 
tb. x 3/zi). 

e Conesina — se prezintă sub forma de comprimate de 0,1 şi 0,02 g. Este foarte iritanta 
pentru sistemul nervos. Se recomandă forma de bromhidrat de aminooxicomesina în 
doze descrescătoare. Adulţi: 0,5 g/zi 5 zile; 0,4 g/zi următoarele 4 zile; 0,3 g/zi 3 zile, 
0,2 g/zi 2 zile; 0,1 g/zi în ultima zi. La femei doza se reduce cu 1/3. La copii se 
folosesc comprimate de 0,02 g, maxim 5 cp/zi, doza totală fiind de 0,6 g. Produsul 
este eficient şi în faza cronică a bolii. 

e Yatrenul (Mixiode, Anayodin) — se prezintă sub formă de pilule de 0,25 g de acid 
iodo-oxichinolein-sulfonic. Se începe cu 3 pilule în prima zi, crescând progresiv doza 
zilnică până la 9 pilule/zi, ciclu de 7 zile. Preparatul poate fi administrat şi rectal, sol 
0,5-1%, 200 ml/zi, timp de o săptămână. În clismă se adaugă şi câteva picături de 
Laudanum. 

e Bemarsal (compus arsenical) — cpr. de 0,5 g. Doza pentru adult este de 4 cpr./zi, în 2 
prize, timp de 10 zile. La copii se administrează 0,05 g/kg corp/zi. 

e Ambilhar — (niridazol) — cpr. a 0,5 g. Se administrează în doză de 25 mg/kg corp/zi, 
ciclu de 7-10 zile. 

e Metronidazolul — este eficient în doze mari. Se admiistrează în doză de 40 mg/kg 
corp/zi timp de 10 zile. 

e Antibioticele sunt indicate în formele grave, complicate. Unele antibiotice au un efect 
direct antiamebian, cum ar fi clortetraciclina sau oxitetraciclina administrate i.m. 3 
g/zi, cură de 14 zile. 


diverse scheme de tratament în amebiaza intestinală. Una dintre acestea este prezentată în 
tabelul următor: 
Forma clinică Medicatie Doza pentru adulţi 
Iodochinol (Yodoxin) 3 x 0,65 g/zi, 20 zile 
J A sau 
PRC poms Oman a Paramoicina 25-30 mg/kg/zi, 3-7 zile 
chisturi 
sau 
Diloxanid furoat 3 x 0,5 g/zi, 10 zile 
Metronidazol 0,75 g x 3/zi, 10 zile 
urmat de 
Todochinol ca mai sus 
Forme intestinale severe sau 
Dehidroemetina 1-1,5mg/kg/zi(<90mg/zi) 
urmată de 
Todochinol ca mai sus 
Metronidazol ca mai sus 
Forme intestinale medii urmat de 
Iodochinol ca mai sus 


Profilaxia: masura cea mai importanta o constituie depistarea si tratarea bolnavilor 
pentru suprimarea surselor de infectie. 

Tot la fel de importante sunt şi: igiena personală (cu deosebire spălatul mâinilor), 
editarea transmiterii bolii prin apă şi sol contaminate cu fecale. 

Controlul la angajare şi periodic al personalului din sectoarele speciale (alimentar, 
aprovizionare cu apă, colectivităţi de copii) este o măsură profilactică importantă. De asemena 
acţiunile de stârpire a mustelor, gândacilor de bucătărie şi a şobolanilor. 

DIZENTERIA CILIARA 


Balantidioza sau dizenteria ciliară este o parazitoză mai rar întâlnită, produsă de 
Balantidium coli, protozoar din ordinul Spirotrichida, familia Balantidiidae, clasa Ciliata. Este 
un parazit al porcului care întâmplător poate ajunge la om. De cele mai multe ori, parazitul 
trăieşte în colonul omului fără a produce suferinţe. Boala apare în anumite condiţii: scăderea 
rezistenţei gazdei sau virulență deosebită a parazitului. Infestatia manifestă se întâlneşte in 
zona temperată şi caldă. 


Diagnosticul 

Se pune pe baza: 
-simptomatologiei clinice 
-explorărilor paraclinice. 


Diagnosticul clinic este dificil în formele uşoare şi moderate de boală, unde 
simptomatologia este săracă şi nespecifică. În formele severe tabloul clinic este dominat de 
sindromul dizenteric, adeseori foarte intens, manifestat prin: 

-dureri abdominale difuze, uneori cu caracter colicativ; 
-tenesme rectale; 
-scaune diareice, neformate, apoase, amestecate cu mucus, puroi şi sânge. 

Bolnavii mai prezintă subfebrilitate sau febră, greturi, vărsături, scăderea apetitului, sete 
accentuată, astenie fizică. 

Gravitatea bolii rezidă în evoluţia lungă şi complicațiile locale sau la distanţă care pot 
surveni (perforatii cu peritonită; diseminare în ganglionii mezenterici, pleura sau ficat). 

Explorările paraclinice urmăresc stabilirea etiologiei bolii prin evidenţierea parazitului 
în stare vegetativă sau chistică în materiile fecale. Examenul parazitologic trebuie repetat la 
interval de 7-10 zile. Activarea parazitului pe medii de cultură poate fi uneori utilă. 

Rectoscopia cu recoltare de material bioptic permite evidenţierea în mucoasă a unor 
ulceratii largi, asemănătoare celor din amebiază (“în buton de cămaşă”). 

Nespecific, în formula leucocitară poate apărea eozinofilie. 


Tratament 

Nu există o medicatie foarte eficientă. Cu rezultate relativ bune sunt folosite: 

e Yatren 105 — sub formă de pilule enterice, de 0,25 g. Se administrează (cu apă 

bicarbonatată) 3 pilule în prima zi, crescând zilnic cu câte o pilulă până la 9 pilule în 
ultima zi de tratament. Produsul poate fi administrat şi în clisma (200 ml sol. 1%). 

e Difetarson (Bemarsal) — este un preparat arsenical sub forma de cpr. de 0.5 g. Doza 

la adulţi este de 4 cpr./zi, timp de 10 zile. La copii se administrează 50 mg/kg corp/zi. 

e Metronidazolul — se administrează 1-1,5 g/zi 10 zile asociat cu Furazolidon. 

e Antibiotice cu activitate antiparazitară: Paramomocina (150000 UI/zi, in 4 prize, 2 

cicluri a câte 5 zile separate de o pauză de 5 zile), Tetraciclina (4 x 0,5 g/zi timp de 
10 zile). 

Profilaxia presupune, pe lângă depistarea şi tratarea celor infestati, acordarea unei atentii 
deosebite dejectiilor provenite de la porcine, care trebuiesc tratate înainte de a fi folosite ca 
îngrăşământ. Respectarea regulilor de igienă individuală şi a celor de igienă alimentară sunt în 
egală măsură importante pentru prevenirea infestării. 


SCHISTOSOMIAZELE 


Aceste parazitoze au particular faptul că în cadrul aceluiaşi gen există patru specii de 
paraziți care produc îmbolnăviri la om: Schistosoma hematobium, S. mansoni, S. intercalatum 

şi S. japonicum. Aceştia sunt paraziti dioici cu sexe separate si nu hermafroditi, formând un 
cuplu, o unitate biologică. Diferenţa dintre genuri constă în gazda intermediară diferită, precum 
şi în localizarea diferită în organismul uman, ceea ce duce la o simptomatologie diferită. 

Parazitoza este răspândită în Africa, Orientul Apropiat, America de Sud şi Centrală, 
Extremul orient (China, Japonia, Filipine). 

Schistosoma haematobium este parazitul cu cele mai mari dimensiuni dintre cele patru 
genuri (masculul 10-15 mm/Ilmm, femela 15-20mm/0,2-0,25mm). 

Ciclul de evoluţie al parazitului este, în linii mari, asemănător celorlalte genuri, dar 
fiecare specie are o altă gazdă intermediară (respectiv altă specie de melc). 

Pentru Sch. Haematobium, rezervotul de instalaţie îl reprezintă omul (foarte rar unele 
specii de maimuțe); pentru Sch. mansoni , în afară de om, mai intervin unele specii de animale 
sălbatice; pentru Sch. japonicum există surse de infestatie multiple (câini, pisici, cai, porci şi 
numeroase animale sălbatice). 

Odată eliminate în mediul exterior, ouăle ajung în apă, iar embrionul, care este foarte vioi 
în ou, produce o crăpătură în coaja oului prin care se elimină miriacidium. Acesta este prevăzut 
cu numeroşi cili vibratili cu ajutorul cărora îşi va găsi gazda intermediară, o moluscă 
gastropodă. În absenţa gazdei intermediare, embrionul moare. 

În interiorul gazdei are loc transformarea într-un nou organism - sporocistul. Din acesta, 
prin înmugurire, se formează mai multi sporocişti-fii, care migrează în hepato-pancreasul 
melcului. Sporociştii-fii se transformă în formaţiuni tubulare în care iau naştere cercarii (din 
cauza cozii bifurcate se mai numesc furco-cercari), ultimul stadiu de evoluţie al parazitului. 
Eliminati din melc, furco-cercarii plutesc în apă în căutarea gazdei definitive. În urma 
contactului cu tegumentele omului, furco-cercarii îşi elimină coada şi devin schistosomele, care 
pătrund prin piele cu ajutorul spinilor anteriori şi a enzimelor din glandele salivare 
(pătrunderea durează 15-20 minute). 

În afară de calea cutanată, cercarii pot pătrunde în organismul omului şi pe cale orală, 
fără a ajunge însă în stomac, ci penetrând mucoasa orală şi urmând aceeaşi cale ca şi parazitii 
pătrunşi tegumentar. Ajunşi în organismul uman, paraziţii, vor trece pe cale circulatorie prin 
inimă — arteră pulmonar — vene pulmonare — inimă, ca apoi să ajungă în capilarele venei porte 
din regiunea hepatică. La acest nivel vor rămâne două luni, până la transformarea în forme 
adulte — masculi şi femele apte să producă ouă. 

În continuare, cuplurile biologice de paraziți migrează prin capilarele mezenterice şi, 
apoi, prin plexul venos perivezical, în vezica urinară, unde depun ouăle şi determină 
manifestările clinice caracterisrice. 

În cazul Sch. mansoni, migrarea finală se produce în capilarele colonului şi rectului, de 
unde şi o altă paletă de manifestări clinice. 

Specia Sch. intercalatum, descrisă în ultimele decenii, are caracteristici morfologice 
asemănătoare Sch. haematobium, dar produce manifestări clinice similare celor din infestatia 
cu Sch. mansoni. 

Sch. japonicum se deosebeşte prin dimensiunile sale variabile şi prin localizarea, în gazda 
finală, la nivelul capilarelor mucoasei ileonului terminal şi colonului ascendent, determinând 
manifestări clinice caracteristice. 

Viaţa parazitului în organismul uman, variază foarte mult, de la câteva luni până la zeci 
de ani. 


Diagnostic 

Diagnosticul clinic este adesea dificil de pus, manifestările clinice variind de la o specie 
la alta. 

Simptomatologia clinică incipientă corespunde fazei toxemice a infestatiei. Este 
consecinţa directă a eliberării unei toxine, în urma morţii parazitilor în organismul gazdă şi 
durează 2-3 lini. În această perioadă, bolnavii prezintă stare de rău general, anorexie, frisoane, 

transpiratii nocturne, febră, urticarie, edem al feţei. Trecerea parazitilor prin capilarele 
pulmonare poate determina apariţia unor fenomene de tip Loffler. 

În formula leucocitară, eozinofilia poate ajunge până la 60%. 

Fenomenele se atenuează treptat, bolnavul devine asimptomatic, dar prin localizarea 
viscerală a parazitilor, ulterior vor apărea fenomene clinice severe. 

Consecutiv localizării Sch. haematobium în capilarele mucoasei vezicii urinare, în faza a 
doua a bolii apar: durere surdă în hipogastru uneori cu caracter colicativ, cu iradiere spre 
coapse şi organele genitale. Uneori durerile sunt provocate de mictiuni. Durerea se însoţeşte 
totdeauna de hematurie (“hematuria egipteană”), uneori sub formă de cheaguri, la sfârşitul 
mictiunii, cu agravare progresivă. 

În cazurile grave, mai ales în zonele endemice, infestatia se extinde de la nivelul vezicii 
urinare în prostată, penis, respectiv în ovare, vagin şi vulvă. 

Trebuie amintită şi cistita purulentă care poate fistuliza. 

În zonele endemice, mai ales în Egipt se pune problema cancerizării polipilor vezicali 
(care contin şi ouă de parazit), aparuti în urma localizării schistosomelor în mucoasa vezicală. 

În timpul migrării parazitului prin plămâni, pot apare arteriolite şi tromboze polmonare, 
leziuni care, prin cronicizare, pot duce la cord pulmonar. 

În faza a doua a bolii Sch. mansoni se localizează în capilarele mucoasei colonului şi 
rectului, unde are loc împerecherea, iar femela depune ouăle în submucoasă. Prin acțiunea 
toxinelor şi prin prezenţa de ouă la acest nivel se produce o îngroşare a subendoteliului 
venulelor care capătă aspect de arteroilă, îm timp ce endoteliul rămâne integru (modificare 
specifică speciei). Se dezvoltă faza ulcerativă, în care bolnavul prezintă dureri abdominale, 
tenesme rectale, diaree cu scaune sanguinolente, secreție catarală sau purulentă. 

Faza a treia — proliferativă se caracterizează prin apariţia de polipi,excrescente ale 
mucoasei (de fapt este efectată submucoasa) pline cu ouă. Polipii pot fi multipli, umplând 
cavitatea rectală. 

Bolnavul prezintă senzaţia de plenitudine permanentă, dureri abdominale şi tenesme. 
Mucoasa rectală poate prolaba şi apar sângerări rectale. 

În faza complicatiilor (a patra) apar: local, abcese rectale, care pot fistuliza în organele 
vecine, iar la distanţă hepatosplenomegalie (“egipteană”), cel mai adesea prin migraţia de 
întoarcere către ficat a parazitilor din mucoasa intestinală. Aceasta poate fi declanşată chiar de 
tratamentul antiparazitar instituit. Se produce o adevărată ciroză periportală determinată de 
paraziți şi ouăle depuse de femelă. Pulmonar pot apărea leziuni asemănătoare celor produse de 
Sch. haematobium. 

În cazul parazitozei intestinale, se descriu persoane cu schistosomiază — infestaţie, cu 
simptomatologie vagă, uşoară şi vindecare cu câştigarea imunitatii şi persoane cu schistomisza 
— boală, cu forme clinice grave şi un procent crescut de mortalitate. 

fnfestatia cu Sch. intercalatum produce tablouri clinice similare schistosomiazei 
intestinale. 

Sch. japonicum produce schistosomiaza sino-japoneză (boala Katayama). Boala se 
manifesta initial prin fenomene de iritatie cutanata la locul de patrundere a parazitilor. 

Prima fază de boală, cea toxemica, durează mai mult şi este mai intensă comparativ cu 
celelalte specii. În faza simptomatică, după depunerea ouălelor la nivelul mucoasei ileonului 
terminal sau a colonului ascendent, apar subfebrilitati sau febră, reducerea apetitului, scădere 
ponderală, dureri abdominale localizate în fosa iliacă dreaptă, scaune diareice muco- 
sanguinolente, anemie, hipovitaminoze secundare. La copil parazitoza produce tulburări de 
creştere şi nedezvoltarea organelor sexuale. 

Cupluri de paraziți pot fi întâlnite in tot organismul gazdei dar în concentrație mai 
redusă, femelele putând depune ouă în plămân sau în sistemul nervos central. Mai frecvent 
însă, depunerea extraintestinala are loc la nivelul venei porte, care duce la instalarea unei ciroze 
cu splenomegalie, hipertensiune portală şi în final ascită. 


124 


Diagnosticul de laborator se bazează pe punerea în evidenţă prin examen direct a 
ouălelor de paraziți în urină (în schistosomiaza urinară) sau în fecale (în celelalte trei forme). 

Eozinofilia sanguină este constant prezentă. 

Testele cutanate şi serologice, ca si alte metode de detecție a răspunsului umoral sau 
celular la diversele antigene schistosomale, s-au dovedit lipsite de sensibilitatea şi specificitatea 
necesare stabilirii diagnosticului. De asemenea, distincţia între diversele specii este imposibil 
de realizat în prezent. 

Dintre diversele reacţii de determinare a anticorpilor faţă de anumite antigene parazitare, 
amintim: 

-reactia de fixare a complementului 
-reactia de imunofluorescenta 
-teste imunoenzimatice (ELISA) 
-radioimunoanaliza (RIA). 

Unele investigatii paraclinice pot furniza date valoroase despre extinderea leziunilor: 
rectoscopia, colonoscopia si clisma baritata in formele intestinale;cistoscopia, ultrasonografia 
şi pielografia intravenoasă în infectia cu Sch. haematobium. Implicarea hepatică se apreciază 
prin teste funcționale hepatice, biopsie, examen baritat şi endoscopie. 


Tratament 

Tratamentul în schistosomisză are două obiective majore: 
-eradicarea parazitilor prezenţi în organismul gazdă 
-reducerea reacţiilor înflamatorii. 

Produşii trivalenti de antimoniu (Stibofen, Stibocaptatul sodic), printre primele 
antiparazitare folosite, sunt astăzi de interes istoric. Au fost de asemenea abandonate, din cauza 
efectelor secundare importante, şi alte medicamente cum ar fi Niridazolul şi Hycantonul. 

e Praziquantel (Biltricide) — este eficient pe toate cele patru specii majore de 
schistosoma; se administrează oral, o singură doză de 40 mg/kg corp pentru Sch. 
haematobium şi Sch. mansoni; pentru Sch. japonicum se administrează 60 mg/kg 
corp subdivizat în trei prize la interval de 4 ore. Medicamentul are o toxicitate redusă. 

e Oxamnichin (Vansil) — este un medicament organo-fosfat activ numai pe Sch. 
haematobium. Doza uzuală este de 15-30 mg/kg corp/zi la adulţi şi de 10-15 mg/kg 
corp/zi la copil. Se administrează în trei cure de o zi, separate de două săptămâni de 
pauză. 

Tratamentul chirurgical este rezervat formelor care nu răspund la tratament 
medicamentos. În sângerările variceale, se recomandă shunturi porto-sistemice, dar numai după 
eradicarea schistosomeloradulte, pentru a evita emboliile cu ouă în plămâni. 

Filtrarea extracorporeală a conţinutului venei porte, combinată cu o singură doză de 
Praziquantel, poate duce la eliminarea majorităţii schistosomelor adulte dar această abordare 
terapeutică nu este necesară, nici justificată în formele comune. 

Profilaxie - eforturile se îndreaptă în trei direcţii de întrerupere a ciclului de viata al 
parazitului: 

-întreruperea transmiterii parazitului de la om la melc prin identificarea 
persoanelor parazitate, tratament şi măsuri de ameliorare a sanitaţiei; 

-distrucerea melcilor susceptibili (moluscucide); 

-întreruperea transmiterii parazitului de la melc la om prin asigurarea 
aprovizionării cu apă necontaminată. 


TRICHINELOZA 
Trichineloza este o boală parazitară, care în ţara noastră este produsă la om în primul 


rând de Trichinella spiralis, nematod din genul Trichinella, familia Trichinelladae. 

T. spiralis este un parazit al mamiferelor omnivore si carnivore. In circuitul parazitului in 
natură, un rol deosebit le revin şobolanului, porcului domestic şi sălbatic, ursului. 

Carnea infestată de porc, mistreţ, urs sau nutrie, insuficient preparată termic, este sursa 
principală de infestare a omului. Afumarea nu distruge parazitul. În România, incidența 
trichinelozei este în continuă creştere (în perioada 1982-1992, numărul bolnavilor spitalizati a 
crescut de peste 10 ori). 

Epidemiologic, boala se caracterizează prin apariţia de focare familiale primare, care au 
consumat în grup carnea infestată, la care se adaugă focare secundare generate de 
comercializarea cărnii. 


Diagnostic 

Diagnosticul clinic nu este întotdeauna uşor deoarece simptomatologia este polimorfă, 
iar parazitoza parcurge mai multe etape evolutive. 

Perioada de invazie (catar intestinal, faza digestivă) începe , cel mai adesea, la 48 de ore 
de la ingestia cărnii infestate (dar incubatii mai lungi, de 6 — 30 zile, nu sunt rare)şi corespunde 
fixării parazitilor adulţi, dezvoltați din larvele conţinute de chisturile din musculatura ingerată, 
în peretele intestinal, acuplării şi depunerii locale de larve vii. Bolanvul prezintă febră, care 
poate atinge 40 °C, frisoane, cefalee. Se adaugă o coloratura digestivă, adesea marcată: dureri 
abdominale violente, greturi, vărsături, diaree (la început fecaloidă apoi apoasă). Faza durează 
aproximativ 5- 7 zile. 

În faza de diseminare hematogenă a larvelor din cord spre musculatură (perioada de 
stare), începând cu săptămâna a doua, bolnavul prezintă febră în platou (40 ° C), edeme 
palpebrale si ale feţei, mialgii şi artralgii, dureri retroorbitare cu fotofobie, tulburări de fonație, 
crize astmatiforme, tahicardie, eruptii urticariene, hemoragii subconjunctivale. În această fază, 
decesul poate surveni prin complicaţii cardiace (miocardită). Eozinofilia este marcată (chiar 
până la (80-90 %). 

Începând cu săptămâna a treia de la ingestia cărnii infestate şi până în săptămâna a 
şaptea, se desfăşoară faza de închistare a larvelor în musculatură. În această perioadă, febra 
scade progresiv, edemele se reduc dar mialgile devin mai intense. Localizarea în diverse grupe 
musculare face să apară manifestări clinice foarte diverse: tulburări respiratorii, disfonii, 
disartrii, tulburări de masticatie şi deglutitie, tulburări de mers. Apar semne de suferinţă din 
partea aparatului cardio-vascular (dureri precordiale, palpitatii, tulburări de ritm, uneori 
hipotensiune arterială), legate de miocardita toxică sau de asociată cu trecerea larvelor. La 
nivelul aparatului respirator, apar fenomene de tip pneumonie sau bronhopneumonie, pleutezii, 
infiltratii lobare de tip Löffler - mai ales în faza a doua a bolii — edem pulmonar). Suferinta 
nervoasă este marcată, mai ales în formele severe ( apatie, somnolenta, confuzie, delir, agitaţie, 
convulsii, chiar fenomene encefalice sau meningitice). 

Fenomenela alergice apărute în faza a doua, se pot menţine mult timp. 

În faza terminală, de închistare completă a larvelor, după aproximativ 7 săptămâni de la 
ingestia cărnii infestate, simptomatologia dominantă este reprezentată de mialgii şi discrete 
fenomene alergice 

Forma cronică a bolii durează mulţi ani şi este caracterizată prin recăderi clinice în urma 
decalcifierii chisturilor şi eliberării în circulație a toxinelor: mialgii, tulburări cardiace. În 
perioada de acutizare, se notează leucocitoză, hiperleucocitoză, modificări ale proteinogramei. 


Diagnosticul de laborator este important, mai ales că, în absenţa unor date 
epidemiologice certe, tabloul clinic polimorf este înşelător (“boala cu 100 de feţe”). 

Eozinifilia este constant găsită la cei infestati (peste 90% dintre bolnavi). Creşterea 
numărului de eozinofile începe după a zecea zi de la infestatie şi atinge valorile maxime în 
săptămânile 3-4 (40-80%). Absența sau dispariţia eozinofiliei, în prezența unor fenomene 
clinice intense, este un element prognostic grav. 

Alte manifestari nespecifice: cresterea creatin-fosfokinazei, aldolazei, transaminazelor 
serice, lacticdehidrogenazei, hipofibrinogemie, hipo-proteinemie. 

Diagnosticul definitiv se precizează prin:demonstrarea microscopică, după săptămâna a 
treia a larvelor închistate în ţesuturi obţinute prin biopsie (biopsie de deltoid); teste serologice 
care se pozitivează după săptămâna a treia de la momentul infestatiei (deşi numeroase teste au 
fost încercate de-a lungul timpului, astăzi se folosesc în special teste imunoenzimatice şi în 
imunoflorescenta indirectă); intradermoreactia cu antigen de T. spiralis (se pozitivează dupa 
săptămâna a doua şi se poate menţine mai multi ani). 


Tratament 

Tratamentul medicamentos se face diferențiat, în funcţie de stadiul bolii. 

Chiar în formele uşoare, trebuie să se încerce eliminarea formelor..adulte din intestin, 
ceea ce va conduce la reducerea numărului larvelor care trec în circulaţia sistemică. 

În faza intestinală, precoce, se procedează la evacuarea din stomac, prin spălătură 
gastrică (în primele 6-8 ore de la ingestie), iar în primele 6 zile după ingestie, pentru eliminarea 
din intestin, se poate încerca purgatia energică. 

În această fază se recomandă administrarea de derivați de piperazind, thiabendazol 
(Mintezol), în doză de 50 mg/kg corp/zi, timp de 5 zile , sau mai bine mebendazol (Vermox). 
Unii autori raportează rezultate bune cu pyrantel pamoat (Antiminth), în doză de 11 mg/kg 
corp/zi, timp de 4 zile. 

În stadiile extradigestive, singura clasă de medicamente disponibilă este cea a 
benzimidazolilor. Optiunila se îndreaptă spre thibendazol (Mintezol), dar în ultimii ani se 
preferă mebendazolul (Vermox). Deoarece se absorb în proporţie redusă din intestin, se 
recomandă doze mari. 

Schema de tratament cu mebendazol la adult este: 3 x 200-400mg/zi, 3 zile (pentru a 
reduce riscul apariţiei fenomenului Herxheimer), apoi 3 x 400-500mg/zi, tipm de 10 zile. 

În faza de închistare a larvelor, se recomandă dietilcarbamazina (Hetrazan, Notesune, 
Loxuran), în doze de 6 mg/zi, timp de 6 zile. 

În cazul formelor cronice (larve vii închistate) poate fi folosit şi albendazolul (Zentel), in 
doză de 10-15 mg/kg corp/zi, în trei prize timp de 15 zile, sub protecţie de cortizon. 

Alte tratamente: hormonii steroizi (la adult 300 mg/zi timp de 5 zile, 200 mg/zi încă 5 
zile, apoi descreştere progresivă timp de 15 zile) se indică în formele severe, cu miocardită sau 
atingerea sistemului sistemului nervos central. 

Teoretic, corticosteroizii nu se folosesc ca monoterapie, deoarece pot permite 
supravietiurea prelungită a viermilor adulţi, producţia în exces de larve amplificând fenimenele 
clinice şi durata bolii. 

Tratamentele cu antiinflamatorii nesteroidiene  (fenilbutazonă,  indometacin), 
antihistaminice, ca şi calciterapia sunt adjuvante importante. 

Fostul bolnav se dispensarizează şi se controlează trimestrial în primii doi ani, bianual în 
următorii trei ani, şi la nevoie încă 10-15 ani. 

Profilaxia se bazează pe aplicarea şi respectarea măsurilor sanitar-veterinare de prevenire 
a infestării animalelor şi controlul trichineloscopic al cărni date la consum. 

Crnea de porc trebuie preparată astfel încât să se atingă în interior 77 * C. O alternativă 
este congelarea, în bucăţi cu grosimea sun 15 cm, timp de 20 zile la —-15* C. 


ALTE PARAZITOZE DIGESTIVE 


ASCARIDIOZA 


Este parazitoza cea mai des întâlnită la noi, în special în mediul rural. Agentul cauzal este 
Ascaris lumbricoides, parazit care se localizează în intestinul subţire (jejun). 

Infestarea se face prin legume sau fructe contaminate cu ouă de ascarizi, provenite din 
fecalele purtătorilor şi bolnavilor. După ingerare, acestea ajung in duoden şi jejun, unde 
eliberează larve care penetrează peretele intestinal trecând în circulaţie şi urmând traseul venă 
porta — ficat — inimă — plămâni, de unde sunt expectorate cu tusea. O parte sunt inghitite, 
ajungând din nou în intestin, unde se dezvoltă ascaridul adult (migrația durează 10-12 zile), 
parazit care după 10 săptămâni depune ouă. 

Clinic, simptomele diferă în funcţie de faza de dezvoltare a parazitultui. În timpul 
migrării, bolnavul poate prezenta tuse, hemoptizii, dureri toracice, fenomene bronşitice. 
Formula leucocitară indică o eozinofilie marcată, caracteristică parazitilor cu ciclu tisular. În 
faza de adulţi apare durerea abdominală, anorexia, greata şi vărsăturile, diareea, scăderea 
ponderală. Paraziţii pot da de asemenea, ocluzie intestinală şi icter mecanic. 

Diagnosticul se pune prin evidenţierea parazitilor sau a ouălor în scaun. 

Tratament — Decaris tb. a 50 şi 150 mg, în doză de 3 tb. o dată la pacienţii sub 70 kg, 4 
tb. în doză unică dimineaţa la pacienţi de peste 70 kg. La trei ore de la administrare se 
recomandă asocierea unui purgativ. 


OXIURIAZA 


Este parazitoză produsă de Oxiuris vermicularis, parazit cu localizare ileo-cecală. 

Femela migrează în timpul nopţii în zona anală unde depune ouă, determinănd prurit anal 
şi perianal. Infestarea se produce de la omul bolnav prin ouă transmise prin intermediul 
aerului, imbracamintii şi mâinilor nespălate. 

Clinic, boala este asimptomatică mult timp, exceptând pruritul anal. 

Diagnosticul se precizează prin evidenţierea parazitilor sau ouălor în fecale sau în zona 
anală. 

Tratament — Vermigal 150-300 mg, doză unică matinală. 

-Decaris 3-4 tb. a 150 mg în doză unică. 


STRONGILOIDOZA 


Este o parazitoză rară în tara noastră. 

Este produsă de Strongiloides stercoralis care se localizează duodenal. Din ouă se 
dezvoltă larve rabdiforme care prin fecale ajung în mediul extern unde se transformă în larve 
filariforme infestante. Infestarea se face pe cale digestivă directă, larvele trecând din intestin în 
sânge şi de aici în plămân, bronhii, trahee, faringe, esofag, stomac, duoden. 

Clinic, în faza de invazie circulatorie (larva migrans) apare urticaria şi pruritul, semne de 
iritatie pulmonară şi bronşică, precum şi semne digestive (sindrom dispeptic). 

Diagnosticul se precizează prin evidenţierea larvelor în sucul duodenal sau în scaun. 

Tratamentul — Thiabendazol 25 mg/kg corp/zi timp de trei zile. 


TENIAZELE 


Sunt parazitoze destul de frecvente, produse la noi de Tenia saginata şi Tenia solium şi 
mult mai rar de Hymenolepis nana şi Botriochephalus latus. 

Infestarea se face cu cisticerci (faza intermediară) prin consumul de carne de vită sau 
porc. Omul elimină prin scaun proglote care conţin ouă, acestea fiind ingerate de vită sau porc 
în intestinul cărora se dezvoltă larvele care pătrund prin peretele intestinal în circulaţia 
sistemică, apoi la muşchii striati unde se închistează sub formă de cisticerci. În lumenul 

intstinal uman, cisticercii se transforma în forma adultă şi prin intermediul scolexului se 
fixeaza pe peretele intestinal. 

Clinic, aproximativ 50% din cei infestati rămân asimptomatici. Simptomaticii prezintă 
dureri abdominale, greturi, apetit scăzut, cu scădere marcată in greutate (până la casexie), 
diaree alternând cu constipatie. Cisticercoza din Tenia solium, datorită localizării cerebrale 
realizează un sindrom neurologic manifestat prin fenomene epileptiforme, psihoze, encefalită. 

Diagnosticul se precizează prin evidenţierea proglotelor sau ouălor în scaun. 

Tratament — Niclosamide administrat în doză unică 2 g la adult şi 1 g la copii. La o ora 
după administrare se recomandă un purgativ puternic (sulfat de magneziu) şi clismă. 


3. RECTITE ŞI PROCTITE 


Sunt afecţiuni inflamatorii determinate de infecţii diferite cu localizare anală şi rectală 
care evoluează clinic asemănător sindromului rectosigmoidian. 
Frecvent rectitele şi proctitele pot fi produsr de: 
-infectii bacteriene (Streptococ, Stafilococ, Gonococ, Micobacterium tuberculosis, 
Shigella sp., Chlamidia trahomatis); 
-infectii virale (virusuri herpetice); 
-infectii parazitare (giardia, trichomonas). 
Frecvent aceste afecțiuni se întâlnesc la homosexuali, transmiterea bolii fiind prin contact 
sexual. 
În evoluţie se pot manifesta acut sau cronic şi se pot extinde şi la alte zone ale colonului 
(sigmoid, descendent) sau se pot complica. 


Diagnostic 
Simptomatologia clinica si, foarte important anamneza, sunt sugestive pentru diagnostic. 
Rectitele si proctitele se manifesta in principal prin tulburari de tranzit (diaree, 
constipatie, alternanta de diaree cu constipatie, eliminare de produse patologice: mucus, puroi 
şi sânge), prurit anal, tenesme la defecatie, dureri în hipogastru. Local apar fisuri, ulceratii, 
fistule, vezicule şi condiloame. În plus apar manifestări sistemice: subfebrilitate sau febră, 
astenie fizică, disconfort abdominal, flatulenta şi greturi. 
Explorările paraclinice pentru confirmarea diagnosticului completează ancheta 
epidemiologică şi constau din: 
-examene parazitologice ; 
-examene serologice; 
-examene virusologice; 
-coproculturi; 
-rectosigmoidoscopia cu biopsie pentru examen histopatologic şi bacteriologic. 


Tratament 


Va consta din antibioterapie după antibiogramă, antivirale şi tuberculostatice în rectita 
bacilară. 

4. ALTE AFECŢIUNI INTESTINALE INFLAMATORII INFECTIOASE ACUTE 


ENTEROCOLITA ACUTĂ NECROZANTĂ 


Enterocolita acută necrozantă se defineşte ca o necroză acută a peretelui intestinal fără 
afectarea mezenterului şi a mezocolonului, lipsind tromboza arterială sau venoasă. 
În declanşarea enterocolitei acute necrozante intervin doi factori importanţi: 
- perturbarea functională vasculară în teritoriul mezenteric; 
- infecția acuta, cel mai des cu germeni anaerobi. 


Diagnostic 
Diagnosticul pozitiv al enterocolitei acute necrozante este în general dificil, fiind 
necesară o analiză minuțioasă a datelor din anamneză, a vârstei bolnavului, a contextului 
biologic, precum şi a simptomatologiei clinice. 
Are două componente: - simtomatologia clinică; 
- explorările paraclinice. 


Tabloul clinic 

Enterocolita acută necrozantă afectează cu predilecție persoanele în vârstă (peste 65 ani), 
fără trecut digestiv dar cu afecţiuni cardio-vasculare, boli de nutriţie şi metabolism, tratamente 
îndelungate cu corticoizi. Debutul bolii este brusc, simptomul dominant fiind durerea 
abdominală. Deseori durerea are un caracter intens, profund, permanent, cu localizare iniţială 
în fosele iliace cu extindere apoi în tot abdomenul. Poate evolua şi sub forma unor paroxisme 
pe fondul unor dureri continui moderate. Specific durerii din enterocolita acută necrozantă este 
variabilitatea intensității precum şi faptul că rareori durerea se asociază cu contractură 
musculară evidentă, fenomen ce impune diagnosticul de peritonită. 

Tulburările de tranzit se asociază frecvent durerii manifestându-se prin sindrom ocluziv 
sau sindrom diareic cu scaune sanguinolente, glero-purulente şi fetide. 

Vărsăturile cu caracter bilio-alimentar, uneori vărsături de stază, rareori in “zat de cafea”. 

Alterarea stării generale până la şoc septic, colaps cardio-vascular, oligurie, uneori 
anurie. 

Obiectiv se constată febră (38-39 grd. C), tegumente umede, cianoza extremităților, 
tahicardie. Abdomenul intens meteorizat, este dureros difuz la palpare, fără apărare musculară 
evidentă. 


Diagnostic paraclinic 
Se bazează pe: - explorări biologice; 
- explorări imagistice; 
- alte explorări. 
Explorările biologice nu sunt caracteristice, cel mai frecvent întâlnim: 
- hiperleucocitoză; 
- creşterea moderată a enzimelor plasmatice 
(aminotransferazele, amilazele, lacticdehidrogenaza); 
- dezechilibru acido-bazic cu tendinţă la acidoză; 
- hiperglicemie tranzitorie; 
- hiperbilirubinemie moderată. 
Explorări imagistice: 
- Examenul radiologic: 
- radiografia abdominală simplă: este investigația cea mai folosită, 
evidențiind prezenţa pneumoperitoneului; 
- irigografia indicată în cazuri selecţionate; 

- arteriografia selectiva a arterei mezenterice superioare fara a evidentia 
modificari relevante pentru boala, fiind chiar contraindicata in prezenta 
şocului septic. 

- Ecografia abdominală fiind mai valoroasă pentru excluderea altor afecțiuni 
decât pentru diagnosticul pozitiv. 
- Endoscopia digestivă inferioară indicată rar, având valoare numai dacă necroza 
este extinsă distal. 
Alte explorări: 
- punctia peritoneală, devine relevantă pentru diagnostic când evidenţiază 
prezenţa unui lichid hemoragic; 
- coprocultura atât pentru germeni anaeobi cât şi aerobi, este valoroasă îndeosebi 
pentru conduita antibioterapiei post-interventie. 
În practica clinică diagnosticul pozitiv al enterocolitei acute necrozante rămâne dificil, în 
primul rând fiind diferenţierea enterocolitei de peritonită, lucru foarte greu în special în 
perioada de stare a enterocolitei. 


Tratamentul 
- Medical 
- Chirurgical 

Tratamentul medical 

Vizează în principal combaterea colapsului circulator în special în teritoriul splanhnic şi 
tratamentu infecţiei acute. 

Tratamentul colapsului cuprinde metodele de reumplere a patului vascular cu: sânge, 
plasmă, soluţii macromoleculare şi electroliți. 

Tratamentul antiinfectios: se indică antibiotice cu spectru larg vizând germeni Gram 
negativi. 

În plus tratamenul cuprinde şi combaterea insuficientei cardiace, evitându-se folosirea 
preparatelor digitalice, precum şi tratamnetul altor afecțiuni asociate. Se practică aspiraţia 
gastrică în scopul reducerii distensiei intestinale. 

Tratamentul cirurgical 

Recomandat în toate cazurile, precedat şi urmat de un tratament medical intensiv. 

Tratamentul chirurgical constă in principal în rezectia intestinală întinsă, în cazul 
afectării ileale se recomandă hemicolectomie dreaptă. 


B. AFECŢIUNI INFLAMATORII INFECTIOASE INTESTINALE CRONICE 


TUBERCULOZA INTESTINALĂ 


Este o afecţiune rară a tubului digestiv cu localizare frecventă la nivelul zonei ileocecale 
produsă prin infecția cu Mycobacterium tuberculosis (forma secundară) şi Mycobacterium 
bovis (forma primară). 

Boala apare frecvent în condiţii socio-economice precare, alcoolism cronic, la bolnavi cu 
imunodeficienta. 


Diagnostic 

Se pune pe baza: 
-simptomatologiei clinice 
-explorarilor paraclinice. 

Simptomatologia clinica cuprinde: 
-semne generale manifestate prin sindromul de impregnare bacilara: curba termica 
neregulată, transpiratii nocturne, astenie fizică, scădere in greutate, inapetenta si 
chiar anorexie; 
-semne de afectare digestiva: dureri abdominale permanente uneori colicative 
localizate in fosa iliacă stângă, tulburări de tranzit (frecvent scune diareice), greturi 
Şi vărsături. 
Examenul fizic evidenţiază paliditate tegumentară (cu tentă teroasă), sensibilitate la 
palpare în zona ileo-cecală unde se poate evidenția o masă tumorală de consistență moale, 
fusiformă, neregulată, fixă sau mobilă, sensibilă la palpare. 


Explorările paraclinice: 

-examene biologice: hemoleucogrană (evidenţiază anemie moderată şi limfocitoză), 
VSH, electroforeză etc. 

-examenul endosopic — colonoscopia — evidenţiază modificările de la nivelul mucoasei 
cecale şi a ansei ileale terminale, biopsiile recoltate vor preciza histopatologia (inflamație 
cronică şi prezenţa granulomului tuberculos) iar prin examen bacteriologic (coloratie Ziehl- 
Nielsen sau insamantare pe mediul Léwenstein-Jensen) prezenţa bacilului. 

-examenul radiologic — irigografia — mai ales dacă este realizată în dublu contrast, 
evidenţiază modificările ansei ileale şi cecului în funcţie de evoluţia bolii (în fazele acute — 
anse ileale hipotone, hilatate, prezenţa spiculilor marginali, iar cecul prezintă o mucoasă 
neregulată cu imagini mici lacunare marginale; în fazele cronice — ileonul terminal ingustat, 
rigid, cu festonări pe marginea interenă, iar cecul deformat, retractat). 


Tratament 
În principal este un tratament medical — tuberculostatic — constând din: 
-Izoniazidă 5-10 mg/kg corp/zi 
-Rifampicina 10-20 mg/kg corp/zi 
-Pirazinamida 30 mg/kg corp/zi, 
timp de 6 luni continuând apoi cu : 
-Izoniazida 5 mg/kg corp/zi 
-Rifampicina 10 mg/kg corp/zi. 

Medicatiei tuberculostatice I se poate asocia corticoterapia (in formele agresive): 
Prednison (tb. de 5 mg) 8 tb./zi timp de două luni cu scădere progresivă încă 3-4 luni (nu toţi 
specialistii considera eficace aceasta asociere!). 

Tratamentul chirurgical recomandat numai in caz de complicatii (perforatii, hemoragii 
masive necontrolate medicamentos, stenoze severe) si consta din rezectie segmentara. 


GIARDIOZA 


În prezent constituie parazitoza umană cea mai frecventă. Este produsă de parazitul 
Giardia lamblia aparţinând clasei Flagellata. Sediul parazitului este intestinul subţire (duoden) 
unde poate fi depistat sub formă vegetativă sau chistică. 

Boala se manifestă de obicei la copii, bătrâni, persoane cu imunodeficienta, cu boli 
cronice ale tubului digestiv, pancreasului sau căilor biliare. 

Transmiterea se face de la omul bolnav sau purtătorul sănătos cel mai des pe cale fecal- 
orală. 


Diagnostic 
Se pune pe: 


-simptomatologia clinică 

-explorarile paraclinice. 


Simptomatologia clinică cuprinde semne de suferinţă digestivă, semne de suferință 
neuropsihică şi manifestări alergice. 
1. Manifestările digestive sunt reprezentate de: 
-durere abdominală care îmbracă foarte multe aspecte (de la durere uşoară până la 
durere vie) cu sediu frecvent în epigastru şi hipocondrul drept, uneori şi în fosa iliacă 
dreaptă. 
-balonări postprandiale; 
-tulburări de tranzit (cel mai frecvent diaree) 
-anorexie, greață (frecvente la copii) 
2. Manifestările neuropsihice sunt prezente la aproximativ 15-20% dintre bolnavi şi 
sunt caracterizate prin: 
-astenie fizică şi psihică 
-cefalee 
-ameteli 
-irascibilitate 
-insomnie sau somnoleta 
-tulburari de memorie sau atentie. 
3. Manifestarile alergice: 
-urticarie 
-eritem polimorf 
-prurigo 
-foarte rar crize asmatice 
-conjunctivite. 
Rareori, când infestatia este mare şi se produce migrarea in căile biliare intrahepatice se 
poate instala o hepatită acută sau se dezvoltă o hepatită cronică (prin fenomene de colestază). 


Explorările paraclinice constau în: 
-evidentierea chisturilor în fecale; 
-evidentierea trofozoitilor în bila recoltata prin tubaj duodenal. 


Tratament 

Este un tratament antiparazitar şi se pare că formula cea mai eficientă este: Metronidazol 
(3x250 mg/zi la adult; 3x15 mg/kg corp/zi la copil) plus Furazolidon (4x100 mg/zi la adult; 
3x6 mg/kg corp/zi la copil) timp de 7 zile cu pauza 10 zile dupa care se reia schema. 

Mepacrina (Quinacrina) 3x100 mg/zi timp de 7 zile are eficienţă in 80% dintre cazuri. 

Tinidazol (Fasygin) şi Ornidazol (Tiberal) par să dea rezultate mai slabe. 

Profilaxia înseamnă respectarea regulilor de igienă zilnică (spălarea mâinilor, spălarea 
fructelor, zarzavaturilor, dezinfectia periodică a apei etc). 


CANDIDOZA INTESTINALĂ 


Reprezintă afecțiunea intestinală determinată cel mai frecvent de specia Candida albicans 
(din cele 150 de specii de fungi), manifestându-se frecvent la persoane cu mecanisme de 
apărare slăbite (diabet zaharat, boli imunologice, medicatie imunosupresoare, antibioterapie 
prelungită etc). Infecția este de obicei endogenă. 


Diagnostic 
Se bazează pe: 


-simptomatologia clinică 

-explorarile paraclinice. 


Simptomatologia clinică este variată, interesând tubul digestiv: esofagite, gastroenterite, 
enterocolite şi uneori sindrom de malabsorbtie. 

Simptomul constant este diareea asociată cu dureri epigastrice şi arsuri orale (gastrită, 
stomatită) iar la copii apare frecvent eritemul fesier, uneori greturi, vărsături, balonări. 


Explorările paraclinice 

Examenul endoscopic constând din eso-gastro-duodenoscopie şi colonoscopie 
evidenţiază modificările mucoasei afectate care prezintă eritem, edem, alteori prezența 
ulceratiilor, îngroşarea mucoasei duodeno-jejunale iar la nivelul colonului se pot evidenția 
ulceratii cu pseudomembrane. Examenul endoscopic trebuie completa totdeauna cu biopsie 
pentru examenul histopatologic şi pentru însămânțarea pe medi special (Sabouraud). 


Tratament 

Se începe prin asigurarea unui regim dietetic de crutare a tubului digestiv. În formele 
uşoare se administrează tratament medicamentos: Nistatin (suspensie 30-60 ml la 4-6 ore) sau 
Clotrimazol (10 mg de 5-6 ori/zi) timp de 7 zile. În formele severe se administrează 
Amfotericina B (0,5-1 mg/kg corp/zi) sau Ketoconazol (200 mg/m?/zi) timp de 14 zile. 

Formele cronice de boală necesită tratament continuu timp de 7-8 săptămâni sau chiar 3- 
4 luni. 


SPRUE TROPICAL 


Este o afecţiune inflamatorie a intestinului subţire caracterizată clinic prin diaree şi 
instalarea sindromului de malabsorbtie, apărută în zona tropicală şi produsă cu mare 
probabilitate de o infecţie bacteriană. 

Diagnosticul bolii se stabileşte după ce au fost excluse bolile malabsorbtive tropicasle 
specifice. 

Dintre bacteriile depistate cel mai des în Sprue tropical şi care par să aibă un rol cauzal 
sunt: Klebsiella pneumoniae, Enterobacter cloacae şi Escherichia coli. 

Boala are un caracter zonal, geografic, cea mai mare frecvenţă cunoscând-o în India, 
Haiti, Cuba, America de Sud (Columbia, Venezuela), rareori boala se întâlneşte şi în Egipt. 
Poate apare la orice vârstă dar cu concentrare mare la vârsta adultă. 

Germenii patogeni produc la început o diaree acută, apoi boala trece în faza subacută şi 
în final în faza cronică. 

Modificările patologice produse de infecţie se traduc la nivelul intestinului subţire prin 
enteropatie cu atrofie vilozitară parţială (atrofie determinată de scurtarea microvililor, alungirea 
criptelor şi prezenţa infiltratului inflamator limfoplasmocitar cronic); la nivelul stomacului prin 
instalarea gastritei cronice atrofice iar la nivelul colonului se evidenţiază inflamatia cronică. 


Diagnostic 
Diagnosticul pozitiv în Sprue tropical este un diagnostic dificil şi complex. 


Simptomatologia clinică ce sugerează afecțiunea este apariția sindromului diareic, 
urmat de sindromul de malabsorbtie la persoanele din zona tropicală. 


Explorările paraclinice — în primul rând vor exclude multe alte cauze şi boli care 


volueaza cu sindrom diareic şi sindrom de malabsorbtie. Se începe cu examenul scaunului: 
coproparazitar şi coproculturile, se continuă cu radiografia gastro-intestinală cu sulfat de bariu, 

dupa care se face examenul endoscopic - gastro-duodenoscopia si colonoscopia completate cu 
biopsii si examen histopatologic. 

Înainte de instituirea tratamentului, boala trebiue diferențiată de alte boli infecțioase care 
evoluează cu diaree, de alte enteropatii specifice şi de alte sindroame de malabsorbtie întâlnite 
în zonele tropicale. 


Tratament 

În principal, tratamentul constă în administrarea antibioticelor (Tetraciclină 4x1 g/zi, 
timp de 4 săptămâni, iar în formele severe chiar 4-6 luni) şi tratamentul sindromului de 
malabsorbtie (reechilibrare hidroelectrolitică, surplus nutritional, vitaminoterapie, acid folic 
etc.). 


BOALA WHIPPLE 


Este o afecţiune rară, considerată până nu de mult de etiologie neprecizată; în prezent 
cauza este bacteria numită Tropheryma Whippelii. Boala se caracterizează prin manifestări 
multisistemice: intestinale, cerebrale, miocardice, pulmonare, oculare, articulare şi ganglionare. 

Morfopatologic, boala se manifestă macroscopic prin tumefierea vilozitatilor intestinale, 
hipertrofia ganglionilor vegetativi jejunali, iar la microscopia electronică se evidenţiază 
prezenţa de numeroase macrofage PAS-pozitive, care se găsesc în toate organele afectate. 

Diagnosticul de boală Whipple se stabileşte plecând de la prezenţa sindromului diareic 
(steatoree) asociat cu malabsorbtie, cu dureri poliarticulare şi febră, iar confirmarea este făcută 
de examenul histopatologic prin biopsia intestinului subţire, a ganglionilor mezentarici, care 
confirmă prezenţa macrofagelor PAS-pozitive. 

În evoluţie şi fără tratament, pacienţii prezintă semne de afectare neurologică: tulburări 
de personalitare, demenţă, insomnii şi somnolenta diurnă, ataxie, nistagmus; afectare cardiacă: 
endocardită, miocardită; tulburări de vedere, hiperpigmentare cutanată iar în final caşexie 
severă cu deces într-un an. 


Tratament 
antibiotice. Cele mai utilizate antibiotice sunt: Penicilina +Streptomicina, Tetraciclina, 
Amoxicilina, trimetoprim-sulfametoxazol. Se administrează în doză de atac în primele 
săptămâni, apoi în doză de întreţinere 1-2 ani. 


ALTE AFECŢIUNI INFLAMATORII INFECTIOASE CRONICE: 
-dizenteria bacilară cronică 
-sifilisul intestinal 

Sunt afecţiuni rar întâlnite în practica medicală. 


III. AFECŢIUNI INTESTINALE INFLAMATORII PRIN AGENTI FIZICI 

RECTOSIGMOIDITA ACTINICĂ (DE IRADIERE) 

Reprezintă inflamatia secundară folosirii radioterapiei şi/sau radiumterapiei in 
tratamentzl tumorilor maligne din micul bazin, inflamație apărută de obicei când sunt necesare 
doze mari şi cure repetate. Incidenta bolii s-a redus în ultimul timp. 


Inflamatia începe ca un proces acut, cronicizându-se apoi şi conducând, nu de puţine ori 
la intervenţie chirurgicală paleativă. 

Din punct de vedere clinic, retrosigmoidita actinica se manifesta la debut prin: 
-durere rectală, cel mai frecvent sub formă de arsuri; 
-tenesme rectale; 
-eliminări anormale de scaune cu conţinut de mucus, sânge şi puroi. 
Pe măsură ce boala şe cronicizează, starea generală şe modifică, bolnavul devine anxios, 
neliniştit. Tulburările de tranzit intestinal se manifestă prin constipatie sau diaree cu conţinut 
patologic. 


Diagnosticul pozitiv 

Este sugerat de datele anamnestice (tumoră malignă în micul bazin, operată sau nu), 
folosirea rongenterapiei, şi este confirmat de investigaţiile paraclinice, tuşeu rectal şi mai ales 
rectosigmoidoscopia. 

Tuşeul rectal — in faza acuta a bolii, evidenţiază o zona foarte sensibilă la palpare, iar în 
faza cronică, prezenţa unei stenoze, cu mucoasă lipsită de elasticitate, de consistenţă crescută 
(în cazul localizării bolii la nivelul rectului). 

Rectosigmoidoscopia — folosind un aparat flexibil, se evidenţiază la începutul bolii 
leziuni caracteristice unei inflamații acute: mucoasă hiperemică, edematiata, cu friabilitate 
crescută la atingere. 

În faza de cronicizare, examenul evidenţiază mucoasa infiltrativa, atrofiată, ca si prezenţa 
unei stenoze parcelare. 

Examenul endoscopic trebuie completat întotdeauna cu un examen bioptic, în vederea 
excluderii unui proces malig. 


Tratamentul — constă din: 
1. tratamentul medical: 

-repaus la pat în faza acută; 
-regim alimentar de crutare a colonului, cu vitarea condimentelor, alimentelor 
bogate în celuloză;se interzice consumul de alcool şi fumatul; 
-combaterea durerulor cu medicatie spasmolitică (papaverină, scobutil, 
lizadon); 
-combaterea anxietatii, neliniştii bolnavului cu tranchilizante (diazepam); 
-tratament local cu microclisme medicamentoase, conţinând ceai de musetel, 
salazopyrină, hidrocortizon, anestezină, vitamina A, derivați de SASA. 

2. tratament chirurgical — este necesar în fazele avansate ale bolii, când stenoza este 
foarte pronunţată si necesită rezectie segmentară, uneori cu anus iliac şi in 
prezenţa complicatiilor majore. 

3. tratament profilactic: 

-profilaxia primară este foarte importantă, reducând riscurile iradierii 
ţesuturilor sănătoase şi se realizează prin tratament asistat de calculator în aşa 
fel încât se stabilesc doze precise şi corect fractionate; 

-la un bolnav supus rongenterapiei, la primele semne care sugerează o 
rectosigmoidita actinică, se recomandă suspendarea acesteia. 


IV. ALTE SINDROAME INFLAMATORII 
GASTROENTERITE VIRALE 
Gastroenteritele acute virale constituie un grup de afecţiuni frecvente care, survenind în 


condiţii de malnutriție, reprezintă o cauză importantă de morbiditate şi mortalitate, mai ales in 
ţările subdezvoltate. 

Rolurile virusurilor in aceste afectiuni au fost descoperite recent, dupa introducerea 
noilor tehnici de diagnostic virologic rapid, mai ales a microscopiei electronice. 

Virusurile responsabile de enterocolite sunt: Rotavirusurile, Adenovirusurile enterice 
(serotipuri 40; 41), Agentul Norwalk, unele Calicivirusuri şi Coronavirusuri. 

Participarea acestor virusuri la producerea gastroenteritelor acute nu este aceeasi; mai 
mult, unele din aceste virusuri au fost găsite şi la persoane sănătoase. 

Rotavirusurile aparțin familiei Raeoviridae şi au un aspect caracteristic datorită unei 
capside duble. Această morfologie le permite recunoaşterea cu uşurinţă la microscopul 
electronic (ME), care, de altfel, reprezintă şi o metodă rapidă de diagnostic. 

Rotavirusurile sunt responsabile de majoritatea gastroenteritelor acute la copii cu vârste 
între 6 luni şi 2 ani. 

La nou-născut, la care formele de gastroenterită virală produsă de Rotavirusuri este cea 
mai frecventă, după o incubație de 1-2 zile apare o diaree apoasă însoţită de vărsături şi febră. 
Deshidratarea este consecinţa cea mai gravă. 

Enterocolita datorată Rotavirusurilor are şi un caracter sezonier, fiind mult mai 
frecventă în sezonul rece, motiv pentru care este cunoscută şi sub denumirea de "diaree de 
iarnă". 

Celula țintă pentru Rotavirusuri este enterocitul intestinului subțire la care se observă, 
pe lângă modificări morfologice, şi o scădere a activității enzimatice. 

Pentru diagnosticul acestor enterocolite, în afară de microscopia electronică (ME), se 
poate folosi si tehnica ELISA, care utilizează anticorpi monoclonali pentru evidențierea 
antigenelor (Ag) virale în materiile fecale. 

O altă metodă rapidă şi simplă este reprezentată de testul de aglutinare a particulelor de 
latex sensibilizate cu anticorpi anti-Rotavirus. 

Tratamentul enterocolitelor produse de Rotavirus este simptomatic si se bazează pe 
rehidratarea orală sau intravenoasă (IV) în funcție de gradul de deshidratare. 

Virusul Norwalk este o altă cauză de enterocolite mai ales la copilul mare şi adult. 

Diagnosticul presupune evidențierea virusului în materiile fecale prin metode 
radioimunologice sau prin imunomicroscopie electronică, tehnică ce vizualizează grămezile 
formate prin agregarea particulelor virale de anticorpi (Ac) specifici. 

Există virusuri care aparțin altor familii, ce pot produce episoade de enterite: 
Calicivirusuri, Coronavirusuri, ultimele fiind considerate ca agenți etiologici ai enterocolitelor 
necrozante la nou-născuți. 

Asociate unor epidemii de diaree, au fost descrise şi ECHO-virusurile tip 4; 11; 14; 18; 
19 care pot fi izolate în culturi de celule, determinarea tipului făcându-se prin seroneutralizare 
(Radu Crainic). 

Alte virusuri asociate enteritelor sunt Adenovirusurile, al căror rol în etiologia acestor 
afecțiuni a fost mult timp controversat. Actualmente, cunoscute ca serotipurile 40; 41, aceste 
virusuri sunt asociate cu epidemii, nefiind decât foarte rar evidențiate la subiecții sănătoşi. 

Diagnosticul se bazează pe evidenţierea virusurilor în materiile fecale prin microscopie 
electronică. 


DIAREEA CĂLĂTORILOR 


Constituie o afecţiune modernă explicată prin dezvoltarea turismului şi circulației păe 
glob. 

Cauza este în cele mai multe cazuri (80%) infecția microbiană, urmată apoi de infecțiile 
virale şi cele parazitare. Dintre agenţii microbieni, cei mai incriminati sunt: E. coli 
enterotoxigenă, Shigella, Salmonella etc; dintre virusuri: rotavirusurile şi virusurile de tip 
Norwalk; dintre paraziți: Giardia lamblia şi Entamoeba hystolitica. 

Diagnostic 

În majoritatea cazurilor este doar un diagnostic clinic în contextul apariţiei 
simptomatologiei după schimbarea ţării. 

Afectiunea se manifestă prin apariţia scaunelor diareice, neformate, apoase, în număr de 
peste 3/zi, greturi vărsături, dureri abdominale colicative, simptome apărute în primele 5-15 
zile după sosirea într-o tara străină sau în primele 7-10 zile de la întoarcerea în tara. 

De cele mai multe ori cazurile rămân nediagnosticate etiologic, tratamentul făcându-se în 
principal empiric. 


Tratament 

În formele uşoare de boală se instituie regim dietetic constând din consum de lichide 
peste 2 1/zi (supe, ceaiuri, băuturi nealcoolice), consum de biscuiţi, peşte rasol, banane. $i un 
tratament medicamentos cu Loperamidă (Imodium) cură de 2-3 zile (la început 4 mg apoi câte 
2 mg după fiecare scaun fără a depăşi 8 mg/zi). 

În formele medii şi severe pe lângă regimul hidric şi de crutare, şi când se suspicionează 
infecția bacteriană se administrează antibiotice (Norfloxacină, Ciprofloxacină) în 2 prize cu 
excepţia copiilor sub 12 ani. În cazurile febrile se recomandă Doxiciclină. La copii se 
recomandă Furazolidon (7,5 mg/kg corp/zi timp de 4-5 zile) sau Eritromicină (30-50 mg/kg 
corp/zi). 

INTESTINUL GROS 


DIVERTICULII COLONICI 


Reprezintă protruzia în afara peretelui colonic a întregului perete sau numai a mucoasei 
în locuri de minimă rezistenţă (locul de pătrundere a vascularizatiei) sub forma sacciforma. 
Diverticulii colonici pot fi: 
-câştigaţi — se produce protruzia numai a mucoasei 
-congenitali — se produce protruzia întregului perete colonic. 
Termenul de diverticuloză colonică include pe cel de diverticuli colonici asimptomatici 
iar boala diverticulară include diverticulii simptomatici. 
Boala apare mai frecvent peste 50 ani cu uşoară predominanta la femei. 
În producerea diverticulilor colonici intervin următorii factori: 

-factori alimentari - sunt mai frecvenți în ţările unde consumul hidrocarbonatelor 
rafinate, al proteinelor şi grăsimilor se face în detrimentul fibrelor vegetale, şi sunt mult mai rar 
întâlniți în zonele unde populaţia consumă foarte multe vegetale; 

-factori anatomici (structurali) - cu vârsta creşte conţinutul în elastină în teniile 
colonice care se vor scurta progresiv ducând la o fragmentare şi mai mare a lumenului colonic; 
de asemenea creşte conţinutul de colagen al peretelui colonic precum şi existenţa zonelor de 
minimă rezistenţă determinate de vascularizatia care traversează peretele; 

-tulburări de motilitate — determinate de lipsa fibrelor vegetale care duc la scăderea 
conţinutului colonic cu influenţă directă asupra presiunii intraluminale, colonice care creşte. 

Cea mai frecventă localizare a diverticulilor colonici (aproximativ 95%) este segmentul 
sigmoidian. 


Diagnostic — se pune pe baza: 
-simptomatologiei clinice 
-explorarilor paraclinice. 


Simptomatologia clinica 

Este nespecifică şi merită reţinut că peste 75% din diverticulii colonici rămân 
asimptomatici; simptomele devin manifeste în general în prezenţa unei complicaţii. 

Cel mai frecvent simptom întâlnit este durerea cu localizare în flancul stâng şi fosa iliacă 
stângă, durere care îmbracă diferite aspecte, de la durere moderată, inconstantă, până la durere 
vie, colicativă. Durerea poate fi asociată cu greață, vărsături, tulburări de tranzit manifestate 
prin alternanță de diaree cu constipaţie. Uneori apar febra (in diverticulită) şi hemoragie 
digestivă inferioară. 
stâng şi în fosa iliacă stângă, şi rar în caz de pericolită supurativă, palparea unei formaţiuni 
tumorale. 


Explorări paraclinice 

-Exmenul radiologic — rămâne examenul cel mai preţios pentru diagnosticul diverticulilor 
colonici, constând din efectuarea irigografiei care precizează forma şi mărimea diverticulilor, 
numărul şi dispoziţia lor topografică, de cele mai multe ori şi prezența complicatiilor (în 
special diverticulita şi fistulizarea). 

-Colonoscopia — investigație foarte utilă pentru evidenţierea complicatiilor precum şi a 
diagnosticului diferenţial ( cancer colonic, boala Crohn, rectocolita hemoragică). 

-Arteriografia mezenterică — utilă în precizarea sediului unei hemoragii digestive 
diverticulare. 

-Scintigrafia cu Tc% - G coloidal — precizează de asemennea sediul unei hemoragii chiar 
şi mici. 

-Ecografia şi tomografia computerizată — explorări imagistice utile în prezenţa unui 
proces supurativ diverticular sau peridiverticular. 


Importanţa clinică a diverticulilor colonici rezidă din posibilitatea apariţiei complicatiilor 
care pot pune inn pericol viata bolnavilor: 
-diverticulita acută 
-ocluzia intestinală 
-hemoragia digestivă 
-abcesul pericolic 
-fistulizarea 
-perforatia. 


Tratamentul - este medical si chirurgical 

Tratamentul medical — este recomandat in general diverticulilor simptomatici, diverticulii 
asimptomatici nu necesita tratamennt cu excepţia recomandărilor de regim igieno-dietetic. 

Regimul igieno-dietetic constă din 4-5 mese pe zi, bogate în alimente care conţin multe 
fibre vegetale (fructe, sucuri, legume, tarate de grâu) 

Tratamentul medical constă din folosirea medicamentelor de tip laxative hidrofilice 
coloidale (Normacol), a reglatoarelor motilitatii tubului digestiv (Debridat, Spasmomen), a 
antibioticelor în caz de diverticulita. 

Tratamentul chirurgical — este recomandat în următoarele situaţii: 

-perforatie cu peritonită 

-abcesul abdominal 

-fistule intens simptomatice 

- ocluzia intestinala 

-hemoragie digestiva masiva 

-diverticulită trenanta şi rezistentă la tratament. 


CANCERUL COLONIC ŞI RECTAL 


Ca incidenţă şi prevalenta, cancerul de colon şi rect reprezintă una dintre cele mai 
frecvente neoplazii situându-se pe locul 4 din totalul neoplaziilor (după cancerul de plămân, 
stomac şi sân). Are o incidență mult crescută în ţările puternic industrializate (America de 
Nord, Europa de Vest) şi o incidenţă scăzută în America de Sud, Africa. 

Este mai frecvent după vârsta de 50 ani, cu uşoară predominanta la sexul masculin. 

În România cancerul de colon şi rect are o incidenţă de aproximativ 12/100.000 locuitori, 
cu o incidenţă superioară în Bucureşti şi în judeţele Timiş, Arad, Mureş. 

Cancerul de colon şi rect reprezintă prototipul afecţiunilor genetice dobândite apărute sub 
acţiunea unor factori de mediu (factori carcinogeni). 

În prezent rolul genelor implicate în geneza cancerului de colon şi rect precum şi 
predispoziția ereditară au fost dovedite, fenomen care contribuie la strategia diagnosticului 
precoce şi la modalităţile de tratament în acest cancer. 

Principalii factori de mediu care constituie factori de risc în apariţia cancerului colorectal 
sunt: 

-factori alimentari — dintre care consumul de carne şi grăsimi animale constituie 
elemente favorizante ale apariţiei cancerului colorectal; lipidele predispun la apariţia cancerului 

prin rolul acizilor biliari in proliferarea epiteliului colonic iar proteinele din carnea rosie se 
dovedesc a fi strâns legate de incidenţa cancerului colorectal. Există o corelaţie între apariția 
cancerului colorectal şi obezitate (frecvenţa este de două ori mai mare decât la persoanele 
nesupraponderale). 

-legume, fructe şi fibre vegetale — au rol protector în apariţia cancerului colorectal prinn 
mai multe caracteristici: fibrele vegetale cresc volumul fecal favorizând tranzitul colonic, 
precum şi înglobarea unor carcinogeni, de asemenea, celuloza din vegetale scade nivelul 
enzimelor bacteriene care pot stimula carcinogeni colonici; unele fibre sunt supuse fermentatiei 
colonice iar prin aceasta se scade ph-ul intraluminal şi astfel se inhiibă activitatea 
carcinogenetică microbiană. 

-alcoolul — consumul de alcool creşte riscul de apariţie al cancerului colorectal de 
peste 2ori faţă de neconsumatori, prin efectul negativ asupra concentraţiei de 5-adenozil- 
metionină care fiziologic este necesară pentru metilarea ADN 

-vitaminele şi microelementele — în primul rând vitaminele antioxidante: A,C, E au rol 
anticancerigen, iar dintre microelemente calciu şi seleniu au rol protector în apariția cancerului 
colorectal; 

-acidul folic şi metionina — intervin normal în procesele metabolice de metilare a 
ADN, orice deficit în acid folic şi metionină poate contribui la apariția cancerului; 

-aspirina şi antiinflamatoarele nesteroidiene — au rol protector în apariţia cancerului 
colorectal. 

-factori genetici — intervin în două moduri în etiopatogeneza cancerului colorectal: 

-anomalii genetice moştenite (cancer colorectal ereditar, reprezentând 25% din 
cancerele colorectale) 

-anomalii genetice dobândite (cancer colorectal sporadic -  nonereditar, 
reprezentând 75% din cancerele colorectale). 

În prezent se consideră că următoarele gene intervin în patogeneza cancerului colorectal: 
gena APC (genă supresoare), DCC (genă supresoare), DPC 4 (genă supresoare), MCC (genă 
supresoare), p53 (genă supresoare), K-ras (oncogenă), hMLHI (genă antimutatoare), hMSH2 
(genă antimutatoare). 

Din punct de vedere etiopatogenic, cancerul colorectal cunoaşte următoarele forme: 

1.Cancerul colorectal polipos (CRCP) 
- CRCP nonereditar (sporadic), forma cea mai frecventă — 90%din cazuri 
- CROP ereditar —polipoza adenomatoasă colonica 
- sindromul Gardner. 
-sindromul Turcot. 
-sindroamele de hamartomatoză colonică (Peutz-Jeghers, 
polipoza juvenilă familială). 
2.Cancerul colonorectal nonpolipos (CRPNP) 
-CRCNP ereditar: 
-sindromul Lynch 1 - cancer de colon apărut la tineri 
-sindromul Lynch 2 — cancer de colon asociat cu cancer de ovar, 
endometru sau stomac, pancreas, tiroidă, apărând la mai multe generaţii 
(sindroamele Lynch 1şi 2 formează HNPCC) 
-sindromul Turcot II — cancer de colon asociat cu glioblastom. 
-CRPNC nonereditar — foarte rar întâlnit. 
3.Cancerul colorectal asociat bolilor inflamatorii cronice idiopatice (rectocolita 
hemoragică şi boala Crohn). 


Alături de CRCP care reprezintă 90% din totalitatea cancerelor colorectale, HNPCC 
reprezintă aproximativ 6%din cancerele colorectale constituind forma cea mai frecventă şi 
studiată a cancerului colorectal cu trăsături ereditare. 

Pentru diagnosticul acestor forme de cancer colorectal există “noile criterii Amsterdam”: 

1. Minimum 3 subiecti inruditi cu cancere asociate HNPCC: CCR, endometru, 
intestin subtire, bazinet, ureter. 

2. Cel putin 3 rude din care unul rudă de gradul 1 cu celelalte două. 

3. Afectarea a cel puţin 2 generaţii succesive 

4. Minimum un cancer colorectal să fie diagnisticat sub 50 ani. 

5. Confirmarea histologică de cancer colorectal. 

6. Polipoză adenomatoasă familială exclusă. 

Topografic, cancerul colorectal prezintă următoarea frecvenţă: rect - 22%, joncţiunea 
recto-sigmoidiana - 12%, sigmoid - 25%, colon descendent - 6%, colon transvers - 12%., cec şi 
colon ascendent - 23%. 

Macroscopic, carcinomul colorectal se prezintă diferit, în funcţie de localizarea 
topografică: la nivelul colonului proximal predomină forma vegetantă, formă cu tendinţă la 
creştere rapidă în lumen, tumorile mari ulcerându-se şi evoluând ca forme ulcerovegetante; la 
nivelul colonului distal (sigmoid şi rect) predomină forma infiltrativă (stenozanta). 

Microscopic, cancerul colorectal este reprezentat de: adenocarcinom (carcinomul 
tubular) 90-95%, carcinomul coloidal (mucipar) dezvoltat cu precădere la pacienţii cu HNPCC 
şi RCH malignizată, carcinomul cu celule în “inel cu pecete” cu frecvenţă mult mai scăzută 
(aspectul caracteristic fiind dat de conţinutul crescut în mucină), carcinomul schiros (unde 
predomină țesutul fibros) — formă rară, carcinomul vilos (papilifer) — dezvoltat din epiteliul 
colonic de înveliş, destul de rar, carcinomul mixt (tubulovilos) şi foarte rar apar epitelioamele 
jonctiunii anorectale, melanoamele şi limfoamele. 

În evoluţie, cancerul colorectal cunoaşte o dezvoltare locală (cu dublarea dimensiunii 
tumorii apreciată radiologic în aproximativ 1,5-2 ani), o diseminare loco-regională prin invazie, 
tumora depăşind seroasa şi invadând cavitatea peritoneală sau organele din jur (uter, vagin la 
femeie, prostată şi vezică urinară la bărbat) şi o diseminare la distanţă pe cale limfatică, 
hematogenă şi prin implantare (detaşarea celulelor maligne din tumoră şi grefarea lor pe alte 
zone). 

Foarte important pentru aprecierea supraviețuirii şi a recidivelor după intervenţia 
chirurgicală este încadrarea tumorii diagnosticate în stadii de evoluţie. Cea mai utilizată este 
stadializarea Dukes actualizată: 

-stadiul A: tumoră limitată la mucoasă; 

-stadiul B1: tumoră ce invadează muscularis propria, fără a o depăşi; 

-stadiul B2: tumoră extinsă la întreg peretele dar fără interesarea ganglionilor limfatici; 

-stadiul C1: orice grad de invazie tumorală în prezenţa metastazelor in mai putin de 4 
ganglioni limfatici regionali; 

-stadiul C2: orice grad de invazie tumorală în prezenţa metastazelor în mai mult de 4 
ganglioni limfatici regionali; 

-stadiul D: prezenţa metastazelor la distanţă (ficat etc). 

La fel de valoroasă este şi stadializarea interventionala TNM, în care T reprezintă tumora 

primitivă, N ganglionii regionali şi M prezenţa sau absenţa metastazelor la distanţă: 
-stadiul 0: carcinom in situ — TisNOMO ; 
-stadiul 1: - tumora invadează submucoasa — T1NOMO; 
-tumora invadează musculara proprie — T2NOMO 
- stadiul 2: - tumora invadează subseroasa sau țesuturile pericolice — T3NOMO; 
- tumora invadează organele vecine — T4NOMO; 
-stadiul 3: - orice grad de invazie intramurală cu metastaze ganglionare: 
-H1 — 1-3 ganglioni regionali - T1-2NOMO; 
-H2 — 4 sau mai multi ganglioni regionali - T3N1-3MO; 
-H3 — metastaze în orice ganglioni regionali - T4N1-3Mo. 
-stadiul 4: prezenţa metastazelor la distanţă - oriceToriceNM1. 

Corespondenta dintre stadializarea Dukes şi TNM si supraviețuirea la 5 ani după 

intervenţie arată: 

-stadiul A = stadiul 0 = supravietuire in 95% din cazuri; 
-stadiul B1 = stadiul 1 = supravietuire in 90% din cazuri; 
-stadiul B2 = stadiul 2 = supravietuire in 76% din cazuri; 
-stadiul C1, C2 = stadiul 3 = supravietuire in 48% din cazuri; 
-stadiul D = stadiul 4 = supravietuire in 6% din cazuri. 


Diagnostic — se pune pe baza: 
-simptomatologiei clinice 
-explorarilor paraclinice. 


Simptomatologia clinica 

Ca orice tumoră malignă şi cancerul colorectal evoluează o perioadă de timp 
asimptomatic (evoluţie lentă), din nefericire simptomele apărând în stadiile avansate când de 
obicei prognosticul nu este foarte favorabil. Evoluţia asimptomatică a tumorii se poate întinde 
pe o perioadă de 3-5 ani. 

Cancerul colorectal se manifestă în principal prin: 

-tulburări de tranzit constând din diaree fără o cauză aparentă, constipatie accentuată 
progresiv, alternanță de constipatie cu diaree. De asemenea poate apărea falsa diaree 
determinată de fragmentarea scaunului secundar formei infiltrativ-stenozante a tumorii care 
produce o acumulare în anse a materiilor fecale. Materiile fecale pot fi modificate conţinând 
mucus şi sânge. 

-dureri abdominale localizate pe traiectul colonului la nivelul tumorii, uneori 
îmbrăcând aspectul durerilor colicative însoţite de balonare şi zgomote hidroaerice, durerea 
ameliorându-se mult după emisia materilor fecale şi evacuarea gazelor (sindrom Kâning) 

-hemoragia digestivă inferioară, manifestată fie prin hemoragie cronică fie prin 
hemoragie acută. Hemoragia cronică se prezintă sub forma hemoragiei oculte şi duce la 
instalarea anemiei hipocrome, microcitare (de tip feripriv). Hemoragia acută se manifestă prin 
rectoragie sau hematochiezie (sânge parţial digerat, de culoare roşu-cărămiziu) în tumorile de 
colon distal şi rect şi prin melenă în tumorile mari, voluminoase sau cele care evoluează sub 
formă stenozantă cu localizare în cec şi colonul ascendent. 

-fenomene subocluzive sau ocluzie intestinală ca manifestări ale complicatiilor 
cancerului colorectal, exprimate prin dureri vii, intense asociate cu balonări, zgomote 
hidroaerice şi hiperperistaltism. 

-tumoră palpabilă, fenomen ce denotă în stadiu avansat al cancerului; se palpează o 
formaţiune dură, neregulată, mobilă în cazul cancerului de colon transvers. 

-bolnavii sunt astenici, cu paloare mucotegumentară, scădere moderată în greutate în 
ultimul timp, subfebrilitate sau febră (în cancerele ulcerate). 

-prezenta sindromului paraneoplazic manifestat prin tulburări cardiovasculare (sindrom 
Raynaud, tromboflebite migratorii), cutanate (acanthosis nigricans, dermatomiozită), tulburări 
endocrine (sindrom Cushing, hiperparatiroidism). 

-palparea tumorii la tuşeul rectal în localizarea rectală a cancerului, examinare 
obligatorie la cel mai mic simptom ano-rectal. 


Explorări paraclinice 
Examenul endoscopic 
Reprezintă investigația cea mai valoroasă în diagnosticul pozitiv al cancerului colorectal, 
valoare dată şi de posibilitatea efectuării biopsiilor dirijate pe baza cărora examenul 
histopatologic precizează structura malignă şi gradul de diferenţiere. 
Explorarea endoscopică a colonului cuprinde: 
-rectosigmoidoscopia; 
-colonoscopia. 

1.Rectosigmoidoscopia — deşi are o vechime apreciabilă şi astăzi se dovedeşte o 
explorare eficace, constituind modalitatea practică de explorare a colonului terminal, precedând 
colonoscopia. 

Eficacitatea rectosigmoidoscopiei este susținută în ultimul timp de introducerea 
fibrosigmoidoscoapelor flexibile. 

Rectosigmoidoscopia flexibilă, prin performanţele tehnice, suportabilitatea mult mai 
mare din partea pacienţilor, posibilitatea examinării a cel puţin 60 cm din traiectul colonului, 
recoltarea de biopsii în condiții optime, tinde să înlocuiască în ultimul timp 
rectosigmoidoscopia rigidă. Rezultatele pozitive sunt date şi de faptul cunoscut că aproximativ 
60% din cancerele colonice sunt localizate pe ultimii 60 cm ai colonului. 

Examenul rectosigmoidoscopic implică şi inspecția regiunii perianale şi perineale, 
examinarea prin tuşeu rectal a canalului anal, rectului şi pelvisului inferior. 

În mod normal rectosigmoidoscopia ar trebui să constituie o manevră uzuală de 
investigaţie în mâna specialistului de medicină generală, internistului, chirurguluişi 
gastroenterologului în ambulatoriu. 

Indicatiile rectosigmoidoscopiei sunt:: 

-bolnavi cu simptome clinice care sugerează o suferință colonică ce se manifestă sau 
nu prin rectoragie; 

-bolnavi care prezintă o hemoragie digestivă inferioară; 

-pentru diagnosticul pozitiv şi diferenţial al bolilor inflamatorii cronice intestinale 
idiopatice (rectocolita hemoragică şi boala Crohn) 

-persoanele cu risc crescut de cancer colonic (rectocolită hemoragică, polipoza 
colonică, cei operati pentru cancer colonic şi rudele de gradul I a celor operati cu cancer 
colonic); 

-persoanele asimptomatice fără risc crescut (peste 45 ani) la care testul HemoQuant 
este pozitiv. 

În cancerul colonic, rectosigmoidoscopia evidenţiază direct modificările mucoasei şi ale 
lumenului colonic determinate de tumoră. 

În funcţie de aspectul macroscopic al tumorii, rectosigmoidoscopia evidenţiază: 

-prezenta unei formaţiuni protruzive, de cele mai multe ori cu aspect mamelonat, 
conopidiform, cu mucoasa supraiacentă modificată (cu ulceratii neregulate, hemoragii) în 
tumorile vegetante, formaţiuni care ocupă în parte sau în totalitate lumenul colonic; 

-prezenta unei îngustări segmentare, asimetrice, neregulate, sau o stenoză a lumenului 
pe o întindere mai mare (aspect tubular) în forma infiltrativ-stenozantă a cancerului colonic; 

-prezenta unei ulceratii cu crater profund, neregulat, cu sângerare la cea mai mică 
atingere cu endoscopul, , cu detritus murdar, în forma ulcerativă a cancerului colonic; 

-posibilitatea destul de frecventă , când se evidenţiază forme mixte de cancer: 
vegetativ -ulcerată, infiltrativ -stenozantă şi ulcerată; 

-prezența produselor patologice in lumen — de multe ori curățirea colonului este 
parţială cu prezenţa materiilor fecale amestecate cu sânge sau cheguri, mucus şi rareori puroi. 

Fiecare examen rectosigmoidic este completat cu biopsii ţintite, multiple, în scopul 
precizării structurii histologice şi gradului de diferenţiere. În momentul recoltării biopsiei 
endoscopistul trebuie să fie atent la posibilitatea erorilor în cazul formațiunilor protruzive şi 
acest licru se referă la greutatea recoltării biopsiilor din circumferința formaţiunii protruzive 
aflate pe faţa nevizualizată. 

2.Colonoscopia — constituie investigația cea mai performantă dintre explorările 
paraclinice în diagnosticul pozitiv al cancerului colorectal, performanţă susţinută de folosirea 
cu preponderență a aparatelor cu sistem de video-endoscopie precum şi asocierea în ultimul 
timp a ecoendoscopiei. 

În condiţiile pregătirii corespunzătoare a pacienţilor pentru explorare, a efectuării 
colonoscopiei de către un endoscopist experimentat, aceasta prezintă riscuri minime de 
complicaţii (riscul perforatiei este cifrat la 2-4/1000, iar mortalitatea este de 2/10000 de 

investigatii). Dezavantajul major in cazul efectuarii colonoscopiei este dat de disconfortul 
prezentat de o mare parte dintre pacienti, disconfort care depinde de extinderea gi stadiul de 
evolutie al tumorii, de sensibilitatea neuropsihica a pacientului, precum si de statusul anatomic 
al colonului (prezenta de cuduri si serpentine). 

Practic, colonoscopia nu are contraindicatii majore, cu exceptia unei stenoze care nu 
permite trecerea colonoscopului. 

Colonoscopia, pe lângă vizualizarea directă a proceselor patologice, permite in special 
inn cazul formațiunilor benigne şi îndepărtarea acestora prin electrorezectie. În cazul tumorilor 
cu localizare distală, colonoscopia asociată cu ecoendoscopia completează dezavantajul 
colonoscopiei de a nu putea preciza extinderea intraparietală a tumorii. 

Colonoscopia are următoarele indicaţii: 

-în scop diagnostic 
-în scop terapeutic. 

În scop diagnostic: 

-pacienți cu hemoragie digestivă inferioară la care tuşeul rectal şi 
rectosigmoidoscopia dau rezultate negative; 

-pacienti cu simptomatologie colonică, în special tulburări de tranzit, la care 
rectosigmoidoscopia şi irigografia dau rezultate negative sau neconcludente; 

-diagnosticul diferențiat între rectocolita hemoragică şi boala Crohn cu localizare 
colonică; 

-pacienti operati pentru cancer de colon în vederea depistării precoce a recidivelor 
sau a cancerelor metacrone; 

-monitorizarea (control periodic) la: 

e pacienţi cu rectocolită hemoragică cu o vechime de peste 15-20 ani şi 
boală Crohn colonică; 

e pacienţi cu rezectie colonică pentru cancer colorectal; 

e screeningul endoscopic în vederea depistării precoce a cancerului de 
colon la persoanele cu risc crescut:polipozele familiale şi pacienţi cu 
anntecedente heredo-colateralede cancer colonic (sindromul Lynch I şi 
ID. 

fn scop terapeutic: 

-pentru efectuarea polipectomiei endoscopice; 

-injectare de chimioterapice direct in tumora de colon; 

-permeabilizarea stenozelor maligne in cazurile inoperabile, cu anse de diatermie 
sau cu laser. 

În cancerul colorectal, colonoscopia evidenţiază modificări ale mucoasei şi lumenului 
colonic sugestive pentru fenomenele de degenerare malignă: 

-în prezenţa unor formaţiuni polipoidale se constată modificări ale mucoasei 
supraiacente reprezentate de ulceratii şi eroziuni neregulate cu caracter indurat, cu margini şi 
cratere neuniforme, aspectul palid şi rigid al pediculului (aspecte confirmate în timpul utilizării 
pensei de biopsie), elemente caracteristice formei vegetante a cancerului colonic; 

-prezenta unei îngustări segmentare sau o stenoză a lumenului pe o întindere mai 
mare (aspect tubular) cu mucoasa modificată, prezentand ulceraţii superficiale, hemoragii şi 
sângerare exagerată la atingerea cu colonoscopul în forma infiltrativ —stenozantă; 

-prezenta unei ulceratii cu crater profund, complet neregulat, cu margini rigide, cu 
detritus hemoragic, în forma ulcerativă a cancerului colonic; 

-prezenta formelor mixte de tumori: vegetativ —ulcerative, infiltrativ —stenozante şi 
ulcerate etc; 

-prezenta leziunilor mucozale de aspect plat, supradenivelat sau subdenivelat, în 
cancerul colonic de novo. 

Fiecare examen colonoscopic este completat cu biopsii dirijate multiple în scopul 
precizării structurii histologice şi gradului de diferenţiere. Din nefericire, în multe cazuri 

diagnosticul endoscopic al cancerului colorectal se face in stadii avansate de evolutie, stadii in 


diagnosticului este strategia precoce in cancerul colonic 


STRATEGIA DIAGNOSTICULUI PRECOCE 

Se referă la atitudinea diagnosticianului in fata pacienţilor cu simptome care sugerează o 
suferinţă colonică, atitudinea in fata pacienţilor asimptomatici precum şi atitudinea în fata 
pacienţilor asimptomatici dar cu risc crescut de cancer colonic 

e În cazul pacienţilor simptomatici - este necesară efectuarea colonoscopiei la toţi 
pacienţii simptomatici, adică cei care prezintă simptome care sugerează cancerul 
colonic, la pacienţi cu sindrom anemic şi testul Hemocult pozitiv. 

e Examenul colonoscopic la pacienţii asimptomatici se referă la acel grup populational 
care prezintă un risc de cancer colonic determinat de factori diverşi: în primul rând 
vârsta peste 50 ani, anumiţi factori de mediu (obiceiuri alimentare), unele afecţiuni 
intestinale şi unii factori genetici. 

e  Screeningul populaţiei asimptomatice cu risc crescut de cancer colonic solocită o 
atitudine diferită, în funcţie de grupa de încadrare a pacienţilor: 

-efectuarea rectosigmoidoscopiei anual, la pacienţii proveniţi din familile cu 
polipoză adenomatoasă familială şi sindrom Gardner şi recomandarea colectomiei în 
momentul complicatiei polipozei; 

-colonoscopie anuală sau la 2 ani, la descendenţii de gradul I din familiile cu 
sindrom Lynch Isi II de la vârsta de 25 ani; 

-efectuarea colonoscopiei în cazul diagnosticului unui cancer colonic prin 
rectosigmoidoscopie sau irigografie pentru depistarea unui cancer sincron şi 
efectuarea colonoscopiei la un an şi apoi din trei în trei ani după colectomie pentru 
cancer colonic; 

-colonoscopia la interval de doi ani în cazul pacienţilor cu rectocolită 
hemoragică cu o vechime a bolii de peste 15-20 ani; 

-in fata pacienţilor diagnosticati cu polipi colonici prin colonoscopie, atitudinea 
cea mai corectă este îndepărtarea acestora prin polipectomie endoscopica cu 
recuperarea polipului şi examenul histologic obligatoriu. 


Examenul radiologic 

Constă din irigografie, eficienţa cea mai bună având-o metoda cu dublu contrast (pastă 
baritată —aer), metodă care poate depista şi tumorile mici rectocolonice. Irigografia asociată 
rectosigmoidoscopiei este foarte utilă în cazul pacienţilor la care colonoscopia nu poate fi 
efectuată sau este contraindicată. 

Modificările radiologice în tumorile colorectale sunt diferite în funcţie de aspectul 
macroscopic al tumorii: aspect de lacună în tumorile vegetante, aspect de nişă în lacună în 
tumorile ulcero —vegetante, aspect de stenoză în tumorile infiltrative. 

În funcţie de localizarea topografică, imaginile radiologice diferă: aspect de “rect 
amputat” în localizarea rectală, aspect de “cotor de măr” în localizarea sigmoidiana şi pe 
colonul descendent, aspect de “pantalon bufant” în localizarea pe colonul transvers şi aspect 
“în virolă” în localizarea cecală. 

Radiografia abdominală pe gol este utilă numai în prezenţa complicatiilor (perforatie sau 


ocluzie). 


Explorări imagistice: 

Ecografia abdominală, tomografia computerizată şi rezonanţa nucleară magnetică, sunt 
utile pentru evidenţierea extinderii tumorii, metastazelor ganglionare şi la distanţă (hepatice). 
De mare utilitate este ecoendoscopia rectală în diagnosticul şi stadializarea cancerului rectal. 

Depistarea hemoragiilor oculte 

Poate constitui un test de screening si este elocvent dupa ce pacientii au fost pregatiti 
timp de trei zile cu regim alimentar fara carne, vegetale, au fost excluse medicamente ca 
antiinflamatoarele nesteroidiene si vitamina C. Cele mai utilizate teste sunt testul Hemocult 
(test calitativ de culoare) şi testul Hemo Quant (test cantitativ al sângerărilor microscopice). 
Dezavantajul acestor teste şi în primul rând pentru testul Hemocult îl constituie rezultatele fals 
pozitive într-un procent care poate ajunge până la 50%. 


Explorările imunologice — constau în determinarea antigenului carcinoembrionar (ACE), 
marker tumoral care însă este prezent şi în alte afecţiuni colonice (RCH) şi în neoplasme cu 
alte localizări (ficat, pancreas, sân, etc). Determinarea antigenului carciniembrionar este 
valoroasă în urmărirea recidivelor postoperatorii şi a metastazelor (ACE scade foarte mult după 
intervenţia chirurgicală, revenind chiar la valori normale după 6 săptămâni).Tot ca marker 
tumoral în cancerul colorectaleste şi determinarea antigenului CA 19-9. 


Teste genetice — nu au intrat în practica clinică curentă, în diagnosticul cancerului 
colorectal folosindu-se mult în scop de cercetare sunt dozate proteinele anormale generate de 
gena APC şi evidenţierea mutatilor genetice (gena K-ras, hMSH2, hMLHI) la persoane cu risc 
crescut de cancer (polipoza familială, polipii adenomatoşi, rectocolită hemoragică, boala Crohn 
etc). 


Tratament 

Singurul tratament eficient, cu componentă radicală în cancerul colorectal este 
tratamentul chirurgical. Intervenţia chirurgicală este indicată atât pentru tumora primară cât şi 
pentru metastaze. 

Pentru tumora primară se practică colectomie segmentară care diferă în funcţie de 
localizarea tumorii: 

-pentru tumorile cu localizare în zona cecului, a colonului ascendent şi flexurii 
hepatice a colonului transvers se practică hemicolectomie dreaptă cu anastomoză termino- 
terminală în general; 

-pentru tumorile cu localizare la nivelul flexurii splenice, colonului descendent şi 
sigmoidului se practică hemicolectomie stângă cu anastomoză termino-rectală; 

-pentru tumorile cu localizare rectală până la 12 cm se practică rezecti arectului cu 
anastomoză colorectală , iar pentru tumorile sub 10 cm se practică amputatia rectală cu 
colostomă iliacă stângă. 

Tratamentul endoscopic 

Este folosit în cancerul rectal şi este vorba despre tratament paleativ cu laser în formele 
de cancer stenozant, utilizându-se un laser neodynium — ytrium (Nd : YAG) în şedinţe 
succesive la interval de 3-4 luni. 

Chimioterapia 

Se foloseşte ca tratament adjuvant tratamentului chirurgical, în special la pacienţii cu 
cancer colorectal înn stadiile B2 şi C. Asocierile cele mai frecvante şi cu rezultate mai bune 
sunt: 5-fluorouracil +levamisol şi 5-fluorouracil +acid folinic (Leucovorin) 

Radioterapia 

Indicată numai în cancerul cu localizare rectală cel mai des în stadiile II şi III TNM. Se 
instituie radioterapia atât preoperator cât şi postoperator, folosind metoda externă sau internă 
(endorectală). Această metodă de tratament produce însă multe efecte secundare printre care 
rectita radică şi ileită toxică. 

Terapia genică 

Constituie în prezent speranţa viitoare ca alternativa cea mai eficientă în tratamentul 
cancerului colorectal şi a cancerului în general. 

POLIPII COLONULUI 


Reprezintă formaţiuni protruzive, proeminente, sesile, semipediculate sau pediculate care 
se dezvoltă în lumenul colonic, având forme şi dimensiuni diferite. 
După țesutul de origine, polipii se clasifică în: 
- polipi epiteliali (dezvoltați din mucoasă); 
- polipi submucoşi (dezvoltați din submucoasă). 
Incidenta polipilor colonici este variabilă şi creşte odată cu vârsta (în special după 60 
ani). 
În apariţia polipilor colonici sunt incriminati următorii factori: 

-predispozitia genetică — riscul mare de apariţie a polipilor colonici la rudele de gradul I 
a celor cu cancer colonic; 

-intervenția factorilor de mediu — în primul rând regimul alimentar: s-a constatat că 
regimul alimentar bogat în grăsimi animale, condimente, afumături, fumatul favorizează 
apariţia polipilor pe când regimul bogat în fibre vegetale, vitamine (C,E), grăsimi vegetale are 
rol protector. 

-prezenta bolilor inflamatorii intestinale idiopatice (RCH, boala Crohn) este un factor 
favorizant în apariţia polipilor de tip inflamator. 

-colecistectomia, bacteriemia, ureterosigmoidostomia constituie factori predispozanti in 
aparitia polipilor. 

Morfopatologia polipilor colonici prezintă următoarele forme: 

-polipi adenomatosi — sunt cei mai frecventi (peste 75%) ei putand fi de diferite marimi 
şi forme, sesili, semipediculati sau pediculati, constituind veritabile stări precanceroase pentru 
cancerul colorectal. Microscopic polipii adenomatosi pot fi de trei tipuri: 

-adenoame tubulare (cele mai frecvente); 
-adenoame viloase (papilare); 
-adenoame tubulo-viloase (mixte). 

-polipii hiperplazici — de dimensiuni mici, se dezvoltă la nivelul colonului terminal 
(sigmoid şi rect) de obicei, având potential malign foarte redus; 

-polipii inflamatori — cel mai des apar în rectocolita hemoragică şi boala Crohn, după o 
evoluţie de ani a bolii; se pot prezenta sub formă de pseudopolipi cu caracter inflamator şi 
regenerativ şi sub forma polipilor inflamatori veritabili care se caracterizează în plus prin 
prezenţa țesutului de granulaţie care modifică structura mucoasei (au risc malign). 


Diagnostic 
Se pune pe baza: — simptomatologiei clinice 
- explorărilor paraclinice. 


Manifestări clinice — simptomatologia clinică a polipilor colonici este necaracteristică, 
nesistematizată şi de cele mai multe ori este absent, diagnosticul de polipi colonici precizându- 
se cu ocazia investigaţiilor paraclinice pentru alte suferinţe sau cu ocazia autopsiei. 

Polipii colonici devin simptomatici în prezența complicatiilor (inflamație, hemoragie, 
ulceratie, ocluzie), când dimensiunile polipilor sunt mai mari sau în caz de malignizare. 
Pacienţii pot prezenta constipatie (localizare în colonul distal) sau diaree (localizare în colonul 
proximal), dureri abdominale difuze, nesistematizate şi balonări. Examenul fizic este de cele 
mai multe ori normal. 


Explorări paraclinice 

Endoscopia digestivă inferioară — rectoscopia, sigmoidoscopia flexibilă şi colonoscopia — 
precizează prezenţa polipilor, oferă posibilitatea biopsiei şi evidentierii naturii benigne şi 
totodată oferă posibilitatea polipectomiei endoscopice. 

Ecoendoscopia — completează mai nou colonoscopia cu posibilitatea evidentierii 
extensiei leziunii in peretele intestinal, prezenta adenopatiei loco-regionale (in caz de 
malignizare) precum si decelarea leziunilor mici care scapă colonoscopiei. 

Examenul radiologic (irigografia) cu dublu contrast precizează prezenţa polipilor sub 
forma imaginilor lacunare. 

Testul Hemocult sau Hemo Quant este util pentru evidenţierea hemoragiilor oculte 
(polipii care depăşesc 2 cm sângerează frecvent). 

Determinări enzimatice (ornitindecarboxilaza) în diagnosticul precoce al polipilor la 
pacienţii cu predispozitie ereditară. 

Importanța diagnostică a polipilor colonici rezidă în posibilitatea de malignizare a 
polipilor adenomatoşi (care sunt şi cei mai frecvenți). În acest sens se discută foarte mult 
despre secvenţa adenom — carcinom în patologia malignă a colonului. 


Tratament 

Tratamentul curativ al polipilor colonici este polipectomia (endoscopică sau chirurgicală) 
cu examen histopatologic al întregii mase tumorale. 

În cazul polipozei multiple extinse la unul sau două segmente din colon se practică 
colectomia segmentară iar dacă este vorba de o polipoză difuză se practică colectomia totală. 


POLIPOZELE GASTROINTESTINALE 


Se caracterizează prin prezența polipilor la nivelul întregului tract digestiv şi prin 
prezenţa manifestărilor extradigestive în cele mai multe cazuri. 
Polipozele gastrointestinale se prezintă sub forma mai multor sindroame şi varietăţi. Ele 
pot fi ereditare şi non-ereditare. 
Se clasifică astfel: 
A) Polipozele ereditare: 
-polipoze adenomatoase: 
-polipoza adenomatoasă familială 
-sindromul Gardner 
-sindromul Turcot 
-polipoza adenomatoasă colonică atenuată 
-polipoze hamartomatoase: 
-sindromul Peutz-Jeghers 
-polipoza familială juvenilă 
-boala Cowden 
-ganglioneuromatoza familială 
B) Polipozele non-ereditare: 
-sindromul Cronknite-Canada 
-hiperplazia limfoidă medulară 
-polipoza limfomatoasă 
-polipoza hiperplastică 
-polipoza inflamatorie 


Polipoza adenomatoasă familială 

Afectiune transmisă autozomal dominant prin mutații la nivelul genei APC localizate pe 
braţul lung al cromozomului 5, reprezentând cea mai frecventă formă de polipoză 
adenomatoasă. 

În general polipii sunt mici, devin simptomatici la vârste de 30-35 ani prin dureri 
abdominale difuze şi rectoragii. Prezintă risc mare de malignizare. 

Sindromul Gardner 

Reprezintă forma de polipoză familială asociată cu osteoame ale mandibulei, craniului şi 
oaselor lungi, chiste epidermice multiple şi fibroame cutanate. Se transmite autozomal 
dominant. 


Sindromul Turcot 
Este o formă rară de polipoză colonică asociată cu tumori ale sistemului nervos: glioame, 
glioblastoame, meduloblastoame, astrocitoame. 


Polipoza adenomatoasă colonică atenuată 
Caracterizată prin număr redus de polipi colonici asociați cu adenoame gastrice şi 
duodenale şi uneori cancer ampular. 


Sindromul Peutz-Jeghers 

Polipoză rară, cu transmitere autozomal dominantă, se caracterizează prin asocierea 
polipilor colonici hamartomatoşi, a polipilor jejunali şi ileali cu modificări cutanate (pigmentari 
brune, lenticulare perioral, în jurul nasului, pe mâini şi pe membrele inferioare). 


Polipoza juvenilă familială 
Caracterizată prin apariţia polipilor hamartomatoşi până la 20 ani din viaţă, în număr 
redus chiar şi unici, cu localizare colonică, gastrică sau extinşi pe tot traiectul tubului digestiv. 


Sindromul Cronknite-Canada 
Polipoză non-ereditară care asociază polipilor generalizati leziuni distrofice ale degetelor, 
hiperpigmentări cutanate, diaree, scădere ponderală, alopecie. 


MEGACOLONUL 


Reprezintă afecțiunea colonului de origine congenitală sau dobândită, caracterizată prin 
dilatarea unui segment colonic (peste 6,5 cm sigmoidul şi colonul descendent), manifestată 
clinic prin constipatie. 

Megacolonul congenital (boala Hirschprung) 

Este afectiunea colonului determinata genetic $i caracterizata prin dilatarea unui segment 
din colon, dilatare produsă de o îngustare a segmentului distal din colon (cel mai frecvent 
rectul), îngustare determinată de lipsa congenitală a celulelor ganglionare din plexurile Meisner 
şi Auerbach. Megacolonul congenital este cunoscut şi ca aganglionoza colonică. 

Boala apare cu o incidenţă între 1/5000 — 1/10000 nou-născuţi, mult mai frecvent la sexul 
masculin (raport 2,5-2,7:1 B:F). 

Morfopatologic, boala Hirschprung se caracterizează macroscopic prin prezenţa regiunii 
stenozate care poate ocupa o lungime de zeci de centimetrii (până la 35-40 cm cel mai 
frecvent), tot colonul sau până la 2-3 cm (forme rare)şi o regiune supraiacentă dilatată; 
microscopic se constată absenţa celulelor ganglionare din plexurile Auerbach şi Meissner. 


Diagnostic - se pune pe baza: 
-simptomatologiei clinice 
-explorărilor paraclinice. 


Simptomatologia clinică 

În megacolonul congenital simptomele apar după primele 2 zile de la naştere (în 
majoritatea cazurilor) prin lipsa eliminării meconiului , eliminare care se produce exploziv in 
urma unui tuşeu rectal care cobstată lipsa materiilor fecale în rect sau în urma termometrizării. 

Fără stimulare mecanică se instalează constipatia însoţită de vărsături, inapetenta, balonari. 
Examenul fizic evidenţiază abdomenul meteorizat. 

La sugarii mari şi la copii, megacolonul congenital se manifesta prin constipatie (scaun 
la 7-8 zile), reducerea apetitului, meteorism abdominal, stagnare în creştere. Efectuarea 
tuşeului rectal evidenţiază ca şi la nou-născuţi absenţa materiilor fecale din rect. 

La adult megacolonul congenital se întâlneşte foarte rar şi numai atunci când segmentul 
stenozat nu depăşeşte 2 cm, având ca manifestări clinice constipatia apărută încă din copilărie. 


Explorări paraclinice 

Examenul radiologic - constând din radiografia abdominală pe gol care evidenţiază 
distensia marcată a colonului distal şi absenţa gazelor in rect şi sigmoid; irigografia evidenţiază 
în special prezenţa segmentului stenozat (rect şi eventual sigmoid) şi a segmentului supraiacent 
dilatat. 

Examenul endoscopic — rectosigmoidoscopia evidențiază diametrul rectal mic, fara 
leziuni organice, absenta materiilor fecale la acest nivel si prezenta materiilor fecale in cantitate 
mare deasupra rectului. 

Manometria anorectală — evidenţiază presiune crescută la nivelul sfincterului anal şi 
lipsa relaxării sfincterului anal intern în urma distensiei rectale. 

Biopsia rectală — cel mai frecvent prin rectosigmoidoscopie, precizează diagnosticul 
pozitiv. 

În stabilirea diagnosticului pozitiv, trebuie arătat că numai într-un procent de 15-16%, 
megacolonul congenital este precizat la nou-născuți. 


Tratament 
Tratamentul este numai chirurgical şi constă din colostomie urmată de intervenţia 
chirurgicală definitivă (anastomoză între zona normal inervată şi anus). 


CONSTIPA ŢIA 


Constituie un sindrom frecvent întâlnit în lumea occidentală, a cărui definiţie este uneori 
dificil de dat şi se caracterizează prin încetinirea progresiunii materiilor fecale prin colon (când 
vorbim de constipatie de transport) sau prin tulburarea evacuării conţinutului rectal (constipatie 
de evacuare), materiile fecale eliminate având întotdeauna o consistenţă crescută iar numărul 
scaunelor este de sub 3/săptămână. 

Fiziopatologic constipatia poate fi: 

- de transport — cauzată de hipotonia sau uneori de hipertonia colonului; 

- de vacuare — când este tulburat reflexul rectal de evacuare şi se instalează dischezia 
rectală; 

- de retenţie — determinată de modificări ale diametrului colonic (megacolon, dolicolon, 
megarect); 

- dată de obstructie — apare in stenozele benigne sau maligne ale colonului şi canalului 
anal; 

-  detreminate de regimul alimentar — consum exagerat de alimente prelucrate şi absenţa 
fibrelor vegetale. 

În funcţie de cauzele apariţiei, constipatia se clasifică în: 

-  constipaţie primară (habituala); 
-  constipaţie secundară. 

Constipaţia secundară este determinată de o multitudine de boli care pot produce 
tulburări funcţionale ale lumenului colonic (boli metabolice şi endocrine, boli neurologice, 
colagenoze, intoxicații cu plumb, mercur etc), realizând constipatia secundară funcţională şi 
boli cu leziuni organice la nivelul colonului (afecţiuni ano-rectale, leziuni rectale, afecţiuni 

colonice de la procese inflamatorii pana la tumori maligne) realizand constipatia secundara 
organica. 
Constipatia primară (habituală) constituie forma de constipatie cea mai frecvent întâlnită 
in patologia digestiva, fiind determinata de mai multi factori: 
- sexul — constipatia este mai frecventă la femei; 
- vârsta — persoanele vârstnice prezintă într-un procentaj mult mai mare constipatie 


habituală; 

-  sedentarismul — repausul prelungit la pat sau lipsa exarcitiilor fizice favorizează 
constipatia; 

- alimentația — cea săracă în fibre vegetale favorizează mult instalarea constipaţiei; 

- medicamentele — constipatia este favorizată de abuzul de laxative, consumul 


analgezice, opiacee, antispastice, antidepresive etc. 
- comportamentul psihic şi de multe ori neglijarea reflexului de defecare — pot duce la 
instalarea constipatiei. 


Diagnostic — se pune pe: 
-simptomatologia clinică 
-explorările paraclinice. 


Simptomatologia clinică — constipatia poate debuta încă din copilărie (cauza fiind cu 
mare probabilitate o anomalie congenitală), poate debuta la vârstă matură (cauzele putând fi 
multiple) sau debutează la vârstă înaintată (în acest caz cauza frecventă este cancerul colonic). 

În constipatia de lungă durată, în afara scaunelor reduse săptămânal, mult timp nu apar 
alte simptome. În constipatia recentă (frecvent cauzată de tumori colonice) apar durerile 
abdominale care pot fi difuze sau localizate în flancuri, sau dureri în micul bazin însoţite de 
tenesme rectale, dureri care se ameliorează după defecatie; sunt însoţite de balonare, flatulenta, 
uneori inapetenta, transpiratii, palpitatii, insomnii. Materiile fecale sunt de consistență mult 
crescută, voluminoase sau fragmentate (scibale). 

Examenul fizic evidenţiază abdomenul uşor meteorizat, palparea fecalelor sub forma 
unor tumori mici, mobile sau tumori mari, voluminoase (fecalom). 

Tuşeul rectal, recomandat de fiecare dată, evidenţiază prezenţa materiilor fecale în rect, 
de consistenţă mult crescută. 


Explorările paraclinice 

Examenul endoscopic — constând din rectosigmoidoscopie şi colonoscopie — evidenţiază 
prezenţa sau absenţa leziunilor la nivelul mucoasei şi lumenului colonic. 

Explorarea radiologică — cea mai eficientă este irigografia ce evidenţiază dimensiunile 
colonului, modificări de poziţie şi prezenţa sau absenţa leziunilor organice în lumenul colonic. 

Ecografia abdominală şi endosonografia rectală sunt explorări paraclinice care pot 
evidenția leziuni ale mucoasei, ale peretelui colonic sau leziuni ale organelor din jur şi in 
primul rând prezenţa adenopatiilor zonale. 

Alte explorări — măsurarea timpului de tranzit colonic, manometria ano-rectală, 
elecromiografia sfincterului anal extern — sunt utile în evaluarea unei constipatii funcţionale. 


Tratament 

Pentru tratarea şi combaterea constipatiei rolul cel mai important revine asigurării unui 
regim igieno-dietetic corespunzător, apoi reorientarea pacienţilor pentru urmărirea şi 
respectarea riguroasă a reflexului de defecare urmate de tratamentul medicamentos şi, în 
anumite situaţii, de tratamentul chirurgical (leziuni organice colonice). 

Asigurarea unui regim igieno-dietetic înseamnă un regim exact al orelor de masă şi un 
regim alimentar bogat în fibre vegetale (consum de fructe, legume, tarate de grâu) plus o 
hidratare corespunzătoare: 1-1,5 L lichide/zi. Legumele şi fructele cu un conţinut bogat în fibre 

vegetale, recomandate în constipatie sunt: făina de grâu integrală, ovăzul, fulgii de porumb, 
soia, nuci, alune, fasole şi mazăre uscată, morcovi , varză, prune, struguri, piersici, pere, 
smochine. 

Tratamentul medicamentos 

Se recomandă în primul rând folosirea laxativelor, care pot fi: laxative de volum 
(sterculia), laxative emoliente (oleul de parafină), laxative hpierosmolare (lactuloza, lactoza şi 
sorbitol) şi laxative stimulante (oleul de ricin, antrachinonele şi derivați de difeniluretan — 
Ciocolax, Fenisan, Dulcolax). 

Se folosesc şi prokinetice si reglatoare ale motilităţii intestinale : metoclopramida, 
Debridat, Spasmomen. 


INTESTINUL IRITABIL 


Reprezintă afecțiunea intestinală fără substrat organic caracterizată prin tulburări de 
tranzit: diaree sau constipatie şi durere abdominală la care se pot asocia distensia si balonarea 
abdominală. 

Intestinul iritabil are o prevalenţă de 20% în rândul populaţiei generale, afectând cu 
predilecție persoanele cu vârste între 30-50 ani, sexul feminin fiind de două ori mai mult 
afectat decât cel masculin; afecțiunea reprezintă aproximativ 40% din totalul bolilor 
funcţionale digestive. 

De fapt intestinl iritabil reprezintă una dintre cele mai frecvente afecțiuni ale tubului 
digestiv în ţările dezvoltate. 

Etiologic, nu este precizată nici o cauză directă în producerea simptomatologiei 


Ca factori de risc în declanşarea sau agravarea simptomelor din intestinul iritabil, merită 

subliniati: 

-stresul — la peste 50% dintre pacienţii cu intestin iritabil există in anamneză o trauma 
majoră (deces în familie, divorţ, insucces profesional etc.); 

-tulburări psihice — influenţează foarte mult simptomatologia (la bolnavii fobici, 
traumatizati, anxiosi, depresivi etc.); 

-factori alimentari — se incriminează regimul dezorganizat al meselor, excluderea 
fibrelor vegetale din alimentaţie, intoleranta sau alergie la unele alimente; 

-afectiuni ano-rectale — hemoragii, fistule, fisuri, pot declanşa simptomatologia 
intestinului iritabil. 


Diagnostic 
De fapt, diagnosticul de intestin iritabil este un diagnostic de excludere care se bazează 
pe: 
-simptomatologia clinică 
-explorările paraclinice. 


Simptomatologia clinică 
Este dominată de tulburările de tranzit şi durerea abdominală la care se asociază distensie 
abdominală, flatulenta , uneori eructaţii şi regurgitatii şi rareori vărsături. 

Tulburările de tranzit se manifestă prin: 
-constipatie (trei scaune pe săptămână) — emisie de fecala dure, consistente, 
fragmentate — scibale, însoţită sau nu de senzaţia de defecare incompletă; 
-diaree (trei scaune pe zi) — emisie de scaune moi, imperioase, de obicei dimineaţa sau 
după stresuri. De multe ori pacienţii elimină la început un scaun consistent apoi 
scaune moi. 

Durerea abdominală — este foarte variată: de la dureri vagi, necaracteristice, la dureri sub 
formă de colici, alteori dureri vii, invalidante, localizate periombilical, în flancul stâng sau 
drept sau în hipogastru. Durerea apare dimineaţa, după emoţii sau tresuri, dar niciodată 
noaptea; de cele mai multe ori durerea se ameliorează sau dispare după emisie de fecala sau 
gaze. 

Examenul fizic este aproape normal în majoritatea cazurilor. Uneori abdomenul est 
meteorizat, pacienţii prezintă sensibilitate la palpare în anumite zone abdominale (flancuri, fosa 
iliacă stângă, hipogastru), alteori se palpează coarda colică stângă sensibilă. 

Diagnosticul de intestin iritabil este sugerat de natura cronică a simptomatologiei, fără 
repercursiuni asupra stării generale a pacientului, fiind aşa cum am mai spus, un diagnostic de 
excludere. 

În prezent, pentru diagnosticul pozitiv, există criteriile Manning şi mai nou, criteriile 
Roma: 

-simptome continui sau recurente caracterizate prin: durere continuă sau disconfort care 
cedează la defecare şi/sau modificări de frecvenţă şi/sau consistenţă a scaunelor şi două sau 
mai multe din următoarele, pentru cel puţin un sfert din ocazii sau zile: 

- frecvenţa scaunului modificată (mai mult de trei scaune pe zi sau mai 
puţin de trei scaune pe săptămână); 
-forma scaunului alterată (moale, apos, cu scibale); 
-pierderi de mucus; 
-balonări; 
-senzatie de distensie abdominală. 
Intestinul iritabil evoluează in 3 forme clinice 

-intestin iritabil cu predominenta constipatiei 

-intestin iritabil cu predominenta diareei 

-intestin iritabil cu predominenta balonărilor, distensiei abdominale şi a durerilor. 


Explorările paraclinice 

Se efectuează pentru excluderea afecţiunilor organice: 
-probele biologice (hemoleucograma, ionograma, calcemia, VSH etc.); 
-rectosigmoidoscopia $i colonoscopia — nu evidentiaza modificari patologice; 
-irigoscopis, irigografia — in afara unui colon hiperhaustrat nu evidentiaza alte 
modificari patologice; 
-radiografia gastro-duodenala (pentru excluderea unor afectiuni ale tubului digestiv 
superior); 
-studiul motilitatii colonice — foarte util, dar nu a intrat inca în practica clinica curentă. 


Tratament 

Urmăreşte următoarele obiective: 
-psihoterapia 
-regim igieno-dietetic 
-tratament medicamentos. 

Psihoterapia va lămuri bolnavul asupra faptului că are o suferinţă fără riscuri. 

Dieta va consta din alimente fără restricţii deosebite, bolnavul va fi acela care va exclude 
din alimentaţie alimentele care îi crează probleme.Importante sunt: un regim alimentar 
echilibrat, orar regulat al meselor şi linişte în timpul mesei. 

Tratamentul medicamentos: 

-constipatia va fi tratată prin “laxative” de volum (tarate de grâu); 

-diareea se va trata cu produsi opioizi (Imodium); 
efectul gastro-colic imediat postprandial; 

-absorbante de gaze; 

-prokinetice (metoclopramida, cisapridul)la cei cu tulburari dispeptice de etaj superior 
abdominal, precum si reglatoare de motilitate intestinala (Debridat); 
-antidepresive si anxiolitice. 


AFECŢIUNI ANO-RECTALE BENIGNE 


Sunt afecţiuni frecvente în cadrul patologiei digestive, având o etiologie multiplă şi 
diversă. 
Cele mai des întâlnite afecţiuni ano-rectale sunt: 
-hemoroizii 
-fisura anală 
-fistula anală 
-prolapsul rectal 
-pruritul anal 
-incontinenta anala. 


HEMOROIZII 


Hemoroizii, atât cei interni cât şi cei externi, reprezintă dilatatii varicoase ale circulației 
venoase din sistemul port —hemoroizii interni, şi din sistemul cav inferior —hemoroizii externi. 
Din punct de vedere etiologic, în apariţia hemoroizilor intervin următorii factori: 
-hipertensiunea portală; 
-mecanici (explicat prin efortul de defecatie repetat); 
-inflamatori (trecerea materiilor fecale prin canalul anal produce iritatia şi 
inflamaţia locală care se transmite şi la venele hemoroidale). 


Diagnostic 
Se pune pe baza -simptomatologiei clinice 
-explorărilor paraclinice. 


Simptomatologia clinică 

Hemoroizii se manifestă clinic în principal prin durere, rectoragie şi prolaps hemoroidal, 
manifestări caracteristice crizei hemoroidale (inflamatiei acute). În afară de acestea mai apare 
uşoară jenă la defecatie, mici iritatii locale şi prurit anal. În acest caz la examenul obiectiv al 
regiunii anale se constată prezenţa hemoroizilor sub forma varicelor flasce = ”marisca 
hemoroidală”. 

Durerea caracteristică crizei hemoroidale, de multe ori este o durere vie, accentuată de 
defecatie, alteori apare sub formă de arsură, putând fi însoţită de tenesme rectale. 

Rectoragia constituie simptomul cel mai constant în hemoroizi şi se poate manifesta sub 
forma unei hemoragii mici (sângele tapetează materiile fecale sau câteva picături de sânge roşu 
după eliminarea materiilor fecale) sau sub forma unei hemoragii masive, care poate duce la 
instalarea unei anemii acute posthemoragice severe. 

Prolapsul hemoroidal apare de obicei în trombozele hemoroidale mari, când după actul 
defecatiei hemoroizii prolabează în afară; la început se reduc singuri, pentru ca apoi reducerea 
să fie efectuată manual. 

Examenul obiectiv constând din inspecția anală, perianală şi perineala şi tuşeul rectal, au 
o importanţă deosebită în diagnosticul hemoroizilor. 

Explorările paraclinice 

Constau în efectuarea anoscopiei şi rectosigmoidoscopiei care vor completa examenul 
fizic. 

Examenul endoscopic evidenţiază prezenţa nodulilor hemoroidali interni şi externi 
(complicati) sub formă de dilataţii venoase de diferite mărimi care, de multe ori pot ocupa 
întreaga circumferință a orificiului anal, având aspect de ghirlandă. Valoarea examenului 
endoscopic este dată şi de excluderea altor afecţiuni mult mai grave, în primul rând a 
cancerului anal sau rectal. 


Tratament 
Tratamentul hemoroizilor cuprinde: 
-regimul igieno-dietetic 
-tratamentul medical 
-tratamentul chirurgical. 
Regimul igieno-dieteric 
Constă din grija pentru asigurarea unui scaun zilnic, igienă locală după fiecare defecatie 
şi un regim alimentar cu excluderea condimentelor şi a băuturilor alcoolice, consum de 
alimente bogate în fibre vegetale. 
Tratamentul medical 
Se bazează cel mai mult pe folosirea supozitoarelor şi a pomezilor locale care conţin de 
obicei anestezice, antiseptice, antibiotice, anticoagulante şi medicatie venotropă. Cu mare 
utilitate practică sunt preparatele tipizate: Proctolog şi Procto-glyvenol supozitoare şi unguent, 
administrate câte 2-3 supozitoare/zi timp de 7-10 zile şi unguente o dată sau de două ori pe zi, 
după igiena locală. 
Rareori, la pacienţii cu hemoroizi în criză se recomandă administrarea de reglatoare ale 
(Detralex). 
Tratamentul chirurgical 
Recomandat atunci când criza hemoroidală nu se rezolvă cu tratamentul medical, când 
hemoragia este masivă sau când suferinţele pacientului sunt exprimate. 
Sub anestezie locală se practică hemoroidectomia. 
Intervenţia chirurgicală nu se practică atunci cnd hemoroizii de insotesc de inflamație 
anală severă sau sand hemoroizii sunt asocoati rectocolitei hemoragice. 


FISURA ANALĂ 


Reprezintă o ulceraţie longitudinală a canalului anal, produsă cel mai frecvent de trecerea 
unor materii fecale voluminoase în timpul efortului de defecatie. Fisura anală se asociază 
frecvent hemoroizilor. 


Diagnostic 

Se stabileşte pe baza simptomelor clinice, în primul rând pe durere care este vie, sub 
formă de arsură apărută brusc după un efort de defecatie mare, cu iradiere spre coccis sau 
membrele inferioare, durere însoţită uneori de rectoragie, şi pe baza inspecției regiunii anale, a 
tuşeului rectal (durerea se accentuează mult la această manevră) şi a rectoscopiei care va 
evidenția prezenţa fisurii. 


Tratament 


Tratamentul fisurii anale este medicamentos (asemănător tratamentului hemoroizilor) şi 
chirurgical prin fisurectomie. 

FISTULA ANALA 


Reprezintă comunicarea patologică dintre canalul anal şi perineu, apărută cel mai 
frecvent după o infecţie a glandelor criptice; de asemenea, mai pot apare în infecţii grave ale 
pelvisului, în boala Crohn, în diverticulite, în tuberculoza intestinală etc. 

În funcţie de modul de deschidere a orificiului extern fistulos, fistulele se clasifică în mai 
multe forme, dintre care două sunt mai des întâlnite: 

-fistula intersfincteriană 
-fistula trans sfincteriană. 


Diagnostic 

Diagnosticul pozitiv al fistulei anale porneşte de la acuzele bolnavului care prezintă o 
secreție purulentă perianală sau perineală (care pătează lenjeria) şi uneori dureri şi arsuri la 
defecatie. 

Confirmarea fistulei se face prin inspectia regiunii anale şi perineale şi prin palparea 
digitală; uneori, prezenţa orificiului intern este obiectivizată prin rectosigmoidoscopie. 


Tratament 
Singurul tratament curativ este cel chirurgical care constă în fistulotomie. 


PROLAPSUL ANAL 


Este o afecțiune anorectală mai rar întâlnită, caracterizată prin prolapsul mucoasei 
rectale sau prin prolapsul peretelui anal. 

Apare atât în copilărie cât şi la adulţi (de obicei la femei peste 40 ani). 

Prolapsul rectal se asociază bolii hemoroidale, atoniei sfincterului anal, intervențiilor 
chirurgicala în zona anală sau la nivelul perineului. 

Prolapsu rectal în evoluţie poate fi reductibil sau inductibil. 

Pacienţii prezintă disconfort anal, arsuri anale, incontinenta anală, rectoragii şi uneori 
ulceratii. 

Tratamentul este intotdeauna chirurgical. 


PRURITUL ANAL 


Pruritul anal se manifesta prin senzatie de mancarime anala, uneori suparatoare pentru 
pacient, fiind cauzat de leziuni ale regiunii anorectale, de leziuni cutanate perineale, afectiuni 
uro-genitale si afectiuni generale. 

În general igiena precară anorectal (in special murdărirea cu fecale), umiditatea excesivă 
a regiunii perianale, precum şi scurgerile anorectale sunt cauze determinante ale pruritului anal. 
Pruritul anal mai poate apare în epidermofitii şi candidoze locale, în parazitoze digestive 
(oxiurază), în psoriazis, în diabetul zaharat. 

În diagnosticul pruritului anorectal, foarte importantă este precizarea cauzei care 
determină pruritul. 


Tratament 

Constă în primul rând din educarea pacienţilor în menţinerea unei igiene corespunzătoare 
a regiunii anale şi perineale. Se recomandă băi de şezut. Dacă pruritul este supărător şi sunt 
prezente scurgri se recomandă microclisme rectale. Se administrează unguente antimicotice. În 
parazitoze se face tratament per os antiparazitar. 

INCONTINENTA ANALA 


Este afecțiunea anală caracterizată prin tulburarea defecatiei, constând in perturbarea 
sfincterului anal, care nu mai este capabil să oprească materiile fecale în rect. 
Cauzele producerii incontinenţei anale sunt multiple, fiind reprezentate de : 
-traumatisme ale regiunii anale (naşteri laborioase, accidente); 
-anomalii congenitale anorectale; 
-abcese, fistule perianale; 
-sindrom diareic (dizenteric, holeric); 
-neuropatii (diabet zaharat, leuconevraxită etc) 
-prolaps rectal; 
-constipatie cronica. 
Afectiunea este mai frecventă la femei (în special la multipare şi la cele cu cistorectocel) 
şi la persoanele în vârstă. La copiii până la 4 ani nu este considerată boală. 


Diagnostic 

Diagnosticul incontinentei anale porneşte de la simptologia clinică, pacienţii relatând 
pierderile permanente de fecale cu murdărirea lenjeriei, pierderi care sunt însoţite de arsuri 
locale şi prurit. Examenul local evidenţiază materiile fecale, prezenţa eritemului, a eczemelor şi 
uneori a ulceratiilor. 

Efectuarea tuşeului rectal va obiectiviza lipsa de contractilitate a sfincterului anal. 

Examenul obiectiv general poate evidenția semnele bolii de bază în care apare 
incontinenta. 

Dintre explorările paraclinice, manometria anorectală este cea mai precisă pentru 
diagnostic. Rectosigmoidoscopia se indică pentru excluderea unor suferinţe rectale organice 
(tumori, rectocolită hemoragică, boala Crohn). În centrele de cercetare se foloseşte 
endosonografia. 


Tratament 

Este vorba în principal de tratamentul bolii de bază care va rezolva în mare parte şi 
incontinenta. 

La pacienţii vârstnici se vor asigura toate condiţiile de îngrijire şi igienă permanentă. 

